
Irt acest volum se cuprind operele mai Importante a doi scriitori bi¬ 
sericeşti care au trăit în secolul al III-lea. Este vorba despre Grigorie 
Taumaturgul şi Metodiu de Olimp, despre două spirite bogat înzestrate, 
cu multă rîvnă pentru înţelegerea, expunerea şi apărarea dreptei cre¬ 
dinţe şi pentru o viaţă creştină de o înaltă ţinută. Fac parte din şcoli di¬ 
ferite, cu vederi diferite în interpretarea Revelaţiei. Grigorie este ucenic 
şi admirator al lui Origen şi — dacă nu-i împărtăşeşte greşelile — i le 
trece, totuşi, cu vederea. Metodiu, din contră, îi este adversar lui Origen 
şi în cîteva din lucrările sale nu face altceva decît să expună şi să com¬ 
bată învăţătura acestuia. Această atitudine îi atrage antipatia prietenilor 
lui Origen, care vor face ca viaţa şi numele lui Metodiu să fie mai puţin 
cunoscute. 

Opera celor doi scriitori a influenţat puternic gîndirea teologică şi 
viaţa religioasă de mai tîrziu. Cuvin tul de mulţumire al lui Grigorie va 
iniţia un gen nou în literatura creştină, care pînă atunci cultivase în 
deosebi omilia ; Banchetul lui Metodiu va influenţa puternic viaţa re¬ 
ligioasă, devenind una dintre sursele de inspiraţie pentru monahism. 

Lucrările celor doi scriitori s-au impus cu atît mai mult, cu cît aceştia 
s-au străduit să împlinească în viaţa lor preceptele evanghelice. Aceste 
străduinţe au învrednicit pe Grigorie cu darul facerii de minuni, iar lui 
Metodiu i-au adus aureola de martir. 

Trebuie spus că lucrările pe care le prezentăm fiind foarte vechi, au 
fost pe alocuri deteriorate şi de multe ori cursivitatea ideilor a iost 
întreruptă. Noi am încercat să le redăm cursivitatea punînd în paranteză 
cuvintele care ni s-au părut că lipsesc. 

Am făcut traducerea după textul editat de Migne, ajutîndu-ne de tra¬ 
ducerile lui H. Crouzel şi G. N. Bonwetsch. 


AUTORUL 

VIAŢA SFÎNTULUI GRIGORIE 
TAUMATURGUL 


S-a născut pe la anul 213 în Neocezareea din ţinutul Pontului, într-a 
familie care avea trei copii : o fiică, pe Grigorie şi un fiu pe nume Ate- 
nodor. 

La naştere a primit numele de Teodor, însă în momentul botezului a 
schimbat acest nume cu cel de Grigorie L S-a botezat la vîrsta de 14 ani, 
la scurt timp după moartea tatălui său, la îndemnurile stăruitoare ale ma¬ 
mei sale 2 . A studiat retorica, apoi limba latină şi dreptul în oraşul său 
natal, după aceea şi-a continuat formaţia intelectuală sub îndrumarea 
lui Origen în Cezareea Palestinei. In preajma lui Origen a ajuns cu totul 
întîmplător. Terminase studiile pe care le-a putut face în oraşul său 
natal şi gîndea să se specializeze în drept la renumitele şcoli din Beirut 
sau Roma. Călătoria surorii sale în Orient i-a dat ocazia împlinirii acestui 
gînd. Aceasta era căsătorită cu un jurisconsult roman, care a fost trimis 
pe neaşteptate la Cezareea, în calitate de consilier al guvernatorului Pa¬ 
lestinei. La scurt timp după plecarea lui, a trimis o escortă militară pen¬ 
tru aducerea ei în Palestina. Grigorie, împreună cu fratele său Atenodor 
au însoţit-o, cu gîndul ca, după ce sora lor îşi va afla soţul în Cezareea 
Palestinei, ei să-şi continue drumul la Beirut. Ajunşi, însă, în Cezareea, 
situaţia se schimbă. Aici au ocazia să cunoască pe Origen şi acesta îi cu¬ 
cereşte pentru cu totul alte preocupări. 

Origen, renumitul conducător al şcolii din Alexandria, a venit în Pa¬ 
lestina pe la anul 215—216, în vremea persecuţiei lui Caracala şi s-a sta¬ 
bilit la Cezareea. Aici a fost primit cu admiraţie şi dragoste de cei doi 
episcopi ai locului : Teoctist al Cezareei şi Alexandru al Ierusalimului, 
care l-au invitat, deşi era laic, să predice în Bisericile lor. Auzind despre 
aceasta, episcopul Demetrius al Alexandriei a dezaprobat predica laicilor 
în biserică şi l-a rechemat pe Origen prin scrisori şi prin intermediul unor 

1. rpij-popioc înseamnă «Privighetorul». Sfîntul Grigorie Taumaturgul este primul 
creştin care a purtat acest nume, care după el va fi des întîlnit. Henri Crouzel, Gre- 
goire le Thaumaturge, Remerciement ă Origene suivi de la lettre d'Origene ă Gre- 
goire, Paris, 1969, p. 14. 

2. Din afirmaţia sa că momentul morţii tatălui a coincis cu «începutul cunoaş¬ 
terii adevărului» (cap. 5), rezultă că tatăl său fusese păgîn şi că mama, care era creş¬ 
tină, a putut să-şi crească fiii în legea ei, abia după moartea soţului. Vezi şt A. Puech, 
Histoire de Ia littecature grecque chretienne, voi. 2, Paris, 1928, p. 490. 

diaconi la îndatoririle sale 3 . Origen n-a putut da curs acestei chemări 
pentru că în anii 218—219 a mers în Antiohia, unde mama împăratului 
Septimiu Sever, Iulia Mamea, care auzise despre faima lui, l-a invitat 
să-i asculte învăţătura. In anul 230 mergea în Grecia pentru a linişti Bi¬ 
sericile de acolo, tulburate de erezie. Trecînd, însă, prin Palestina, cei 
doi episcopi l-au hirotonit preot. 

La întoarcerea sa în Alexandria, episcopul Demetrius, considerînd 
anticanonică hirotonirea sa, a ţinut două sinoade în anul 230 şi 231, l-a 
demis din funcţia de conducător al şcolii catehetice şi l-a scos din preo¬ 
ţie. In această situaţie, Origen a revenit în Palestina, a înfiinţat o nouă 
şcoală, după modelul celei din Alexandria, şi s-a consacrat studiului 4 şi 
muncii didactice. In preajma lui au venit tot mai mulţi tineri şi faima lui 
a crescut tot mai mult. 

în acest timp, a fost cunoscut de Grigorie şi de fratele său Atenodor. 
Cuvîntul său i-a impresionat puternic şi după cîteva momente de ezitări 
— dat fiind vechiul lor gînd — i s-au ataşat definitiv. Au stat în preajma 
lui Origen timp de 5 ani 5 . 

Studiul a fost variat şi împletit cu rugăciunea şi meditaţia. în cu¬ 
vîntul de mulţumire pe care i-1 adresează lui Origen, Sfîntul Grigorie 
nu descrie în amănunt în ce consta învăţămîntul. Lasă, însă, să se înţe¬ 
leagă că se studia fizica, geometria, astronomia, filosofia şi exegeza tex¬ 
telor Sfintei Scripturi (cap. 8 şi 9). Metoda de predare era dialectică ; 
ascultătorii erau îndrumaţi să nu accepte nici o părere fără discennămînt 
şi să nu se mulţumească doar cu afirmaţiile unui om, ale unei şcoli sau 
ale unui curent, ci numai în măsura în care erau aflate toate, numai 
atunci elevii puteau să-şi formeze o opinie proprie (cap. 7). Scopul ur¬ 
mărit de el era cultivarea virtuţilor, demonstrarea existenţei lui Dumne¬ 
zeu şi adorarea Lui corectă (cap. 8—9). Origen explica totul cu o compe¬ 
tenţă şi un tact nemaiîntîlnit. Sf. Grigorie este entuziasmat de experienţa 
făcută în preajma lui Origen şi de felul acestuia de a fi. îi atribuie ape¬ 
lative ca : primul dintre filosofi, părinte, paradis duhovnicesc. «Intr-un 

3. Eusebiu, Istoria bisericească, VI, XIX, 16—19. 

4. Origen a venit în Cezareea însoţit de un om bogat, pe nume Valentinian, pe 
care îl convertise la creştinism, care îi pusese la îndemînă întreaga sa avere, cu care 
putea întreţine în preajma sa echipa de tahigrafi, copişti şi caligrafi. El a continuat 
opera sa de critică textuală, de transcriere şi de comentare a diferite texte. Cf. Eu- 
■sebiu, op. cit., VI, XVIII, XXIII. 

5. Eusebiu, op. cit., VI, XXX. în Cuvîntul de mulţumire (I), Sfîntul Grigorie 
spune că de 8 ani n-a compus opere oratorice, nici n-a ascultat pe retori, ci numai pe 
filosofi. Probabil că se referă Ia cei 5 ani petrecuţi în preajma lui Origen şi la alţi 3 
ani premergători acestora, cînd a studiat dreptul în oraşul său natal. De aceeaşi 
părere sînt şi: P. Koetschau, Des Gregorios Thaumaturgos, Dankrede an Origenes, 
als Anhang der Briei des Origenes an Gregorios Thaumaturgos. Sammlung ausge- 
wăhlter kirchen-und dogmengeschichtlicher Quellenschritien, Neuntes Heft, Freiburg 
im Br. und Leipzig, 1894, p. X—XV; Henri Crouzel, Gregoire le Thaumaturge, Remer- 
■ciement ă Origene suivi de Ia lettre d’Origene ă Gregoire, Paris, 1969, p. 20. 

cuvînt — zice el — pentru noi era un adevărat paradis, replică a marelui 
Paradis al lui Dumnezeu, în care nu aveam îndatorirea să lucrăm pămîn- 
tui, nici să hrănim trupul şi să-î îngreuiem, cine preocupam doar să spo¬ 
rim însuşirile sufletului, întocmai ca pe nişte plante, pe care noi le-am 
sădit sau au fost sădite în noi de Creatorul tuturor, spre bucuria şi desfă¬ 
tarea noastră» (cap. 15). 

Pe la anul 238 îl părăseşte, împreună cu fratele său Atenodor, pe 
Origen şi se întoarce în patria sa. Aici, deşi erau destul de tineri, dată 
fiind formaţia teologică şi experienţa lor spirituală, au fost foarte curînd 
aleşi episcop! 6 : Grigorie pentru Neocezareea, iar Atenodor pentru alt 
oraş al cărui nume nu ni s-a păstrat 7 . Dacă n-au fost hirotoniţi imediat 
după întoarcerea din Palestina, în tot cazul în anul 250 cînd a avut loc 
persecuţia lui Deciu, Sf. Grigorie era deja episcop. în acel moment el s-a 
retras în munţi împreună cu o bună parte din păstoriţii săi, iar la înce¬ 
tarea persecuţiei, întorcîndu-se in Neocezareea, a instituit sărbători în 
amintirea martirilor. Pe la anul 254 Pontul a fost invadat de populaţii 
germanice necreştinate. Cele întîmplate atunci au făcut obiectul scri¬ 
sorii sale canonice. 

Pe ia anul 264 a mers împreună cu fratele său la Sinodul întrunit la 
Antiohia, spre a judeca pe episcopul oraşului, Pavel de Samosata, pentru 
doctrinele sale adopţioniste şi pentru conduita sa scandaloasă. Acuzatul 
s-a apărat cu abilitate şi protecţia Zenobiei, regina Palmirului, care gu¬ 
verna atunci Antiohia, a împiedicat o decizie fermă împotriva lui. Sino¬ 
dul s-a mulţumit cu promisiuni, care n-au fost ţinute de acuzat 8 . Peste 
patru ani, în anul 268, a fost convocat un al doilea sinod, care a pronunţat 
depunerea lui Pavel. Sfîntul Grigorie, ca şi fratele său, au fost absenţi 
de la Sinod 9 dată fiind înaintarea lor în vîrstă. în lexiconul lui Suidas 10 
se spune că a murit pe vremea lui Aurelian, adică pe la anii 270—275. 


6. Eusebiu, op. cit., VI, XXX; 

7. Informaţii referitoare la activitatea lui de episcop ne-au transmis Eusebiu, Ie- 
ronim, Sf. Vasile cel Mare. S-au mai păstrat şi cinci i«Vieţi» (biografii ale Sfîntului), 
păstrate una în limba greacă şi atribuită Sfîntului Grigorie de Nyssa, alta în limba 
latină, alta în limba siriacă, alta în limba armeană şi capitolul referitor la Sf. Gri¬ 
gorie adăugat de Rufin Istoriei bisericeşti a lui Eusebiu, tradusă de el în limba latină; 
multe din informaţiile date de acestea sînt legendare. Vezi îşi Henri Crouzel, op. cit., 
p. 22—23. 

8. Eusebiu, op. cit., VII, XXVII, XXVIII. 

9. S-a crezut, totuşi, de către unii cercetători ai acestei probleme, că Sfîntul 
Grigorie a fost la sinod şi că a iscălit cu vechiul său nume, Teodor. Printre aceştia 
menţionăm pe Nichita Choniates, Thesaurus IV, 32; P.G. 139, 1313 şi istoricii mo¬ 
derni Tillemont, Dom Ceillier şi V. Ryssel. Vezi Henri Crouzel, op. cit., p. 25. Această 
părere nu poate fi acceptată, pentru că o personalitate de talia Sfîntului Grigorie nu 
putea iscăli al patruzecilea, adică între ultimii, actele sinodului; în rîndul al doilea, 
niciodată -—- din momentul botezului şi al schimbării numelui — n-a mai folosit ve¬ 
chiul său nume. Cf. Paul de Samosata, Spicilegium sacrum lovaniense 4, Louvain, 

Paris, p. 219—220. 

10. P.G. 10, 981—98Z 

c 

r „ţr 

SCRIERILE SFINTULUI GRIGORIE : 

1 Cuvînt de mulţumire adresat Iui Origen. Deşi destul de scurt, dă o imagine 
satisfăcătoare asupra celor 5 ani petrecuţi în preajma lui Origen, asupra activităţii di¬ 
dactice şi a învăţăturii marelui alexandrin. Este foarte important pentru că pe baza lui 
se poate completa imaginea referitoare la învăţătura teologică a lui Origen. 

2 Expunerea credinţei. Este un simbol de credinţă foarte vechi. Sfîntul Grigorie 
de Nyssa a văzut autografia şi i-a păstrat textul în biografia ce i-a alcătuit, iar Rufin 
l-a tradus în limba latină şi l-a adăugat vieţii sfîntului, alcătuită de el. Este absolut 
trinitar, fără să vorbească de întrupare. Autorul evită subordinaţionismul. 

3 Epistola canonică. Este răspunsul pe care-1 dă unui episcop vecin în legătură 
cu diferite probleme de disciplină bisericească, ce s-au ridicat odată cu invazia goţilor. 
Este importantă pentru istoria penitenţei publice. Această scriere s-a bucurat de mare 
autoritate în Răsărit şi a fost comentată de juriştii bizantini: Zonaras, Aristen şi Balsa- 
mon. Canonul 11, însă, care sistematizează canonul 75 al Epistolei canonice a Sfîntului 
Vasile către Amfilohiu, nu este autentic. 

4 Parafrază la Eclesiast. Este o simplă transpunere a Eclesiastului în limba greacă 
clasică. 

5 Către Theopomp. Despre pătimirea şi nepătimirea lui Dumnezeu. S-a păstrat 
doar în limba siriacă. Cu argumente de ordin filosofic, fără a cita din Sfînta Scriptură, 
autorul vrea să demonstreze posibilitatea întrupării şi Pătimirii Fiului lui Dumnezeu 
faţă de învăţătura elină referitoare la nepătimirea lui Dumnezeu. 

6 Tratat despre suflet, adresat lui Tatian. Se pare că sînt autentice doar ultimele 
trei capitole (5—7), iar celelalte ar fi o prelucrare a Sfîntului Maxim Mărturisitorul. 

7. S-au mai păstrat sub numele lui Grigorie Taumaturgul, însă cu totul neautentice, 
următoarele titluri de scrieri: Cuvînt către Filostorgiu, Despre unitatea de esenţă, Dia¬ 
logul cu Elien, o altă Expunere de credinţă, omilii. 


BIBLIOGRAFIE 

referitoare la viaţa şi activitatea Sfîntului Grigorie Taumaturgul 

1. AllatiusL., Diatriba de Theodoris, P.G. 10, 1205—1232. 

2. Altaner B., Patrologie, Freiburg im Breisgau, 1938, p. 127—128. 

3. BardenhewerOtto, Les Peres de l'Eglise, Paris, I, 309—315. 

4. Idem, Geschichte der altkirchlichen Litteratur, Freiburg im Breisgau, 1913—1932 
II, p. 315—332. 

5. Caspari C.P., Alte und neue Quellen zur Geschichte des Taulsymbols und der 
Glaubensregel, în rev. Christiana 1879, p. 25—64. 

6. Cayre F., Precis de Patrologie et d'histoire de Ia Theologie, Paris, 1931, voi. I, 
p. 271—273. 

7. ComanI. G., Patrologie, Bucureşti, 1956, p. 106—108. 

8. D r ă s e k e, Der Briei des Origenes an Grigorios von Neocăsarea, în «Jahrbucher 
fur protestantische Theologie», 7, 1881. 

9. E u s e b i u, Istoria bisericească, VI, 3 a ; VII, 14, 28. 

10. Grigorie de Nyssa, Viata Stîntului Grigorie Taumaturgul. 

11. Harnack, Adolf von, Geschichte der altchristlichen Litteratur bis Eusebius , 
1893, p.428—436. 

12. I e r o ni m, De viris illustribus, P.L. 23, 601—720. 

13. Nautin P., Lettres et ecrivains Chretiens du Il-e et IlI-e siecles, «Patristica», II, 
Paris, 1961. 

14. Puech A., Histoire de la litterature grecque chretienne, Paris, II, 1928, p. 
420—509. 

15. Ryssel, Grigorius Thaumaturgus, Sein Leben und seine Schriiten, Leipzig, 1880. 

16. Sagarda N. L., Sllntul Grigorie al Neocezareei. Viaţa, opera şi teologia sa (în 
limba rusă), Petrograd, 1916. 

17. Va sile cel Mare, Despre Siîntui Duh, 29, 74 j Scrisorile 28, 1 ş.u. 204, 2; 
207, 4. 

BIBLIOGRAFIE 

referitoare în deosebi Ia «Cuvîntul de mulţumire către Origen» 

Manuscrise: 

Koetschau dă în introducerea ediţiei sale (p. XXXI—XXXIV) lista manuscriselor, 
care este reluată de H. Crouzel la p. 35. Acestea sînt: 

1. Codex Vaticanus gr. 386, din sec. XIII, numerotat cu litera A. Este manuscrisul 
care a stat la baza celor ce urmează. 

2. Codex Parisiensis suppl. gr. 616, din anul 1339. 

3. Codex Venetus Marcianus, gr. 44, din sec. XV. 

4. Codex Palatino-Vaticanus, gr. 309 din anul 1545. 

5. Codex Oxoniensis Novi Collegii gr. 146, din sec. XVI. 

6. Codex Venetus Marcianus gr. 45, din sec. XIV. 

Ediţii ale Cuvîntului de mulţumire 

1. Gerhard Voss, Sancti Gregorii episcopi Neocaesariensis, cognomento Thau- 
maturgi. Opera omnia, Mayence, 1604. A fost reeditat la Paris împreună cu opera lui 
Macarie egipteanul şi Vasile de Seleuoia, în anii 1621, 1622, 1626 şi 1632 sub titlul: 
S.S. P.P. Gregorii Neocaesariensis episcopi, cognomento Thaumaturgi, Macarii Aegyp- 
tii et Basilii, Seleuciae Isauriae episcopi, Opera omnia. 

2. A. Galland, în voi. III din Bibliotheca veterum patrum et antiquorum scnp- 
tcrum ecclesiasticorum graeco-latina. Acest volum a fost retipărit în anul 1788. 

3. J. P. Migne, Patrologia graeca, X, 1857. 

4. Cuvîntul de mulţumire a mai fost editat, alături de alte lucrări, de : Dom. 
Charles-Vincent Delaure, Paris 1759; D. Hoeschel, Augsburg, 1605 şi la Anvers 1613. 

5. A fost publicat separat de : a) J. A. Bengel la Stuttgart, în 1722, cu o tradu¬ 
cere latină; b) P. Koetschau, la Freiburg im Breisgau şi la Leipzig 1894. 

Traduceri 

I. In limba la tină: 

a) de L. Rhodoman, apare la Anvers în 1613. 

b) de J. A. Bengel la Stuttgart în 1722. 

II. Traduceri germane: 

a) J. Margraf, Bibliothek der Kirchenvăter (voi. 159), Kempten 1875. 

b) P. Koetschau, Des Gregorios Thaumaturgos an Origenes, als Anhang der Briei 
des Origenes an Gregorios Thaumaturgos. Sammlung ausgewăhlter kirchen -und dog- 
mengeschichtlicher QueUenschrilten, Freiburg im Breisgau, Leipzig, 1894. 

c) H. Bourier, în voi. Dionysius Areopagita, Gregorius Thaumaturgus, Methodius 
von Olimpias, Kempten-Munich, 1911. 

IIÎ. Traduceri engleze: 

a) S. D. F. Salmond, The works oi Gregory Thaumaturgus, Dionisyius oi Ale¬ 
xandria and Archelaus..., în Ante-Nicene Christian Library, XX, Edinburgh 1871. ' 

IV. Traducere rusă: 

a) N. I. Sagarda, apărută în rev. Christianskoe ktenie, Petrograd, 1912. 

V. Traducere spaniolă: 

a) Daniel Ruiz Bueno, Origenes: Contra Celso, Biblioteca de autores christianos, 
Madrid, 1967. 

VI. Traducere franceză: 

Henri Crouzel, Gregoire le Thaumaturge, Remerciement ă Origene suivi de la 
lettre d'Origene ă Gregoire, în «Sources chretiennes», nr. 148 Paris, 1969. 









DISCURSUL SFINTULUI GRIGORIE TAUMATURGUL, 
ADRESAT LUI ORIGEN, 

ÎN CEZAREEA PALESTINEI, 

LA SFÎRŞITUL STUDIILOR SALE 
IN PREAJMA ACESTUIA, ÎNAINTE DE A PLECA ACASÂ 


I 

Tăcerea este recomandabilă în multe împrejurări şi probabil mi-ar 
fi şi mie folositoare acum, cînd, de voie, de nevoie, trebuie să vorbesc ; 
pentru că n-am nici experienţa discursurilor frumoase, expuse într-un 
stil elegant, nici logica fără reproş; ştiu eu, poate că nici n-am fost fă¬ 
cut să mă îndeletnicesc cu aceste chestiuni, specifice grecilor. In plus, 
sînt deja opt ani de cînd n-am rostit nici un discurs, lung sau scurt, nici 
n-am auzit pe cineva rostind discursuri, fie de laudă, fie polemice, fie 
în public, fie în faţa unui auditoriu restrîms, ci doar am ascultat pe 
aceşti oameni minunaţi, care au îmbrăţişat dreapta filosofie. Or, aceştia 
se preocupă mai puţin de alegerea şi de ordonarea cuvintelor ; voind să 
înţeleagă lucrurile aşa cum sînt şi să le expună cu exactitate, ei au lăsat 
alegerea cuvintelor pe planul al doilea. Nu pentru că ei n-ar voi acest 
lucru f ei vor, şi încă foarte mult, să-şi exprime gîmdurite în cuvinte fru¬ 
moase, dar, probabil, nu le stă la îndemînă ; pentru că acelaşi om nu se 
poate preocupa în egală măsură de aflarea sensurilor adinei şi divine 
(ale Scripturilor) şi de eleganţa stilului; aceste două preocupări, fiind 
oarecum spuse, aparţin Ia doi oameni diferiţi. 

S-a zis că tăcerea este auxiliarul cugetării, mijlocul aflării sensuri¬ 
lor adînci ? eu zic, însă, că nimic altceva nu dă agilitate în exprimare, 
ca studiul oratoriei. Pe mine, însă, o altă disciplină m-a preocupat (mai 
înainte) : studiul legilor după care sînt conduşi toţi cei aflaţi sub stăpî- 
mirea romanilor, studiu care se realizează cu multă trudă. Pentru că, 
deşi acestea sînt, într-adevăr, formulate foarte înţelept, aş zice în stiil 
grecesc, limba în care sînt exprimate, limba romanilor, o limbă sobră, 
pe măsura conducătorilor, pentru mine este o limbă destul de grea. Cu¬ 
vintele sînt vehicolul simţămintelor. Sînt oameni versaţi în cuvînt care, 
asemenea unor pictori abili în amestecul culorilor şi în realizarea tablo¬ 
urilor, realizează tablouri minunate (Alţii mai puţin). 

II 

Noi, însă, sîntem lipsiţi de aceste haruri —fie că le-am pierdut, fie 
că nu le-am avut niciodată — sîntem, cu cuviinţele noastre comune şi 
fără nimic deosebit, asemenea pictorilor stîngaci • încercînd să ne ex¬ 
primăm gîndurile, ele sînt asemenea unor chipuri realizate în creion pe 
hîrtie. Dar iată şi un al treilea motiv care şi mai mult mă opreşte ca să 
vorbesc: însăşi tema discursului. Faptul că vreau să vorbesc despre un 
om care pare obişnuit, însă, care a depăşit cu mult condiţia umană în 
elanul către desăvîrşire. Nu am de gînd să-i laud familia, puterea, fru¬ 
museţea şi celelalte însuşiri ale trupului; aşa ceva fac numai copiii, pe 
care îi preocupă mai puţin faptul dacă spusele lor corespund sau nu 
realităţii. 

A vorbi despre lucruri care n-au permanenţă, care se trec în felu¬ 
rite chipuri — chiar dacă ar fi spuse cum se cuvine şi ar fi vrednice de 
un preludiu oratoric — socotesc inutili şi zadarnic. Nu de altceva, dar 
doresc să nu umbresc cumva ou stîngăcia cuvîntului demnitatea (dască¬ 
lului meu). 

Specificul acestui om, cu adevărat deosebit, este efortul constant de 
a aduce la asemănarea cu Dumnezeu chipul lui Dumnezeu cu care a fost 
înzestrat, pe care îl poartă în trup muritor şi trecător f la acest fapt şi la 
altele şi mai mari mă voi referi, dînd slavă lui Dumnezeu că mi-a dat să 
cunosc pe acest om, mai presus de orice aşteptare. 

Dar, despre aceste lucruri trebuind să vorbesc 1 , mă văd mic şi nepu¬ 
tincios, un impuls tainic mă îndeamnă la tăcere ; mi se pare că este mai 
bine să tac, decît, sub pretextul de a mulţumi, să mă arăt prea îndrăzneţ ,* 
ca nu cumva să fiu necuviincios în cuvînt faţă de nişte lucruri mari şi 
sfinte î ca nu cumva să nu prezint la înălţimea lor faptele şi mai degrabă 
să-l insult, iar cel care ascultă să ia lucrurile ca atare. Este, însă, ade¬ 
vărat, dascăl prea iubit, că faptele tale nu pot fi luate în rîs, nici măcar 
micşorate, că însuşirile tale divine nu pot fi vătămate de umilele noastre 
cuvinte şi că rămîn precum sînt. 

Nu ştiu cum va fi taxată această îndrăzneală, cum va fi văzut faptul 
de a aborda fără pregătire chestiuni care mă depăşesc. Dacă în altă par¬ 
te şi în faţa altora aş fi putut fi îndrăzneţ şi precipitîndu-mă aş fi putut 
spune copilării, în faţa ta nu pot face aşa ceva. Acum, probabil, voi în¬ 
trece măsura lipsei mele de cugetare — dacă n-am şi trecut-o deja — 
îndrăznind a spune urechilor voastre, obişnuite cu cuvîntul cel dumneze¬ 
iesc, cuvinte vulgare ; este ca şi cînd ar îndrăznii cineva să intre cu pi¬ 
cioarele încălţate în încălţăminte din piei groase şi murdară (în locuri 
nepermise în acest mod) şi nu cu picioare desculţe (şi curate). 

Cîtă îndrăzneală ! Cuvintele noastre, asemănătoare murdăriei şi no¬ 
roiului, am îndrăznit să le introducem în urechile voastre, obişnuite cu 
■cuvintele pure şi dumnezeieşti! Oare, după ce am greşit atîta, nu este 
acum timpul a începe să fim înţelepţi, de a nu mai continua şi a ne opri 
aici ? Eu, într-adevăr, aşa cred. Insă, dacă am îndrăznit să iau cuvîntul, 
să mi se permită să expun şi motivul care m-a determinat la aceasta şi 
poate că mi se va scuza această temeritate. 

III 

Socotesc lipsa de recunoştinţă un lucru foarte urît. Acela care nu 
răspunde unei binefaceri, fie şi numai prin cuvinte, dacă altfel nu este 
posibil, se arată un om fără de minte, un nesimţit şi un uituc. Acela care 
nu ţine minte binele făcut lui şi nu arată recunoştinţă săvîrşeşte o gre¬ 
şeală de neiertat, fie că este acesta un om cu vază, fie că este unul ne¬ 
însemnat. Dacă este un om cu vază şi instruit, greşeşte pentru că nu 
arată recunoştinţă pentru binefacerile primite ; dacă este un om simplu 
şi de condiţie modestă, greşeşte pentru că nu laudă cu toată puterea 
lui pe binefăcătorul, nu numai al celor mari, cit şi al celor mici. Pentru 
că stă în firea lucrurilor ca oamenii superiori, care au adunait în cuget 
o adevărată comoară, să răsplătească pe binefăcătorii lor pe măsura 
puterii şi a binefacerilor primite. Nu mai puţin obligaţi sînt şi cei care 
au adunat puţin f aceştia nu trebuie să fie neglijenţi şi să nu se lene¬ 
vească în a răsplăti pe binefăcători, la gîndul că nu pot realiza ceva 
demn de intenţia lor. Pentru că binefăcătorul nu va lua aminte la cu¬ 
vîntul lor stîngaci, ci la sinceritatea cu care este spus. Pentru aceasta, 
ei nu vor fi consideraţi mai prejos decît cei mari şi puternici la cuvînt. 

Se spune în Scriptură că alături de oamenii bogaţi şi puternici, care 
au adus jertfe mari din bunurile lor, a fost şi o femeie săracă ; ea a adus 
o jertfă neînsemnată, însă, pentru că darul adus de ea era toată averea 
ei, jertfa ei a fost socotită drept cea mai mare. Pentru că Logosul divin 
a avut în vedere nu cantitatea darului, care este ceva secundar, ci in¬ 
tenţia şi sentimentele care l-au însoţit ; acestea i-au dat strălucire şi 
valoare. De aceea, nici nouă nu ni se cade a întîrzia să aducem elogiul 
datorat, la gîndul că mulţumirea noastră nu va fi pe măsura binefacerii ; 
se cuvine să îndrăznim a încerca să aducem în schimb recunoştinţa 
noastră, chiar dacă nu va egala binefacerea. Cuvîntul nostru, cu toate 
lipsurile lui, ne va absolvi, cel puţin, de vina totalei lipse de recunoş¬ 
tinţă. Pentru că, dacă tăcerea totală — izvorîtă din teama de a nu spune 
ceva nedemn — echivalează într-adevăr cu ingratitudinea, încercarea 
de a mulţumi pentru binefaceri este totdeauna binevăzută, chiar dacă 

1 _ nP 

aceasta nu este totdeauna pe măsura darului primit. Prin urmare, nici 
eu nu voi tăcea, chiar dacă nu voi spune ceva vrednic de binele primit ; 
iar dacă voi reuşi ceva, atunci voi avea tot dreptul să mă mîndresc. Fie, 
deci, acest cuvînt, cuvîntul meu de mulţumire. 

Deşi nu-s pregătit s-o fac după cuviinţă, în primul rînd trebuie să mă 
adresez lui Dumnezeu u , Stăpînul tuturor, de la care vin toate bunurile ; 
Lui se cuvine a-I adresa în primul rînd mulţumirile şi lauda noastră. 
Ştiu că Lui chiar dacă m-aş aduce în întregime ca dar, nu cum sînt 
acum: murdar şi plin de tot felul de răutăţi, ci întocmai ca un prunc 
nou-născut, strălucind de curăţie îşi departe de orice necurăţie, n-aş adu¬ 
ce un dar în stare să cinstească şi să răsplătească pe Creatorul şi Stă¬ 
pînul tuturor. Pe El niciodată vreun om singur, nici măcar toţi împreună 
— dacă ar fi posibil ca drepţii, pierzîndu-şi identitatea să devină una şi 
într-un cuget să se aducă în dar lui Dumnezeu — nici atunci n-ar putea 
să-L laude după vrednicie. Singurul dar potrivit demnităţii Sale este 
acela de a gîndi şi a-L lăuda după vrednicie. 


IV 

Laude şi cuvînt de preamărire se cuvin în acelaşi timp Împăratului 
şi purtătorului de grijă aii tuturor, izvorul nesecat al tuturor bunurilor, 
Aceluia care poate să vindece neputinţele noastre, singurul care poate 


11. Cuvîntul de mulţumire al Sf. Grigorie este destul de bogat în idei dogmatice. 

El vorbeşte, desigur, destul de sumar, despre Dumnezeu Cel unic după fiinţă şi în¬ 
treit după persoane, despre Providenţă etc. Despre Dumnezeu se exprimă în termeni 
platonici, Dumnezeu îşi are principiul în Sine şi nu depinde de nici o altă cauză, în 
acelaşi timp este principiul a tot ceea ce există. Este cauza (a’-noc), stăpînul 
(iiţepuav), împăratul ((facriAsoc), ocrotitorul (v.r;oEp.<uv) şi izvorul (nT]-[-q) a tot binele 
(cap. III—IV). «El poartă grijă de toate lucrurile, atît de cele mari, cit şi de cele 
mici». Sf. Grigorie nu se mulţumeşte cu generalităţi. El aduce dovezi precise de unde 
rezultă că Providenţa divină a acţionat chiar în viaţa sa (IV). Izvorul dumnezeirii este 
Dumnezeu Tatăl. «El ţine pe toate clte există». El este principiul existenţei, chiar şi al 
Fiului şi al Sfîntului Duh. Dar, despre Tatăl vorbeşte mai puţin în discursul său. Mult 
mai pe larg vorbeşte despre Fiul, atribuindu-I mai multe denumiri, atît în raport cu 
Tatăl, cit şi în raport cu activitatea pe care Acesta o desfăşoară în lume. în raportul 
cu Tatăl este : înţelepciunea (soţia) şi puterea (o-T.iap.ic) Tatălui. Este Fiul «Cel unu 
născut» (povoţEvijc), înger de mare sfat (SojxSooAoc), Cuvînt divin (&eîoc Aoţoc) şi sfînt 
(iepoc) (IV). în raport cu lumea: Este creator (Siîpuoupfoc), conducător (y.ufepvii'ti'ie) 
şi ocrotitor (îtpoaxâti]c şi %i)5ef imv) (IV—V), doctor (ia-epoc) şi mîntuitor (awxTjp) 
al lumii (XVII). 

Vorbind despre unitatea dintre Tatăl şi Fiul, o prezintă ca fiind naturală 
(âxexvrâî) şi nu artificială. Folosind o expresie origenistă, spune că «Tatăl se îmbra¬ 
că cu Fiul» (IV), cf. Origen, Comentar la loan 20, 18, în «Corpul berlinez» (IV, p. 350). 

Duhul Sfînt este menţionat în legătură cu inspiraţia Sfintei Scripturi, însă uneori 
rolul Său este confundat cu cel al Fiului. Zice despre Duhul că a inspirat pe profeţi 
şi tot El a dat cititorilor putere să-i înţeleagă pe aceştia. Fără iluminarea Lui, înţe¬ 
legerea Sfintelor Scripturi este imposibilă (XV). 

2 — Stimul Grigorie Taumaturgul 

i „Ir 

plini slăbiciunea noastră, Ocrotitorului şi Mântuitorului sufletelor noas¬ 
tre, (Fiului) Celui întîinascut, Cuvîntului, Creatorului şi Ocîrmuitorului 
tuturor. Pentru că El poate să aducă mulţumiri, atît pentru Sine cit şi 
pentru noi, pentru fiecare în parte şi pentru toţi la un loc. El, Care este 
adevărul însuşi, înţelepciunea şi puterea Tatălui, El, Care este unit cu 
Tatăl într-un chip de nezdruncinat, pe El nu-L împiedică uitarea sau 
vreo altă slăbiciune, ca de exemplu, lipsa de pricepere şi neîndemînarea 
în mînuirea cuvîntului — oa să lase pe Tatăl fără laude — El singur 
poate în chip perfect să împlinească după vrednicie măsura laudelor 
care I se cuvin Lui; pe El, Tatăl tuturor lucrurilor L-a făcut una cu Sine, 
L-a îmbrăcat cu puterea Sa şi 1(1 cinsteşte cu cinstea care I se cuvine Lui. 
Pe El, Tatăl tuturor lucrurilor L-a făcut una cu El şi L-a îmbrăcat cu pu¬ 
terea Sa. El, Fiul lui Dumnezeu Cel unu născut, Cuvîutul divin care lo¬ 
cuieşte în Tatăl, este singurul dintre toate cîte există, care s-a învred¬ 
nicit de acest lucru. 

Numai aşa putem arăta respectul şi putem mulţumi după cuviinţă : 
dacă Ii mulţumim Lui pentru bunurile primite de la Tatăl; în felul aces¬ 
ta mărturisim şi că una este calea evlaviei, aceea de a ne adresa prin El 
Celui ce este cauza tuturor. Intr-un cuvînt, trebuie spus că El este Cu- 
vîntul în stare să exprime mulţumiri şi laude Providenţei, care veghează 
şi ne poartă de grijă tuturor, în lucrurile mari şi mici, El care este per¬ 
fecţiunea însăşi şi Cuvîntul însufleţit al Raţiunii primare însăşi. Fie, deci, 
să se îndrepte cuvîntul meu de mulţumire în primul rîmd către (Iisus 
Hristos) Acest bărbat sfînt, mai mult decît faţă de toţi oamenii. Şi dacă 
mai trebuie să laud pe cineva dintre fiinţele care nu se văd, de bună 
seamă se cuvine să adresez cuvînt de recunoştinţă aceluia care — în 
virtutea unei hotărîri superioare — a fost sortit să mă crească şi să-mi 
fie ocrotitor încă din tinereţe, îngerului lui Dumnezeu, care mă hrăneş¬ 
te din tinereţea mea (Geneză 48, 15), aşa cum zice acel bărbat, prieten 
al lui Dumnezeu, gîndindu-se la îngerul său. De bună seamă că acel băr¬ 
bat fiind un om mare, a avut un ocrotitor pe măsura lui, pe unul dintre 
îngerii mari, poate chiar pe îngerul «Sfatului celui mare» (Isaia 9, 6), pe 
Mîntuitorul comun al tuturor — pentru că, dată fiind desăvîrşirea lui, 
numai acesta îi putea fi ocrotitor. Eu nu cunosc prea bine acest lucru, 
însă un lucru ştiu, că oricare ar fi fost dintre îngerii cei mari, omul a- 
cesta îl cunoştea şi îl lăuda. Cît despre noi, în afara conducătorului nos¬ 
tru comun, al tuturor oamenilor, lăudăm şi pe acela care este fiecăruia 
în parte pedagog, de cînd erau copii. Pentru mine, acesta a fost în toate 
împrejurările, fără excepţie, ca o dădacă şi ocrotitor ; eu şi prietenii mei 

nu ne-am cunoscut totdeauna interesul, am fost ca nişte orbi, n-am ştiut 
mai dinainte ce drum să apucăm ; el, insă, a văzut mai dinainte ceea ce 
era folositor sufletului nostru. De mult, ca şi acum, m-a crescut, m-a în¬ 
văţat cele bune, m-a purtat ca şi de mina, iar mai presus de toate, m-a 
adus în preajma acestui bărbat, care nu era de acelaşi neam şi sînge cu 
mine, casa lui nu se afla în preajma casei mele şi nici vreun alt motiv 
nu aveam — dintre cele care fac pe oameni sa se apropie şi să devină 
prieteni — ca să mă ataşez lui. Intr-un cuvînt, atunci cînd nu ne cunoş¬ 
team şi eram străini unul pentru altul, atunci cînd eram separaţi şi în¬ 
depărtaţi unul de altul de ţări, rîuri şi munţi, atunci m-a adus — în vir¬ 
tutea unei prevederi divine — la această confruntare, care avea să fie 
mîntuitoare pentru mine ? cred că a prevăzut demult acest moment, din 
momentul naşterii şi al primei mele educaţii. 

Fără a lungi prea mult cuvîntul, deşi aici voi ajunge chiar dacă voi 
încerca să nu spun totul şi să trec cu vederea multe fapte, aş dori să 
menţionez cîteva dintre cele mai importante. 

V 

încă de la naştere noi am fost educaţi de părinţi, într-o familie care 
trăia în rătăcire. Socotesc că nimeni nu s-a aşteptat să fim eliberaţi din 
această stare, iar eu cu atît mai puţin, pentru că eram un copil fără de 
minte, fiu al unui tată superstiţios. Dar, a urmat pierderea tatălui şi 
starea de orfan, care a fost pentru mine începutul adevăratei cunoaşteri. 

Atunci, pentru prima dată, am fost trecut de partea Cuvîntuilui ce¬ 
lui adevărat şi mântuitor? nu ştiu cum, mai degrabă obligat, decît de 
bunăvoie. 

Ce discernămînt puteam avea pînă la 14 ani ? Din acel moment, din 
momentul dezvoltării în mine a raţiunii, comună tuturor oamenilor, a 
început să mi se facă cunoscut Cuvîntul divin şi aceasta este de mare 
importanţă. Cînd mă gîndesc la trecutul meu, văd in acest concurs de 
împrejurări degetul Providenţei: mai întîi au avut loc lucrările rătăci¬ 
toare, care puteau fi puse foarte bine pe seama vîrstei, a faptului că 
eram copil lipsit de înţelepciune ; în această perioadă Cuvîntul divin nu 
mi s-a făcut cunoscut, pentru a nu fi dat în zadar. Apoi, a urmat dăruirea 
mea cu raţiune — dacă nu cu cea divină şi pură, cel puţin cu frica inspi¬ 
rată de ea —atunci (mi s-a adresat) cuvîntul; cuvîntul divin şi raţiunea 
umană au început (să lucreze) în mine : cuvîntul ajutînd cu puterea lui 
inefabilă, raţiunea fiind ajutată. Acest gînd mă umple de bucurie şi de 

teamă în acelaşi timip ; mă bucur de cele realizate, însă mă tem ca nu 
cumva în cele din urmă să nu greşesc.. 

Iată, însă, că vrînd să expun în amănunţime rînduiala minunată 
care m-a adus în preajma acestui om — deşi doar am schiţat cele de 
pînă acum, fără pretenţia de a-i fi adus lauda, mulţumirea şi respectul 
cuvenit — cuvîntul meu s-a cam lungit ; să-mi fie luate cele spuse ca o 
istorisire, o destăinuire sau ceva ce se poate exprima prin termeni şi 
mai modeşti. 

Mama, rămînind singură după moartea tatălui şi voind să ne dea o 
educaţie aleasă, aşa cum se cuvenea unor copii de neam ales, a hotărît, 
după ce deja am fost instruiţi în celelalte discipline, să ne trimită să 
studiem pe lingă un retor, pentru a deveni nod înşine retori. Aşa am şi 
făcut. Se zicea că nu-ţi trebuie mult timp pentru a ajunge retor : despre 
mine nu iştiu să se fi spus aşa ceva — pentru că nu existau motive — 
nici n-aş fi vrut să zică cineva aşa ceva. Dar, iată că divinul meu peda¬ 
gog, cel care-mi veghea paşii şi-mi purta de grijă, fără ca ai mei s-o 
gîndească sau eu s-o vreau, a inspirat pe unul dintre dascălii mei, căruia 
îi fusesem încredinţat pentru a mă învăţa limba latină ; scopul meu 
nu era s-o cunosc desăvîrşit, ci numai atît cît îmi era necesar,- aces¬ 
ta s-a întîmpiat să cunoască puţin şi legile. La inspiraţia (îngerului) 
m-a îndemnat să studiez (împreună cu el) dreptul roman. El s-a achitat 
strălucit de sarcina sa, iar eu m-am supus lui mai mult pentru a-i face 
plăcere, decît de dragul acestei discipline. Luîndu-mă, deci, ca discipol, 
a început să mă instruiască cu mult zel. A spus şi o vorbă care s-a îm¬ 
plinit întocmai cu mine : a zis că studiul legilor îmi va fi cea mai bună 
armură — este exact cuvîntul pe care l-a folosit — fie că vreau să devin 
retor, asemenea celor care se întîlnesc prin tribunale, fie că vreau să 
devin ăltceva. A spus aceste vorbe, gîndindu-se, de bună seamă, la lu¬ 
cruri omeneşti, eu însă cred că a fost inspirat de pronia divină mai mult 
decît şi-a închipuit, iîn sfîrşit, studiind şi cunoscînd îndeajuns legile, 
acest fapt m-a determinat să călătoresc spre oraşul Beirut, oraş care se 
află nu departe de aici, unul dintre cele mai romanizate oraşe, locul 
unde se studiază aceste legi. 

Cît despre acest bărbat sfînt, motive diferite îl împinseseră din Ale¬ 
xandria Egiptului, unde mai înainte îşi avusese căminul, şi-l aduseseră în 
acest loc, întocmai ca pentru a ne întîlni. Nu aveam nici un motiv ca să 
vin aici şi să mă ataşez iui, pentru că în vederea desăvîrşirii studiului 
legilor era firesc să mă îndrept către Roma. Cum am ajuns aici ? Guver¬ 
natorul de atunci al Palestinei a luat pe neaşteptate, fără voia lui, des- 

părţindu-1 de soţie, pe cumnatul meu, soţul surorii mele, şi l-a dus cu ei în 
această ţară pentru a-0. avea în preajmă şi pentru a împărţi cu el greul 
muncii de conducător al unui popor, pentru că cumnatul meu era jurist 
şi încă mal este. Acesta, mergînd cu guvernatorul, avea intenţia ca nu 
peste mult timp să-şi aducă lingă el şi soţia, pentru că se despărţiseră 
în grabă şi fără voie ,şi dorea ca noi s-o însoţim. 

Şi, iată că pe cînd ne gîndeam şi nu ştiam cum vom ajunge acolo, 
ni s-a prezentat un soldat cu porunca de a excorta pe sora noastră pînă 
la soţul ei şi să ne aducă şi pe noi împreună cu ea. Aceasta ne-a umplut 
inima de bucurie, iar pe sora noastră a determinat-o să plece la drum. A 
umplut de bucurie şi pe rude şi pe cei apropiaţi nouă, care făcuseră to¬ 
tul pentru binele nostru; cu toţii considerau că este necesar să mergem 
la Beirut, pentru a ne desăvîrşi în studiul legilor. Erau, deci, toate moti¬ 
vele să plecăm : datoria faţă de sora noastră, studiile noastre personale 
şi venirea soldatului, pentru că şi de el trebuie să amintesc. El ne punea 
la dispoziţie chiar mai multe vehicole publice decît ne trebuiau, şi per¬ 
mise de trecere mai multe decît erau necesare. Acestea erau raţiunile 
ştiute ale călătoriei; raţiunile neştiute, însă, şi cu mult mai importarite 
erau cunoaşterea acestui om şi studiul disciplinelor referitoare la cuvînt 
şi la cele necesare mîntuirii sufletelor noastre, sub conducerea lui. 

Prin urmare, nu soldatul, ci însoţitorul divin 12 la drum, acela care 
ne conduce şi ne păzeşte toată viaţa, ca într-o lungă călătorie, acela, 
după ce ne-a făcut să trecem prin celelalte oraşe şi prin Beirut, către 
care ne îndreptaserăm iniţial, ne-a adus şi ne-a stabilit aici. El a făcut 
totul pentru a ne ataşa acestui om, cel ce avea să fie cauza atîtor bunuri 
pentru noi. 

După ce a reuşit să-i încredinţeze acestuia sarcina sa, abia atunci, 
probabil, s-a odihnit; nu pentru că ar fi obosit, pentru că neobosiţi sînt 
slujitorii lui Dumnezeu, ci pentru că ne-a încredinţat omului care era 
în stare să ne dea toată îngrijirea necesară. 

12. Sf. Grigorie vorbeşte pe larg despre îngeri şi în deosebi despre îngerul păzi¬ 
tor. De bună seamă că şi în această privinţă trebuie să vedem un ecou al învăţămîn- 
tului lui Oxigen, a cărui angeologie şi demonologie sînt foarte dezvoltate (Vezi: J. 
Danielou, Origenc, Paris, 1943, p. 219—242; Steph. T. Bettencourt, Doctrina ascetica 
Origenis seu quid docuerit de ratione animae humanae cum daemonibus, Rome 1945). 
El este conştient că viaţa lui a fost încredinţată unui înger. Că nu întîmplarea oarbă 
i-a călăuzit paşii şi l-a adus în preajma dascălului său, ci această fiinţă nevăzută. 
Acesta îi va călăuzi şi paşii la întoarcerea în patrie (IV, XIX). Şi cum sufletele, de- 
săvîrşindu-se prin practicarea virtuţii, trec din paza îngerilor în cea a lui Dumnezeu, 
crede că dascălul său se află deja în paza îngerului celui de mare sfat, adică deja sub 
paza Cuvîntului lui Dumnezeu (V). 

VI 

Acesta ne-a primit cu plăcere încă din prima zi. (Zic) «întîia zi», 
pentru că (ziua întîlnirii cu acest om) pentru mine este prima, cea mai 
importantă dintre toate zilele mele, ziua în care a început să răsară soa¬ 
rele cel adevărat. La început ne-a tratat întocmai ca pe nişte animale 
sălbatice, întocmai unor peşti sau păsări prinse în curse sau în năvo- 
duri, de care noi încercam să scăpăm şi să fugim, să plecăm de la el 
pentru a ajunge la Beirut sau în patria noastră ; a făcut totul ca să ne 
apropie lui : ne spunea tot felul de istorioare, pentru a îndepărta vălul 
(despărţitor), precum zice proverbul; lăuda, şi pe bună dreptate, filoso- 
fia şi pe cei care o iubesc, zicînd că numai aceia trăiesc frumos şi duc 
o viaţă demnă de fiinţele înzestrate cu raţiune, care-şi cunosc menirea 
lor. Aceştia ştiu să deosebească ceea ce este bine de ceea ce este rău, 
ştiu ceea ce trebuie să facă şi de ceea ce trebuie să se ferească. Avea 
cuvinte de dispreţ la adresa ignoranţei şi a celor ignoranţi • despre aceş¬ 
tia zicea că sînt mulţi, că au sufletul orbit şi că trăiesc asemenea anima¬ 
lelor, că sînt nişte rătăciţi, că nu-şi cunosc rostul, că nu ştiu şi nici nu 
vor să afle ceea ce este bine şi ceea ce este rău. Zicea că unii ca aceştia 
văd în bogăţie, renume şi prosperitatea trupului, bunurile cele mai de 
preţ şi că de aceea fac mare caz de acestea şi le pun înainte la orice ; 
de asemeni, preţuiesc în mod deosebit mijloacele prin care se poate 
ajunge Ia acestea : cariera militară şi cea de avocat. 

Spunînd astfel de cuvinte, ni se adresa destui de abili şi nouă şi zi¬ 
cea că am neglijat raţiunea, facultatea cea mai înaltă a spiritului. Nu-mi 
mai amintesc tot ce ne-a mai spus timp de mai multe zile cu gîndul de a ne 
face să îmbrăţişăm filosofia. Am fost loviţi ca de o săgeată de cuvîntul 
său încă din prima zi, pentru că era un amestec de blîndeţe şi seriozi¬ 
tate, de convingere şi constrîngere. Cu toate acestea, noi ezitam să ne 
dedicăm filosofici, dar nici nu puteam, şi nu ştiu de ce, să ne îndepărtăm 
de el, atraşi de cuvintele sale, ca de nişte forţe nevăzute. Zicea, printre 
altele, că este imposibili a arăta Stăpînului tuturor cuvenita adorare — 
izvorîtă din acel sentiment propriu numai omului dintre toate vieţui¬ 
toarele..., fără ajutorul filosofiei. Cu astfel de cuvinte şi multe altele, 
ne-a imobilizat ca pe mişte vrăjiţi şi ne-a fixat de el, nu ştiu cum, întoc¬ 
mai ca şi cu o putere divină. 

Totodată, ne-a înfipt şi boldul prieteniei, ascuţit şi pătrunzător, 
greu de respins, prin amabilitatea şi tonul cu care ne vorbea. Se vedea 
că nu vrea să ne înşele şi că din dragoste faţă de oameni şi dintr-o bună 
intenţie, voia să ne facă părtaşi ai bunurilor izvorîte din fiilosofie şi de 

celelalte bunuri cu care, mai mult decît pe ceilalţi oameni, îl dăruise di¬ 
vinitatea ; voia să ne facă părtaşi ai Dascălului dreptei credinţe, ai Cu- 
vîntului Celui mîntuitor care duce la desăvîrşire pe cei care I se ata¬ 
şează. Odată ataşat Lui, nimeni nu mai poate să I se împotrivească, pen¬ 
tru că El este şi va fi împăratul tuturor. El, însă, este ascuns şi necu¬ 
noscut de cei mulţi, fie că ei depun eforturi să-L cunoască, fie că nu, şi 
nu pot spune ceva precis despre El dacă sînt întrebaţi. 

Acest om a pus în sufletul nostru, asemenea unei scîntei care mis¬ 
tuie totul, dragostea de Cuvîntul sfînt, care, prin frumuseţea sa de ne- 
descris, atrage la sine pe toţi oamenii şi-i face să arate dragoste faţă de 
el, prietenul şi interpretul său. 

Rănit adine de această iubire, m-am lăsat convins să las la o parte 
dragile mele legi şi să nu mă mai gîndesc la patrie, părinţi şi cei de aici, 
pentru care plecaserăm. Un singur lucru îmi era drag şi mă preocupa : 
filosofia şi interpretul ei, acest om divin. «Şi sufletul lui Ionatan s-a ata¬ 
şat lui David» (I Sam. 18, 1). Aceste cuvinte le-am citit mai târziu în 
Sfintele Scripturi, însă sentimentul descris de ele l-am încercat mult mai 
înainte. Ionatan s-a ataşat lui David nu numai trupeşte, ci şi sufleteşte, 
cu elementul superior din el. Iar dacă se poate face o separare a ele¬ 
mentelor văzute, sufletul nu poate fi constrîns la aşa ceva, pentru că' 
nimic nu-il poate despărţi fără voia sa. Aceasta, pentru că este liber şi 
necircumscris într-un anumit loc, nu poate fi închis ca într-o casă. Ni¬ 
mic nu-1 împiedică să fie acolo unde vrea. Dar mai mult decît atât, el 
este acolo sau foarte aproape de locul unde se săvîrşesc lucrările care-i 
sînt proprii naturii sale. A gîndi altfel înseamnă a-i atribui un loc se¬ 
cundar (şi a nu gîndi corect despre el). 

Ceea ce s-a întâmplat cu mine este exact ceea ce s-a spus în aceste 
puţine cuvinte : «Sufletul lui Ionatan s-a ataşat sufletului lui David» ; 
s-a ataşat şi, în virtutea celor zise, sufletele noastre nu vor putea fi 
construise şi nu vor consimţi să se despartă cu uşurinţă. Şi dacă poate 
fi aşa ceva, socotesc că poate rupe legăturile sfinte ale prieteniei nu cel 
inferior, ci cel superior, pentru că acela a provocat aceste legături 
sfinte. Nu se spune în Scriptură că sufletul lui David s-a ataşat lui Io¬ 
natan, ci că sufletul acestuia din urmă a fost ataşat. Cel superior fiind 
sieşi suficient nu va căuta cu tot dinadinsul să fie ataşat celui mai pu¬ 
ţin bun decît el; cel inferior, însă, are nevoie de asistenţa celui mai bun 
decît el şi, odată legat de acesta, simte nevoia de a-i rămîne ataşat. 
Primul, rămînînd nemişcat în afara acestei comuniuni, nu suferă pa¬ 
gubă ; celuilalt, însă, astfel de legături îi sînt folositoare. 





24 


SFINTUL GRIGORIE TAUMATURGUL 


Prin urmare, de cel superior depinde să formeze aceste legături, iar 
de cel inferior să le cultive, fiind constrîns să nu le rupă. 

Pentru aceleaşi motive constrîngătoare, acest David ne ţine acum 
strînşi de el şi nu putem rupe aceste legături, chiar dacă am voi. Chiar 
dacă ne vom îndepărta de el, nu ne va slobozi sufletele, ci ne va ţine 
ataşaţi lui, după cuvîntul divin. 

VII 

Aşadar, după ce ne-a cercetat în fel şi chip, atunci cînd a ajuns la 
un rezultat bun, iar noi ne-am hotărît să rămînem lîngă el, a început lu¬ 
crul, aşa cum face bunul agricultor, care are la îndemînă fie un teren 
necultivat şi neroditor, săturat de sare sau cenuşă, pietros sau nisipos, 
fie un teren care nu este întru totul steril, ba din contră foarte bun, 
dar lăsat în paragină, acoperit de tufe sălbatice şi greu de lucrat; sau 
cum face grădinarul iscusit, care altoieşte pe planta sălbatică, produ¬ 
cătoare de fructe amare, lăstarul aducător de fructe bune; implantat pe 
tulpina arbustului sălbatic, altoiul creşte împreună cu acesta, se trans¬ 
formă în,tr-o plantă unică în felul ei, o plantă ce poartă fructe pe un 
trunchi steril, aşa cum este cazul smochinului roditor altoit pe trun¬ 
chiul smochinului sălbatic. Există, deci, două posibilităţi : fie că planta 
este sălbatică şi neproductivă, iar grădinarul, cu abilitatea sa, o face 
productivă, fie că planta este productivă, dar nefiind tratată după cu¬ 
viinţă, adică nefiind curăţată, nici udată, se usucă, se sufocă de numă¬ 
rul mare de ramuri care cresc în dezordine, fără să ajungă ila maturi¬ 
tate deplină şi să aducă roade, pentru că ramurile se stingheresc reci¬ 
proc. 

Aşa eram noi cînd ne-am ataşat acestui om. El, însă, asemenea agri¬ 
cultorului, ne-a arătat grija cuvenită ; mai înitîi, pentru că nu s-a mul¬ 
ţumit cu aparenţele, ne-a scormonit întocmai ca şi cu sapa fondul intim, 
prin diferite întrebări. Văzînd că acest fond nu este cu totul neproduc¬ 
tiv, a scormonit în continuare şi a făcut totul pentru a-1 face apt pentru 
aceasta. Spinii şi pălămida, iarba şi plantele sălbatice de tot felul, pe 
care sufletul nostru agitat le producea în dezordine şi din belşug, pe 
toate le-a tăiat şi le-a interzis. 

Se apropia de noi în felul socratic ; ia început ne poticneam de cu¬ 
vintele sale şi ne arătam îndărătnici, ca nişte cai sălbatici care trag 
în lături şi aleargă dezordonat, mai pe urmă, însă, cuvintele sale ne 
convingeau şi ne constrîngeau întocmai ca nişte zăbale. La început ne-a 

venit greu să-i ascultăm cuvîntul, pentru că nu eram obişnuiţi să ur¬ 
măm sfatul raţiunii, deşi ea este purificatoare. 

Cînd ne-a pregătit îndestul şi ne-a făcut apţi să primim cuvintele 
dreptăţii, atunci le-a aruncat din belşug, ca intr-un pămînt bine lucrat, 
afinat, gata să germineze seminţele pe care le-a primit. Le-a aruncat cu 
toată grija, la momentul oportun, a folosit cuvintele care se cuveneau 
şi a împlinit lucrul care trebuia. Tot ceea ce în suflet — fie prin natură 
sau datorită excesului de hrană — devenise aspru şi îmi era străin, a 
fost îndepărtat cu delicateţe de cuvintele sale simple, care, măiestrit 
împletite, deveneau o tramă imposibil de destrămat. 

Ne trezea din somnolenţă, dar nu avansa prea mult, pentru ca nu 
cumva din cauza lungimii sau subtilităţii celor spuse, să cădem în inac¬ 
tivitate. In felul nostru, eram lipsiţi de judecată şi foarte îndrăzneţi ; 
obişnuiam să acceptăm fără diseernămînt tot ceea ce se spunea şi con¬ 
traziceam adesea pe acela care spunea adevărul. 

El încerca prin discursurile de care am vorbit şi prin diferite alte 
metode — pentru că filosofia are multiple aspecte — să ne obişnuiască 
să nu aprobăm sau să respingem la întîmplare o afirmaţie, ci după ce a 
fost cercetată cu luare aminte. Multe opinii aparent serioase şi adevă¬ 
rate auziseră urechile noastre şi le aprobaseră, deşi ele erau mincinoase 
şi viclene ; el, însă, ne arată că fuseserăm înşelaţi şi că aprobaserăm 
păreri care nu meritau. Auzisem şi opinii serioase, pe care, însă, expri¬ 
mate în cuvinte simple, le consideram minciuni nedemne de crezare şi 
le respingeam; da îndemnul său, le-am cercetat cu atenţie şi aflîndu-le 
adevărate, am aprobat ceea ce mai înainte am respins. 

Intr-un cuvînt, ne-a învăţat să cercetăm aprofundat afirmaţiile şi să 
nu ne limităm la aparenţe — care puteau fi simple înşelătorii şi sofisme 
— să vedem ce ecou au la cei din jurul nostru, să luăm aminte dacă 
nu cumva simt falsuri, chiar dacă la prima vedere par a fi adevărate. 
Aşa ne învăţa să cercetăm cuvintele şi afirmaţiile. Nu o făcea în felul 
retorilor faimoşilor greci, care îşi pierdeau timpul cercetînd dacă în 
limba folosită s-a strecurat vreun cuvînt străin sau este curat gre¬ 
cească ; acest studiu este fără importanţă şi nu este necesar. El, însă, 
învăţa ceea ce este necesar atît grecilor, cit şi barbarilor, celor înţe¬ 
lepţi şi celor neînţelepţi, într-un cuvînt, pentru a nu lungi vorba refe- 
rindu-mă la tot felul de ocupaţii — tuturor oamenilor, oricare ar fi fe¬ 
lul lor de viaţă, pentru că toţi oamenii se preocupă de ceva şi cu toţii 
trebuie să ia aminte să nu se înşele. 

VIII 

El forma atît partea superioară, cit şi pe cea inferioară a sufletului 13 ; 
pe cea superioară cu dialectica, pe cea inferioară cu ştiinţele naturii, 
atrăgîndu-ne atenţia asupra măreţiei, minunăţiei şi ordinii din lumea 
creată. Explica fiecare lucru : mai întîi vorbea despre natura lui, apoi 
îl desfăcea, foarte abil, în elementele sale şi vorbea despre fiecare din¬ 
tre ele. Analiza fenomenele şi demonstra schimbările din lume cu argu¬ 
mente pe care, în parte, şi le însuşise de la alţii, în parte le descoperise 
el însuşi, ajungînd pe calea raţiunii la iconomia sfîntă a universului, la 
•existenţa Fiinţei cellei mai presus de fire. Ne învăţa fizica, acea ştiinţă 
înaltă şi admirată de toţi, şi celelalte discipline la fel de importante ca : 
geometria, dragă tuturor, ale cărei date nu pot fi puse la îndoială, şi as¬ 
tronomia, ştiinţa înălţimilor. Pe toate acestea ni le vîra în cap, printr-un 
fel care îi era propriu. Făcea din geometrie fundamentul tuturor ştiinţe¬ 
lor, leagănul lor cel sigur, iar cu ajutorul astronomiei ne urca pînă la 
cele mai înalte ,• cu fiecare lecţie, ne urca întocmai ca pe o scară, pînă 
la cer. 

IX 

Gîndul cel mai important care îl muncea, gîndul care preocupă pe 
.oricare om atunci cînd adună tot ceea ce este bun din toate disciplinele 
şi în mod deosebit din studiul îndelungat al filosofiei, întocmai ca din- 
tr-o grădină bogată, era acela de a sădi în noi dumnezeieştile virtuţi 
morale 14 , care duc la o stare de calm, de potolire a instinctelor. 

13. După Origen, sufletele greşind au fost trimise de Dumnezeu în trupuri pen¬ 
tru a fi pedepsite. Odată cu trupul, sufletului i se adaugă şi o parte inferioară, aceea 
în care se nasc poftele cele rele, instinctele şi înclinările spre păcat. Sufletele se pu¬ 
rifică prin efort continuu în practicarea virtuţii. Această purificare începe aici pe 
pămînt, se continuă şi se desăvîrşeşte în cealaltă viaţă. Atunci sufletul, împins de 
un impuls firesc se apropie şi se uneşte cu Dumnezeu, devenind una cu el. Afirmînd 
acestea, Origen nu are concepţie panteistă. Pentru că în acest proces de unire a su¬ 
fletelor cu divinitatea ipostasele umane nu dispar. Vezi : Origen, C omentar Ia Ioan, 
1, 16, în «Corpul berlinez» IV, p. 20. 

Sf. Grigorie nu dă o indicaţie că ar susţine teoria trihotomică a dascălului său, 
însă referitor la sufletul omenesc are o învăţătură asemănătoare cu a acestuia. El vor¬ 
beşte despre o natură originară bună a sufletului, căreia i s-a adăugat o parte infe¬ 
rioară, în care se nasc înclinaţiile cele rele. Printr-un efort susţinut sufletul se scutură 
de această parte adăugată ulterior şi se reîntoarce la puritatea sa naturală. Partea su¬ 
perioară a sufletului, aceea care trebuie să biruie, aceea pe care o cultivă cei desă- 
vîrşiţi, este raţiunea (vooc). Aceasta primeşte un alt element, pe duhul (•rcvEug.a), care-1 
face părtaş divinităţii (III; VIII/lX). 

14. Purificarea inteligenţei se face prin virtuţi şi în mod deosebit prin asceză 
(VII). Virtutea face pe om asemenea cu Dumnezeu (HeoetSEta) pentru că virtutea este 
comună omului şi lui Dumnezeu, cu deosebirea că, pe cînd pentru om este ceva ac¬ 
cidental, capabil de creştere şi împuţinare, pentru Dumnezeu virtutea este ceva care 
tine de însăşi natura Lui. Prin virtute se ajunge la echilibru sufletesc şi la linişte, 
omul nu mai este tulburat de nimic, devine omaHijc (IX). Dintre virtuţi distinge în 
primul rînd prudenţa («ppovrjaic), înţelepciunea (aditppoauvij), dreptatea (SixatoaâvTj) şi băr¬ 
băţia (â'vîpsîa) (IX—XI). In rîndul al doilea urmează răbdarea (oTtopoyij) şi dreapta 
credinţă (eosefteia) (XII). 

Intr-adevăr, ©1 încerca să ne lecuiască de dureri, să ne facă inac¬ 
cesibili răului, să ne facă disciplinaţi, echilibraţi, asemenea lui Dumne¬ 
zeu şi fericiţi. Urmărind acest scop, încerca să ne modeleze felul nostru 
de a fi prin cuvinte blînde şi înţelepte, care ne constrîngeau în acelaşi 
timp. Şi nu numai cu cuvîntul, ci şi cu fapta ne învăţa, aşa incit din 
privirea şi contemplarea acestora, sufletul nostru dezordonat era cori¬ 
jat, se trezea de la starea de confuzie ia alta de ordine şi disciplină. 
Voia ca sufletul nostru să se contemple ca într-o oglindă, să vadă atît 
partea lui cea rea, iraţională, — începuturile şi rădăcinile relelor, lo¬ 
cul unde se nasc în noi pornirile cele nesăbuite, cit şi partea lui cea 
bună, raţională, izvorul celor bune, care, dacă ar domina, i-ar permite 
să rămînă calm şi nevătămat. Văzînd toate acestea, în mod firesc, să 
îndepărteze şi să respingă tot ceea ce se naşte din principiul cel rău, 
toate josniciile care ne copleşesc şi ne sufocă şi anume: desfrîul, plă¬ 
cerile, poftele, tristeţea şi frica şi tot puhoiul relelor ce le urmează ; 
să se împotrivească şi să respingă aceste rele, chiar de la naşterea 
lor, să nu le lase să crească cîtuşi de puţin, ci să le facă să dispară şi 
să moară, iar pe de altă parte să cultive tot ceea ce este bun de la naş¬ 
tere şi să întreţină pînă la desăvîrşire. în felul acesta iau naştere în 
suflet virtuţile dumnezeieşti: înţelepciunea, care dirijează înclinările 
sufletului şi împarte lucrurile în bune sau rele ; cumpătarea, care reţine 
doar ceea ce este bun de la început; dreptatea, care face să se dea fie¬ 
căruia ceea ce este al său ; bărbăţia, care le conservă pe toate. 

Aşadar, nu numai prin cuvinte ne învăţa ceea ce este bun şi ceea 
ce este rău, ceea ce trebuie făcut şi ceea ce nu trebuie făcut. Pentru că, 
o ştiinţă este zadarnică şi nefolositoare dacă cuvîntul este separat de 
faptă, aşa incit cel înţelept nu face ceea ce trebuie făcut şi nu evită 
ceea ce trebuie evitat, ci numai arată acestea ; or, astfel de înţelepţi 
mai vedem încă. Despre cumpătare zicea că este puterea care ne arată 
ceea ce trebuie ales şi ceea ce trebuie evitat. N-avem nici o dovadă 
că filosofii ceilalţi, mai ales cei mai noi (adică stoicii), care dealtfel 
sînt tari în cuvînt, au cunoscut-o. Eu i-am admirat adesea cînd spuneau 
că virtutea face pe om asemenea lui Dumnezeu şi că omul înţelept este 
egal pe pămînt cu Dumnezeu. Ei vorbesc despre înţelepciune, dar ni¬ 
meni nu face faptele ei, vorbesc despre cumpătare, dar nimeni nu în¬ 
vaţă ceva din cele ce spun ei. La fel fac şi cu dreptatea şi cu bărbăţia. 
El discuta mai puţin despre virtuţi, şi mai mult ne îndemna la fapte, iar 
la fapte ne îndemna mai degrabă prin faptele decît prin vorbele pe care 
ni le spunea. 

X 

Eu rog pe filosofii de azi, pe care i-am cunoscut personal sau din 
auzite, sa nu se supere de cele ce voi spune acum; să nu creadă cineva 
că ceea ce voi spune acum, spun din prietenie faţă de acest om şi din 
ură faţă de ceilalţi filosofi. Mai mult decît oricare altul, aş fi vrut să-i 
iubesc pentru discursurile lor, să-i laud eu însumi şi să aud despre ei 
cele mai frumoase cuvinte. Insă aceasta este situaţia şi din cauza lor 
este defăimat aproape de toţi oamenii pînă şi numele filosofiei. în ceea 
ce mă priveşte, aş fi preferat să rămîn un ignorant, decît să aflu ceea 
ce învaţă ei; cred că nici nu trebuia să mă apropii vreodată de ei. Ştiu 
eu, poate nu gîndesc eu corect. Să nu creadă cineva că spun toate aces¬ 
tea fiindcă am reţineri faţă de filosofii din afara lumii creştine sau pen¬ 
tru că vreau să laud pe acest om. Să fiţi siguri că cuvîntul nostru nu va 
fi pe măsura faptelor sale şi că nu poate fi vorba despre flatare. Nu ne 
înarmăm cu vorbe alese şi nu invocăm motive ireale pentru a-1 lăuda ; 
nici cînd eram adolescent şi învăţam elocinţa populară de la un retor, 
nu-mi plăcea să laud şi să flatez pe cineva împotriva realităţii. De aceea, 
nici acum, avînd intenţia de a-1 lăuda, nu cred că se cuvine să-i cobor 
pe alţii pentru a-1 înălţa pe el; ba chiar aş vorbi rău despre acest om, 
dacă, pentru a-i face elogiul am compara viaţa lui sfîntă cu greşelile 
altora. Nu ne înşelăm în această privinţă. Eu voi spune doar ceea ce ştiu, 
fără a-1 compara cu cineva sau a înşela pe cineva. 

XI 

Aş zice că el este primul şi singurul care m-a convins să studiez 
filosofia grecilor şi prin purtarea sa m-a convins să iau aminte la pre¬ 
ceptele moralei şi să mă conformez lor, pentru că ceilalţi filosofi n-au 
reuşit să mă convingă, dat fiind că învăţau lucruri corecte, dar, din 
nefericire, nu le şi puneau în practică. Desigur, la început nu i-am citit 
pe toţi, ci numai pe cîţiva care se erijau în dascăli, dar toţi îşi mărgi¬ 
neau filosofia la cuvinte. El, însă, a fost primul care m-a îndemnat prin 
cuvinte să studiez filosofia, după ce mai întîi m-a îndemnat la aceasta 
prin fapte. El nu se mulţumea să spună cuvinte studiate, ba uneori con¬ 
sidera că nici nu trebuie să spună ceva, dacă cele spuse nu sînt spuse 
cu sinceritate şi nu sînt puse în practică ,- încerca să se asemene cu 
omul corect descris de cuvîntul său, să fie — aş zice — prin viaţa sa, 
exemplu de om înţelept. Dar, pentru că mai înainte am spus că cuvîntul 
nostru urmăreşte să spună numai adevărul şi că nu va fi copleşit de 

sentimentalism, eu zic că el nici măcar nu era un filosof. Desigur, şi 
dacă aş spune aşa ceva, aş spune adevărul, dar pentru moment las la o 
parte toate acestea. Eu nu voi spune, deci, că el era un exemplu de 
filosof, un filosof perfect, dar că dorea foarte mult acest lucru şi că îşi 
dădea silinţa — peste puterile omeneşti — aş zice — să devină aşa ceva. 
Iar pe noi, pe de altă parte, se străduia să ne formeze în acelaşi fel, de 
a fi nu numai cunoscători ai poftelor, ci şi stăpîni ai lor ; ne îndemna 
să facem fapte şi să spunem cuvinte potrivite, oferindu-ne odată cu teo¬ 
ria nu o mică parte din fiecare virtute, poate chiar virtutea întreagă, 
dacă am fi putut-o cuprinde. El ne constrîngea, dacă se poate spune aşa, 
să practicăm virtutea şi să ne conformăm viaţa impulsurilor sufletului. 
Ne îndemna să ne ferim viaţa de prea multe preocupări, de tumultul 
pieţii publice ; ne îndemna să ne examinăm pe noi înşine şi să ne ocu¬ 
păm de cele ce cu adevărat merită. Or, aceasta, înseamnă a practica 
dreptatea, aceasta este adevărata dreptate, pe care unii filosofi au de¬ 
semnat-o prin noţiunea de activitate personală singulară, despre care 
au zis că aduce fericirea atît celor ce o practică, cit şi celor ce se apro¬ 
pie de ei. 

într-adevăr, ce este mai propriu sufletului şi ce poate fi, mai demn 
de el, decît să se ocupe de el însuşi, fără să privească în afară, fără să 
se ocupe de treburile altora, fără să flecărească — lucrul cel mai rău 
dintre toate — ci să privească introspectiv, spre propria sa viaţă, să se 
dedice sieşi şi să practice virtutea ? Acest om ne forma în felul acesta 
să practicăm dreptatea şi ne obliga le aceasta, dacă trebuie să zic aşa. 
Ne îndemna să fim prudenţi, atenţi la sufletul nostru, să vrem să ne 
cunoaştem şi să încercăm a ajunge la ţinta propusă. Lucrul cel mai bun 
din cî-te au spus filosofii, atribuit celui mai înţelept dintre ei, apare ca 
o poruncă prea înţeleaptă : Cunoaşte-te pe tine însuti. Cei de demult 
au avut dreptate cînd au afirmat că această judecată este înţeleaptă şi 
că înţelepciunea este aceeaşi la oameni şi la Dumnezeu ; că datorită ei 
sufletul ajunge să se privească întocmai ca într-o oglindă, că vede re- 
flectîndu-se în ea înţelepciunea divină, că dacă intră în comuniune cu 
aceasta, urmează calea inefabilă care duce la îndumnezeire. Prin urma¬ 
re, ne forma înţelepţi şi tari ; înţelepţi prin faptul de a da prioritate su¬ 
fletului, tari prin faptul de a pune în practică cele hotărîte de el, fără 
a ne îndepărta de bunăvoie sau din constrîngere de la ele, observînd cu 
tărie ceea ce s-a zis. Zicea că această virtute este aceea care face să 
fie ţinute hotărîrile. 

XII 

Totuşi, cu tot zelul său, el n-a reuşit să ne facă înţelepţi, cumpătaţi 
şi tari, din cauza moliciunii şi nepăsării noastre. Intr-adevăr, noi nu 
posedăm nici una dintre virtuţile omeneşti sau divine, nici nu ne apro¬ 
piem de ele, ba chiar sîntem departe de ele. Pentru că aceste virtuţi sînt 
foarte mari şi înalte şi la nici una nu se poate ajunge dacă Dumnezeu 
nu ne dă putere. Noi n-avem înclinaţii fireşti spre ele şi mărturisim că 
nu ne simţim în stare să ajungem la ele. Pentru că noi n-am făcut, din 
cauza moliciunii şi leneviei noastre, tot ceea ce trebuie să facă toţi cei 
ce doresc cele bune şi caută desăvîrşirea. Sîntem încă departe de a fi 
drepţi şi înţelepţi şi de a poseda vreuna din aceste virtuţi. Acest om 
admirabil, prietenul şi crainicul virtuţilor, ne-a făcut să le iubim demult 
cu cea mai aprinsă dragoste, singurul lucru, poate, care i-a fost posibil. 
El ne-a inspirat, graţie virtuţii sale, dragoste faţă de frumuseţea drep¬ 
tăţii, al cărei chip de aur ni l-a arătat nouă, dragoste de înţelepciunea 
rea adevărată, de toţi căutată şi îndrăgită, dragoste de cumpătarea 
care face asemenea lui Dumnezeu, care aduce echilibrul şi pacea sufle¬ 
tului, dragoste de bărbăţia cea minunată, de răbdare şi mai ales nevoia 
lăuntrică de a adora pe Dumnezeu, despre care se zice că este mama 
tuturor virtuţilor pentru că ea este baza şi scopul tuturor virtuţilor; 
avînd-o pe aceasta, le dobîndim şi pe celelalte cu uşurinţă, acele vir¬ 
tuţi care învrednicesc pe omul credincios să devină prieten şi crainic 
al lui Dumnezeu; pentru că virtuţile îl fac demn şi curat şi-l însoţesc 
ia Dumnezeu întocmai ca un bun cîrmaci şi un preot înţelept. 

Scopul tuturor oamenilor nu este altul, după părerea mea, decît 
acela de a ajunge la asemănarea cu Dumnezeu, prin cuget curat şi de 
a rămîne întru el. 


XIII 

Ce să mai spun despre zelul său ca noi să ne însuşim învăţătura şi 
morala teologică şi cit era de circumspect în toate ! Apoi, cit efort ne 
cerea nouă pentru a ne instrui temeinic în legătură cu tot ce s-a spus 
despre Dumnezeu, ca nu cumva să greşim în legătură cu lucrul cel mai 
important şi anume, în legătură cu Cel ce este cauza tuturor. Excludem 
doar scrierile celor care susţin că nu există Dumnezeu, nici Providenţă, 
ca unele care nu slujesc acestui scop. Voia să studiem şi să frecventăm 
operele tuturor filosofilor, fără a prefera sau dispreţui pe vreunui dintre 

ei, fie el grec, fie barbar, ci să-i ascultăm pe toţi 15 . Acest sfait era foarte 
înţelept. Pentru că se temea ca nu cumva ascultmd şi preferind pe vre¬ 
unul, ca şi cînd ar deţine singur adevărul — lucru dealtfel imposibil — 
şi să ne rămînă lla suflet, să ne modeleze precum vrea şi să ne facă 
adepţii săi, îincît să nu ne mai putem debarasa de învăţăturile ilui, aşa 
cum se întîmplă cu lina muiată într-o vopsea ce nu se mai ia. Pentru că 
cuvîntul oamenilor este abil, pătrunde cu sofismele lui în urechi, se 
întipăreşte în minte şi se prezintă ea singurul adevărat, iar pe cei pe 
care îi convinge, îi face sa-1 iubească cu adevărat şi să nu-1 scoată din 
sufletul lor, chiar dacă este mincinos şi înşelător ; el îi ţine pe aceştia 
ca un vrăjitor, avînd în cugetul său chiar pe cel înşelat. 

Sufletul omenesc este uşor de sedus prin cuvînt îşi este gata să-şi 
dea asentimentul înainte de a cerceta faptele şi înainte de a formula 
judecăţi, fie din cauza năuoirii şi a propriei sale slăbiciuni, fie din cauza 
subtilităţii raţionamentului; renunţă uşor la o cercetare atentă a fap¬ 
telor şi se lasă pradă, fără mari dificultăţi, unor raţionamente şi păreri 
false, care rătăcesc atît pe cei care le emit, cît şi pe cei care le urmează. 
Şi aceasta nu este totul; dacă cineva ar vrea să examineze faptul dacă 
raţionează corect sau nu, părerea ce şi-a făcut-o nu-i permite aceasta, 
ci-1 ţine legat de ea, întocmai ca un tiran neîmbiînzit. 

XIV 

Oare, nu deosebirile de vederi sînt acelea care duc la certurile 
dintre filosofi ?, nu acestea ridică pe unii contra altora pentru că unii 
ţin una, alţii ţin alta? Toţi se vor filosofi şi pretind că sînt stăpîniţi 
mereu de acest gînd, fie că sînt la începutul contactului cu ea, fie că 
au practicat-o destul; mai mult, aceştia pretind că nutresc o şi mai mare 
dragoste pentru fiilosofie, după ce, să zicem aşa, au gustat-o, după ce au 
studiat-o îndelung, decît atunci cînd erau în drum spre ea, dat fiind că 

15. Origen avea o admiraţie deosebită pentru filosof ie. El însuşi avea o solidă 
formaţie filosofică, pe care a căpătat-o în deosebi la şcoala nu mai puţin celebru¬ 
lui Amonius Saccas. Vasta lui informare se reflectă în deosebi în lucrarea îndreptată 
împotriva lui Cels. O mulţime de termeni filosofici şi multe din cugetările filosofilor au 
intrat în sistemul său de gîndire. Astfel, termenii cu care se exprimă în legătură cu 
Dumnezeu şi lumea sînt — în cele mai multe cazuri — platonici. In probleme de antro¬ 
pologie şi morală se inspiră din Aristotel. Stoice sînt afirmaţiile sale în legătură cu 
originea şi reînnoirea lucrurilor, clasificarea elementelor sufleteşti, problemele vieţii 
morale. Celelalte şcoli, însă, au acţionat mai puţin asupra spiritului său. 

Origen nu ascunde formaţia sa filosofică. El merge pînă acolo încît să declare, 
aşa cum făcuse înaintea sa Clement, că unii filosofi au descoperit pe cale raţională 
adevăruri conforme cu Legea lui Dumnezeu. El, însă, nu împărtăşeşte totdeauna entu¬ 
ziasmul lui Clement pentru înţelepciunea profană. Un argument care-1 determină la a- 
ceasta este faptul că ea s-a arătat neputincioasă în corectarea moravurilor (Contra lui 
Cels VI, 3). Vezi G. Bardy, Origene, în «Dict. de Theol. Cathol.» 11, 1, col. 1511—1513. 

la început erau fără experienţă. Ei, însă, doar vorbesc aşa, dar nu şi iau 
aminte la cei de altă părere. 

Nici unul dintre adepţii vechilor filosofii n-a convins pe vreunul 
dintre adepţii curentelor celor noi sau pe vreun peripatetician 
să îmbrăţişeze ideile sale, ori invers ; într-un cuvânt, nimeni n-a con¬ 
vertit pe nimeni. Pentru că nu este uşor să convingi pe cineva să-şi 
schimbe părerile şi să fie de acord cu tine; ar face aceasta dacă acest 
fapt s-ar fi întîmplat la început, înainte de a fi intrat în contact cu di¬ 
ferite curente filosofice, pe când sufletul său nu se preocupa de acestea. 
Atunci, însuşindu-şi părerea sugerată, s-ar fi opus, pentru aceleaşi mo¬ 
tive, părerii la care ţine acum. Aşa cugetă dragii noştri filosofi greci 
prea abili în cuvînt şi foarte doritori de dispute. Fiecare declară ca sin¬ 
gura adevărată părerea pe care a cunoscut-o din întâmplare la început 
şi .consideră părerile celorlalţi filosofi drept înşelăciuni şi fleacuri. Ni¬ 
mic nu-i determină să-şi schimbe părerile, nici dovezile, nici convinge¬ 
rea. Ca să spun adevărul, ei nu sînt conduşi de altă raţiune, decît de 
zelul lor iraţional, de nici o judecată în discernerea părerilor, decît de 
întîmplarea cea fără judecată ţ fiecare ţine la părerile la care din întîm- 
plare a ajuns la început şi, ca şi cînd ar fi înlănţuit de ele, nu mai poate 
da atenţie şi altora. Dar aceştia nici măcar nu încearcă să demonstreze 
raţional veridicitatea părerilor lor, să arate că opiniile adversarilor 
sînt minciuni, pentru că ei fără de minte s-au lăsat pradă în zadar păre¬ 
rilor la care au ajuns la început. Ei au dus la rătăcire pe discipolii lor 
în toate direcţiile şi, ceea ce este şi mai grav, în legătură cu cunoaşterea 
şi dreapta adorare a lui Dumnezeu... Ei rămân în continuare, într-un 
anume fel, înlănţuiţi în aceste păreri şi nimeni nu poate să-i elibereze 
uşor de ele. Sînt asemenea unui smîrc de netrecut pe o cîmpie imensă, 
un smîrc care nu permite celor ce au căzut în el sa se întoarcă, nici să-l 
traverseze pentru a se salva, ci îi ţine în el pentru totdeauna. Sînt ase¬ 
menea unei păduri imense, stufoase şi înalte, în care intrând un călător, 
este împiedicat să mai iasă din ea. El găseşte mereu drumuri noi, se 
avîntă pe ele, gîndind că unul îi va permite să iasă din ea, face multe 
înconjururi, dar toate drumurile duc numai către interior, pentru că sânt 
drumuri numai ale pădurii. In cele din urmă, călătorul epuizat renunţă 
să mai iasă din pădure, ca şi cînd pământul ar fi acoperit de ea, ca şi 
cînd pe pămînt n-ar fi vreun loc locuit şi vrea să rămână aici. îşi face 
locuinţă şi vede aici în pădure locul cel mai confortabil. 

Aceşti filosofi mai sînt asemenea unui labirint care nu are decît o 
intrare. Intrând cineva prin singura intrare care se vede, fără să bănu- 

iască din afară încurcătura în care se avîntă, înaintează pînă la mijloc, 
admiră priveliştea ce se desfăşoară înaintea ochilor, construcţia foarte 
ingenios alcătuită, cu multe intrări şi ieşiri, dar cînd vrea să iasă nu 
mai poate pentru că este închis înăuntru printr-un sistem întocmit cu 
abilitate. Dar eu aş zice că nu există un labirint atît de complicat, o pă¬ 
dure atît de deasă şi un smîrc -atît de înfricoşător, care să ţină pe cei 
care s-au avîmtat în ele, întocmai ca învăţătura acestor filosofi, atunci 
cînd urmează întru totul părerea cuiva. Or, pentru ca să nu păţim ace¬ 
laşi lucru, întocmai ca şi cei mai mulţi, acest om nu ne făcea cunoscută 
doar o singură şcoală filosofică, nu accepta ideea ca o singură doctrină 
să ne călăuzească, ci ni le făcea cunoscute pe toate. El însuşi mergea 
cu noi, mergea înainte, ne ducea de mînă ca într-o călătorie, ca nu cum¬ 
va să întîlnim în drum ceva întortocheat, ascuns şi înşelător. Ca un a- 
devărat maestru, cunoscînd totul, obişnuit cu totul, datorită faptului că 
frecventase îndelung şcolile filosofice, cu capul sus, el arăta siguranţa 
şi întinzînd mîna îi aducea la suprafaţă, îi salva pe cei care se scufun¬ 
dau. El alegea de la fiecare filosof şi ne oferea tot ceea ce era adevărat 
şi folositor pentru credinţă şi în acelaşi timp ne atrăgea atenţia asupra 
a ceea ce era minciună. 

XV 

Ne sfătuia mereu să nu preferăm vreun filosof, nici măcar pe cel 
socotit de toţi ca fiind! cel mai înţelept, ci să dăm ascultare doar lui 
Dumnezeu şi profeţilor Săi. El însuşi explica şi interpreta ceea ce este 
expus enigmatic şi mai puţin clar în Sfintele Scripturi. (Cauzele obscu¬ 
rităţii unor texte) sînt multiple : fie că Dumnezeu nu s-a exprimat pe 
înţelesul tuturor, ca nu cumva cuvîntul divin să pătrundă gol şi neaco¬ 
perit în sufletul celor nevrednici ; fie pentru că descoperirea divină, 
foarte clară şi foarte simplă prin natura ei, ne apare mai puţin clară şi 
chiar obscură din cauză că ne-am îndepărtat de Dumnezeu şi ne-am 
dezobişnuit să-L înţelegem ; fie pentru că Scripturile s-au scris într-un 
timp foarte îndepărtat, — eu n-aş putea să spun. In tot cazul, el explica 
şi arunca lumină asupra a ceea ce era expus mai puţin clar, pentru că 
ştia să asculte de Dumnezeu cu muiltă înţelepciune. Nu este exclus ca 
aceste descoperiri să nu aibă, prin însăşi natura lor, nimic întortocheat 
şi neclar pentru el, pentru că el este singurul dintre oamenii de astăzi, 
pe care îi cunosc personal sau din auzite, care şi-a obişnuit sufletul cu 
lumina clară a descoperirilor lui Dumnezeu şi este în stare să înveţe şi 
pe alţii. Cred că Stăpînud tuturor, Care s-a sălăşluit în profeţi, prietenii 

3 — Sfîntul Grigorie Taumaturgul 

lui Dumnezeu, şi le-a insuflat fiecare cuvînt tainic şi divin, l-a onorat şl 
pe el a fi prietenul lui Dumnezeu şi interpretul acestor descoperiri. 

Ceea ce s-a spus prin aceia doar în ghicituxă, acelea se lămuresc 
prin acesta. Cele cîte a poruncit Dumnezeu prin aceia ca un stăpîn atot¬ 
puternic, a dat acestuia să explice şi să lămurească. Astfel, dacă doreşte 
cineva să înveţe şi să se instruiască ilîngă el, fie acesta cu sufletul as¬ 
prit şi fără credinţă, se va simţi — să zic aşa — constrîns să rămână cu 
el, să i se încredinţeze lui şi să asculte pe Dumnezeu. 

Că el poate lămuri toate acestea se datoreşte, după părerea 
mea, faptului că este în comuniune cu Duhul Sfînt; de puterea Duhului 
Sfînt au nevoie atît cei ce profeţesc, cit şi cei care ascultă de profeţi, 
dacă Duhul însuşi care a vorbit prin el, nu i-a dat darul înţelegerii cu¬ 
vintelor sale, aşa cum rezultă din spusele Sfintei Scripturi: «Cel care 
închide, acela poate să şi deschidă şi nimeni altul» (Isaia 22, 22; Iov 
12, 14 ; Apoc. 3, 7). Deci, Cuvîntul divin este cel care deschide ceea ce 
este închis şi limpezeşte ceea ce este expus enigmatic. Acest om 
a primit de la Dumnezeu cel mai mare dar şi partea cea mai bună, din 
partea cerului, anume pe acela de a înţelege lucrurile lui Dumnezeu, ca 
şi cînd Dumnezeu i-ar vorbi, şi de a fi interpretul lor, de a le explica 
oamenilor, ca aceştia să ie audă şi să le înţeleagă. De aceea, alături de 
el, nimic nu era de neexplicat, nimic ascuns şi inaccesibil; din contră, 
era posibil să studiem lingă el orice cuvîint, venind de la barbari sau 
greci, orice cuvînt cu caracter tainic sau politic, divin sau omenesc, 
pentru că vorbea fără reţinere despre toate, iar noi scrutam totul, ne 
înfruptam şi ine umpleam sufletul de toate bunurile. Fie că era vorba de 
adevăruri mai vechi, fie de învăţături mai noi cărora li se poate da 
acest nume, noi stăruiam asupra lor şi găseam în ele admirabile surse 
de reflectare. 

Intr-un cuvînt, pentru noi era un adevărat paradis, replică a mare¬ 
lui Paradis al lai Dumnezeu, în care nu aveam îndatorirea să lucrăm 
pămîntul acesta de jos, nici sa hrănim trupul şi să-1 îngreuiem, ci ne 
preocupam să sporim însuşirile sufletului, întocmai ca pe nişte plante, 
pe care le-am sădit noi înşine sau au fost sădite în noi de Creatorul tu¬ 
turor, spre bucuria şi desfătarea noastră. 

XVI 

Acesta a fost adevărat paradis al desfătării, bucuria cea adevărată, 
de care am avut parte în acest timp. Anii n-au fost puţini şi totuşi timpul 
a fost scurt, dat fiind că i se pune capăt odată cu plecarea noastră 

de aici. Nu ştiu ce s-a îintîmplat, nici inu ştiu ce am greşit că trebuie să 
plec. Nu ştiu ce trebuie să zic ; sînt ca un al doilea Adam alungat din 
Paradis ; am început să vorbesc, eu care trăiam fericit ascultînd în tă¬ 
cere pe dascălul meu vorbind. 

O, de-aş putea şi acum să ascult în tăcere şi de a nu face pe dascăl 
să asculte ! Ce nevoie ar fi să spun toate acestea, dacă n-ar trebui să 
plec, ci să rămîn ? Cred că acestea sînt urmările vechii amăgiri, iar pe¬ 
depsele celor de demult mă aşteaptă. Cred că iarăşi mă arăt ca un ne¬ 
supus, că iarăşi îndrăznesc să calc cuvîntul lui Dumnezeu, acum, cînd 
trebuie să rămîn în preajma acestor învăţături şi să stăruiesc în ele. 
Mă duc, fugind de această viaţă fericită, aşa cum a fugit acel om de la 
faţa lui Dumnezeu şi mă întorc în pămîntul din care am fost luat (Gen. 
3, 19). 

Deci, voi mînca pămînt în toate zilele vieţii mele de acolo (Gen. 3, 
14) şi voi lucra pămîntul care nu-mi va rodi decît spini şi pălămidă 
(Gen. 3, 18), sufletul îmi va fi copleşit de dureri şi griji apăsătoare, după 
ce voi părăsi această ocupaţie bună şi frumoasă. Mă întorc spre cele 
pe care le părăsisem, spre pămîntul din care am plecat, mă întorc ia 
familia mea de aici de pe pămînt, mă întorc la casa tatălui meu; las 
pămîntul cel bun, despre care n-am ştiut la început că este patria mea 
cea bună, îmi las părinţii pe care abia i-am cunoscut ca părinţi ai sufle¬ 
tului meu, las casa în care părintele nostru îşi duce cinstit viaţa împre¬ 
ună cu ceilalţi fii ai săi. li las fără ruşine şi cu nevrednicie şi mă întorc 
iarăşi acolo de unde am plecat. 

Se spune că un fiu oarecare, după ce şi-a luat partea de moştenire, 
cealaltă rămînîndu-i fratelui său, a părăsit pe tatăl său, voind să se 
ducă într-o ţară îndepărtată. Acolo, dueînd viaţă destrăbălată, a risipit 
averea părintească. în cele din urmă, ajungînd sărac, s-a angajat să 
păzească porcii şi, constrîns de foame, dorea să se înfrupte din hrana 
porcilor, fără să aibă parte nici de aceasta. Suporta, deci, pedeapsa vie¬ 
ţii sale destrăbălate, a faptului că schimbase masa împărătească a tată¬ 
lui său cu hrana porcilor şi cu slujba de porcar, pe care nu le prevăzuse 
(Luca 15, 11—32). 

Se pare că plecând, noi vom avea o soartă asemănătoare acestuia, 
cu deosebirea că nu ducem cu noi toată averea care ne revine. Vom 
pleca, totuşi, fără să luăm cu noi cele ce merită, ci pe cele ce nu merită, 
şi lăsăm cu tine şi lingă tine cele ce ne-au plăcut şi am iubit. De acum 
toate vor fi triste; pacea va fi tulburată de zgomot, viaţa liniştită şi or¬ 
donată va fi înlocuită, ca de o grea robie, de dezbaterile din pieţele 

publice, de procese şi de paradă. Nu va mai fi timp de preocupări supe¬ 
rioare, ou vom mai vorbi despre revelaţia divină, vom vorbi despre tre¬ 
burile omeneşti — fapt considerat a fi un blestem, chiar şi de un profet 
(Ps. 16, 4). Va trebui să abordăm prohlemele celor păcătoşi. Acestea vor 
fi, într-adevăr, ca o noapte care urmează după zi (Apoc. 21, 23—25), ca 
întunericul după lumină, ca doliul după ziua de petrecere. în locul pa¬ 
triei ne primeşte o ţară străină, în care nu ne va fi permis să cîntăm cîn- 
tarea cea sfîntă (Ps. 136). Cum să fac una ca aceasta într-o ţară străină 
sufletului meu, într-o ţară în care nu este posibil să te apropii de Dum¬ 
nezeu ? Desigur, îmi rămîne doar să plîng şi să suspin, amintindu-mi de 
cele de aici, dacă şi aceasta mi se va ierta. Se zice că odinioară duşma¬ 
nii au atacat oraşul cel mare şi sfînt, în care era adorat Dumnezeu, şi 
au luat în captivitate pe locuitorii lui, pe poeţi şi pe profeţi. Ţara în care 
au fost duşi a fost Babilonia. Cei duşi în ţara aceea n-au voit să cînte 
cîntarea Domnului şi să cînte psalmi şi pămîntul întinat nici atunci cînd 
au fost rugaţi de stăpînii lor, ci şi-au atîrnat instrumentele în sălcii şi 
au plîns pe malurile rîutui Babilonuiui. Eu cred că sînt unul dintre aceş¬ 
tia, desprins din oraşul meu şi din această patrie sfîntă. Aici, zi şi noap¬ 
te se aud poruncile sfinte, imnele, psalmii şi convorbirile tainice, iar o 
lumină asemănătoare celei a soarelui străluceşte continuu. în timpul 
zilei, noi trăim în ambianţa sfintelor taine, iar noaptea gîndul nostru 
zboară la ceea ce sufletul văzuse şi făcuse în timpul zilei. 

într-un cuvînt, atmosfera divină stăpîneşte peste tot aici. Dar eu 
sînt desprins de aici, sînt dus captiv în ţară străină, unde nu mi se va 
permite să doinesc din fluier? întocmai ca aceia voi atîrna instrumen¬ 
tul meu în sălcii şi voi fi acolo pe malul rîului şi voi lucra lutul şi n-am 
să mai cînt imne, gîndindu-mă la trecut. Şi probabil că supus unui tra¬ 
tament aspru, voi ajunge să uit, să fiu despuiat de amintiri. Plecînd, 
deci, ca un captiv, împotriva voinţei mele, robit de nimeni altul decît 
de mine, pe cînd aş putea rămîne, poate că nu voi călători în siguranţă, 
poate că, ieşind din acest oraş sigur şi liniştit şi mergînd pe cale, voi 
înttlni tîlhari, voi fi prins, despuiat de veşminte, acoperit de multe răni 
şi voi zăcea undeva aruncat, pe jumătate mort. 

XVII 


Dar de ce spun toate acestea ? Pentru că există un mîntuitor al tu¬ 
turor, purtătorul de grijă şi doctorul celor ce sînt pe jumătate morţi şi 

jefuiţi de tîlhari, Cuvîntul, ocrotitorul tuturor oamenilor. In noi rămîn 
germenii pe care îi aveam, pe care tu ni i-ai arătat, şi toate cîte am pri¬ 
mit de la tine, regulile de bună purtare; cu acestea plecăm. Plîngem, 
desigur, pentru că plecăm, dar purtăm cu noi aceşti germeni. Poate că 
ne va izbăvi (Acela ce pe toţi îi ocroteşte). Poate că vom reveni cîndva 
la tine să oferim snopii şi fructele aduse de aceşti germeni. Acestea nu 
vor fi perfecte. Cum va fi posibil acest lucru ? — dar faptele vor fi pe 
măsura străduinţelor noastre, dacă ne va ajuta Dumnezeu. 

XVIII 

Dar este timpul să-mi închei discursul. Am arătat destulă îndrăz¬ 
neală în faţa celui care trebuia să tac. Am făcut aceasta pentru a aduce, 
după puterile noastre, prinos de mulţumire şi recunoştinţă. Poate că 
n-am spus nimic cum se cuvine, însă, cel puţin n-am tăcut cu desăvîr- 
şire. Am şi plins, aşa cum obişnuiesc cei ce se despart de prieteni. Poate 
că m-am purtat copilăreşte, de teama de a nu flata, de a nu mă arăta 
naiv sau afectat; nici eu nu mai ştiu. 

In tot cazul, aş vrea să subliniez că în cuvîntuil meu n-am inventat 
nimic, că am spus adevărul şi că cuvîntul a izvorît dintr-un simţămînt 
şi dintr-un gînd curat şi sincer. 


XIX 

Ridică-te, deci, dascăl iubit, roagă-te pentru noi şi slobozeşte-ne ! 
Ne-ai salvat pe cînd eram lîngă tine, prin învăţăturile tale sfinte; sal- 
vează-me cu rugăciunile tale şi cînd vom fi pe cale. Acum încredinţea- 
ză-ne sau mai degrabă redă-ne lui Dumnezeu care ne-a adus la tine. 
Mulţumiindu-I pentru celle ce a făcut cu noi, roagă-L să ne conducă şi 
în viitor, să vegheze fără încetare asupra noastră, să facă să răsune în 
mintea noastră poruncile Lui, să pună în noi frica Lui cea sfîntă, care 
va fi pentru noi cel mai bun îndrumător. Pentru că, plecînd departe, nu 
ne vom mai supune Lui cu aceeaşi libertate de care ne bucurăm lîngă 
tine. Roagă-L ca, despărţindu-ne de tine, să ne mîngîie El însuşi cu tri¬ 
miterea unui ghid bun, a unui înger însoţitor la drum. Roagă-L să ne 
readucă iarăşi lîngă tine. Numai acest lucru, mai mult decît orice, ne 
poate mîngîia. 

P. G. col. 984 

Există un singur Dumnezeu, 

Tatăl Cuvîntului Celui viu, al înţelepciunii care (pe toate) le ţine, 
al puterii şi al peceţii 17 celei veşnice. (El este) 

Părinte desăvîrşit al (Fiului) Celui desăvîrşit, Tatăl Fiului Cel Unuia născut. 
(Există) un singur Domn, 

985. Fiul unicului (Dumnezeu), 

Dumnezeu din Dumnezeu, pecete şi chip al dumnezeirii, 

Cuvîntul care împlineşte (toate), înţelepciunea care 
a alcătuit totul şi puterea care ţine toată creatura; 

Fiul adevărat al Tatălui Celui adevărat, 

(Fiul) nevăzut al (Tatălui) Celui nevăzut, 

(Fiul) neschimbător al (Tatălui) Celui neschimbător, 

(Fiul) nemuritor al (Tatălui) Celui nemuritor, 

(Fiul) veşnic al (Tatălui) Celui veşnic. 

Există şi un Duh Sfînt, Care îşi are existenţa de la Dumnezeu, 

Care s-a arătat oamenilor prin Fiul; 
chipul Fiului Celui desăvîrşit, 

viaţa cea desăvîrşită şi cauza desăvîrşirii celor vii; 
izvorul cel sfînt al sfinţeniei şi dătătorul desăvîrşirii. 

In El se descoperă Dumnezeu Tatăl, Care este întru toate 
şi, mai presus de toate, 

şi Dumnezeu Fiul, Care prin toate (se face cunoscut). 

(Există) o Treime desăvîrşită, Care nu se desparte, nici nu se 
deosebeşte prin slavă, veşnicie şi putere. 

988. Pentru că în Treime nu este nimic creat, nici inferior, nici nu 

este adăugat ceva care mai înainte n-a existat şi s-a introdus ulterior. 

Fiul n-a fost lipsit vreodată de Tatăl, 
nici Duhul Sfînt de Fiul, ci totdeauna 
Treimea a fost aceeaşi şi neschimbată. 


16. Această expunere de credinţă este unul dintre cele mai vechi simboale. însăşi 
scurtimea pledează pentru vechimea lui. Se referă doar la persoanele Sfintei Treimi, 
la relaţiile dintre ele şi este perfect ortodox. Antichitatea creştină cunoaşte multe astfel 
de simboale. Ele au stat la baza simbolului niceo-constantinopolitan. lin legătură cu is¬ 
toria şi importanţa lor, a se vedea studiile : C. P. Caspari, Alte und neue Quellen zur 
Geschichte des Tauisymbols und der Glaubensregel , în rev. «Christiana» 1879, 
p. 25—64; L. Froidevaux, Les symboles, în rev. «Recherches de Science Religieuse» 
19, 1929, p. 193—247. 

17. Termenul grecesc este xapaxviip. 

1. Viaţa 

Metodiu este unul dintre scriitorii bisericeşti despre a cărui viaţă 
cunoaştem foarte puţine date. In lucrările sale nu găsim informaţii în 
acest sens, iar Eusebiu de Cezareea, în ale cărui lucrări găsim date re¬ 
feritoare la majoritatea personalităţilor care s-au remarcat de la începu¬ 
turile Bisericii şi pînă în vremea sa, îl trece cu vederea, li cunoaşte 
opera, citează din ea, însă sub pseudonim 1 . 

Cele mai vechi informaţii despre Metodiu ni le dă Ieronim. Im afară 
de faptul că îi menţionează deseori numele, însoţit de apelativele «epis¬ 
cop» şi «martir», în lucrarea sa intitulată: De viris illustribus, îl pre¬ 
zintă în felul următor : «Metodius a fost episcop al (oraşului) Olimp 
din Licia, apoi al Tirului. El a scris cu multă competenţă o lucrare îm¬ 
potriva lui Porfiriu, Banchetul celor zece fecioare, o strălucită lucrare 
împotriva lui Origen, intitulată Despre înviere, şi o alta, împotriva ace¬ 
luiaşi, intitulată Despre pitonisă. A mai scris : Despre liberul arbitru, 
comentarii la Geneză şi la Cîntarea Cîntărilor şi multe altele care sînt 
mult gustate de lume. Pe la sfîrşitul ultimei persecuţii sau, după cum 
zic alţii, pe vremea lui Dedus şi Vaierian, a murit ca martir în locali¬ 
tatea Chalcis din Grecia» 2 . 

Dacă nu toate datele furnizate de Ieronim au girul istoricităţii, mai 
presus de orice îndoială este faptul că Metodiu a fost episcop în oraşul 
Olimp din Licia, de unde a trecut în oraşul Tir şi că a desfăşurat o vastă 
activitate misionară, apologetică şi literară. N-a fost episcop şi în oraşele 
Patra şi Filipi, aşa cum susţin unii autori moderni, întemeindu-şi spusele 
pe afirmaţiile lui Ieronim şi pe faptul că locul acţiunii uneia dintre lu¬ 
crările sale este o localitate cu numele Patra 3 . Este, de asemenea, sigur 
că a murit ca martir în anul 311, ,pe vremea împăratului Maximin Data, 
şi nu pe vremea lui Deciu 4 . 

1. E. Amann, Methode d'Olympe, în Dict. de Theol. Catholique, X, 2, col. 1606. 

2. Ieronim, De viris illustribus, 111, 63. 

3. Cf. Pr. prof. Ioan G. Coman, Patrologie, Bucureşti, 1956, p. 109. 

4. Se ştie că lucrarea lui Porfiriu, «Contra creştinilor», a fost scrisă pe la anul 270. 
Or, dacă acceptăm faptul că lucrarea «Contra lui Porfiriu» aparţine lui Metodiu, nu 
se mai poate admite că acesta a fost martirizat în timpul persecuţiei lui Deciu (249— 
250), nici în timpul persecuţiei lui Vaierian (care s-a terminat pe la anul 259). Afir- 

2. Opera literară 

Lucrările lui Metodiu de Olimp s-au păstrat în parte îu limba greacă, 
în parte în limba slavonă, îmtr-o traducere de prin sec. al Xl-lea, trans¬ 
pusă în limba germană, făcută de N. Bonwetsch în 1891, iar multe dintre 
ele s-au pierdut. 

a. Banchetul. Este singura lucrare care s-a păstrat integral în limba 
greacă. Aşa cum reiese şi din titlu, autorul vrea să imite celebrul Ban¬ 
chet al lui Platon, să vorbească despre iubire, dar nu despre iubirea pro¬ 
fană, ci de cea pe care o inspiră Hristos celor care îşi consacră viaţa 
fecioriei. Tema este dezvoltată în felul următor : zece fecioare se întî'l- 
nesc în grădina Virtuţii. Fiecare, una după alta, cîntă frumuseţea, mă¬ 
reţia, dar şi dificultăţile castităţii perfecte. Dintre toate, Tecila vorbeşte 
cel mai frumos, iar drept răsplată, Virtutea o încoronează. în continuare, 
ea compune un imn de 24 strofe, iar la sfîrşitul fiecărei strofe tovarăşele 
ei cîntă refrenul: «Pentru Tine, Mire, mă păstrez curată şi, purtînd torţă 
strălucitoare, vin în întîmpinarea Ta». 

Cîntînd fecioria, Metodiu vede în ea mijlocul cel mai sigur de a re¬ 
aliza desăvîrşirea şi asemănarea cu Hristos. Nu dispreţuieşte, însă, că¬ 
sătoria, ci din contră, o consideră un aşezămînt voit de Dumnezeu, cu 
«rostul de a da Bisericii mădulare şi martiri. 

b. Aglaofon sau Despre înviere. Lucrarea a fost păstrată în versiu¬ 
nea slavă şi în multe fragmente greceşti. Este scrisă, în bună parte, în 
formă de dialog. Acţiunea se desfăşoară în Patra, în casa medicului Agla¬ 
ofon. Acesta, împreună cu prietenul său Produs, sînt origenişti con¬ 
vinşi. Ei susţin ideea că trupul nu va învia, pentru următoarele motive : 
mai întîi pentru motivul că nu este ceva stabil, ci un loc de deplasare 
-continuă a materiei; în rînduil al doilea, pentru că este principiul rău¬ 
lui, este «tunica de piele» cu care a fost îmbrăcat omul după ce a păcă¬ 
tuit, este carceră şi cătuşă pentru suflet şi, ca atare, este şi un nonsens 
să învieze, pentru că în felul acesta sufletul va fi condamnat la închi¬ 
soare pe veci. Ceea ce va învia din actualul trup va fi doar forma, care 
va fi imprimată unui alt trup, unui trup deosebit de cel avut în această 
viaţă, unui trup duhovnicesc. 

Metodiu, împreună cu prietenul său Memian, examinează punct cu 
.punct afirmaţiile interlocutorilor ilor, încearcă să le combată, deşi nu 
totdeauna în chip fericit, şi să expună doctrina «ortodoxă. Ei susţin în 
primul rînd ideea că trupul nu poate fi sediul răului, pentru că este 

«maţia lui Ieronim că Metodiu a murit «pe la sfîrşitul ultimei persecuţii» a făcut pe 
■mulţi să creadă că este vorba de persecuţia lui Diocleţian (311—312). Jean Stiltinck 
•crede că ar fi vorba despre scurta persecuţie din timpul lui Liciniu, pe la anul 320. 

opera lui Dumnezeu ; în rîndul al doilea, că trupul fiind colaboratorul 
sufletului la săvîrşirea atît a binelui, cit şi a răului, va învia, — desigur 
schimbat — înduhovnicit, pentru a primi împreună cu acesta răsplata 
pentru cele săvîrşite. 

c. Despre liberul arbitru. Şi această lucrare a fost păstrată atît în 
versiunea slavă, cît şi în fragmente greceşti. Lucrarea este expusă în 
formă de dialog ; un eretic valentinian susţine că materia există din 
veşnicie, independentă de Dumnezeu şi că este principiul răului moral 
şi fizic. Acestuia îi răspunde un ortodox care demonstrează că materia 
nu poate fi sediul răului, că originea acestuia se află în libera alegere a 
omului, în neascultarea de voia lui Dumnezeu. 

d. Despre voinţa şi despre lucrarea raţională. Această lucrare, ca şi 
cele ce urmează, a fost păstrată doar în versiunea slavă. Este o confe¬ 
rinţă în felul celor profane, în felul în care trebuie să-şi ducă cineva 
viaţa. Combate lăcomia şi îndeamnă la cumpătare. 

e. Despre bucate şi Despre lepră. Este vorba despre două lucrări 
mici, în care se tratează — în prima — despre prescripţiile legii mozaice, 
referitoare la deosebirea alimentelor, prescripţii oare, conform celor 
hotărîte la sinodul apostolic din Ierusalim, nu mai sînt obligatorii pen¬ 
tru creştini (Fapte 15), şi în a doua, despre purificările legate de even¬ 
tuala curăţire de lepră. Cu această ocazie vorbeşte despre jertfă, despre 
jertfa prin excelenţă a Mîntuitoruilui şi despre urmările ei. 

f. Lucrările cu caracter exegetic s-au păstrat doar în fragmente, iar 
unele au fost pierdute în întregime. Dintre acestea menţionăm : 

1) Despre lipitoare. în lucrarea cu acest titlu, din care s-au păstrat 
mai multe fragmente, face exegeza a două texte din Vechiul Testament 
(Prov. 30, 15—16 ; Ps. 18, 2) şi combate lăcomia. 

2) Despre creaţie. Din această lucrare s-a păstrat un fragment în 
opera lui Fotie. Demonstrează creaţia în timp a lumii de către Tatăl 
şi organizarea ei de către Fiul. 

3) Comentat la Iov. S-au păstrat doar cîteva fragmente în cafenele 
lui Nicetas. 

4) Comentatul la Facere şi Comentatul la Cintarea Cîntărilor s-au 
pierdut în întregime. 

g. S-au pierdut, de asemenea, lucrările : a) Contra lui Porliriu, în care 
se combate scrierea acestuia îndreptată împotriva creştinilor ; 

b) Despre pitonisă, lucrare îndreptată împotriva lui Origen, care 
susţinea că duhul care s-a arătat lui Saul a fost duhul lui SamuLl. 

E u b o u 1 i o n 5 : Ai sosit la timp, Grigorie, căci tocmai te căutam. 
Voiam să aflu ce a discutat Marcela şi Theopatra cu celelalte fecioare 
cu care s-a întreţinut în legătură cu raţiunile castităţii. Pentru că, zic 
unii, discuţia a fost atît de frumoasă şi exhaustivă, incit nici un aspect 
al subiectului n-a fost trecut cu vederea. Deci, dacă ai venit pentru alt¬ 
ceva, amînînd cele plănuite pentru altădată, nu întîrzia acum să ne re¬ 
latezi cum s-a desfăşurat totul. 

Grigorie: După cit se pare, nu este speranţă; altul deja ţi-a 
vorbit despre cele ce întrebi. Iar eu, socotind că n-ai aflat nimic, mă 
mîndream la gîndul că voi fi primul care îţi relatează despre cele întîm- 
plate. De aceea, m-am şi grăbit să vin cît mai repede aici, pentru a nu 
fi întrecut de altul. 

Euboulion: Curaj, norocosule, pentru că nimic precis n-am 
aflat despre cele întîmplate. Cel ce ne-a adus la cunoştinţă acestea, nu 
ne-a relatat nimic mai mult, decît că au avut loc discuţii. întrebat fiind 
cine şi cum le-a purtat, n-a ştiut să spună. 

Grigorie: Fie, fiindcă pentru aceasta mă (şi) aflu aici. Voiţi, 
însă, să ascultaţi tot ce s-a spus de la început sau numai ceea ce merită 
reţinut şi să las la o parte amănuntele ? 

Euboulion: O, nu, Grigorie. Să ne spui totul, de ila început; să 
ne spui unde a avut loc reuniunea, ce vin şi ce mîncăruri s-au servit. 

Grigorie: Euboulion, tu totdeauna ai fost meşter la cuvînt, tot¬ 
deauna curios să afli totul şi să arăţi pe alţii neîndemînatici. 

Euboulion: Grigorie, nu se face să cauţi gîlceavă acum ; fă ce 
ţi-am cerut, relatează-ne faptele de la început, aşa cum au fost. 

Grigorie: Ei, bine, să încerc. Mai întîi, însă, răspunde-mi: cu¬ 
noşti pe Virtutea, fiica Filosofiei ? 

Euboulion: Desigur. 

Grigorie: Ne-a invitat în grădina ei, aşezată către Răsărit, pen¬ 
tru a culege fructele coapte ; am mers eu — a zis Theopatra, căci ea m-a 


S 


5. După mărturia lui Epifaniu, Metodiu se mai numea şi Eubulion. 





BANCHETUL SAU DESPRE CASTITATE 


47 


informat — Procila şi Tisiana. Ce drum rîpos, gloduros şi de neumblat ! 
Deci, pe cînd ne apropiam de grădină, ne-a întîmpinat o femeie în vîrstă, 
frumoasă, păşind liniştit, îmbrăcată decent, într-o rocihie foarte strălu¬ 
citoare, ca făcută din zăpadă. Era de o frumuseţe dumnezeiască şi pre¬ 
zenţa ei cu adevărat îţi tăia răsuflarea. Pe faţa ei se vedea atîta pudoare 
şi seriozitate, şi se citea atîta seriozitate şi blîndeţe, cum nu ştiu să fi 
văzut vreodată. Nu purta podoabe şi nu avea pe ea nimic artificial. 

Deci, venind ea foarte bucuroasă către noi, ca o mamă care nu ne-a 
văzut demult, ne-a îmbrăţişat şi ne-a sărutat pe fiecare în parte, zicînd : 
«Fiicele mele, cît de mult am dorit să vă introduc îin livada nestricăciu- 
nii! Desigur, v-aţi trudit destul pînă să veniţi aici, şi poate că şerpi di¬ 
feriţi v-au înfricoşat. Privindu-vă de departe, v-am văzut adesea abătîn- 
du-vă din cale şi m-am temut ca nu cumva aluneclnd să vă rostogoliţi 
în prăpăstii. Dar, slavă mirelui cu care v-am logodit, că, ascultînd rugă¬ 
ciunile mele, le-a împlinit întru totul. 

Şi pe cînd spunea ea aceste cuvinte, am ajuns ia grădină — a zis 
Theopatra. Uşile erau încă deschise. Intrîmd, am găsit deja acolo pe Te- 
cla, pe Agatha şi pe Marcela, gata de cină. Şi Virtutea ne-a zis — a con¬ 
tinuat Theopatra — «Veniţi şi aşezaţi-vă şi voi aici lingă semenele voas¬ 
tre». Toate cele invitate eram, după cît îmi amintesc, în număr de zece. 
Peisajul era nespus de frumos şi peste tot domnea o linişte profundă. 
Numai aerul, plin de razele curate ale luminii, se mişca uşor, iar o fîn- 
tînă, chiar în mijlocul grădinii, îşi tremura liniştit unda, care, transpa¬ 
rentă şi curată, curgea în şuvoaie, adăpînd din belşug tot locul şi ieşind 
din albie ca dintr-un rîu. 

Erau acolo pomi diferiţi, încărcaţi de roade proaspete, de o frumu¬ 
seţe deosebită şi livezi veşnic verzi, încărcate cu flori de tot felul şi pline 
de gingăşie, de ia care se răspîndea discret o mireasmă foarte plăcută. 
Şi cum în apropiere se afla un copac înalt, un vitex agnus castus, ne-am 
odihnit sub el, dat fiind că avea frunzişul şi umbra foarte bogate. 

Euboulion: Norocosule, (am zis), pare că îmi descrii o a doua 
grădină a paradisului. 

Grigorie: Ai dreptate. Deci, (a zis Theopatra), ni s-a oferit un 
ospăţ cu tot felul de bunătăţi, încît nu ne-a lipsit nimic din cele care 
plac. Şi, intrînd Virtutea, a zis : «Fetelor, fecioare prea frumoase, mîn- 
dria mea, voi care îngrijiţi cu mâinile voastre caste livezile neîntinate 
ale lui Hristos, pentru voi totul este pregătit deplin şi din belşug. Ce 
vreau şi ce aştept de ia voi ? Flecare să rostească un cuvînt de laudă 
la adresa fecioriei. Să înceapă Marcela, pentru că stă pe primul loc şi 

pentru că este cea mai în virstă. Celei care va cîştiga întrecerea, vă pro¬ 
mit că îi voi conferi cea mai rîvnită dintre diademe, împletită din flo¬ 
rile pure ale înţelepciunii. 


Discursul I: Marcela 
I 

Începînd, deci, Marcela, dacă îmi amintesc bine (cele spuse mie de 
Theopatra), a zis : «Lucru suprafiresc de mare, minunat şi slăvit este fe¬ 
cioria, iar dacă trebuie să mă exprim direct, urmînd Scripturilor, este 
sinul Bisericii, floarea, pîrga ei, este modul de viaţă cel mai bun şi mai 
frumos. De aceea şi Domnul promite celor ce îşi-au păstrat fecioria, a- 
tunci cînd în evanghelii vorbeşte despre diferitele feluri de eunuci, că 
vor intra în împărăţia cerurilor. Căci castitatea este un lucru foarte rar 
şi greu de realizat de către oameni. Şi cu cit este dusă da un nivel mai 
înalt şi mai strălucitor, cu atît (mai mult) o pîndese pericole şi mai mari. 
Ea presupune firi robuste şi nobile, care, strunindu-şi cu siguranţă por¬ 
nirile, îşi îndreaptă vehicolul sufletului spre înălţimi, apoi trec cu ochii 
minţii de graniţele acestei lumi şi, aşezîndu-se pe bolta cerească, con¬ 
templă de aici direct Incoruptibilitatea însăşi, aşa cum ţîşneşte din sînu- 
rile imaculate ale Atoatecreatorului. Nu poate pămîntul să dea o astfel 
de desfătare ; ea numai din cer poate să izvorască. Pentru că, deşi Fe¬ 
cioria păşeşte pe pămînt, capul ei atinge cerurile. Cei care — avînd în 
vedere realizările ei, au dorit-o, dar s-au apropiat de ea neiniţiaţi, cu 
picioare murdare — aceia s-au întors de la jumătatea drumului, nereali- 
zînd nimic demn de acest mod de viaţă. 

Nu numai trupurile trebuie păstrate neîntinate, ci şi sufletele ,• pen¬ 
tru că, templele nu sini mai strălucitoare deeît statuile care le ocrotesc. 
Sufletele fiind statuile trupurilor, acestea trebuie împodobite cu sfinţe¬ 
nia. Iar îngrijite şi sfinţite se fac mai degrabă atunci cînd ascultă fără 
lenevire cuvintele divine, pentru că sînt mereu aproape de adevăr, a- 
proape de porţiile înţelepciunii. 

Sarea opreşte descompunerea cărnii (şi ucide toţi agenţii care o 
strică); în cazul fecioriei, toate pornirile trupului potrivnice raţiunii 
sînt strunite de bunele învăţături. în mod necesar, sufletul care n-a fost 
impregnat, ca de sare, de acestea, miroase şi face viermi. Este, de bună 
seamă, ceea ce mărturisea cu lacrimi regele David, cînd striga în munţi : 
«Rănile mele s-au împuţit şi au putrezit» (Ps. 38, 5), pentru că nu şi-a 
strunit pornirile cu sarea cugetelor celor înţelepte, ci, lenevindu-se, a 
fost învins de patimi şi s-a întinat de desfrîu. De aceea, în Levitic este 

interzis a se aduce Domnului Dumnezeu ca alocaust vreo ofrandă care 
în prealabil n-a fost sărată cu sare (Lev. 2, 13). 

Domnul ne-a dat o sare mult folositoare, anume, studiul duhovni¬ 
cesc al Scripturilor, prin aleşii Săi, fără de care este imposibil ca su¬ 
fletul să ajungă la Cei Atotputernic. Căci «voi sînteţi sarea pămîntului» 
(Matei 5, 13) — a zis Domnul apostolilor. Prin urmare, se cuvine ca 
fecioara să fie totdeauna îndrăgostită de lucrurile frumoase, să se distin¬ 
gă între cei ce excelează prin înţelepciune, să nu cunoască trîndăvia şi 
moliciunea, să facă numai binele, să gîndească la lucruri vrednice de 
feciorie şi să îndepărteze din cuget murdăriile aduse de voluptate, ca 
nu cumva negii jind o rană mică, aceasta să nască viermele desfrîului. 
Căci «cea necăsătorită poartă grijă de lucrurile Domnului, pentru ca să 
fie sfînta şi la trup şi la duh», zice fericitul Pavel (I Cor. 7, 32—34). 

Mulţi dintre oameni cred că este inutil să asculte Cuvmtul, iar cînd 
îl ascultă, socotesc că îi fac un mare hatîr. Vai! Naturi becisnice şi mes¬ 
chine, care se acoperă cu masca înţelepciunii! Se străduiesc să împli¬ 
nească lucrurile mici în toate amănuntele lor şi nu împlinesc întocmai 
lucrurile cele mari, care sporesc dragostea de castitate. 

II 

Gîndul fecioriei dat oamenilor este un dar extraordinar de mare, un 
dar făcut de ceruri, şi de aceea n-a fost descoperit primelor generaţii 
(de oameni). Pentru că atunci omenirea era puţină şi trebuia mai întii să 
crească, să devină mulţime. De aceea, cei de demult, luînd de soţii pe 
propriile surorii, întru nimic nu se ruşinau. Insă cînd s-a dat Legea, lu¬ 
crurile s-au schimbat şi un lucru care mai înainte părea bun a fost in¬ 
terzis ca ruşinos şi păcat, precum este zis : «blestemat să fie cel ce des¬ 
coperă goliciunea surorii sale» (Lev. 18, 9 , Ibid. 20, 17). Aceasta, pentru 
că Dumnezeu a dat neamului omenesc cele necesare la timpul potrivit, 
aşa cum fac părinţii cu fiii lor. Părinţii nu-şi încredinţează fiii de la în¬ 
ceput pedagogilor, ci îi lasă mai întîi să zburde ca nişte mînji, apoi îi 
trimit pe lîngă dascăli, care gînguresc împreună cu ei, iar cînd au le¬ 
pădat apucăturile copilăriei, sînt trimişi la studii mai grele, apoi la altele 
din ce în ce mai dificile. Se cuvine să credem că la fel a tratat pe stră¬ 
moşii noştri Dumnezeu, Tatăl universului. La început, încă pe cînd pă¬ 
mântul nu era populat, omul era întocmai unui prunc; el a trebuit să 
crească şi să se maturizeze. Dar, cînd pămîntul a fost populat de la un 
capăt la altul şi omenirea s-a răspîndit destul de mult, Dumnezeu n-a 
mai lăsat pe om în starea de la început, pentru că El voia, trecîndu-1 de 
la o stare la alta, să-l apropie cît mai mult de ceruri, să-l conducă la sta¬ 
rea superioară a fecioriei şi desavîrşirii. 


4 — Sfîntul Grigorie Taumaturgul 

Astfel, pornindu-se de la unirea dintre fraţi şi surori, o primă etapă 
în acest proces a fost luarea soţiilor din neam, apoi renunţarea la obi¬ 
ceiul propriu patrupedelor de a-şi lua mai multe soţii, evitarea adulte¬ 
rului şi, în sfîrşit, îmbrăţişarea fecioriei, starea în care omul a învăţat 
să strunească pornirile trupului şi să ancoreze fără teamă în regiunea 
senină a nestricăciunii. 


III 

Şi pentru că ar putea îndrăzni cineva să reproşeze acestui cuvînt 
că nu este întemeiat pe Scripturi, să cităm din Cărţile Profeţilor pentru 
a scoate mai bine în evidenţă cele spuse mai înainte. Se spune în Ve¬ 
chiul Testament că Avraam a fost primul care a primit tăierea împrejur. 
Tăierea unei părţi din trupul său, nimic altceva nu mi se pare că vrea 
să însemne decît că Avraam avea să evite a avea progenituri dintr-un 
trup ce este din acelaşi sînge cu al său; avea să însemne că nimeni nu 
avea voie să se împreuneze cu sora sa, aceasta fiind ca şi propriul său 
trup. Dat fiind acest legămînt, apropierea şi împărţirea patului cu suro¬ 
rile proprii au încetat de pe vremea lui Avraam, iar poligamia a fost 
interzisă din vremea profeţilor. «Să nu fii robit de poftele tale» (Inţ. 
Sir. 18, 30), ne zice în Scriptură, pentru că «vinul şi femeile vor rătăci 
pe oamenii înţelepţi» (Ibid. 19, 2). Şi în alt loc : «Izvorul apei tale să fie 
al tău şi bucură-te împreună cu femeia cea din tinereţea ta» (Prov. 5, 10) ? 
cu alte cuvinte, renunţă la faptul de a avea mai multe femei. 

Ieremia numeşte fără ocolişuri pe cei ce se aprind după mai multe 
femei «caii nărăviţi» (Ier. 5, 8), iar înţeleptul Solomon zice : «mulţimea 
urmaşilor celor necucernici la nimic nu foloseşte, iar bastarzii nu vor 
dăinui» (înţ. 4, 3). 

Dar, să nu zăbovim prea mult citind spusele profeţilor, fiindcă se 
cuvine să arătăm că înfrînarea succede monogamia, că suprimînd puţin 
cîte puţin plăcerile cărnii, în cele din urmă dispare cu desăvîrşire încli¬ 
narea firească spre împreunare. Este clar că la aceasta se referă (înţe¬ 
leptul) cînd zice : «Doamne, Părinte şi Stăpînul vieţii mele, nu mă lăsa 
pe mîna lor ; îndepărtează de la mine nălucirile ochilor mei ? pofta ini¬ 
mii şi plăcerea cărnii să nu mă copleşească» (Inţ. Sir. 23, 1, 4, 6). Iar 
în cartea intitulată «înţelepciunea» se spune că Duhul Sfînt îşi îndeamnă 
deschis ascultătorii la viaţă cumpătată şi înfrînare cînd zice acestea: 
«Este mai bună sterilitatea (dacă este) însoţită de virtute». Pentru că 
amintirea virtuţii echivalează cu nemurirea — ea fiind cunoscută de 
Dumnezeu şi de oameni — fiind prezentă, (oamenii) o cinstesc ; departe 
fiind, oamenii o regretă. Ea trece în eternitate încununată în lupta pen¬ 
tru recompensele cele nepieritoare (Inţ. Sol. 4, 1 ş.u.). 

IV 

S-a vorbit, deci, despre perioadele (traversate) de omenire, începînd 
cu unirea dintre fraţi şi ajungîndu-se la înfrînare. Rămîne (să se vor¬ 
bească) despre feciorie. De aceea, pe cit este posibil, să încercăm a trata 
(şi acest punct). în primul rînd, să spunem de ce profeţii şi drepţii, care 
au învăţat şi săvîrşit atîtea lucruri frumoase, n-au lăudat-o, nici n-au 
îmbrăţişat-o. N-au făcut aceasta pentru că acela care trebuia să dea 
această lecţie trebuia să fie Domnul. El trebuia să ne înveţe a ne des¬ 
părţi de oameni pentru Dumnezeu. Se cuvenea, deci, ca acest Prinţ ai 
preoţilor, Prinţ al profeţilor şi Prinţ al îngerilor să fie numit şi Prinţ al 
fecioarelor. In antichitate omul nu era încă desăvîrşit şi de aceea n-a 
putut să practice acest mod desăvîrşit de viaţă, adică fecioria. Creat 
«după chipul lui Dumnezeu», omul trebuia s-ajungă la «asemănarea» cu 
Dumnezeu. Pentru a realiza acest ideal, Cuvîntul a fost trimis în lume, a 
luat chipul nostru, a luat asupră-şi păcatele noastre, pentru ca noi să 
putem îmbrăca iarăşi chipul cel dumnezeiesc. Asemănarea cu Dumnezeu 
o realizăm atunci cînd, întocmai ca nişte pictori abili, imprimăm vieţii 
noastre trăsăturile vieţii lui Hristos, atunci cînd urmăm drumul pe care 
El ni l-a arătat. De aceea, Hristos — Dumnezeu fiind — a îmbrăcat trupul 
nostru, ca noi să avem, întocmai ca un tablou expus privirilor, un model 
divin de viaţă, pe care să încercăm a-1 imita. El n-a gîndit într-un fel 
şi a acţionat in altul, nici n-a socotit anumite lucruri bune, dar a învăţat 
altfel, ci ceea ce era cu adevărat bun şi frumos, aceasta a învăţat şi a 
făcut. 

V 

Deci, ce a făcut Domnul, Lumina şi Adevărul venind în lume ? Şi-a 
păstrat curat trupul, împodobindu-1 cu fecioria. De aceea, dacă vrem a 
deveni «asemenea» lui Dumnezeu, să ne ambiţionăm a imita fecioria lui 
Hristos; făcîndu-se om, Cuvîntul a fost Prinţ al fecioarelor, precum a 
fost şi Prinţ al păstorilor şi Prinţ al profeţilor Bisericii — ne asigură 
Ioan, ucenicul Său, cînd zice în cartea Apocalipsei că Domnul conduce 
corul fecioarelor : «Şi iată am văzut Mielul stînd pe muntele Sion şi îm¬ 
preună cu El o sută patruzeci şi patru de mii (de aleşi), care aveau înscris 
pe frunţile lor numele Său şi al Tatălui. Şi am auzit un vuiet venind din 
cer, un vuiet ca de ape multe şi ca vuietul unui tunet puternic. Şi vuie¬ 
tul pe care l-am auzit era ca ai unor chitarişti care uîntă cu chitarele 
lor. Şi cîntă o cîntare nouă înaintea tronului şi înaintea celor patru 
animale şi înaintea bătrînilor. Şi nimeni nu putea să înveţe cîntarea, ci 
numai cele o sută patruzeci şi patru de mii, cei răscumpăraţi de pe pă- 
mînt. Aceştia sînt cei ce nu s-au întinat cu femei, căci sînt verguri şi ur- 

mează pe Miel oriunde merge» (Apoc. 14, 1—4). Remarcăm mai departe 
cinstea înaltă la care este ţinută fecioria de către Dumnezeu. «Ei au fost 
răscumpăraţi dintre oameni ca cel dintîi rod pentru Dumnezeu şi pen¬ 
tru Miel şi în gura lor nu s-a găsit minciună. Sînt fără prihană şi urmează 
pe Mieii, (zice Evanghelistul), oriunde merge» (Apoc. 14, 4—5). 

(Evanghelistul) spune clar că numărul celor feciorelnici este limi¬ 
tat la o sută patruzeci şi patru de mii, pe cînd numărul celorlalţi sfinţi 
este nelimitat. Iată ce spune cînd vorbeşte despre ceilalţi sfinţi: «Şi am 
văzut o mulţime mare, din orice limbă, seminţie şi neam, pe care nimeni 
hu putea s-o numere» (Apoc. 7, 9). Prin urmare, dacă numărul celorlalţi 
sfinţi este nespus de mare, al fecioarelor este limitat. 

Acesta, o Virtute, este cuvîntul meu despre feciorie, a zis (Marcela), 
şi dacă am omis ceva, să completeze Teofila, care urmează (la cuvînt). 

Discursul II: Teofila 
I 

Teofila (mi-a spus Theopatra) a zis: «Socotesc că este necesar — 
dat fiind că Marcela şi-a început bine discursul, dar n-a epuizat complet 
tema — să încerc eu a face o concluzie cuvîntului ei. Cred că a explicat 
bine faptul că umanitatea a înaintat pas cu pas spre feciorie şi că Dum¬ 
nezeu a stimulat-o din timp în timp (pe această cale) ; socotesc, însă, 
incorectă afirmaţia că de acum înainte nu trebuie să se mai zămislească 
copii. Eu cred că reiese clar din Scripturi faptul că, recomamdîmd fecio¬ 
ria, Cuvîntul n-a oprit cu desăvîrşire naşterea de fii. Luna străluceşte 
mai puternic decît ceilalţi aştri, cu toate acestea, lumina celorlalţi aştri 
nu este suprimată din cauza ei. 

Să începem cu Geneza, pentru a da întîietate scrierii celei mai vechi. 
Hotărîrea şi porunca lui Dumnezeu, referitoare la perpetuarea neamului 
omenesc se împlineşte, incontestabil, încă şi acum, iar Creatorul con¬ 
tinuă să creeze. Este evident pentru oricine că Dumnezeu chiar şi acum 
lucrează la modelarea lumii; aceasta este şi învăţătura Domnului care 
zice : «Tatăl Meu lucrează pînă acum» (Ioan 5, 17). 

Numai cînd rîuriie vor înceta să-şi preumble apele spre mare, cînd 
lumina se va despărţi definitiv de întuneric — pentru că acum încă se 
mai desparte — cînd uscatul va înceta să mai producă fructe, tîrîtoare şi 
patrupede, iar numărul mai dinainte prevăzut al oamenilor va fi împlinit, 
numai atunci va trebui ca oamenii să se abţină de la procreare. Dar pen¬ 
tru moment este necesar ca omul să colaboreze la (crearea) chipului 
lui Dumnezeu, pentru că lumea încă se formează şi creaţia ei continuă. 
S-a zis : «Creşteţi şi vă înmulţiţi» (Gen. 1, 28), iar porunca Creatorului 

căruia îi datorăm şi noi existenţa, nu trebuie să ne dezguste. Căci prin¬ 
cipiul naşterii oamenilor este împreunarea bărbatului cu femeia; în vir¬ 
tutea unei puteri nevăzute, «osul din oase (le noastre) şi carnea din car¬ 
nea (noastră)» devine un om nou, creat de acelaşi meşter. In felul acesta 
trebuie să presupunem că se împlineşte cuvîntul: «acesta este os din 
oasele mele şi trup din trupul meu» (Gen. 2, 23). 

II 

Probabil că acest lucru îl simboliza şi extazul adus asupra primului 
om în timpul somnului ; el prefigura atracţia bărbatului către femeia sa 
cînd, cuprins de dragostea procreaţiei, lasă ca iarăşi să se desprindă ceva 
din oasele şi din carnea sa, să fie creat, aşa cum am spus, alt om. 

Pentru aceasta, pe bună dreptate s-a spus că (bărbatul) «va părăsi 
pe tatăl şi pe mama sa» (Gen. 2, 24) ; atunci, uitînd de toate, cînd plin 
de iubire se uneşte cu femeia sa, îi oferă Creatorului Dumnezeu coasta 
pentru a i se lua, pentru ca din fiu ce era, să se arate la rîndul său tată. 
Deci, dacă şi acum Dumnezeu continuă să creeze pe om, nu este oare 
o îndrăzneală prea mare să arăţi scîrbă faţă de procreare, de care cel 
Atotputernic nu se ruşinează atunci cînd face (copilul) cu mîinile Sale 
cele nepătate ? Cădi, «înainte de a te fi format tu în pîntecele mamei 
(tale), Eu te-am cunoscut», zice lui Ieremia (Ier. 1, 5), iar Iov întreabă: 
«N-ai modelat Tu din lut fiinţă vie şi capabilă să vorbească şi ai aşezat-o 
pe pămînt ?» (Iov, 38, 14), apoi rugîndu-se stăruitor, adaugă: «mîinile 
Taie m-au făcut şi m-au zidit» (Ibidem 10, 8). Deci, nu este oare absurd 
să se interzică relaţiile intime dintre soţi atunci cînd ne aşteptăm ca şi 
după noi să existe martiri şi adversari ai celui rău, pentru care — aşa 
cum ne-a promis Cuvîntul — zilele îi vor fi scurtate? (Matei 24, 22). 
Pentru că, dacă de aici încolo — aşa cum ai spus tu — procrearea este 
considerată de Dumnezeu ca un fapt rău, pentru care motiv cei care se 
vor naşte, împotriva poruncii şi voinţei divine, vor putea să stea bine- 
plăcuţi înaintea lui Dumnezeu ? Căci în mod firesc, cel ce s-a născut 
împotriva acestei voinţe nu este bineplăcut lui Dumnezeu ; este aseme¬ 
nea unei monede emise împotriva voinţei şi poruncii autorităţii. Aceste 
raţionamente ne fac să nu dăm oamenilor posibilitatea să aibă urmaşi. 

III 

întrerupînd-o, Marcela, a zis: «O, Teofila, faci o mare greşeală, care 
vine împotriva celor ce ai spus pînă acum. Crezi că ai rezolvat fără noi 
o. problemă atît de mare? îmi vine în minte o întrebare pe care, prea- 
înţeleapto, cineva ar putea-o formula cîndva : Ce zici de (copiii) născuţi 
împotriva legii, din desfrîu ? Tu eşti de părere că este imposibil să vină 

cineva pe lume, dacă nu este adus ca de mină ; şi dacă Dumnezeu nu-i 
face un cort ? Să nu invoci pasajul din Scriptură, unde se spune : «copiii 
adulterinilor nu ajung la termen» (înţel. lui Sol. 3, 16) pentru că (aceeaşi 
Scriptură) te va îndepărta cu blîndeţe, zicîndu-ţi: «în naşterile duse la 
bun sfîrşit vedem adesea, ca pe un fruct copt la timp, pe cei concepuţi 
în legături nelegitime» (?). Dacă, sofisticînd, ai zice : «Ascultă tu expre¬ 
sia «nu ajung la termen» ; ea se referă, după mine, la o neîmplinire în ra¬ 
port cu dreptatea învăţată de Hristos». Atunci ţi s-ar spune : «O, draga 
mea, foarte mulţi dintre cei născuţi dintr-o legătură nelegitimă nu numai 
că n-au fost socotiţi nedemni de a fi admişi în numărul fraţilor, dar ade¬ 
sea au fost desemnaţi conducători ai acestora». Prin urmare, fiind clar 
şi toată lumea ştiind că şi cei concepuţi din desfrîu ajung la maturitate, 
nu trebuie să credem că Duhul a vorbit despre zămisliri şi naşteri (tru¬ 
peşti), ci — pe cit se pare — a vorbit despre cei care păcătuiesc faţă de 
adevăr, despre cei care prin învăţăturile lor falsifică sensul Scripturilor, 
dînd naştere unei înţelepciuni nedesăvîrşite, amestecînd rătăcirea cu 
pietatea. 

Acum, îndepărtat fidndu-ţi şi acest argument, răspunde(-ne) dacă şi 
cei care se nasc din desfrîu sînt bineplăcuţi lui Dumnezeu. Căci ai zis 
că este imposibil ca copilul să ajungă la bun sfîrşit, dacă Domnul nu-1 
plăsmuieşte şi nu-i dă viaţă». 

IV 

Teofila, ca şi cînd ar fi fost prinsă de mijloc de un adversar puternic, 
s-a pierdut şi abia ţinîndu-şi răsuflarea, a zis: «Draga mea, pentru a răs¬ 
punde întrebării tale este nevoie de un exemplu, pentru ca să vezi încă 
şi mai bine că puterea creatoare a lui Dumnezeu, care pe toate le stră¬ 
bate, ia parte în mod deosebit la naşterea oamenilor, făcînd să crească 
ceea ce este semănat în pămîntul roditor. Căci n-are vină ceea ce este 
semănat, ci cel care, sclavul plăcerii de o clipă, şi-a lăsat sămînţa în 
ogor străin. 

(Pentru a înţelege) aducerea noastră la viaţă, imaginează-ţi o clădire 
asemenea unei case, care-şi are intrarea aşezată în apropierea unor 
munţi înalţi; de la intrare, această casă se prelungeşte mult în jos, iar 
în partea din dos este rotundă şi că aici are multe ferestre. 

— Mi-o imaginez, a zis Marcela. 

— Sa presupunem că, stînd înlăuntru, un meşter lucrează statui; 
imaginează-ţi că argila îi este din belşug furnizată din afară, pe ferestre, 
de mai mulţi oameni, dintre care nici unul nu vede pe meşter. Să mai 
presupunem că această casă a fost acoperită de ceaţă şi de nori şi că cei 
de afară nu văd nimic afară de ferestre. 

— Presupun şi aceasta, a spus ea. 

— Mai presupune că fiecăruia dintre lucrătorii care trudesc împre¬ 
ună la aprovizionarea cu argillă, i-a fost rezervată o singură fereastră şi 
că, ducîndu-şi argila, el trebuie s-o depună doar prin această fereastră 
şi să nu se atingă de celelalte. Dacă cineva încearcă, din curiozitate, să 
deschidă pe cea destinată altuia, este ameninţat cu focul şi biciul. 

— Admit şi aceasta. 

— Ce se întîmplă înăuntru ? Acestea : înlăuntru, modelatorul trece 
de la o fereastră la alta, ia argila pe care o găseşte şi o modelează, iar 
după o perioadă de (cîteva) luni, o redă celor din afară prin aceleaşi 
ferestre. El are poruncă să prelucreze fără rezerve tot lutul bun de mo¬ 
delat, chiar dacă o parte din acesta a fost introdus de cineva, în chip con¬ 
damnabil, pe altă fereastră decît cea care i-a fost destinată. (Materia n-a 
greşit cu nimic, de aceea, ca una care este fără de vină, trebuie să fie 
prelucrată şi modelată). Insă cel care, împotriva poruncii, a introdus ma¬ 
terialul prin fereastra care nu-i aparţine, va fi pedepsit ca un nemernic 
încălcător al legii. De aceea, nu trebuie să condamnăm lutul, ci pe cel 
care a făcut acea faptă nelegiuită, pe acela care, din cauza necumpătării, 
a introdus (materialul) pe furiş sau cu forţa prin altă fereastră. 

— Foarte adevărat vorbeşti. 

V 

Acum, deci, făcute fiind aceste presupuneri, este timpul, o, prea în- 
ţeleapto, să legi această imagine de cele deja spuse mai înainte ; să 
compari cele petrecute în clădire cu faptul naşterii ; intrarea clădirii, 
care este în apropierea munţilor, sugerează coborîrea şi trimiterea su¬ 
fletelor din ceruri în trupuri; ferestrele preînchipuie sexul femeiesc; 
meşterul preînchipuie puterea lui Dumnezeu care, folosindu-se de firea 
noastră, precum a spus, în procesul procreaţiei ne modelează pe noi, oa¬ 
menii, înlăuntru, în chip nevăzut, făcînd pentru suflete hainele (pe care 
le vor purta). Cei care aduc lutul preînchipuie (sexul) bărbătesc... Par- 
ticipînd, să zicem aşa, la procesul creaţiei lui Dumnezeu, sămînţa umană 
nu trebuie socotită a fi ceva rău. 

Meşterul prelucrează tot ceea ce îi stă la dispoziţie şi nici unul din 
lucruri nu trebuie considerat a fi rău în sine ; un lucru devine bun sau 
rău prin folosinţa care i se dă. Făcînd ceva bun, lucrul se arată a fi şi 
el bun ; făcînd ceva urît şi neruşinat, lucrul se arată a fi rău. Cu ce este 
de vină fierul, care are menirea să fie folosit în agricultură şi în alte 
munci folositoare, dacă alţii au făcut din el arme cu care să se ucidă în 
lupte ? Cu ce este de vină aurul, argintul, arama şi în general toate me- 

talele uşor de prelucrat, dacă cei nerecunoscători faţă de creatorul lor 
se închină statuilor făcute din ele ? 

Să presupunem că cineva ar aduce, spre a fi prelucrată, lină furată. 
Meşterul o prelucrează şi se gînde şte doar la un singur aspect: anume, 
dacă lina merită a fi prelucrată. El nu aruncă nimic din ceea ce ar fi fo¬ 
lositor, pentru că faptul că provine din furt n-o face de mai mică valoare, 
dat fiind că ea este (lucru) neînsufleţit. Prin urmare, ea trebuie prelu¬ 
crată şi înfrumuseţată, iar hoţul trebuie pedepsit. Asemenea acestuia, 
trebuie chinuiţi şi pedepsiţi cei ce distrug căsătoriile, surpă bunul mers 
al vieţii şi ard de dorinţa împreunării, pentru că murdăresc actul pro¬ 
creării, intrînd în grădini străine; însă sămînţa, ca şi mai înainte lîna, 
trebuie să capete formă şi viaţă. 

VI 

Şi de ce trebuie să mă folosesc de atîtea exemple şi să lungesc dis¬ 
cursul? De bună seamă că natura n-ar putea săvîrşi o lucrare atît de 
complexă într-un timp atît de scurt, fără o cooperare divină. Căci cine 
dă tărie oaselor? Cine leagă cu nervi membrele aşa fel încît ele să se 
poată întinde şi îndoi de la încheieturi ? Cine transformă seva iniţială 
în sînge şi lutul în carne, dacă nu Dumnezeu, Cel mai strălucit dintre 
meşteri ? El ne creează pe noi, oamenii, chipul Său raţional şi însufleţit, 
modelîndu-ne ca pe o ceară, în pîntecele mamei, din infime seminţe li¬ 
chide. Cine este cel care poartă de grijă ca embrionul să nu fie asfixiat 
de lichid şi de strînsoarea pereţilor (între care stă) ? Şi cine transformă 
după naştere (pe copilul) firav şi mic într-un (om) mare, (dîndu-i) frumu¬ 
seţe şi putere, dacă nu — precum am zis — Dumnezeu, Cel mai strălucit 
dintre meşteri, care îşi transpune (în fapt) ideile prin Hristos, puterea Sa 
creatoare ? 

Iată de ce, ne spun Scripturile de Dumnezeu inspirate, că copiii, 
chiar dacă se nasc din desfrîu, sînt încredinţaţi îngerilor păzitori. Căci, 
dacă s-ar naşte' împotriva voinţei acelei fericite naturi divine, cum ar 
mai fi ei încredinţaţi îngerilor pentru a-i creşte cu multă răbdare şi blîn- 
deţe ? Şi cum vor acuza copiii, plini de curaj pe părinţii lor, chemîndu-i 
la judecata lui Hristos şi vor zice : «Doamne, Tu nu ne-ai refuzat această 
lumină care străluceşte peste toţi; aceştia, însă, ne-au expus morţii, dis- 
preţuind porunca Ta. Pentru că s-a zis : «Copiii născuţi din împreunări 
nelegitime îşi vor acuza părinţii de nelegiuire la judecată» (Inţ. Sol. 
4, 6). 

VII 

Dar nu este exclus să se găsească cineva care să facă pe cei cu mai 
puţin spirit critic şi mai puţin avizaţi să creadă că acest veşmînt de 
carne al sufletului, implantat de oameni, se formează de la sine, împo- 

triva voinţei lui Dumnezeu ; în nici un caz, astfel de oameni nu vor fi 
crezuţi, dacă vor învăţa că substanţa sufletului este semănată odată cu 
trupul muritor. Pentru că numai cel Atotputernic insuflă ceea ce este 
nemuritor şi veşnic tînăr, El fiind singurul creator al celor nevăzute şi 
netrecătoare. Căci zice Scriptura : «A suflat peste chipul său suflare de 
viaţă şi s-a făcut omul suflet viu» (Gen. 2, 7). Nu omul ca atare, ci pe acei 
meşteşugari care nu cunosc pe propriul lor creator şi meşteresc, pentru 
pierderea oamenilor, statui cu chip de om, îi acuză Cuvîntul în cartea 
înţelepciunii, unde se zice : «Inima lor este de cenuşă şi speranţa lor este 
de mai mic preţ decît pămîntul, viaţa lor de mai mică cinste decît a lu¬ 
tului, pentru că ei nesocotesc pe Cel care i-a făcut, Care le-a dat suflet 
lucrător şi le-a inspirat duh de viaţă» (înţ. Sol. 15, 10 ş.u.). Prin ur¬ 
mare, Dumnezeu este creatorul tuturor oamenilor şi de aceea, după afir¬ 
maţia Apostolului, «El vrea ca toţi oamenii să se mântuiască şi la cu¬ 
noştinţa adevărului să vină» (I Tim. 2, 4). 

In sfîrşit, pentru că acest aspect a fost elucidat, se cuvine să vorbim 
şi despre celelalte. Atunci cînd cineva va şti cu exactitate ce se întîmplă 
în cazul omului, nu va mai arăta dezgust faţă de procreare, chiar dacă va 
prefera şi va lăuda castitatea. Pentru că nu înseamnă că trebuie să so¬ 
cotim amare pe celelalte (alimente), chiar şi pe cele amestecate cu dul¬ 
ceaţa fructelor, dacă mierea este mai dulce şi mai plăcută decît ele. Refe¬ 
ritor la această afirmaţie, voi aduce drept garanţie mărturia lui Pavel, 
care zice : «Cel care-şi mărită fata bine face ,• şi cel care n-o mărită face 
şi mai bine» (I Cor. 7, 38). Recomandînd partea cea mai bună, Cuvîntul 
n-a interzis cealaltă (cale), ci a lăsat pe fiecare să aleagă ceea ce i se cu¬ 
vine şi-i este folositor. Aşa se face că unii au ales viaţa de familie, iar 
alţii fecioria, viaţa scutită de plăceri, care duce trupul în starea înge¬ 
rească, în care nimeni «nu se mărită, nici nu se însoară» (Matei 22, 30), 
după cuvintele nemincinoase ale Domnului. Abstinenţa neprihănită, care 
are promisiunile împărăţiei cerurilor, nu se aşteaptă de la toţi, ci numai 
de .la cei care pot să conserve floarea totdeauna proaspătă şi pură a 
fecioriei. Asemenea unei livezi, parfumată de flori de diferite feluri, 
Biserica — după cuvîntul profetului — este încununată nu numai de flo¬ 
rile castităţii şi cumpătării, ci şi de florile rezultate din căsătorie. Căci 
(este zis) : «împodobită cu haine diferite, cu marginile de aur, regina a 
stat de-a dreapta mirelui» (Ps. 45, 10). 

Aceasta este, o, Virtute, contribuţia pe care ţi-o ofer, după puterea 
mea, în legătură cu problema castităţii. Acestea zieînd Teofila — a re¬ 
latat Theopatra — un murmur blînd s-a auzit printre fecioare, oare au 
lăudat discursul. Cînd s-au liniştit şi s-a aşternut tăcerea peste tot, s-a 
ridicat Thalia, pentru că ea fusese rînduită să ia cuvîntuil a treia. 

Discursul III : Thalia 

I 

Socotesc că Iuînd imediat cuvîntul, ea a zis : «După părerea mea, tu, 
Teofila, ne depăşeşti pe toate în cuvînt şi faptă şi în privinţa înţelep¬ 
ciunii nu eşti faţă de nimeni a doua. Nimeni n-ar putea reproşa ceva dis¬ 
cursului tău, chiar dacă ar fi pus pe ceartă şi critică. Totuşi, draga mea, 
chiar dacă toate sînt spuse corect, un singur lucru mă tulbură şi mă ne¬ 
dumereşte. Eu cred că (acest) bărbat înţelept şi sfînt — vorbesc despre 
Pavel — n-ar fi raportat fără temei «la Hristos şi la Biserică» unirea pri¬ 
mului om şi a femeii, dacă n-ar fi dat un sens mai înalt expresiilor şi fap¬ 
telor relatate în Scriptură. Dacă luăm cele relatate în Scriptură numai 
ca un model de unire a bărbatului cu femeia, pentru ce atunci Apostolul, 
amintind aceste fapte şi conducîndu-ne pe calea Duhului, cred, le rapor¬ 
tează «la ITristos şi la Biserică» şi interpretează categoric relaţiile dintre 
Adam şi Eva ? Căci cuvîntul Genezei sună aşa : «Şi a zis Adam : «aceasta 
este os din oasele mele şi carne din carnea mea; ea se va numi femeie, 
pentru că a fost luată diin bărbatul ei. Din această cauză va lăsa omul pe 
tatăl său şi pe mama sa şi se va lipi de femeia sa şi vor fi amîndoi un 
singur trup» (Gen. 2, 23; cf. Efes. 5, 31). Or, Apostolul, avînd în minte 
exact această pericopă, nu voieşte, după cum am spus, să fie luată în 
sens literal, în sensul unirii simţuale a bărbatului cu femeia, precum 
(faci) tu. 

Dînd textului un sens prea natural, tu ai dat (să se înţeleagă) că 
Scriptura vorbeşte doar de conceperi şi de naşteri; după tine, «osul luat 
din oase» dă naştere unui om, prin împreunare, în felul în care arborii 
produc fructele. Dar Pavel, învăţînd că pasajul trebuie luat într-un sens 
mai spiritual şi că trebuie raportat la Hristos, a zis aşa : «Cel ce-şi iu¬ 
beşte femeia pe sine se iubeşte. Căci nimeni nu şi-a urît vreodată trupul, 
ci-1 hrăneşte şi-l îngrijeşte, după cum şi Hristos Biserica, căci noi sîntem 
mădulare ale trupului său. Pentru aceasta, va lăsa omul pe tatăl său şi 
pe mama sa şi se va lipi de femeia sa şi vor fi amîndoi un singur trup. 
Taina aceasta mare este ; eu însă zic în Hristos şi în Biserică» (Efes. 
5, 28—32). 

II 

Să nu te tulbure faptul că Apostolul, vorbind despre un subiect sare 
la altul, încît pare că amestecă ideile, că intercalează în cele tratate 
consideraţiuni fără legătură, încît pare că se îndepărtează de la scopul 
(său), aşa cum face acum. Pentru că structura argumentelor sale este 
foarte diferită şi se pretează la amplificări; astfel, uneori, începe de la 

ceea ce este simplu şi trece la ceea ce este înalt şi măreţ; alteori, por¬ 
nind de la sensurile adinei, sfârşeşte cu ceea ce este simplu şi la înde¬ 
mâna oricui. El nu adaugă nimic străin ideii pe care o tratează, leagă cele 
spuse intr-un chip admirabil şi face să conveargă totul către o ţintă 
unică, către obiectivul propus. Este, deci, o acţiune îndrăzneaţă faptul 
de a descoperi sensul argumentelor Apostolului, avînd în vedere cele 
spuse mai înainte. După părerea mea, tu, Teofila, ai expus destul de de¬ 
taliat şi strălucit sensul literal al cuvintelor Scripturii. Ar fi greşit, după 
cum s-a spus, a nu se ţine deloc seama de text, mai ales de textul Ge¬ 
nezei, unde sânt expuse hotărîrile de nestrămutat ale lui Dumnezeu refe¬ 
ritoare la alcătuirea universului, (hotărîri) după care lumea este condusă 
pînă în prezent încă în chip armonios, pînă cînd Legiuitorul însuşi, Cel 
care a făcut lumea, va voi s-o transforme din temelii şi să desfiinţeze 
prin alte legi primele legi ale firii. Dar nu trebuie să lăsăm cuvîntul la 
jumătate, ci să-i adăugăm sensului literal pe cel anagogic, scrutînd mai 
adînc Scriptura. Nu ne este permis a face abstracţie de Pavel, care se 
ridică mai presus de sensul literal şi declară că acel (text) se raportează 
la Hristos şi la Biserică. 

III 

Mai întîi trebuie să arătăm (grijă) — pentru că este natural ca unii 
să stabilească acest raport într-un fel foarte diferit — în ce fel poate fi 
asemănat cu Fiul lui Dumnezeu cel care n-a ascultat de porunca divină, 
Adam, căruia i s-a zis : «Pămînt eşti şi în pământ vei merge» (Geneză 
3, 19). Şi cum poate fi socotit acesta «întîi născut (faţă de) toată creatura» 
(Col. 1, 15), el, cel făcut din lut după (ce a fost făcut) pămîntul şi materia 
solidă? Şi cum se va îngădui ca el să fie «pomul vieţii» (Apoc. 2, 7), el, 
cel alungat din cauza neascultării «ca nu cumva întinzînd iarăşi mîna şi 
mîncînd din el, să trăiască în veac» (Gen. 3, 22) ? Căci obiectul care este 
comparat trebuie să poată fi găsit asemenea şi pus în paralelă din multe 
(puncte de vedere) cu ctl a cărui imagine este, şi să nu fie alcătuit din 
elemente opuse (acestuia). Cel care ar îndrăzni să pună pe acelaşi plan 
pe cel scrîntit cu cel întreg (la minte), armonia cu discordanţa, ar fi so¬ 
cotit el însuşi că nu este în toate minţile. Pentru că se compară cineva 
cu cel egal lui prin fire, chiar dacă acela este egal (doar) într-o mică 
măsură şi (un obiect) alb se aseamănă cu altul care prin fire este alb, 
chiar dacă culoarea albă a acestuia este foarte puţină, în comparaţie cu 
a altui obiect, care pe drept se poate numi alb. Este îndeobşte cunoscut 
că înţelepciunea este fără păcat şi nestricăcioasă, pe cînd cel condamnat 
pentru păcat este dispreţuit şi trecător. 

IV 

Socotesc că acestea sînt motivele pe care le invocă cea mai mare 
parte dintre cei care nu vor ca primul om să fie comparat cu Hristos, dis- 
preţuind, după cum se pare, puterea de pătrundere a lui Pavel. Prin ur¬ 
mare, ce zice Pavel ? Nu zice că Adam a fost ridicat (la statura lui) Hris¬ 
tos. Nu-1 socoteşte pe acela tip, imagine (a acestuia), ci afirmă că Hristos 
s-a făcut exact ceea ce era Adam, fiindcă Cuvîntul care există dinainte 
de veci s-a sălăşluit în el. Primul născut al lui Dumnezeu, prima mlă- 
diţă, înţelepciunea, s-a amestecat cu primul născut dintre oameni. Pentru 
că iată ce este Hristos : un om plin de dumnezeirea cea desăvîrşită, fără 
amestecare şi un Dumnezeu sălăşluind în om. Era firesc ca cel mai vîrst- 
nic dintre eoni, primul dintre arhangheli, trebuind să vină în legătură 
cu oamenii, să intre şi să locuiască în cel mai în vîrstă, în primul om al 
omenirii, în Adam. In felul acesta, reface şi remodelează opera sa ini¬ 
ţială, recreează pe om din Fecioară şi din Duh, la fel cum la început, a- 
lunci cînd pămîntul era încă feciorelnic şi nelucrat, a luat lut şi a mode¬ 
lat din el, fără sămînţă, fiinţa cea raţională. 

V 

Pentru aceasta pledează mărturia clară şi plină de garanţie a profe¬ 
tului Ieremia, care zice : «Şi am coborît în casa olarului şi iată că el 
făcea un lucru pe discurile de piatră. Şi căzînd vasul la care el lucra, s-a 
spart în bucăţi. Şi iarăşi l-a făcut vas, aşa cum i-a plăcut să facă» (Ier. 
18, 3). Căci pe cînd Adam era în mîinile Creatorului, să zicem, ca o pastă 
moale şi umedă şi asemenea unui vas de argilă n-ajunsese să se întă¬ 
rească şi să se pietrifice, adică să devină nemuritor, păcatul — întocmai 
ca apa care curgînd picătură cu picătură nimiceşte o lucrare — l-a distrus. 
De aceea, revenind asupra operei Sale, Dumnezeu a refăcut aluatul şi a 
modelat acelaşi (om) «spre cinste» (cf. II Tim. 2, 20 ; Rom. 9, 21); după 
ce mai întîi l-a plămădit în pîntecele (fecioarei) şi l-a unit cu Cuvîntul, 
l-a adus la viaţă tare şi incoruptibil, cu neputinţă a fi din nou atins din 
afară de valurile corupţiunii, care îi aduseseră mai înainte stricăciunea 
şi moartea. (Acest lucu îl) spune Domnul în parabola cu oaia cea pier¬ 
dută, cînd zice: «Care este (acei) om dintre voi, care, avînd o sută de oi 
şi pierzînd una din ele, nu lasă în munţi pe cele nouăzeci şi nouă şi, ple- 
cînd, caută pe cea pierdută pînă ce o va găsi? Şi găsind-o o pune pe 
umerii săi şi venind acasă îşi cheamă prietenii şi vecinii şi zice : «Bucu- 
raţi-vă împreună cu mine, pentru că s-a găsit oaia mea cea pierdută» 
(Luca 15, 4—6). 

VI 

Bl era şi este («de la început în Dumnezeu şi Dumnezeu fiind» — Ioan 
1, 1) Stăpînul atotputernic şi păstorul celor din ceruri, căruia toate cele 
raţionale se supun, iar mulţimile îngerilor celor fericiţi îl urmează în 
ordine. Iar numărul fiinţelor nemuritoare, împărţite în cete şi neamuri, a 
devenit perfect şi complet abia cînd omul a fost adăugat turmei. Pentru 
că şi el fusese creat a fi mai presus de stricăciune, pentru a slăvi pe îm¬ 
păratul şi creatorul tuturor, pentru a se face prin cîntecele sale ecoul 
cîntecelor îngereşti din cer. Dar, încâlcind porunca, omul a căzut într-o 
greşeală îngrozitoare şi a devenit muritor. De aceea zice Domnul că El 
a venit ta această viaţă din ceruri, după ce a părăsit cetele şi oştile în¬ 
gereşti. într-adevăr, munţii reprezintă cerurile, iar cele 99 de oi repre¬ 
zintă puterile, «începătoriile şi stăpînirile» (Efes. 1, 21), pe care Stăpînul 
şi Păstorul le-a părăsit atunci cînd a coborît să caute oaia cea pierdută. 
Omul încetase să mai facă parte din grupul şi din numărul acestora, a- 
tunci cînd Domnul a luat firea lui şi a îmbrăcat-o (ca pe un veşmînt) ; a 
făcut aceasta pentru ca nu cumva omul — copleşit de înşelăciunile plă¬ 
cerii, iarăşi să se afunde. Iată pentru ce Cuvîntul a îmbrăcat firea ome¬ 
nească, pentru ca în felul acesta să fie anulată sentinţa pierzării, iar 
şarpele să fie învins. 

Cel viclean trebuia învins tocmai de cel supus de el prin viclenie, 
şi nu de altcineva. Era imposibil să fie desfiinţată de altcineva sentinţa 
de condamnare şi moartea, afară de omul căruia i s-a zis : «pămint eşti 
şi în pămint vei merge» ; acesta, reintrînd în luptă, trebuia să desfiinţeze 
sentinţa care, din cauza lui, plana asupra tuturor oamenilor, aşa incit, 
«după cum mai înainte toţi mureau în Adam, la fel iarăşi toţi să fie vii în 
Hristos», care s-a îmbrăcat cu firea lui Adam (I Cor. 15, 22). 

VII 

Despre faptul că omul, devenind veşmînt şi instrument al Fiului 
Unuia Născut, s-a supus întru totul acestuia, cred că s-a vorbit destul. 
Rămîne de examinat faptul dacă omul participă din fire la bine sau la 
rău. Pentru că sînt lucruri bune, drepte şi sfinte prin firea lor, iar altele 
prin participare. Şi sînt lucruri bune şi lucruri rele : înţelepciunea, de 
exemplu, care se află la Dumnezeu, este opusă nelegiuirii şi păcatului ; 
viaţa este opusă morţii, nestricăciunea este opusă stricăciunii. Corecti¬ 
tudinea înseamnă viaţă, iar lipsa de corectitudine înseamnă stricăciune ; 
dreptatea şi înţelepciunea înseamnă armonie, iar nedreptatea şi lipsa de 
înţelepciune înseamnă discordanţă. Or ,omul, găsindu-se între aceste ex¬ 
treme, nu trebuie identificat nici cu dreptatea însăşi, nici cu nedrepta- 

tea; trăind în mijlocul nestricăciunii şi al stricăciunii, el se transformă 
in natura celui către care înclină. Dacă înclină spre stricăciune, devine 
stricăcios şi muritor, iar dacă (înclină) spre nestricăciune, (devine) ne- 
stricăcios şi nemuritor. Pus între pomul vieţii şi al cunoaşterii binelui 
şi răului (Gen. 2, 9), el s-a schimbat în forma celuia din ale cărui fructe 
a gustat; el nu era nici pom al vieţii, nici al stricăciunii, aşa că atunci 
cînd s-a ataşat celui viclean a devenit muritor, iar cînd s-a apropiat de 
el izvorul vieţii, iarăşi (s-a arătat) nestricăcios şi nemuritor. 

Aşa învaţă Pavel undeva, zicînd ; «Stricăciunea nu va moşteni ne- 
stricăciunea» (I Cor. 15, 22), nici moartea viaţa. El defineşte prin strică¬ 
ciune şi moarte ceea ce degradează şi ucide, dar nu pe cel ce este nimicit 
şi moare ; iar prin nestricăciune şi viaţă, pe ceil ce dă viaţă şi face 
nemuritor, şi nu pe cel înviat şi făcut nemuritor. 

Prin urmare, omul nu este nici element discordant, nici armonia în¬ 
săşi ; cînd a înclinat către discordanţă, adică spre nesupunere şi păcat, 
el a devenit discordant şi cum nu trebuie ; cînd a înclinat către armonie, 
adică spre supunere şi dreptate, a devenit instrument strălucit şi armo¬ 
nios. De cînd, însă, Domnul, biruitorul morţii, a înviat cu trupul, nu-i mai 
este permis acestuia să cadă iarăşi în stăpînirea morţii. Dar şi despre 
acest aspect cred că s-a vorbit destul. 

VIII 



Să argumentăm, deci, cu temeiuri din Scriptură, nu lipsite de impor¬ 
tanţă, că primul om pe bună dreptate poate fi comparat cu Hristos, că 
el nu este numai typ, asemănare şi imagine a (Fiului) Unuia Născut, ci 
însăşi înţelepciunea şi cuvîntul. Pentru că omul, impregnat ca de apă 
de înţelepciune şi viaţă, a devenit ceea ce era lumina cea neînserată, 
care sălăşluia în el. De aceea, pe bună dreptate şi-a raportat la Hristos 
cele spuse despre Adam. Pe bună dreptate se spune că Biserica s-a năs¬ 
cut din oasele şi trupul Său ; această Biserică, pentru care Cuvîntul, pă¬ 
răsind pe Tatăl din ceruri, a coborît pe pămînt şi s-a unit cu ea, a trăit 
extazul şi a murit de bunăvoie pentru ea, «ca să-şi înfăţişeze Biserica 
slăvită şi fără pată» (Efes. 5, 27), a curăţit-o în baia (nestricăciunii) şi a 
pregătit-o în vederea primirii şi cultivării germenului spiritual al virtuţii. 

In acest fel se împlineşte după cuviinţă cuvîntul: «Creşteţi şi vă în¬ 
mulţiţi» (Gen. 1, 28) ; Biserica creşte zi de zi în număr, strălucire şi fru¬ 
museţe, datorită unirii şi relaţiilor intime cu Cuvîntul, care şi acum co¬ 
boară spre noi, cînd ne amintim de patimile Sale. Biserica n-ar putea con¬ 
cepe altfel pe credincioşi şi nu i-ar putea naşte din nou «prin baia re¬ 
naşterii» (Tit 3, 5), dacă Hristos nu s-ar fi smerit şi pentru ei, dacă nu 
i-ar fi cuprins în Sine în timpul patimilor şi n-ar fi murit pentru ei, dacă nu 

s-ar fi unit cu Biserica spre a-i da putere din coasta Sa, ca să crească toţi 
cei zidiţi de El, cei născuţi prin baie, care primesc oase şi trup din oasele 
şi trupul Său, adică din sfinţenia şi slava Sa. Cine vede în oasele şi în 
carnea înţelepciunii, inteligenţa şi virtutea, are perfectă dreptate ; la fel 
şi cel ce vede în coastă pe «Duhul adevărului», Mîngîietorul, de la care 
cei luminaţi prin botez primesc puterea ce-i apără de nestricăciune. Este, 
însă, imposibil să fie cineva părtaş al Duhului Sfînt şi să devină mădu¬ 
lar al lui Hristos dacă mai înainte Cuvîntul n-a coborît în el; numai aşa 
poate primi el reînnoirea şi se poate umple de Duhul. S-ar putea zice că 
Duhul, Cel cu şapte înfăţişări, despre care vorbeşte profetul, este coasta 
Cuvîntului. Din acesta luînd Dumnezeu în timpul (somnului) extatic al 
lui Hristos, adică în vremea suferinţei Sale, îi formează «ajutorul» Său 
(Gen. 2, 18), vreau să zic, sufletele care i s-au unit şi i s-au logodit. 

Scripturile numesc adesea «Biserică» adunarea şi masa credincio¬ 
şilor, pe care-i unesc într-o singură persoană şi un singur corp. Cei buni, 
care au îmbrăţişat deplin adevărul şi s-au eliberat de necuviinţele trupu¬ 
lui, sînt «ajutorul» lui Hristos, întocmai ca o fecioară, după cuvîntul 
Apostolului (II Cor. 11, 2); ei sînt cei logodiţi şi uniţi Lui şi, primind să- 
mînţa învăţăturii, colaborează cu Hristos ajutînd prin cuvînt la mîn- 
tuirea celorlalţi. Cît despre cei încă nedesăvîrşiţi, care încep să se in¬ 
struiască în vederea mîntuirii, (aceştia) sînt formaţi şi născuţi pentru vir¬ 
tute întocmai ca de pîntecele mamei, de cei desăvîrşiţi; şi ei, la rîndul 
lor, pe măsură ce progresează, devin «Biserică» şi ajută la naşterea şi 
educarea altor copii, realizînd în sinul sufletului lor, ca într-un pîntece 
matern, viaţa nepătată a Cuvîntului. 

IX 

Să avem în vedere, în acest sens, cazul ilustrului apostol Pavel. Pe 
cînd nu era încă «desăvîrşit» în Hristos (cf. Colos. 1, 28), a fost mai întîi 
născut şi hrănit cu lapte ; Anania l-a evanghelizat şi l-a reînnoit prin 
botez, după cum relatează Faptele Apostolilor. Cînd s-a maturizat şi s-a 
desăvîrşit duhovniceşte, a fost făcut «ajutor» şi «mireasă» a Cuvîntului, 
i s-au transmis germenii virtuţii şi adevărului şi a conceput el, cel care 
mai înainte fusese copil ; devine Biserică şi mamă şi suferă durerile naş¬ 
terii pentru cei ce au crezut prin el în Domnul, pînă ce Hristos avea să 
prindă chip şi să se nască în ei. Căci zice : «Copiii mei, pentru care ia¬ 
răşi sufăr durerile naşterii, pînă cînd Hristos va lua chip în voi» (Gal. 
4, 19) şi altădată : «eu v-am născut prin Evanghelie în Iisus Hristos» 
(I Cor. 4, 15). 

Prin urmare, este corect să raportăm la Hristos pasajul unde se vor- 
^ beşte despre Eva şi Adam. Căci aceasta este «taina cea mare» (Efes. 

5, 32), taina cu adevărat mai presus de lume, despre a cărei măreţie, 
datorită slăbiciunii şi neputinţei spiritului meu, nu pot vorbi aşa cum 
trebuie. însă trebuie s-o fac, n-am decît să continui cele ce v-am spus 
mai înainte. 

X 

Apostolul Pavel invită pe toţi la sfinţenie şi înţelepciune, iar cuvin¬ 
tele primului om şi Evei le raportează la Hristos şi la Biserică, tocmai 
pentru a îndepărta orice pretext pentru necumpătare. Pentru că unii se 
lasă pradă patimilor şi, forţînd sensul adevărat al Scripturilor, îndrăznesc 
să invoce ca temei pentru necumpătarea lor cuvintele : «A zis Dumne¬ 
zeu : creşteţi şi vă înmulţiţi şi din această cauză va părăsi omul pe tatăl 
său şi pe mama sa» (Gen. 1, 28; 2, 24) ; unii ca aceştia nu se ruşinează 
să se împotrivească Duhului şi să-şi satisfacă în felurite chipuri poftele, 
ca şi cînd pentru aceasta ar fi fost făcuţi. Pavel, însă, respinge energic 
aceste păreri greşite şi motive inventate. Vrînd să arate cum trebuie să 
se comporte bărbaţii cu femeile, el zice că (ei trebuie să se comporte) 
cum s-a comportat Hristos faţă de Biserică, cînd s-a dat pe Sine pentru 
ea «ca s-o sfinţească, după ce a curăţit-o prin baia apei în cuvînt» (Efes. 
5, 26). Se referă apoi la Geneză şi aminteşte cuvintele spuse primului om 
pentru a lua orice temei celor ce-şi satisfac poftele trupeşti, sub pretex¬ 
tul naşterii de fii. 

XI 

Iată, fecioare, (cum Pavel) dorind din tot sufletul ca credincioşii să 
trăiască în castitate, îi subliniază valoarea şi încearcă s-o impună prin 
diferite argumente. El zice : «în legătură cu cele despre care mi-aţi 
scris, bine este ca bărbatul să nu se atingă de femeie» (I Cor. 7, 1) ; a- 
ceste cuvinte exprimă fără echivoc ideea că este preferabil ca bărbatul 
să nu se atingă de femeie. Acesta este pentru el idealul absolut, însă, lu- 
înd iarăşi aminte la slăbiciunea şi lipsa de cumpătare a unora, arzînd după 
împreunare, acestora le îngăduie să trăiască cu femeile lor, pentru a nu 
cădea în desfrîu. Dar, imediat după ce formulează această îngăduinţă, 
adaugă următoarele; «pentru a nu vă ispiti satana din cauza necumpă- 
tării» (I Cor. 7, 5). Ceea ce înseamnă: «pentru că voi nu puteţi fi întru 
toate cumpătaţi, din cauza moliciunii trupurilor (voastre), v-am permis 
să trăiţi cu soţiile voastre, ca să nu fiţi mereu ispitiţi de cel viclean şi 
să vă apucaţi de dorinţă după femeile străine». 

XII 

Examinînd mai atent aceste texte, aflăm ca Apostolul n-a făcut 
această concesie absolut tuturor şi că dacă a făcut-o, a avut în vedere 

un motiv bine întemeiat. Zicînd: «bine este oa omul să nu se atingă 
de femeie» (I Cor. 7, 2), a adăugat: «dar pentru a nu cădea în desfrîu, 
fiecare (bărbat) să aibă femeia lui». Cu alte cuvinte, doar în cazul în care 
poftele nu pot fi stăpînite, pentru că atunci desfrîul devine inevitabil, 
iar «fiecare femeie să-şi aibă bărbatul ei. Bărbatul să-i dea femeii ceea 
ce îi datoreşte, la fel şi femeia bărbatului. Femeia nu are putere asupra 
trupului ei, ci bărbatul ; la fel şi bărbatul nu are putere asupra trupului 
său, ci femeia. Să nu vă lipsiţi unul pe altul (de datoria de soţi), decît 
doar prin bună învoială pentru un timp, ca să vă îndeletniciţi cu rugă¬ 
ciunea f apoi iarăşi să fiţi împreună, ca să nu vă ispitească satana, din 
pricina nestăpîniriii (voastre). Lucrul acesta îl spun oa o îngăduinţă, nu 
fac din el o poruncă» (I Cor. 7, 2—6). 

Acest fel de exprimare este foarte prudent. însemna că sfatul trebuia 
luat «ca o îngăduinţă» ,şi nu «oa o poruncă» ; a dat poruncă atunci cînd 
a recomandat castitatea şi a zis că este bine ca bărbatul să nu se atingă 
de femeie ; a făcut o îngăduinţă atunci cînd s-a referit la cei care nu pot, 
aşa cum am spus, să-şi înfrîneze pofta. Acestea zice în legătură cu băr¬ 
baţii şi femeile care au contractat deja o căsătorie a cărei legătură sub¬ 
zistă şi va subzista. în legătură, însă, cu bărbaţii şi femeile care şi-au 
pierdut soţii, iată ce spune Apostolul şi iată care este sensul cuvintelor 
sale : «Zic, însă, celor necăsătoriţi şi văduvelor: este bine pentru ei să 
rămînă aşa, ca şi mine. Dar dacă nu se pot înfrîna, să se căsătorească 
pentru că este mai bine să se căsătorească decît să ardă» (I Cor. 7, 8). 
Arată şi aici că preferă cumpătarea. Rezultă aceasta din faptul că se dă 
pe sine exemplu pentru a face pe ascultătorii săi să imite acest mod de 
viaţă ; pe cel ce a fost o dată căsătorit, îl învaţă că este mai bine să ră¬ 
mînă singur ca şi el. în cazul, însă, în care fierbinţeala trupului nu per¬ 
mite un asemenea mod de viaţă, el îngăduie contractarea celei de-a doua 
căsătorii. El nu spune că a doua căsătorie este un lucru bun, ci numai 
că este preferabilă vieţii desfrînate. Este ca şi cînd cineva — într-una 
din zilele postului Paştilor — ar oferi hrană unui om grav bolnav şi l-ar 
invita să mănînce din ea, zicînd : «într-adevăr, dragul meu, ar fi bine ca 
tu să stăruieşti în acelaşi (lucru) ca şi noi (căci astăzi este interzis tuturor 
să se gîndească la hrană), dar pentru că prins fiind de boală ai slăbit şi 
pentru că nu poţi să rezişti, din această cauză, arătînd îngăduinţă (faţă 
de tine), te sfătuim să întinzi mîna şi să iei din alimente, pentru ca nu 
cumva, din cauza bolii să nu poţi rezista foamei şi să te pierzi». La fel 
procedează şi Apostolul în acest caz: mai întîi zice că ar vrea ca toţi 
(oamenii) să fie sănătoşi şi căşti ca şi el, apoi îngăduie celor robiţi pof¬ 
telor contractarea celei de-a doua căsătorii, ca nu cumva să fie răpuşi 
de lepra desfrîului, căci înfierbîntarea poftei i-ar împinge către paturi 

străine. El consideră că este mai bine să contracteze cineva a doua că¬ 
sătorie deeît să ardă de dorinţă şi să trăiască în neruşinare. 

XIII 

Dar şi despre cumpătare, căsătorie, viaţă conjugală şi cele ce sînt fo¬ 
lositoare pentru a ajunge la sfinţenie, mi se pare că am vorbit de-ajuns. 
A rămas să spunem dacă şi despre feciorie avem vreo dispoziţie. Deci, 
să vorbim şi despre aceasta. Zice Pavel: «Cit despre fecioare, nu am po¬ 
runcă de la Domnul. Le dau însă un sfat, ca unul care am fost miluit de 
Domnul să fiu vrednic de crezare. Socotesc că este bine, avînd în vedere 
strîmtoarea de acum, să rămînă fiecare aşa cum este. Eşti legat de o fe¬ 
meie ? Nu căuta să fii dezlegat. Nu eşti legat de o femeie ? Nu căuta fe¬ 
meie. Iar dacă te însori, nu ai păcătuit ; şi dacă fecioara se mărită, nu a 
păcătuit. Dar aceştia vor avea necaz în trup şi eu vreau să vă cruţ» 
(I Cor. 7, 25—27). 

Cu multă prudenţă abordează problema fecioriei. Dîndu-şi părerea 
că fiecare poate să-şi mărite fata cu cine doreşte — căci, desigur, nimic 
din cele ce duc la sfinţenie nu trebuie să se facă prin constrîngere şi 
forţă, ci după deliberarea liberă a sufletului (căci acest lucru este plăcut 
lui Dumnezeu) — ţine să sublinieze că nu spune acestea în numele, ci că 
exprimă voinţa Domnului. Zicînd : «iar dacă se căsătoreşte, fecioara nu 
păcătuieşte», el revine asupra celor spuse puţin înfricoşat şi lasă să se 
înţeleagă că a dat aceste sfaturi în virtutea unei îngăduinţe omeneşti şi 
nu divine. Zicînd: «şi dacă fecioara se căsătoreşte, nu păcătuieşte», a- 
daugă: «aceştia vor avea necaz în trup, iar eu vreau să vă cruţ». A- 
ceasta înseamnă: pentru că voiam să vă cruţ am făcut aceste conce¬ 
siuni. Pentru că aşa gîndeaţi unii şi ca să nu apar că vă împing cu forţa 
către un alt mod de viaţă. Iar dacă preferaţi calea căsătoriei, pentru că 
nu puteţi trăi în feciorie, socotesc că este folositor să vă domoliţi înfier- 
binţeala cărnii şi să nu abuzaţi de corpurile voastre şi să le daţi necură- 
ţiei. După aceea, adaugă : «Aceasta zic, fraţilor, că vremea s-a scurtat 
şi cei ce au femei să fie ca şi cînd n-ar avea» (I Cor. 7, 29). Apoi, reve¬ 
nind asupra aceloraşi (lucruri), îşi termină cuvîntul lăsînd impresia că 
stăruie în favoarea vieţii în feciorie. El adaugă la cele dinainte urmă¬ 
toarele : «Eu vreau ca voi să fiţi fără grijă. Cel neînsurat se îngrijeşte 
de cele ale Domnului, cum să placă Domnului, pe cînd cel însurat se în¬ 
grijeşte de lucrurile lumii, cum să placă nevestei. La fel este deosebire 
între femeia măritată şi fecioară : cea nemăritată se îngrijeşte de cele ale 
Domnului, ca să fie sfîntă la trup şi la duh, pe cînd cea căsătorită se în¬ 
grijeşte de cele ale lumii, cum să placă bărbatului» (I Cor. 7, 32—34). Or, 
pentru toţi este clar că a te îngriji de lucrurile Domnului şi a plăcea Dom- 

nului este mult mai bine decît a te îngriji de lucrurile lumii şi a plăcea 
nevestei. Cine este atît de fără minte şi are vederea atît de slabă, incit 
să nu înţeleagă că îndemnul lui Pavel înclină spre castitate ? «Căci — 
zice el, — vă spun acestea spre binele vostru, nu ca să vă prind în laţ, 
ci pentru că aşa se cuvine» (I Cor. 7, 35). 

XIV 

% 

Din cele spuse de Pavel rezultă că fecioria este un dar al lui Dumne¬ 
zeu ; de aceea, el respinge pe cei necumpătaţi, care îmbrăţişează această 
stare numai pentru că sînt împinşi de slava deşartă, şi-i îndeamnă să se 
căsătorească, de teamă ca nu cumva vigoarea trupului să provoace în ei 
pasiuni arzătoare şi la imboldul acestora să dezonoreze sufletul. Iată 
ce ne învaţă el: «Dacă socoteşte cineva că este ruşinos pentru fiica sa 
să treacă de floarea vîrstei şi aşa trebuie să fie, să facă ce vrea; nu pă¬ 
cătuieşte ; să se mărite» (I Cor. 7, 36). El preferă, deci, în chip firesc, 
căsătoria vieţii destrăbălate. Aceasta în legătură cu cei care îmbrăţi¬ 
şează fecioria, dar cu greu suportă urmările ei şi se descurajează ; de 
ruşine faţă de oameni afirmă că perseverează în ea, în realitate ei sînt 
incapabili de această stăruinţă. Cînd, însă, cineva în perfectă libertate 
de voinţă se hotărăşte să-şi păstreze trupul feciorelnic şi nu încearcă 
nici o constrîngere — prin constrîngere (Pavel) înţelege pofta ce îm¬ 
pinge coapsele la împreunare, pentru că trupurile se deosebesc între ele, 
— cînd luptă şi perseverează energic în promisiunea făcută şi o ţine 
pînă la capăt, pe unul ca acela Apostolul îl îndeamnă să stăruie (în ho- 
tărîrea sa) şi îl dăruieşte cu premiul fecioriei. Căci, zice el, cel ce 
poate şi se ambiţionează să-şi păstreze trupul feciorelnic foarte bine 
face, pe cînd cel ce nu poate şi (de aceea) se căsătoreşte legal şi nu se 
mînjeşte prin legături clandestine, de asemenea, bine face. Dar şi în 
legătură cu aceste (chestiuni s-a vorbit) îndeajuns. Să ia în mînă cine 
vrea epistola către Corinteni şi, parcurgînd cele scrise, să examineze 
paralel cele spuse de noi şi va vedea că totul este în deplină armonie şi 
concordanţă. Acestea sînt, Virtute, cele pe care, după puterea mea, ţi 
le ofer spre lauda castităţii. 

Euboulion: Grigorie, prin foarte multe (întorsături), după ce a 
folosit un ocean de cuvinte, abia a ajuns la mal. 

Grigorie: Se pare că aşa este. Dar hai să amintim şi pe celelalte 
cît mai exact — pentru că ceea ce am auzit parcă îmi răsună încă în 
urechi — înainte de a zbura şi a scăpa. «Căci din memoria bătrînilor 
se şterg uşor veştile de curînd aflate». 

Euboulion: Da, vorbeşte. Căci pentru a ne bucura de auzirea 
acestor (discursuri) am venit aici. 

G rigori e: Ei bine, cînd Thalia — ca să reiau expresia ta — a 
ajuns la mal, pe drumuri fără valuri, Theopatra, luînd cuvîntul în con¬ 
tinuare — aşa mi-a spus ea însăşi — a spus următoarele: 

Discursul IV : Theopatra 

I 

O, fecioare, dacă dibăcia în arta discursului s-ar rezuma ia aceleaşi 
desfăşurări ,şi (discursul) ar străbate totdeauna aceeaşi cale, mi-ar fi im¬ 
posibil să nu plictisesc, abordînd un subiect deja tratat; dar, pentru că 
un subiect poate fi abordat în nenumărate feluri, pentru că «Dumnezeu 
ne-a inspirat în multe feluri şi în multe chipuri» (Evrei 1, 1), de ce să fac 
mofturi şi să mă intimidez ? 

Ştim că nu este scutit de reproş cel ce are darul (vorbirii), dar nu-şi 
împodobeşte ideile frumoase cu cuvinte alese. De aceea, se cuvine să 
slăvim şi noi (din constelaţia darurilor) primite de la Hristos pe steaua 
cea mai strălucitoare şi mai de preţ, castitatea. 

Să luăm aminte de unde începem pentru a lăsa impresia că spunem 
ceea ce trebuie şi ceea ce este bine în legătură cu tema noastră. 

II 

Eu am convingerea că pentru reaşezarea noastră în paradis, pentru 
readucerea în starea de nemurire şi de împăcare cu Dumnezeu, nimic nu 
are un rol atît de mare şi nimic nu este atît de favorabil oamenilor cum 
este castitatea. Voi încerca în cele ce urmează să arăt ce gî-ndese eu 
despre acest subiect, pentru ca deplin informate asupra puterii darului 
mai înainte numit, să ştiţi cîte binefaceri ne-a făcut. In vremurile de odi¬ 
nioară, după ce omul a fost izgonit (din paradis) din cauză că a încălcat 
porunca, curentul stricăciunii s-a răspîndit foarte departe, ridicînd cu 
violenţă valuri enorme, care antrenau la dezordine nu numai ceea ce 
întîlneau în afara omului, ci năvăleau în lăuntrul lui şi scufundau su¬ 
fletele. Iar acestea, supuse acestui asalt, mergeau purtate de valuri, mute 
şi năuce, renunţînd să conducă propriile lor nave, pentru că n-aveau 
nimic sigur de care să se agaţe. Pentru că simţurile sufletului — cum 
spun cei în măsură să spună acestea — odată ce au cedat asaltu¬ 
lui exterior al pasiunilor şi au lăsat să pătrundă valul demenţei care 
inundă interiorul, se întunecă numaidecît şi împiedică toată carcasa 
sufletului să meargă pe drumul cel drept, (carcasă) care prin natura ei 
este uşor de condus. Lui Dumnezeu, însă, I s-a făcut milă de noi, iar 
pentru că noi nu putem nici să ne menţinem, nici să ne ridicăm, ne-a 

trimis din ceruri pe cel mai bun şi mai strălucit ajutor, castitatea, legîn- 
du-ne de ea ca de nişte corăbii, să plutim liniştit, departe de stricăciune, 
aşa cum ne asigură şi Duhul Sfînt. Aşa se spune în psalmul 136 unde 
(stă scris) că un imn de mulţumire înalţă liniştit lui Dumnezeu sufletele 
care, după ce au fost primite şi întărite de El, străbat acum cerul îm¬ 
preună cu Hristos, fiindcă n-au fost înghiţite de curenţii senzualităţii. 
Despre faraonul Egiptului se zice că a fost simbolul diavolului, pentru 
că a poruncit să fie aruncaţi în rîu, fără vreun menajament, pruncii de 
parte bărbătească, pe cînd cei de parte femeiască au fost lăsaţi să tră¬ 
iască. Pentru ca, la fel, diavolul domnind «de da Adam pînă la Moise» 

(cf. Rom. 5, 14) peste vastul Egipt, adică peste lume, a depus tot efortul 
ca mlădiţele de parte bărbătească, mlădiţele raţionale, să fie luate şi 
pierdute de valurile patimilor, pe cînd (mlădiţele) de parte femeiască, 
carnale şi senzuale, să crească şi să se înmulţească. 

III 

Dar, pentru a nu ne depărta de subiect, să explicăm acest psalm, 
pe care inimile şi sufletele cele fără de prihană îl cîntă în cinstea lui 
Dumnezeu. «La rîul Babilonului — zic ele—, acolo am şezut şi am plîns, 
cînd ne-am adus aminte de Sion. în sălcii, în mijlocul lui, am atîrnat 
instrumentele noastre» (Ps. 136, 1—2). Iudeii se tînguiau şi numeau in¬ 
strumente trupurile lor, pe care le-au legat de pomul castităţii, pentru a 
nu fi iarăşi smulse şi duse de curentul necumpătării. Cuvîntul Babi- 
lon, care înseamnă tulburare sau dezordine, desemnează această viaţă 
agitată în mijlocul căreia ne aflăm înconjuraţi de valurile răutăţii, care 
se năpustesc asupra noastră tot timpul cît ne aflăm pe această lume. Vă- 
zînd acestea, sîntem îngroziţi, ne tînguim şi strigăm plîngînd către Dum¬ 
nezeu, ca nu cumva instrumentele noastre să fie smulse din pomul casti¬ 
tăţii şi să fie luate de curenţii plăcerii. Pretutindeni Sfintele Scripturi iau 
salcia ca simbol al castităţii, pentru că dacă (cineva) bea apa în care a 
fost zdrobită floarea ei, în acela se stinge boldul sexualităţii, (acela) de¬ 
vine complet steril şi face fără rod orice încercare de procreare. Acest 
lucru l-a spus şi Homer cînd a numit sălciile «nimicitoare ale fructelor» 
(Odyseea, 20, 510) ; iar în cartea lui Isaia se spune că cei drepţi cresc 
ca nişte sălcii dîngă apă curgătoare. Planta tînără a fecioriei creşte re¬ 
pede în înălţime şi devine viguroasă cînd acela care o cultivă o adapă 
cu apele prea dulci ale lui Hristos şi o răcoreşte cu înţelepciunea Lui. Şi, 
după cum în mod natural, apa încarcă de verdeaţă şi mlădiţe acest copac, 
la fel şi fecioria, hrănită de cuvintele (bunei învăţături), înfloreşte şi se 
dezvoltă mereu, încît poate să-şi atîrne cineva de ea lăuta. 

IV 

Dacă în rîurile Babilonului trebuie să vedem — aşa cum zic cei în¬ 
ţelepţi — curentele voluptăţii, care aduc confuzie şi tulbură sufletele, 
atunci în mod necesar în sălcii trebuie să vedem cumpătarea de care 
noi ataşăm corpurile noastre, întocmai ca pe nişte harfe, ca nu cumva 
antrenaţi în valurile necumpătării, sa fim aruncaţi ca nişte viermi mize¬ 
rabili. Pentru că Dumnezeu ne-a dăruit fecioria ca pe un mijloc foarte 
folositor pentru dobîndirea nestricăciunii. El a dat-o ca aliat celor ce 
doresc arzător — aşa cum spune psalmistul — Sionul, adică dragostea 
şi porunca ce rezultă din ea, pentru că «Sion» înseamnă «porunca obser¬ 
vaţiei». în acelaşi fel să explicăm prin analogie şi cele ce urmează. Se 
spune că învingătorii le-au cerut (iudeilor) să cînte cîntarea Domnului 
în pămînt străin. Aceasta înseamnă că Evanghelia este o cîmtare sfîntă 
şi tainică, pe care cei păcătoşi şi adulterini o cîntă în cinstea celui vi¬ 
clean. Aceştia nesocotesc poruncile, săvîrşesc voia duhurilor «răutăţii» 
şi aruncă «sfintele cîinilor şi mărgăritarele înaintea porcilor» (cf. Ma¬ 
tei 7, 6); ei fac, ca şi aceia despre care profetul zice cu indignare : 
«ei au citit legea afară» (Amos 4, 5 (LXX). Zice aşa, nu pentru că iu¬ 
deii ieşiseră dintre zidurile Ierusalimului sau ale caselor lor (pentru a 
citi) legea, ci pentru că au încălcat poruncile şi s-au arătat fără cuvi¬ 
inţă faţă de Dumnezeu,- aceştia au citit poruncile prefăcîndu-se a fi 
(oameni) de bună credinţă, însă în inima lor nu le acceptau şi nu le 
păstrau cu credinţă, ba din contră, le respingeau «lepădîndu-se de ele 
prin faptele lor» (cf. Tit 1, 16). Au cîntat cîntarea Domnului în pămînt 
străin, au interpretat Legea, dar ei i-au dat un sens inferior, au aşteptat 
o împărăţie de ordin sensibil şi şi-au pus speranţele în acest pămînt 
străin, despre care se spune că va trece, unde învingătorii i-au amăgit 
cu plăceri pentru a-i înşela. 

V 

La fel «cîntă cîntarea Domnului în pămînt străin» cei care se ata¬ 
şează celor fără de minte şi nu împlinesc poruncile lui Hristos. însă cei 
care au îmbrăcat haina neîntinată şi strălucitoare a fecioriei şi n-au 
fost atinşi de patimi «nu cîntă cîntarea lor în pămînt străin», pentru 
că nu-şi pun în acesta speranţele lor, nu se consumă în plăcerile trupu¬ 
rilor muritoare, nici nu consideră că sîmt de dispreţuit poruncile divine, 
ci sînt copleşiţi de sentimente superioare, privesc către promisiuni şi în¬ 
setează după plăcerile cereşti, care convin naturii lor. De aceea, admi- 
rînd Dumnezeu cugetele lor, le promite cu jurămînt că le va învrednici 
de onoruri extraordinare, anume le va aşeza la loc de cinste «în ziua 

bucuriei». El zice: «Dacă te voi uita, Ierusalime, uitată să fie dreapta 
mea. Să se lipească limba mea de gîtlejul meu dacă nu-mi voi aminti 
de tine, dacă nu voi face din Ierusalim primul motiv al bucuriei mele» 
(Ps. 136, 5—6). Prin Ierusalim înţelege, precum am spus, aceste suflete 
nepătate şi nevătămate, care au băut pe-ndelete, cu buzele lor neprihă¬ 
nite, băutura curată a fecioriei şi se pregătesc să se prezinte mirelui Hris- 
tos «în cer ca fecioare curate» (II Cor. 11, 2), ca unele care au învins 
în lupta pentru «cununile cele neveştejite» (cf. înţ. lui Sol. 4, 2). Ace¬ 
laşi lucru spune şi profetul Isaia, cînd zice : «Luminează-te, luminează-te, 
Ierusalime, căci lumina ta a venit şi slava Domnului peste tine a răsărit» 
(Isaia 60, 1). Or, este clar pentru oricine că aceste promisiuni se vor îm¬ 
plini după înviere. Sfîntul Duh nu vorbeşte despre orăşelul din Iudeea, 
ci despre oraşul ceresc, despre acel cu adevărat fericit Ierusalim, despre 
care (zice) că este adunarea sufletelor, cărora promite Dumnezeu că le 
va aşeza în primele rînduri în «ziua bucuriei». Lor le va da să stea în 
locuinţa cea curată a luminilor celor de nepătruns, împodobite cu po¬ 
doaba cea prealuminată a fecioriei, pentru că nu s-au gîndit să dezbrace 
podoaba lor de mirese, adică să-şi împrăştie mintea în chipuri nelalocul 
lor. 

VI 

Este, deci, clar că spusa lui Ieremia : «Mireasa nu-şi uită niciodată 
podoaba, nici fecioara nu-şi uită centura sinilor ei» (Ier. 2, 32) înseamnă : 
să nu cedăm şi să nu slăbim legătura castităţii, rătăcindu-ne în distrac¬ 
ţii. Căci pe bună dreptate prin sîni desemnează raţiunea şi gîndurile 
noastre, iar prin centura sinilor se înţelege centura care menţine şi dă 
tărie sufletului în orientarea lui către castitate, se înţelege dragostea 
faţă de Hristos, pe care, fie ca mie şi nouă, Iisus stăpînul şi păstorul, 
prinţul şi mirele, să ne-o dea, o, fecioare, pentru a menţine pînă la sfîrşit 
(această iubire) intactă ca pe o pecete. Nimeni nu poate primi un alt 
ajutor mai folositor oamenilor şi mai plăcut lui Dumnezeu decît acesta. 
De aceea, eu zic : toate trebuie să cinstim castitatea, să o practicăm şi 
să o punem mai presus de orice. 

Acesta este discursul pe care, o, Virtute, ţi-1 ofer ca pe o pîrgă de 
cuvinte ; să fie primit în parte ca un mod de recreere, în parte ca măr¬ 
turie a zelului meu. 

— Bine, primesc darul, a zis Virtutea, şi poruncesc Thalusiei să ia 
cuvîntul după tine. Căci trebuie să primesc un discurs de la fiecare 
dintre voi. 

Discursul V : Thalusia 

I 

Deci, Thalusia — a zis Theopatra — stî-nd puţin şi reflectî-nd, a zis : 
O, Virtute, te implor să vii în ajutor minţii mele, pentru ca să -apar că 
spun (cuvinte) demne mai întîi de tine, în rîndul al doilea, demne şi de 
cei de faţă. Cel mai mare dar, pe care nimic nu-1 poate egala, cea mai 
mare ofrandă adusă de oameni lui Dumnezeu este, şi afirm aceasta pe 
baza celor spuse în Sfintele Scripturi, viaţa dusă în feciorie. Altfel, nu 
s-ar spune că pe cînd mulţi au făcut fapte minunate în perioada Vechiu¬ 
lui Testament, numai cei ce I-au afierosit de bună voie viaţa lui Dum¬ 
nezeu împlinesc un vot mare. Iată cum sună un text: «Şi a vorbit Dom¬ 
nul către Moise şi a zis : Grăieşte fiilor lui Israil şi spune-ie -. un bărbat 
sau o femeie face o mare juruinţă atunci cînd se -leagă înaintea Domnului 
să ducă viaţa în castitate» (Numeri 6, 1). Există felurite afierosiri: unul 
face juruinţă să aducă la templu obiecte de aur şi de argint, altul să 
aducă a zecea parte din roadele sale, altul (să aducă) din bunurile sale, 
altul (să aducă) pe cele mai bune (animale) din turma sa şi altul afiero- 
seşte Domnului bunurile ce-i servesc pentru existenţă; dar despre nici 
unul nu se spune că a făcut o juruinţă mare, afară numai de cel care şi-a 
consacrat în întregime viaţa lui Dumnezeu. 

II 

O, fecioare, va trebui să ţin un adevărat discurs pentru a arăta ade¬ 
văratul sens, sensul spiritual al Scripturii. Este adevărat că acela care se 
păzeşte şi ia aminte la sine doar în parte, iar în parte este antrenat 
în alte probleme şi greşeşte (din neglijenţă), acela nu este consacrat 
în întregime lui Dumnezeu, pentru că cel desăvîrşit trebuie să consacre 
(în întregime) totul : şi cele ce aparţin sufletului îşi cele ce aparţin trupu-: 
lui, lui Dumnezeu. Dumnezeu dă lui Avraam următoarele instrucţiuni: 
«Să-mi aduci o junică de trei ani şi o -capră de trei ani, un berbec de trei 
ani, o turturea şi un porumbel» (Gen. 15, 9). Acestea înseamnă, tîlcuin- 
du-le anagogic, aşa : adu-mi şi păstrează-mi fără jug -şi nevătămat su¬ 
fletul tău, ca pe o junică f adu-mi trupul tău c-a pe o capră, pentru că 
întocmai ca şi aceasta străbate locuri înalte şi pline de prăpăstii; adu-mi 
cugetul tău, ca pe un berbec, pentru ca, întocmai cum acesta săltînd nu 
cade în prăpăstii, cugetul să nu alunece de la adevăr. -în felul acesta, 
Avraame, dacă îmi vei consacra şi sufletul şi simţurile şi cugetul, vei fi 
un om desăvîrşit. 

Vorbind despre cele trei animale care desemnează simbolic trei 
elemente ale firii umane, face aluzie probabil la cele trei momente ale 
vieţii noastre : vremea copilăriei, a maturităţii şi a bătrîneţii, pe care 
le vrea petrecute în feciorie. Acest lucru îl recomandă şi Domnul nos¬ 
tru Iisus Hristos în Evanghelii, cînd zice : «Candelele voastre să nu fie 
stinse şi mijlocul vostru să nu fie descins. Pentru că veţi fi asemenea 
unor oameni care aşteaptă pe stăpînul lor să vină de la nuntă, pentru 
ca îndată ce va veni şi va bate la uşă, să i se deschidă. Fericiţi sînteţi 
că vă va aşeza la masă şi apropiindu-se, vă va sluji; chiar dacă va veni 
la a doua sau la a treia strajă, fericiţi sînteţi» (Luca 12, 35—38). 

O, fecioare, vorbind (Domnul) despre străji ale nopţii, cea de seară, 
a doua şi a treia şi de trei veniri ale Sale, de bună seamă că a făcut 
aluzie la cele trei momente ale vieţii noastre : la copilărie, maturitate şi 
bătrîneţe. El zice că, chiar pe cînd ne aflăm în primul moment al vieţii, 
adică atunci cînd sîntem copii, dacă ar veni să ne ia din lume, trebuie 
să fim pregătiţi şi curaţi, fără să fi făcut ceva rău; acelaşi lucru îl vrea 
şi dacă ar veni să ne ia la al doilea sau la al treilea moment al vieţii. 
Straja de seară corespunde tinereţii, perioadei de creştere a omului; 
acum trupul devine puternic şi înclină către patimi, iar raţiunea se tul¬ 
bură sub influenţa schimbărilor provocate în trup. Straja a doua co¬ 
respunde cu momentul cînd spiritul se dezvoltă şi ajunge la statura 
«Bărbatului desăvîrşit», cînd capătă stabilitate şi siguranţă {în mijlocul) 
tulburărilor aduse de patimi. Straja a treia coincide cu ofilirea trupului 
şi cu înaintarea în bătrîneţe ; acum, cele mai multe închipuiri provocate 
de patimi dispar. 

III 

Se cuvine, deci, ca aprinzînd în inimile noastre lampa credinţei, să a 
ţinem nestinsă şi încingîndu-ne coapsele cu castitatea, să veghem şi să 
aşteptăm mereu pe Domnul, încît chiar dacă va voi să ia pe vreunul din¬ 
tre noi în primul moment al vieţii, ori al doilea, ori al treilea, venind şi 
găsindu-me pregătiţi, săvîrşind cele ce ne-a poruncit, să ne aşeze în sî- 
nurile lui Avraam şi ale lui Isaac şi ale lui Iacob. Zice Ieremia: «Este 
bine ca bărbatul să poarte jug greu din tinereţea sa, pentru ca sufletul 
său să nu se îndepărteze de la Domnul» (cf. Ier. 17, 5). Intr-adevăr, este 
bine ca din tinereţe să ne plecăm grumazul poruncii divine şi să nu o 
azvîrlim pînă la bătrîneţe, pentru că se întemeiază pe raţiuni sănătoase, 
spre deosebire de sfatul celui viclean, care ne îndeamnă cugetul la cele 
rele. Pentru că, în cine nu se trezesc poftele şi plăcerile la imboldul ochi¬ 
lor, al urechilor, al gustului, mirosului şi pipăitului şi cînd nu are casti¬ 
tatea care înfrînează trupul întocmai ca pe un cal, îmboldit pînă la. 
sînge, drept conducător ? 

Fiecare este liber să facă ce vrea, însă noi zicem că se consacră cu 
adevărat lui Dumnezeu cel care se ambiţionează în tinereţe să-şi păstreze 
trupul nepătat, practicând fecioria. Ea îndepărtează poftele şi înclinările 
cele rele din sufletul celor care i se ataşează. 

Să spun cum ne consacrăm Domnului. 

IV 

Deci, cele spuse în cartea Numeri despre «juruinţa cea mare» vor 
să însemne — aşa cum am demonstrat mai înainte — că votul castităţii 
este cea mai mare juruinţă dintre toate câte există. Evident, se consacră 
cineva în întregime Domnului atunci cînd îşi ţine atît trupul departe de 
împreunare, cît şi sufletul neîntinat de celelalte necuviinţe. Zice Aposto¬ 
lul : «Cea nemăritată se va îngriji de lucrurile Domnului, cum să placă 
Domnului» (cf. I Cor. 7, 34); cu alte cuvinte, ea îşi consacră atît trupul, 
cît şi sufletul Domnului, nu numai pentru a nu primi slava înjumătăţită, 
ci, aşa cum spune Apostolul, pentru că doreşte «să se sfinţească la trup 
şi la suflet». 

Ce înseamnă să se consacre cineva întru totul Domnului ? înseamnă 
săişi deschidă gura pentru unele (lucruri) şi să o închidă pentru altele. 

De exemplu, o deschide pentru a interpreta Scripturile, pentru a lăuda 
pe Dumnezeu după cuviinţă, dar o închide ca pe o «uşă», îi pune «pază» 
ca să nu vorbească ceva în zadar. (în felul acesta) gura este castă şi con¬ 
sacrată Domnului, iar «limba devine instrument al înţelepciunii» (cf. Ps. 

44, 2). Cu ea se transcriu cuvintele pline de tîlc ale Scripturilor şi se 
pune în lumină «legea duhului». Pentru Domnul, Cuvîntul, cel ce împli¬ 
neşte voia Tatălui, limba mea devine trestie de scris. Ea este curăţită 
şi-I stă la îndemînă ca o trestie frumoasă, iar El scrie cu ea lucruri mai 
frumoase decît poeţii şi prozatorii, care scot în evidenţă opinii ome¬ 
neşti. Dacă îmi obişnuiesc ochii să nu fie furaţi de frumuseţea trupurilor, 
nici să se desfăteze de privelişti necuviincioase, ci să privească spre 
cele de sus, ochii mei devin căşti şi consacraţi Domnului. Dacă îmi astup 
urechile pentru vorbele rele şi pentru şuşoteli şi le destup pentru cuvîn- 
tul lui Dumnezeu şi frecventez pe cei înţelepţi, îmi consacru şi urechile 
Domnului. Dacă îmi îndepărtez mîinile de la profitul ruşinos, de la câşti¬ 
gul ilicit, de la excitarea simţurilor, mîinile mele se curăţesc pentru 
Dumnezeu. Dacă interzic paşilor mei să meargă pe drumuri întorto¬ 
cheate şi nu hoinăresc prin pieţe şi prin locurile unde mişună oamenii de 
nimic, ci caut să-mi împlinesc poruncile, consacru Domnului şi picioa¬ 
rele. Ce-mi mai rămîne, dacă îmi curăţesc şi inima şi consacru Domnului 
toate gîndurile mele ? Nu gîndesc nimic rău, nu cuget la nimic din cele 
lumeşti, mândria şi mînia nu-şi au locul în sufletul meu şi studiez legea 

A _ „i 

Domnului ziua şi noaptea. Aceasta înseamnă «a păstra castitatea, a face 
o mare juruinţă». 

V 

în cele ce urmează, voi încerca, o, fecioare, să explic şi alte dispo¬ 
ziţii care au legătură cu viaţa voastră. Este vorba despre sfaturi şi po¬ 
runci care învaţă pe fecioară de la ce să se abţină, cu ce să se îndelet¬ 
nicească. S-a scris aşa : «şi a vorbit Dumnezeu către Moise şi a zis : Vor¬ 
beşte fiilor lui Israil şi spune-le: un bărbat sau o femeie care va face 
marele vot, acela de a se consacra Domnului, să se ferească de vin şi 
de băutură îmbătătoare şi să nu bea oţet făcut din vin, nici oţet făcut 
din alte băuturi îmbătătoare. Şi să nu mănînce struguri proaspeţi ori 
uscaţi în toate zilele juruinţei lui» (Numeri 6, 1—5). 

Cu alte cuvinte, cel ce se angajează şi se consacră Domnului nu 
va culege fructe din rodul viţei, din cauză că acesta produce totdeauna 
beţie şi rătăcire. Ştim din Scripturi că există două feluri de vii, că au 
stăpîn şi rod separat. Una este dătătoare de nemurire şi dreptate, alta 
(dătătoare) de nebunie. Viţa cumpătării şi a bucuriei, de care atîrnă cior¬ 
chinele harurilor, din care curge dragostea, este Domnul nostru Iisus 
Hristos, care spune direct Apostolilor : «Eu sînt viţa cea adevărată, voi 
mlădiţele, iar Tatăl Meu este lucrătorul» (Ioan 15, 1—5); (viţa) cea sălba¬ 
tică şi ucigătoare este diavolul. De la el picură turbare, venin şi mînie, 
cum spune Moise cînd scrie despre el aşa : «Viţa lor provine din sadul 
Sodomei şi din ţinutul Gomorei, strugurii lui sînt otrăviţi, iar boabele lor 
amare. Vinul lor este venin de şerpi şi otravă cumplită de aspidă» (Deut. 
32, 32—33). Din această vie au cules roade locuitorii Sodomei şi înnebu¬ 
niţi de patimi s-au unit bărbaţi cu bărbaţi, împotriva firii. Ei se datoreşte 
faptul că contemporanii lui Noe, alunecînd în necredinţă, au fost în¬ 
ghiţiţi de potop ; din rodul ei a sorbit Cain, care şi-a înroşit mîinile şi a 
mînjit pămîntul cu sîngele unuia dintre fraţii săi; din rodul ei îmbă- 
tîndu-se, neamurile se înfierbînta de mînie şi se ucid reciproc în răz¬ 
boaie. Dar nu atît vinul face pe om să-şi iasă din minţi şi să bată cîm- 
pii, cît pizma şi mînia. Nimeni nu se îmbată de vin şi bate cîmpii, întoc¬ 
mai ca cel (beat) de ranchiună, de dragoste pătimaşă şi de necumpătare. 
Din această vie s-a poruncit să nu guste fecioara, pentru ca să rămînă 
cumpătată şi departe de grijile pămînteşti, să aprindă în cinstea Cuvîntu- 
lui lampa strălucitoare a sfinţeniei. Pentru că spune Domnul : «Luaţi 
seama' la voi, ca nu cumva să vi se îngreuieze inimile cu îmbuibare de 
mîncare şi băutură şi cu grijile acestei vieţi şi să vină peste voi acea zi 
fără de veste» (Luca 21, 34). 

VI 

S-a poruncit ca fecioara să nu se atingă deloc nu numai de roadele 
acelei vii, ci şi de cele asemănătoare lor. Pentru că, băutură ameţi¬ 
toare se numeşte atît vinul propriu-zis, cit şi cel prefăcut, produs din 
diferite roade, fie din roadele palmierilor, fie din aile altor copaci. Căci 
aceste băuturi, întocmai ca şi vinul, uneori chiar mai mult decît 
acesta, întunecă raţiunea. Şi, ca să fiu mai concis, trebuie să vă spun 
că cei înţelepţi au numit sicheră atît vinul, produs de vie, cit şi orice 
băutură ameţitoare, care aduce beţie şi buimăceală pentru suflet. Deci, 
textul vrea să spună că fecioara trebuie să se ferească atît de păcatele 
care privesc direct starea ei, cit şi de celelalte comune oamenilor, care 
sînt asemenea acestora şi simt de o răutate egală ; pentru ca nu cumva, 
pe unele stăpînindu-le, de altele să fie stăpînită. Mai precis, să nu-şi 
împodobească trupul cu haine scumpe, cu pietre preţioase, cu aur, cu 
lucruri de prisos şi cu alte ornamente, care, de asemenea, îmbată su¬ 
fletul. Tot referitor la fecioare, legiferează să nu-şi piardă timpul cu 
fleacuri, rîsete, înşelăciuni şi vorbărie, pentru că toate acestea tulbură 
raţiunea. Acest lucru l-a indicat în alt pasaj: «Să nu mîncaţi hienă, nici 
pe cele asemenea ei, nici nevăstuică, nici pe cele asemenea ei» (Levitic 
11, 29). Căci drumul cel drept şi cel mai scurt care duce la cer este cel 
care evită nu numai obstacolele care fac pe om să cadă fascinat de pa¬ 
siuni şi plăceri, ci şi pe cele asemenea lor. Pentru că se zice că aduna¬ 
rea celor căşti este altarul nesîngeros al lui Dumnezeu, că fecioria este 
un lucru mare şi strălucit, de aceea aceasta trebuie păzită imaculată şi 
neamestecată cu necurăţiile trupului. S-o sădim, deci, în interiorul tem¬ 
plului nostru, în Sfînta Sfintelor, s-o îmbrăcăm cu aurul înţelepciunii, 
care emană parfumul dragostei înaintea Domnului. Zice (Domnul) : 
«Să-mi faci, în afară de jertfelnicul de aramă (pe care se aduceau olo- 
caustele şi ofrandele), un alt jertfelnic de lemn care nu putrezeşte şi 
să-l îmbraci cu aur, să-l pui înaintea vălului care este pe chivotul măr¬ 
turiei, adică acolo unde mă voi arăta ţie, şi pe el Aron să aducă Dom¬ 
nului jertfă de tămîie dimineaţa, cînd sînt pregătite lămpile. Să se aducă 
pe el înaintea Domnului totdeauna jertfă de tămîie de către urmaşii 
voştri. Să nu se aducă pe el tămîie străină, nici ardere de tot. Să nu se 
aducă pe el altfel de jertfă, nici să se facă libaţiuni» (Exod 30, 1—9). 

VII 

Apostolul Pavel afirmă că legea este «spirituală» pentru că cuprin¬ 
de imaginea «bunurilor viitoare» ; să dăm, deci, la o parte vălul literei 
aşternut peste ea şi să vedem care este sensul ei. Prin urmare, Iahve a 

poruncit ca evreii să împodobească cortul tocmai pentru ca să aibă o 
imagine a Bisericii, să aibă mai dinainte în chip sensibil imaginea «rea¬ 
lităţilor divine». Pentru că modelul care i-a fost arătat lui Moise pe 
munte, după care a fost construit cortul, era un fel de imagine a locu¬ 
inţei cereşti, pe care noi o vedem acum mai clar decît s-a arătat atunci, 
însă mai întunecat decît ceea ce este cu adevărat. 

Adevărul pur nu s-a arătat oamenilor precum este, pentru că aceş¬ 
tia nu-1 puteau privi, aşa cum nu se pot privi direct, cu uşurinţă, razele 
soarelui. Ceea ce s-a arătat iudeilor (n-a fost adevărul sau imaginea lui, 
ci) un al treilea lucru : «umbra imaginii». în ceea ce ne priveşte, noi 
contemplăm imaginea clară a lăcaşului ceresc. Numai după înviere se 
va arăta cum este cu adevărat: atunci vom contempla «Cortul sfînt, 
cetatea cea din ceruri», al cărui creator este Dumnezeu, «faţă către faţă 
şi nu în parte, nici prin ghicitură» (cf. Evrei 11, 10 şi I Cor. 13, 12). 

VIII 

Astfel, pe când iudeii au făcut mai dinainte cunoscute (realităţile) 
noastre, noi facem mai dinainte cunoscute realităţile cereşti, pentru că 
pe cînd Cortul era simbolul Bisericii, Biserica este simbolul lăcaşurilor 
cereşti. Iar dacă Cortul a simbolizat, precum am spus, Biserica, în mod 
firesc altarul lui avea să simbolizeze realităţile din Biserică ; jertfelni¬ 
cul din aramă avea să simbolizeze grupul bătrînilor şi al văduvelor — 
(ei sînt altarul însufleţit al lui Dumnezeu, pe care aducem jertfă biue- 
plăcută Domnului) —; jertfelnicul îmbrăcat cu aur care se află în Sfînta 
Sfintelor înaintea Mărturiei, pe care este interzis să se aducă jertfă şi 
libaţiuni, avea să simbolizeze pe cei ce trăiesc în feciorie ; sub armura 
de aur curat aceştia şi-au pus la adăpost trupul de stricăciunea legătu¬ 
rilor sexuale. 

Două lucruri se pun pe seama aurului: că nu este atacat de rugină 
şi că strălucirea sa pare să se apropie de cea a razelor soarelui. De 
aceea, el este simbol al cumpătării pentru că aceasta nu permite să se 
atingă de ea pată sau impuritate şi străluceşte totdeauna da lumina 
Cuvîntului. De aceea, cei care au îmbrăţişat-o au fost plasaţi înlăuntrul 
Sfintei Sfintelor şi se zice despre ei că aduc cu mîinile lor curate Dom¬ 
nului rugăciunile întocmai ca pe nişte ofrande de bună mireasmă, aşa 
cum ne încredinţează şi evanghelistul cînd zice că miresmele din cu¬ 
pele celor douăzeci şi patru de bătrîni sînt rugăciunile sfinţilor. 

Aceasta este, o, Virtute, contribuţia pe care, după puterile mele, 
am improvizat-o spre lauda castităţii. 

Acestea zicînd Thalusia, Virtutea — a re'latat Theopatra — a atins 
cu sceptrul ei pe Agatha, iar aceasta, duînd aminte, s-a ridicat numaide- 
cît şi a răspuns : «Cu curaj şi încredere voi continua aceste discursuri 
prea frumoase, dacă tu, Virtute, îmi vei sta în ajutor ; voi încerca, deci, 
după puterile mele, să-mi spun părerea despre tema tratată, desigur, 
fără să repet cele expuse mai înainte. Sînt sigură că nu voi putea rosti 
un discurs atît de bogat şi strălucit, aşa cum au reuşit antevorbitoarele 
mele. Spun acestea, pentru că dacă, întrecînd măsura, aş încerca să mă 
asemui cu cele ce îmi sînt superioare prin înţelepciune, aş atrage asu- 
pră-mi blamul prostiei. Deci, dacă aveţi răbdare, vă rog să ascultaţi 
nişte improvizaţii pe care, însă, le fac cu bună intenţie. 

O, fecioare, venim cu toţii pe lume cu un suflet împodobit cu o rară 
frumuseţe, asemenea celei a înţelepciunii. Sufletele au imprimate 
«chipul» cel neprihănit şi menirea de a ajunge la «asemănarea» cu Cel 
de care au fost create. Pentru că frumuseţea cea mai presus de fire, cea 
care nu cunoaşte început, nici stricăciune, cea neschimbabilă, veşnic tî- 
nără şi fără cusur, lumina însăşi care se odihneşte în lăcaşurile cele 
mai presus de cuget şi de cuvînt; cea care cu puterea sa cea multă ţine, 
creează şi transformă totul, aceea a făcut sufletul «după chipul» său. De 
aceea sufletul este raţional şi nemuritor şi creat după chipul Fiului, cel 
Unul Născut, precum am zis, are o frumuseţe de nedescris. De aceea şi 
«duhurile răutăţii» (Efes. 6, 1) sînt îndrăgostite de el şi pîndesc ca prin 
violenţă să murdărească chipul său divin şi vrednic de iubire. Acestea 
lasă şi Ieremia să se înţeleagă atunci eînd, mustrîind Ierusalimul, îi re¬ 
proşează că se lasă dezonorat de puterile duşmane : «Tu ai luat chip de 
desfrînată şi ai pierdut orice ruşine faţă de amanţii tăi» (Ier. 3, 3). 
Amanţii de care vorbeşte sînt diavolul şi îngerii săi, aceia care inven¬ 
tează diferite mijloace pentru a se apropia şi murdări frumuseţea lui 
spirituală şi pentru a întuneca perspicacitatea raţiunii noastre ; aceia 
ard de dorinţa de a se apropia de orice suflet logodit cu Domnul. 

II 

Deci, acela care va păstra neîntinată şi neîmpuţinată acea frumu¬ 
seţe, precum i-a fost imprimată de Dumnezeul Cel veşnic şi raţional — 
al cărui chip este omul — acela va fi ca o statuie prea frumoasă şi sfîn- 
tă, care, mutată de aici în oraşul celor fericiţi, va locui în ceruri ca in¬ 
tr-un templu. Căci frumuseţea noastră se menţine întreagă şi neprihă¬ 
nită cînd, ocrotită de feciorie, nu se întunecă de arşiţa corupţiei ; cînd 

se împodobeşte cu sfinţenia şi se îndreaptă ca o mireasă către Fiul lui 
Dumnezeu ; aşa cum zice El în parabola în care ne îndeamnă să ţinem 
aprinsă în trupurile noastre, ca în nişte candele, lumina cea nestinsă a 
castităţii (cf. Luca 12, 35; Matei 25, 1 ş.u.). Numărul 10 al fecioarelor 
simbolizează numărul celor care au crezut în Iisus; literal «I» sugerează 
calea care duce către ceruri. Dar numai 5 fecioare au fost cuminţi şi în¬ 
ţelepte, pe cînd celelalte 5 au fost fără de minţi şi neînţelepte. Acestea 
nu s-au pregătit şi nu şi-au procurat ulei în vasele lor, adică nu şi-au 
împodobit sufletul cu sfinţenie. Prin aceste (cuvinte) Domnul face alu¬ 
zie la aceia care îşi închină viaţa fecioriei şi se mândresc cu aceasta, 
dar uşor sînt puşi în derută de schimbările vieţii, aşa incit în Cele din 
urmă mai degrabă conturează chipul virtuţii, decît fac din ea o realitate 
vie. 

III 


Parabola cu cele 10 fecioare care se angajaseră să vină în întîm- 
pinarea mirelui cu candelele aprinse vrea să spună că toate acestea îşi 
aleseseră un ideal comun (desăvîrşirea). Acest lucru îl sugerează şi a- 
pariţia semnului I (iota). Erau animate aproape la fel de acest mod de 
viaţă pe care şi-l propuseseră, de aceea, aşa cum am spus, au fost de¬ 
semnate prin numărul 10. Dar n-au avut comportare asemănătoare cînd 
au ieşit în întîmpinarea mirelui. Unele îşi procuraseră untdelemn din 
belşug pentru a pune în candelele lor, altele, însă, s-au lenevit şi s-au 
îngrijit doar de prezent. De aceea, ele sînt împărţite în două grupe de 
cîte cinci, pentru că unele dintre ele şi-au păstrat curate şi departe de 
întinăciune cele 5 simţuri, pe care cei mai mulţi le numesc porţi ale în¬ 
ţelepciunii, celelalte, din contră, le-au mînjit cu o mulţime de păcate 
şi le-au umplut de răutate. Acestea din urmă au avut reţinere faţă de 
faptele dreptăţii, dar au prisosit în faptele răutăţii. Pentru acest motiv 
au şi fost excluse din lăcaşurile divine. Pentru că fie că săvîrşim binele, 
fie că greşim, prin intermediul lor facem toate acestea. Thalusia a vor¬ 
bit despre o castitate a ochilor, a urechilor, a limbii, precum şi a celor¬ 
lalte simţuri. Repetăm că aceea care şi-a păstrat neviolate cele cinci uşi 
ale virtuţii : vederea, mirosul, pipăitul, auzul... (e cu adevărat fecioa¬ 
ră) şi face parte dintre cele cinci fecioare. Una ca aceasta restituie lui 
Hristos intacte cele cinci categorii de simţuri şi din fiecare dintre ele 
face să strălucească, întocmai ca o candelă, sfinţenia. Pentru că, intr-a¬ 
devăr, trupul nostru este ca un sfeşnic cu 5 lumini; pe acesta sufletul 
îl aduce ca pe o torţă mirelui Hristos în ziua învierii, lăsînd să se vadă 
din toate simţurile credinţa puternică. Aşa a învăţat Iisus, cînd a zis : 
«Eu am venit să arunc foc pe pămînt. Şi vreau să fie aprins chiar acum» 
(Luca 12, 49). Prin aceste cuvinte a vrut să spună că vrea aprinse de 

focul învăţăturii Sale corturile noastre pămînteşti. înţelegînd prin unt¬ 
delemn înţelepciunea şi dreptatea, a vrut să spună că atunci cînd su¬ 
fletul este împodobit din belşug cu ele, atunci (din trup) străluceşte sus 
înaintea oamenilor lumina virtuţii şi a faptelor celor bune, iar datorită 
acestora «este slăvit Tatăl cel din ceruri» (cf. Matei 5, 16). 

IV 

După relatarea din Levitic, şi iudeii duceau ca jertfă untdelemn : 

«un untdelemn limpede, curat, filtrat, pentru ca să ardă în candelă în 
afara perdelei, înaintea Domnului» (cf. Lev. 24, 2 şi Exod 27, 20). Cu 
deosebirea ca lor li s-a poruncit să ţină candela aprinsă o foarte scurtă 
perioadă de timp: «de seara pînă în zori». Candela acestora poate fi co¬ 
relată cu cuvîntul profetic care anunţă libertatea de a trăi în feciorie; 
untdelemnul cu care era alimentată, cu faptele şi credinţa poporului, 
iar templul, cu «partea lui de moştenire» (a lui Israil) (cf. Deut. 32, 9 şi 
Ps. 104, 11), pentru că o candelă poate lumina numai într-o singură casă. 

Iar această candelă trebuia să lumineze înainte de ivirea zilei: «să ardă, 
zice (Scriptura), pînă în zori». Aceasta înseamnă pînă la venirea lui Hris- 
tos, pentru că odată ce a răsărit soarele castităţii şi al dreptăţii (cf. Ma¬ 
tei 4, 2), nu mai era nevoie de candelă. Atîta timp cît acel popor a avut, 
prin fapte bune, untdelemnul necesar pentru candelă, candela castităţii 
nu s-a stins întru el, ci a fost mereu văzută şi a strălucit în «partea de 
moştenire» ; cînd, însă, a lipsit untdelemnul pentru că aceştia s-au în¬ 
tors de la credinţă la necredinţă, candela s-a stins ; cele care şi-au în¬ 
chinat viaţa fecioriei fac iarăşi să strălucească în lume nestricăciunea, 
aprinzîndu-şi candelele una de la alta. 

Deci, se cuvine să procurăm şi noi acum din belşug untdelemnul 
limpede al faptelor bune şi al înţelepciunii, curăţit de orice element 
care provoacă stricăciune, pentru ca nu cumva «să întîrzie mirele» şi 
să se stingă la fel şi candelele noastre. Această întîrziere simbolizează 
perioada de timp de dinaintea venirii lui Hristos; aţipirea şi somnul ce¬ 
lor 10 fecioare (simbolizează) ieşirea din această viaţă; miezul nopţii 
simbolizează împărăţia lui Antihrist, în timpul căreia îngerul răzbună¬ 
tor trece din casă în casă, iar strigătul care se aude şi zice : «Iată, vine 
mirele, ieşiţi în întîmpinarea lui» (cf. Matei 25, 6) este vuietul şi sunetul 
de trîmbiţe (care va veni) din ceruri, atunci cînd toţi sfinţii răpiţi pe 
•nori, cu trupurile lor înviate, vor veni «în întîmpinarea Domnului» (cf. 

I Tes. 4, 15). 

De remarcat că afirmaţia Cuvîntului, că după strigăt se vor scula 
toate fecioarele, vrea să însemne că după ce vor auzi glas din ceruri, 
toţi morţii vor învia. Acelaşi lucru îl spune şi Pavel în una din episto- 

lele sale, cînd zice: «Domnul însuşi, la un semnal, la glasul arhanghelu¬ 
lui şi la sunetul trimbiţei lui Dumnezeu, va coborî din cer şi cei care au 
murit în Hristos vor învia întîi (adică trupurile, pentru că ele au deve¬ 
nit cadavre cînd au fost despuiate de suflete). Apoi, noi cei vii vom fi 
răpiţi împreună cu ele». Aceasta înseamnă că sufletele, care se vor re- 
acoperi de trupuri, vor merge în întîmpinarea (Domnului), pe nori, pur- 
tînd făclii, împodobite nu cu o podoabă străină şi trecătoare, ci (cu po¬ 
doaba) înţelepciunii şi a castităţii, strălucind ca nişte stele, cu o strălu¬ 
cire cerească. 

V 

Acestea sînt, o, prea înţelepte, ritualurile tainelor noastre, acestea 
sînt ceremoniile de iniţiere tainică în feciorie, acestea sînt recompen¬ 
sele «luptelor celor fără de prihană» (cf. Lnţel. 4, 2), recompensele cas¬ 
tităţii. M-am logodit cu Cuvîntul, primesc ca zestre de la Tatăl coroana 
cea nepieritoare a nestricăciunii şi trec încununată peste veacuri cu 
florile strălucitoare alle înţelepciunii, care nu se ofilesc. M-am prins în 
hora cea cerească împreună cu Hristos, Cel ce-mi dă premiul, împreju¬ 
rul împăratului care nu cunoaşte început, nici sfîrşit. Am deve' it pur¬ 
tător al luminilor celor mai presus de fire, cînt în adunarea arh. igheli- 
lor cîntarea cea nouă şi fac cunoscute binefacerile Bisericii. Pe tru că 
este scris că grupul fecioarelor urmează totdeauna Domnului şi parti¬ 
cipă la orice sărbătoare va fi El, La acestea face aluzie Ioan cînd vor¬ 
beşte de cei 144.000 de răscumpăraţi de Dumnezeu (Apoc. 14, 3—4). 

Veniţi, deci, tineret al veşniciei, veniţi să umpleţi candelele voas¬ 
tre cu sfinţenie, căci a venit ceasul să vă sculaţi şi să întîmpinaţi mi¬ 
rele. Veniţi, lăsînd la o parte farmecul şi amăgirile vieţii care fascinează 
şi buimăcesc sufletele, căci veţi fi părtaşe de promisiuni ; da, vă jur în 
numele Celui care ne-a arătat calea vieţii. 

Aceasta este, o, Virtute, coroana pe care am împletit-o cu (frumu¬ 
seţi) din pajiştile profeţilor, pe care am înfrumuseţat-o (cu gînduri pro¬ 
prii) şi pe care ţi-o ofer. 


Discursul VII: Procilla 

Deci, terminîndu-işi strălucit cuvîntul Agatha, — a zis Theopatra — 
şi fiind felicitată pentru cele ce a spus, Virtutea a poruncit Procillei să 
vorbească. Aceasta, ridicîndu-se şi trecînd înaintea porţii celei mari, a 
început aşa : 

I 

O, Virtute, chiar şi după astfel de discursuri nu-mi este permis să 
mă descurajez, pentru că mă încred fără rezerve în «infinita diversitate 

a înţelepciunii lui Dumnezeu» (cf. Efes. 3, 10), care poate să dea oricui 
vrea, diferit şi din belşug. Zic marinarii că un singur curent suflă pe 
mare, dar că pe acesta unii îl folosesc intr-un fel, pentru navigaţie, alţii 
altfel, pe deasupra, nu se grăbesc să intre cu toţii deodată în acelaşi 
(port). Pentru unii este favorabil cînd vine din spate, pentru alţii atunci 
cînd vine din lături, însă pînă la urmă toţi termină cu bine călătoria. 
La fel este şi cu «insuflarea cea raţională, sfîntă şi unică» (cf. înţel. 7, 
22) a înţelepciunii, care ne vine de sus, din tezaurele Tatălui; ea ne 
vine în ajutor nouă tuturor şi ne trimite cunoaşterea necesară pentru a 
duce cu succes pînă la capăt drumul cuvintelor. Dar, este timpul să in¬ 
tru în subiect. 

O, fecioare, pentru a lăuda pe cineva sincer şi pentru a fi crezută 
această laudă, se recurge îndeobşte la mărturia unora care sînt supe¬ 
riori celui lăudat. Cu acea mărturie se poate dovedi că cuvintele fru¬ 
moase nu sînt spuse nici din condescendenţă, nici din obligaţie, nici ca 
o părere nef'ondată, ci ca unele care exprimă adevărul. Aşa, de exem¬ 
plu, profeţii şi Apostolii care au vorbit despre Fiul lui Dumnezeu, Cel 
ce a existat mai înainte de toţi vecii, aceia care au vorbit despre divi¬ 
nitatea Lui mai mult decît ceilalţi oameni, nu au argumentat spusele 
lor cu vreun cuvînt îngeresc, ci cu cuvintele Celui de la care vine auto¬ 
ritatea şi puterea tuturor. Pentru că se cuvenea ca Acela care este mai 
mare decît toţi să se folosească de mărturia Tatălui, care este mai 
mare şi decît El. 

De aceea, nici eu nu voi argumenta lauda castităţii cu păreri ome¬ 
neşti, ci cu cuvintele Aceluia căruia îi datorăm (totul) şi de care totul 
depinde; voi arăta că El este cel ce o cultivă, cel îndrăgostit de frumu¬ 
seţea (ei), cel care ne dă temeiuri pentru ea. Iar dacă cineva doreşte să 
cerceteze acest lucru, să recurgă la Cîntarea Cîntărilor, în care Dom¬ 
nul însuşi, lăudînd pe aceea care a îmbrăţişat cu hotărîre fecioria, zice ; 
«Ca un crin în mijlocul mărăcinilor, aşa este iubita mea între celelalte 
fete» (Cînt. Cînt. 2, 2). El o compară cu crinul din cauza purităţii, a aro¬ 
mei, a frăgezimii şi a veseliei ce iradiază castitatea ; pentru că fecioria 
este ca o (floare) de primăvară, care etalează gingăşia în cupe albe, 
floarea nestricăciunii. De aceea, nu se ruşinează să mărturisească fap¬ 
tul că s-a îndrăgostit de frumuseţea ei şi zice: «Mi-ai răpit inima, 
soro, mireaso, mi-ai răpit inima numai cu o privire, numai cu unul din 
lănţişoarele de la gîtul tău. Dezmierdările tale sînt mai plăcute ca vinul 
şi miresmele tale sînt mai plăcute decît toate parfumurile. Buzele tale, 
mireaso, sînt ca un fagure, miere şi lapte este limba ta, iar mirosul hai¬ 
nelor tale este ca mirosul aromelor din Liban. Eşti o grădină închisă, 
soro, mireaso, o grădină închisă şi o fîntînă pecetluită» (Cînt. Cînt. 4, 
) 9 - 12 ). 

Acestea sînt elogiile pe care Hristos le adresează celor care au ajuns 
pe culmile desăvîrşirii la care duce fecioria : le numeşte pe toate, cu un 
singur cuvîint, miresele (Sale); pentru că se cuvine ca mireasa să se 
potrivească cu mirele şi să-i poarte numele, la fel şi mireasa lui Hristos 
se cuvine să fie fără prihană, ca un paradis pecetluit, în care se dezvoltă 
toate aromele cu parfumuri cereşti şi numai Hristos să vină şi să cu¬ 
leagă aceste (arome) crescute din seminţe netrupeşti. Pentru că Cuvîn- 
tul nu este îndrăgostit de nimic dintre cele ale trupului, dat fiind că El 
nu poate iubi un lucru stricăcios ca mîinile, faţa sau picioarele, ci numai 
se bucură de frumuseţea cea nematerială şi spirituală. 

II 

Zicînd, o, fecioare, logodnicei sale : «Mi-ai răpit inima cu o privire», 
se referă la perspicacitatea minţii, care se ascute atunci cînd omul se 
curăţeşte şi contemplă în interiorul său adevărul. Pentru că oricine ştie 
că există două vederi: una spirituală şi alta trupească. Logosul, însă, 
mărturiseşte că nu este îndrăgostit de frumuseţea trupului, ci de cea a 
sufletului. EI zice : «Mi-ai răpit inima numai cu o privire, numai cu unul 
din lănţişoarele de la gîtul tău». Aceasta înseamnă : în privirea ta plină 
de dragoste şi înţelepciune ai făcut să strălucească din interior podoa¬ 
bele castităţii care au înflăcărat de dorinţă inima noastră. Prin podoabe 
se înţeleg colierele alcătuite din diferite pietre preţioase. Pe acestea, 
pe cînd sufletele robite cărnii le pun în jurul gîtului pentru a amăgi pe 
cei care le privesc, sufletele care trăiesc în curăţenie le pun în interiorul 
lor,- (nu este vorba despre coliere obişnuite), ci de coliere alcătuite din 
pietre cu adevărat preţioase, şi anume, din libertate, mărinimie, înţelep¬ 
ciune şi dragoste ; sufletele care trăiesc în curăţenie dau puţină impor¬ 
tanţă podoabelor trecătoare şi pămînteşti, care, întocmai ca nişte frunze, 
strălucesc pentru o clipă, apoi dispar odată cu pieirea trupului. Deci, 
omul are o dublă podoabă, iar dintre acestea, Domnul socoteşte nepieri¬ 
toare doar pe cea interioară. Zicînd că inima sa a fost răpită doar de o 
podoabă de la gîtul miresei, vrea să spună că este îndrăgostit doar de 
omul cel interior, de strălucirea lui, aşa cum adevereşte şi psalmistul 
atunci cînd zice : «Toată mărirea fiicei împăratului vine din lăuntru» 
(Ps. 44, 14). 

III 

Să nu-şi închipuie cineva că numai noi, fecioarele, ne vom împăr¬ 
tăşi de bunurile promise şi că ceilalţi credincioşi vor fi respinşi de 
Dumnezeu. Aceasta ar însemna să uităm că în ceruri sînt triburi, familii 
şi ranguri, «după măsura credinţei fiecăruia» (cf. Rom. 12, 6). Acelaşi 

lucru spune şi Pavell cînd zice: «Alta este strălucirea soarelui, alta stră¬ 
lucirea lunii şi alta strălucirea stelelor, pentru că se deosebesc stea de 
stea după strălucire. Aşa (va fi) şi învierea morţilor» (I Cor. 15, 41 şi 
urm.). Dar şi Domnul spune că nu va da tuturor aceeaşi cinste, ci unora 
(le promite) că îi va lua în împărăţia cerurilor, altora ie promite că vor 
moşteni pămîntul, altora că vor vedea pe Tatăl. Fecioarelor le promite 
că tagma lor sfîntă va intra prima în odihna veacurilor celor noi, ca 
într-o cameră de nuntă. Pentru că ele au suferit martiriul nu pentru un 
scurt timp, ci toată viaţa, nevoindu-se continuu în lupta cu adevărat 
olimpică a castităţii. Au rezistat chinurilor îngrozitoare ale plăcerilor, 
fricii, tristeţii şi celorlalte răutăţi venite din partea oamenilor. (De 
aceea), ele, primele dintre toţi, vor primi onorurile şi vor fi aşezate în 
locul cel mai bun al făgăduinţei. 

Numai pe aceste suflete Cuvîntul le numeşte aleasa Sa, adevărata 
Lui mireasă, pe cînd pe celelalte (le numeşte) concubine, tinere şi fete, 
atunci cînd zice : «Sînt 60 de regine, 80 de concubine şi tinere fără nu¬ 
măr. Una singură este porumbiţa mea, neprihănita mea ; ea este singură 
la mama ei, aleasă pentru cea care a născut-o. S-o vadă fetele tinere şi 
s-o fericească, împărătesele şi concubinele s-o laude» (Cînt. Cînt. 6, 
8—9). Desigur, multe sînt fiicele Bisericii, însă una este cea mai aleasă 
şi cea mai dragă ei dintre toate, iar aceasta este tagma fecioarelor. 

IV 

Dacă crede cineva că cele spuse de mine nu explică în deajuns tex¬ 
tul şi vrea să ştie cine sînt împărătesele, concubinele şi fetele tinere, 
aceluia vom spune că în acestea trebuie văzuţi toţi aceia care în decur¬ 
sul timpurilor, înainte de potop, după potop şi după Hristos s-au distins 
prin viaţă sfîntă. Biserica este mireasa, împărătesc sînt sufletele celor 
de dinainte de potop, care au bineplăcut lui Dumnezeu, adică 
Abel, Set şi Enoh şi cei împreună cu ei; concubine sînt sufletele profe¬ 
ţilor care au trăit după potop, pentru că înainte ca Biserica să fie aleasa 
Domnului, (El) s-a apropiat de (aceste suflete) ca de nişte concubine, le-a 
dăruit cu înţelepciune şi pricepere, pentru ca să poată conduce către 
credinţă şi mîntuire. Iar daca vreţi să luaţi aminte ,1a cărţile lui Moise 
sau ale lui David, Solomon sau Isaia, ori ale celorlalţi profeţi, o, fecioare, 
veţi vedea ce produse folositoare pentru mântuirea vieţii (noastre) au 
lăsat cei care au fost în intimitatea Fiului lui Dumnezeu. De aceea, Cu¬ 
vîntul, pe bună dreptate, a numit acele suflete concubine, pentru că 
nu s-a unit cu ele în mod vădit, precum cu Biserica, pentru care a jert¬ 
fit «viţelul cel gras» (cf. Luca 15, 23). 

V 

Dar, să discutăm şi o altă chestiune, pentru a nu ne scăpa ceva din 
cele ce se impun aici: pentru ce a zis că reginele sînt 60, concubinele 
80, tinerele atît de multe, incit nu pot fi numărate din cauza mulţimii lor, 
pe cind mireasa este una ? Mai întîi să vorbim despre cele 60. Cred că a 
numit 60 de împărătese pe cei care au bineplăcut lui Dumnezeu de la 
primul om pînă la Noe, pentru că aceia n-au avut nevoie, pentru a se 
mântui, de alte precepte şi legi, fiindcă crearea lumii în 6 zile avusese loc 
nu demult, iar ei îşi aminteau cum a făcut Dumnezeu lumea în 6 zile, de 
cele petrecute în paradis şi cum omul, care avea poruncă să nu se atingă 
de pomul cunoştinţei, a fost abătut de la calea cea dreaptă de cel vi¬ 
clean. Prin urmare, pe sufletele care în primii ani de la alcătuirea lumii 
au înclinat să dea ascultare lui Dumnezeu şi care aproape că erau copii 
ai primului veac, foarte apropiaţi de cele 6 zile ale creaţiei, le-a numit 
simbolic 60 de împărătese, pentru că — aşa cum am zis —, s-au născut 
imediat după cele 6 zile. Aceşti oameni au avut marea cinste de a vorbi 
cu îngerii şi de a vedea adesea pe Dumnezeu, nu în vis, ci aevea. Cîtă în¬ 
drăzneală trebuie să fi avut înaintea lui Dumnezeu Set, Abel, Enoh, Ma- 
tusalem, Noe, ei care au fost primii îndrăgostiţi de sfinţenie şi primii 
dintre întîii născuţi, înscrişi în cer, ei care, întocmai ca o pîrgă a celor 
ce se mîntuiesc, au fost găsiţi vrednici să moştenească împărăţia lui 
Dumnezeu. Dar şi despre aceştia (am vorbit) destul j se cuvine să vor¬ 
bim şi despre concubine. 

VI 

Oamenii de după potop îşi aduceau aminte foatre vag de Dumne¬ 
zeu, de aceea, ei aveau nevoie de o nouă revelaţie (deja idololatria se 
strecurase printre ei), care să le fie pavăză şi ajutor. Astfel, pentru ca 
neamul omenesc să nu fie nimicit prin faptul că a uitat de cele bune, 
Dumnezeu a poruncit propriului Său Fiu să facă cunoscută venirea Sa 
în trup, iertarea păcatelor şi învierea care conduce la iertarea păcatelor 
şi la nestricăoiune. Seria profeţilor, începînd cu Avraam, care au pro¬ 
povăduit circumciziunea şi legea au fost numiţi cele 80 de concubine, 
pentru că înainte ca Biserica să devină mireasă a Cuvîntului, ei au anun¬ 
ţat mai dinainte, prin inspiraţie divină, circumciziunea ogdoadei spiri¬ 
tuale. Iar tinerele fete care alcătuiesc un grup fără număr sînt numite 
mulţimile care au practicat dreptatea şi s-au luptat voiniceşte cu pă¬ 
catul. 

VII 


Dar dintre acestea, nici «împărătesele», nici «concubinele», nici «fe¬ 
tele tinere» nu se compară cu Biserica, pentru că cea socotită a fi nepri- 

hănită şi aleasă şi superioară tuturor, cea alcătuită din toţi apostolii şi 
ucenicii lor, este mireasa care le întrece pe toate prin frumuseţea (ce-i 
dă) maturitatea şi fecioria. De aceea este considerată şi este lăudată de 
toate, pentru că ea a auzit şi a văzut ceea ce acelea au dorit să con¬ 
temple chiar şi pentru o clipă, dar n-au putut să vadă, nici să audă. «Fe¬ 
riciţi sînt ochii voştri, care văd ceea ce voi vedeţi, a zis Domnul uce¬ 
nicilor Săi. Căci vă spun că mulţi profeţi au voit să vadă cele ce vedeţi 
voi şi n-au văzut, şi să audă cele ce auziţi voi şi n-au auzit» (Luca 10, 
23, 24). 

Deci, pentru aceste lucruri o admiră şi o fericesc profeţii, pentru că 
lucrurile de care ei nu s-au învrednicit să le audă şi vadă, Biserica s-a în¬ 
vrednicit şi s-a împărtăşit de ele. Pentru că «sînt 60 de împărătese şi 80 
de concubine şi tinere fără de număr, dar una este porumbiţa mea, ne¬ 
prihănita mea» (Cînt. Cînt. 6, 7—8). 

VIII 

Ar putea cineva să dea şi altă explicaţie şi să spună că mireasa este 
trupul neîntinat al Domnului, de dragul căruia părăsind pe Tatăl, a cobo¬ 
rî! aici (jos) şi s-a unit cu el şi întrupîndu-se l-a făcut locuinţa Sa. De 
aceea, l-a numit simbolic porumbiţă, pentru că această vietate este 
blinda, îi place viaţa la adăpost şi printre oameni. Pentru că singur (a- 
cest trup) a fost găsit, să zicem aşa, fără pată şi neîntinat şi pe toate ce¬ 
lelalte (trupuri) depăşindu-le prin podoabă şi frumuseţe, încît nimeni — 
chiar şi dintre cei la cel mai înalt grad bineplăcuţi lui Dumnezeu — să 
nu se poată compara cu ea în virtute ; de aceea, s-a învrednicit să fie 
părtaş la împărăţia (Fiu'lui) Unuia Născut, să-i fie unit. 

Şi în psalmul 44, Regina, care stă la locul de cinste, de-a dreapta lui 
Dumnezeu, cea împodobită cu podoaba de aur a virtuţii, a cărei frumu¬ 
seţe împăratul a dorit-o, este — după cum am zis — trupul acela nepri¬ 
hănit şi fericit, pe care Cuvîntul l-a ridicat la cer şi l-a aşezat de-a 
dreapta Tatălui, împodobit cu veşmînt de aur, adică de faptele nestrică- 
ciunii, pe care le-a numit simbolic «broderii de aur», pentru că acest 
veşmînt este ţesut şi cusut cu diferite virtuţi, ca de exemplu : castitatea, 
prudenţa, credinţa, iubirea, răbdarea şi celelalte (fapte) bune, care aco¬ 
peră ruşinea trupului şi împodobeşte omul cu o podoabă de aur. 


IX 

Apoi, se cuvine să cercetăm ce ne transmite Duhul în versetele ur¬ 
mătoare ale psalmului, după ce s-a spus : «Omul pe care l-a luat Cuvîn¬ 
tul a fost aşezat «de-a dreapta» Tatălui Celui Atotputernic. «Fecioarele 
— zice — vor merge la împărat în urma ei; cele apropiate ei îţi vor fi 

aduse ţie. Vor fi aduse cu bucurie şi veselie. Vor fi aduse în palatul re¬ 
gelui» (cf. Ps. 44, 15). Aici Duhul face foarte evident elogiul castităţii; 
el anunţă că după Mireasa Domnului, aşa cum au explicat, fecioarele se 
cuvine să se apropie de Cel Atotputernic în rîndul al doilea, «în bucurie 
şi veselie», protejate şi escortate de îngeri. 

Astfel, gloria fecioriei este un lucru cu adevărat de îndrăgit şi de 
trei ori de dorit, pentru că după regină, pe care Domnul a condus-o la 
Tatăl, este adusă tagma fecioarelor, care a fost sortită a fi a doua după 
mireasă. 

Acesta este exerciţiul oratoric pentru castitate, pe care ţi-1 ofer, o, 
Virtute. Să fie păstrat în amintirea adunării noastre. 


Discursul VIII : Thecla 

Acestea grăind Procilla, Thecla a zis : «După ea este rîndul meu să 
intru în luptă şi să mă bucur că mă însoţeşte înţelepciunea. Simt cum 
mă struneşte din lăuntru întocmai ca pe o chitară şi mă pregăteşte să 
vorbesc îngrijit şi frumos. 

Virtutea: Foarte bine, Thecla, aprob ardoarea (ta) şi te cred în 
stare să-mi adresezi discursul potrivit, pentru că nimeni nu te întrece în 
instrucţia filosofică şi în cultura generală, ca să nu mai zic de cea evan¬ 
ghelică şi divină, cînd ştim că te-ai format în preajma lui Pavel. 

I 

Ei, bine, s-o luăm de la început (a zis Thecla); să spunem mai întîi 
cîteva cuvinte despre definiţie ; pentru care motiv acest mod de viaţă 
foarte înalt a fost numit feciorie, în ce constă, ce putere are şi, în sfîr- 
şit, ce roade aduce. Pentru că mă tem că toate sau aproape toate nu cu¬ 
nosc acest lucru, deşi această virtute întrece cu mult pe celelalte cu care 
ne ostenim, pentru a ne curăţi şi înfrumuseţa sufletul. Termenul «fecio¬ 
rie» (prin schimbarea unei litere) se transformă în «divinitate» 6 şi pe 
bună dreptate, pentru că ea duce la asemănarea cu Dumnezeu şi la nestri- 
căciune pe cel care o îmbrăţişează şi se iniţiază în tainele ei şi pentru 
că este imposibil a afla un lucru, un bun mai mare decît ea, care să ne 
pună la adăpost de asaltul poftelor şi al tristeţii. Hrănit cu ea, aripile 
sufletului devin mai puternice, zborul său mai lin, iar trecerea peste 
preocupările omeneşti mai uşoară. Înţelepţii au spus, pe bună dreptate, 
că viaţa noastră este o piesă de teatru ; noi intrăm în viaţă pentru a ne 
susţine rolul în drama Adevărului, pentru a pleda pentru sfinţenie, iar 

6. Cuvîntul Tiapihvia înseamnă feciorie, iar 7iap&E'ia înseamnă — după o veche 
teorie care identifica lumea şi divinitatea, Dumnezeu. 

adversarii noştri sînt diavolul şi demonii. Se cuvine, deci, să ţinem capul 
sus şi să ne avîntăm către cer, să evităm mai muilt decit au evitat navi¬ 
gatorii sirenele, despre care vorbeşte Homer, încântarea lor. Căci, 
mulţi dintre cei care au îmbrăţişat modul nostru de viaţă, seduşi de plă¬ 
ceri amăgitoare, s-au îngreuiat la cuget şi au lăsat să se destindă fi¬ 
brele de care depinde forţa naturală a aripilor castităţii, (singura) care 
anihilează atracţia spre (faptele ce) degradează trupul. 

De aceea, o, Virtute, tu, care ai primat acest nume pentru că dai 
sufletelor impuls să se înalţe spre cer, tu, care eşti condusă de raţiuni su¬ 
perioare, asistă-mă la acest discurs pe care mi-ai poruncit sa-'l rostesc. 

II 

Aceia (— repet —) cărora aripile sufletului le-au slăbit şi au căzut 
pradă plăcerilor, aceia nu încetează a fi şi prada tristeţii şi a durerii, 
atîta timp cit nu-şi satisfac necumpătarea. în loc să respecte buna cu¬ 
viinţă, ei se dedau la plăceri sălbatice. Unii ca aceştia sînt îndepărtaţi 
ca nişte neiniţiaţi de pe scena Adevărului. însă sufletele celor cu aripi 
puternice şi uşoare trec dincolo de această lume, la cea supraterestră şi 
văd de departe ceea ce nimeni dintre oameni nu a mai văzut: pajiştile 
nemuririi împodobite cu flori şi frumuseţi de nebănuit. Mereu atrase de 
acele privelişti, ele socotesc de mică valoare ceea ce îndeobşte este con¬ 
siderat pe pămînt frumos (şi bun) : bogăţia, mărirea, blazoanele, căsă¬ 
toria. Nimic dintre acestea nu sînt pentru ele atît de preţioase ca bunu¬ 
rile de dincolo. 

Şi dacă cineva ar vrea să le facă rău, să dea trupul lor animalelor 
sălbatice sau focului, ele sînt gata să suporte torturile cu indiferenţă, 
pentru că acele (bunuri) le fascinează. Pentru că, deşi se află încă pe 
această lume, ele par că nu mai fac parte din ea, cugetul şi elanul dorin¬ 
ţei lor le-au dus deja în adunarea celor de sus. Aceasta, datorită faptului 
că aripile fecioriei duc în mod firesc spre cer şi nu spre pămînt, duc 
spre eterul pur şi în vecinătatea îngerilor. De aceea, la semnalul (învierii) 
de după strămutarea noastră de aici, cele ce şi-au dus viaţa corect şi au 
stăruit în feciorie pentru Hristos, acelea, primele, înaintea tuturor, vor 
primi răsplata victoriei şi vor fi încununate de El cu florile nestricăciu- 
nii. Pentru că s-a zis : îndată ce sufletele fecioarelor părăsesc lumea, în¬ 
gerii vin în întâmpinarea lor şi le însoţesc cu cîntări de laudă pînă la pa¬ 
jiştile despre care am vorbit, pajiştile în care mai înainte au dorit să 
intre, pe care şi le-au imaginat atunci cînd, locuind încă în trupuri, au 
îmbrăţişat acest mod de viaţă. 

III 

Odată sosite aici, ele contemplă frumuseţi minunate, pe care oamenii 
cu greu le pot descrie. Fiindcă acolo se află Dreptatea însăşi, Cumpătarea 
însăşi, Dragostea însăşi, Adevărul însuşi, Prudenţa însăşi şi celelalte 
flori şi răsaduri strălucite ale înţelepciunii; aici, jos, noi vedem cu în¬ 
chipuirea, ca un vis, doar umbrele acestora, iar contururile lor ne apar 
neclare şi întunecate. Nimeni n-a văzut cu ochii trupului măreţia, forma 
şi frumuseţea dreptăţii însăşi, a adevărului şi a păcii; acolo, însă, sînt 
văzute cu adevărat aşa cum sînt, în toată plenitudinea lor. Pentru că 
există un pom al înţelepciunii, unul al iubirii şi altul al priceperii, la 
fel cum pe pămînt există viţa purtătoare de struguri şi pomi purtători 
de fructe, de rodii şi de mere. După cum putem privi şi mînca fructele 
acestora, la fel şi pe ale acelora ; numai că acelea nu dispar şi nu se 
strică niciodată, iar cei ce le mănîncă înaintează pe drumul nemuririi 
şi al îndumnezeirii. Din acestea mînca primul om, Adam, din care ne 
tragem toţi, pe cînd se afla în Paradis, înainte de a cădea în păcat şi a i 
se întuneca privirea, pentru că Dumnezeu îi încredinţase lui spre păzire, 
cultivare şi îngrijire, pomul înţelepciunii. 

Ieremia, deplîngînd pe cei ce au pierdut aceste bunuri, zice că ele 
cresc undeva, departe de -lumea noastră : «învăţaţi unde este prudenţa, 
unde este cumpătarea, unde este înţelepciunea şi veţi afla unde se află 
lungimea de zile şi viaţa, unde este lumina ochilor şi pacea. Cine a aflat 
locui înţelepciunii, cine a intrat la comorile ei?» (Baruh 3, 15—16). Or, 
se spune că fecioarele vor pătrunde la aceste comori şi vor culege (fruc¬ 
tul) virtuţilor, luminate fiind de lumina pe care Dumnezeu o face să 
ţîşnească întocmai ca dintr-un izvor. Ele vor dănţui slăvind cu glas me¬ 
lodios pe Dumnezeu şi vor fi scăldate de un aer proaspăt, prin care ra¬ 
zele soarelui nu trec. 


IV 

Acum, fecioare, fiice ale castităţii celei neîntinate, să ne îndreptăm 
atenţia către belşugul vieţii şi către împărăţia cerurilor. 

Mai întîi aş vrea să spun că punînd puţin preţ pe această viaţă, de 
dragul castităţii, voi rivalizaţi cu înaintaşele voastre. Şi pe bună drep¬ 
tate, pentru că nu puţin ajută castitatea la dobîndirea nestricăciunii ; ea 
purifică trupul de elementul pămîntesc şi apos din el, îl înnobilează şi 
ridică pe înălţimi. Să -nu vă răvăşească tristeţea şi să nu vă topească 
speranţele în mai bine; să scuturaţi constant nenorocirile care vin asu¬ 
pra voastră şi să nu le lăsaţi să vă tulbure cugetul. Să învingă credinţa,, 
iar lumina ei să alunge umbrele pe care cel rău le aruncă spre inima 
voastră. La fel cum dispar norii, care umbresc pentru moment luna. 

care scaldă totul cu razele ei, pentru că sînt numaidecît alungaţi de vînt, 
la fel şi voi, care faceţi să strălucească în lume castitatea, care sînteţi 
hărţuite de necazuri şi dureri, o, fecioare, nu şovăiţi în speranţele voas¬ 
tre. Pentru că norii care vin de la cel rău sînt alungaţi de Duhul, dacă şi 
voi, ca şi mama voastră, Fecioara, care a născut în cer făt de parte băr¬ 
bătească, nu vă veţi înfricoşa de şarpele care pîndeşte şi pune curse ; 
despre acesta voiam să vă vorbesc mai pe larg şi socotesc că a venit 
timpul. 

«Şi s-a arătat un semn mare pe cer» — zice Ioan, explicînd Desco¬ 
perirea făcută lui; s-a arătat «o femeie îmbrăcată în soare şi luna sub 
picioarele ei şi pe capul ei o coroană de 12 stele. Ea era însărcinată, ţipa 
de dureri şi se chinuia ca să nască. Şi s-a arătat un alt semn pe cer: iată 
(s-a văzut) un mare balaur roşu, avînd 7 capete şi 10 coarne şi pe 
capetele lui 7 coroane împărăteşti. Cu coada lui trăgea a treia parte 
din stelele cerului şi le arunca pe pămînt. Şi balaurul a stat înaintea fe¬ 
meii care avea să nască, pentru ca să-i mănînce copilul cînd îl va naşte. 
Şi ea a născut un fiu de parte bărbătească. El va păstori toate neamurile 
cu toiag de fier. Şi copilul a fost răpit de Dumnezeu la scaunul Lui de 
domnie. Şi femeia a fugit în pustiu, într-un loc pregătit de Dumnezeu, ca 
să fie hrănită acolo 1260 de zile» (Apoc. 12, 1—6). Acestea, deci, se re¬ 
latează pe scurt despre femeie şi despre balaur, iar a căuta şi a spune 
tîlcul lor este mai presus de puterile noastre. însă voi îndrăzni, avînd 
credinţă în Cel ce a poruncit «să cercetăm Scripturile» (cf. Ioan 5, 39). 
Deci, dacă şi voi sînteţi de acord cu cele spuse, nimic nu ne împiedică 
să începem, în orice caz, însă, îmi cer scuze dacă nu voi putea să desprind 
sensul exact al Scripturii. 

V 

Femeia care apare în cer îmbrăcată în soare, purtînd o cunună cu 12 
stele, avînd luna aşternut picioarelor ei, aflîndu-se în chinurile naşterii, 
reprezintă, o, fecioare, pe Mama noastră, o putere care există prin sine, 
deosebită de fiii ei ; pe aceasta, profeţii — în viziunile lor referitoare la 
vremurile viitoare — au numit-o cînd Ierusalim, cînd Mireasă, cînd Mun¬ 
tele Sion, cînd templu şi cort al lui Dumnezeu. Este puterea chemată de 
Duhul prin profet ca să lumineze, cînd zice : «Luminează-te, luminează-te, 
Ierusalime, căci a venit lumina ta şi slava Domnului peste tine a răsărit. 
Iată, negură şi întuneric va acoperi pămîntul, va acoperi neamurile. Dar 
peste tine va străluci Domnul şi slava Domnului peste tine se va arăta. 
Împăraţii vor umbla în lumina ta şi neamurile în strălucirea ta. Aruncă-ţi 
ochii împrejur şi vezi adunaţi fiii tăi. Toţi fiii tăi au venit de departe şi 
fiicele tale vor fi purtate pe umeri» (Isaia 6, 1—4). Aceasta este Bise¬ 
rica ; fiii ei, pe care i-a născut prin botez, vor alerga către ea din toate 

părţile pămîntului după înviere ; primind lumina cea neînserată, îmbră- 
cînd ca pe o haină strălucirea Cuvîntului, ea este cuprinsă de o mare 
bucurie. Căci cu ce altă podoabă mai de preţ ar putea să se împodo¬ 
bească împărăteasa pentru a se prezenta la Domnul ca mireasă, dacă nu 
cu lumina ? închipuiţi-vă în continuare o femeie impunătoare, asemenea 
fecioarelor gătite de nuntă : de o frumuseţe rară, care cu nimic nu este 
mai prejos decît strălucirea luminii; îmbrăcată în loc de veşmînt cu lu¬ 
mina însăşi, avînd capul împodobit în loc de pietre scumpe, cu stele 
strălucitoare. Ceea ce este pentru noi îmbrăcămintea este pentru ea lu¬ 
mina, iar ceea ce este pentru noi aurul şi pietrele preţioase, acestea sînt 
pentru ea stelele; de bună seamă, nu stelele care sînt semănate în spa¬ 
ţiul ceresc, ci altele superioare şi mai strălucitoare, aşa încît cele vă¬ 
zute de noi par să fie mai degrabă chipuri şi preînchipuiri ale acelora. 

VI 

«Luna îi este aşternut picioarelor». Cred că prin lună înţelege sim¬ 
bolic credinţa celor care s-au curăţit de stricăciune prin baia botezului, 
pentru că lumina ei molcomă este asemenea apei călduţe. Biserica, deci, 
care are aşternut picioarelor credinţa şi ataşamentul nostru — după a- 
cest mod de a înfăţişa luna — se află în durerile naşterii pî-nă ce «toate 
neamurile vor intra» (Rom. 11, 25) în ea, pînă ce va transforma pe cei 
psihici în pnevmatici. Ea este şi mamă, pentru că întocmai ca femeia care 
concepe şi la plinirea vremii aduce pe lume un om desăvîrşit, se poate 
spune că Biserica îi concepe pe cei care îmbrăţişează cuvîntul (lui 
Dumnezeu), îi formează după chipul şi asemănarea lui Hristos şi în cele 
din urmă îi face (prin botez) cetăţeni ai acelor fericite veacuri. Prin ur¬ 
mare, Biserica este prezentă în mod necesar la botez, pentru că ea este 
aceea care naşte pe cei care se botează. Ea are luna aşternut picioarelor 
ei, pentru că cei renăscuţi capătă o anume strălucire ; de aceea, se şi 
zice că sînt «luminaţi». 

In săptămîna Patimilor, (Biserica) face să le strălucească mereu în 
gînd luna plină duhovnicească, pînă cînd vor apărea zorile şi lumina cea 
desăvîrşită a zilei celei mari. 

VII 

Iar dacă cineva (pentru că trebuie să vorbim deschis), nedumerit 
de cele spuse mai înainte ar zice : O, fecioare, este oare corectă inter¬ 
pretarea voastră, de vreme ce Apocalipsa precizează că Biserica naşte 
prunc de parte bărbătească, iar voi raportaţi durerile naşterii la cei care 
se botează ? Noi vom răspunde : Dar nici ţie, o, iubitorule de ceartă, 
nu-ţi este permis să spui că pruncul este însuşi Hristos, pentru că taina 

întrupării Cuvîntului a avut loc înainte de scrierea Apocalipsei, în care 
Ioan vorbeşte despre fapte prezente şi viitoare. în rîndul al doilea, Hris- 
tos n-a fost răpit îndată ce s-a născut, la tronul lui Dumnezeu, ca nu 
cumva să-l vatăme şarpele; dealtfel, pentru acest motiv s-a născut şi 
a coborît de la tronul Tatălui, ca să înfrunte şi să supună pe balaur, cînd 
se va năpusti asupra sa. Prin urmare, trebuie să fii de acord că Biserica 
este cea care se află în dureri şi naşte pe cei ce se botează, aşa cum zice 
şi Duhul, undeva (în cartea) lui Isaia : «Înainte de a simţi dureri, a năs¬ 
cut şi înainte de a-i veni suferinţele a născut un prunc de parte băr¬ 
bătească. Cine a auzit vreodată aşa ceva ? Se poate naşte, oare, o ţară 
într-o zi ? Se naşte un neam aşa deodată ? Abia au apucat-o muncile şi 
fiica Sionului a şi născut!» (Isaia 66, 7—8). De cine avea să fugă Sionul 
cel spiritual, cel care ataşat Domnului avea să nască, fără durerile naşte¬ 
rii, prunc de parte bărbătească, dacă nu de balaur ? 

VIII 

Dar să revenim la cele spuse la început şi să le dăm o explicaţie 
completă. Tu, însă, să-mi spui dacă explicaţia nu ţi se pare corectă. Prin 
urmare, eu socotesc că despre Biserică s-a zis că naşte prunc de parte 
bărbătească, pentru că cei luminaţi primesc însuşirile şi trăsăturile băr¬ 
băteşti ale lui Iisus. Realizarea asemănării lor cu Cuvîntul este o urmare 
firească a cunoaşterii exacte (a dogmelor creştine) şi a credinţei; ast¬ 
fel, prin botez, în fiecare dintre ei se naşte în chip spiritual Hristos. De 
aceea, Biserica se zbate în durerile naşterii, pînă cînd Hristos va lua 
chip şi se va naşte în noi (of. Gal. 4, 19) — pentru ca fiecare dintre sfinţi 
prin comuniunea cu Hristos să devină ca El. Se spune undeva în Scrip¬ 
tură : «jSă nu vă atingeţi de unşii Mei şi să nu faceţi rău proorocilor 
Mei» (Ps. 104, 15). Aceasta vrea să spună că cei ce s-au botezat în Hris¬ 
tos, prin transformarea adusă de Duhul, au devenit hristoşi ; Biserica 
este cea care-i transformă prin puterea cuvîntului. Acest (adevăr) îl ex¬ 
primă clar Pavel, cînd zice : «Pentru aceasta îmi plec genunchii înaintea 
lui Dumnezeu Tatăl, din Care îşi ia numele orice neam din cer şi pe pă- 
mînt, ca să vă dea, după bogăţia slavei Sale, putere, ca să întăriţi prin 
Duhul Său omul vostru cel din lăuntru, ca să locuiască Hristos prin cre¬ 
dinţă în inimile voastre» (Efes. 3, 14—17). Pentru că este necesar ca în 
sufletele celor renăscuţi să se imprime cuvîntul adevărului. 

IX 

Mi se pare că de acord cu cele spuse de mine sînt şi cuvintele spuse 
de (Dumnezeu) Tatăl lui Hristos, atunci cînd a venit la Iordan să sfin¬ 
ţească apele: «Tu eşti Fiul Meu ; Eu astăzi Te-am născut» (Ps. 2, 7; cf. 

Matei 3, 17; Marcu 1, 11; Luca 3, 22). Trebuie remarcat faptuil că (Tatăl) 
a zis într-un mod vag şi nedefinit din punct de vedere temporal că (Iisus) 
este Fiul Său ; Bl i-a zis : «Tu eşti Fiul Meu» şi nu «Tu ai devenit Fiul 
Meu». Prin aceasta n-a spus că doar cu puţin mai înainte a fost învredni¬ 
cit de calitatea de fiu, nici că fiind mai înainte fiu i s-a luat cîndva 
această calitate, ci că, născut înaintea tuturor, a fost şi va fi (totdeauna) 
acelaşi. 

Cuvintele; «Eu astăzi Te-am născut» au sensul următor : existînd 
mai înainte de veci în ceruri, am voit să Te naşti în lume sau, cu alte 
cuvinte, să Te faci cunoscut Tu, Care mai înainte ai fost necunoscut. 

Desigur, pentru aceia care n-au venit la cunoştinţa înţelepciunii atot¬ 
cuprinzătoare a lui Dumnezeu, Hristos niciodată nu s-a născut, niciodată 
n-a fost cunoscut, niciodată nu s-a arătat, niciodată n-a fost văzut. Dar 
dacă şi aceştia vor veni la credinţă, harul le va da cunoştinţa naşterii 
lui Hristos. 

De aceea, se spune, şi pe bună dreptate, că Biserica mereu dă chip şi 
naşte în cei sfinţiţi pe fiul de parte bărbătească, adică pe Cuvîntul. Aces¬ 
tea spunînd, după puterea noastră, despre durerile naşterii ei, să vorbim 
acum despre balaur şi despre celelalte. Deci, să încercăm, o, fecioare, să 
dăm o interpretare acestora, fără a ne speria de adîncul tainelor Scrip¬ 
turii. Şi dacă veţi găsi că în cuvintele mele este ceva greu de înţeles, eu 
vă voi ajuta să treceţi peste greutate, întocmai cum este trecut cineva 
peste un rîu. 

X 

Balaurul cel mare, de culoarea focului, încornoratul cu 7 capete, cel 
care tîrăşte (după sine) «a treia parte» din stele, cel ce pândeşte să mă¬ 
nânce «pruncul» celei din durerile naşterii, este însuşi diavolul, cel ce 
întinde curse celor de curînd iluminaţi pentru a le întina cugetul, chipul 
şi strălucirea adusă în sufletul lor de Cuvîntul. însă nu-şi ajunge ţinta, 
pentru că cei renăscuţi sînt răpiţi în sus «către tronul lui Dumnezeu», 
adică este ridicat cugetul celor reînnoiţi sus, la scaunul dumnezeiesc şi 
la temelia adevărului; se deprinde să vadă şi să^şi închipuie lucrurile de 
acolo, încît să nu mai fie înşelat de balaur, care îl trage în jos ; căci dia¬ 
volului nu-i este permis să nimicească pe cei care tind şi privesc în sus. 
Stelele, pe care, atingîndu-le cu vîrful cozii, le trage pe pămînt sînt gru¬ 
purile ereticilor. Stelele întunecoase care cad reprezintă într-adevăr 
adunarea ereticilor, pentru că aceştia vor să cunoască lucrurile cereşti, 
vor să creadă în Hristos, vor ca sufletul lor să sălăşluiască în ceruri şi să 
se apropie de stele ca «fii ai luminii», dar sînt zdruncinaţi şi traşi în jos 
de încolăcirile balaurului, pentru că s-au făcut vinovaţi faţă de dreapta 
credinţă. Ei au fost numiţi a treia parte dintre stele, pentru că au greşit 

faţă de una din persoanele treimii ; fie faţă de Tatăl, ca Sabelius, care a 
susţinut că a suferit Cel preaputernic ; fie faţă de Fiul, ca Artemas şi cei 
care susţin că El s-a arătat în chip aparent; fie faţă de Duhul, ca ebioniţii, 
care au afirmat că profeţii au grăit împinşi de un impuls (lăuntric) natu¬ 
ral. Cît despre Maroion, Valentin, partizanii lui Elchasaios şi ceilalţi este 
bine nici să nu-i mai pomenim. 

XI 

Iar cea care a născut şi naşte Cuvîntul de parte bărbătească în ini¬ 
mile celor care cred, femeia cea fără prihană, cea care merge în deşert 
şi nu este atinsă de mînia fiarei, este mama noastră, este Biserica, pre¬ 
cum am zis. Deşertul în care vine ea şi este hrănită timp de 1260 zile, lo¬ 
cul care nu rodeşte stricăciune şi răutate şi este inaccesibil celor mulţi; 
locul, însă, care rodeşte înţelepciune şi pulsează de viaţă, locul accesibil 
sfinţilor, este de bună seamă ogorul prea frumos, cu pomi plăcuţi la ve¬ 
dere şi parfumaţi ai Virtuţii, scăldat de unda virtuţilor din sud şi din 
nord, unde parfumul se revarsă în valuri (Cînt. Cînt. 4, 16), unde ră¬ 
coarea binefăcătoare peste tot domneşte şi lăstarii vieţii veşnice se în- 
tîlnesc la tot pasul. Este locul în care ne aflăm noi acum pentru a culege 
flori şi pentru a împleti reginei coroana purpurie şi strălucitoare a fecio¬ 
riei, neatinsă de mînă; pentru că, cu roadele virtuţii se împodobeşte lo¬ 
godnica Cuvîntului. 

Cît despre cele 1260 zile, cît durează şederea femeii în pustiu, acestea 
reprezintă, o, fecioare, zăbava noastră aici, pentru cunoaşterea perfectă 
a Tatălui şi a Fiului şi a Sfîntului Duh, timpul ce ţine pînă la inaugurarea 
vremurilor de apoi, atunci cînd noi nu vom mai contempla doar cu ra¬ 
ţiunea pe Cel ce este, ci mergînd la El îl vom contempla direct. Numărul 
1000, format din 10 sute, este un număr perfect; el este simbolul Tată¬ 
lui însuşi, Care a creat şi ţine totul; numărul 200, alcătuit din două nu¬ 
mere perfecte, este simbolul Sfîntului Duh, pentru ca el face cunoscut pe 
Tatăl şi pe Fiul. Numărul 60 cuprinde numărul 6 de 10 ori şi este simbo¬ 
lul lui Hristos, pentru că numărul 6 este un număr perfect, căruia nici 
nu-i lipseşte, nici nu-i prisoseşte ceva. El se împarte exact în părţile care 
îl compun. împărţit mai întîi la doi, dă -trei, apoi împărţit la trei dă doi, 
apoi împărţit la şase dă unu. în rîndul al doilea, înmulţit doi cu trei, 
dă şase, trei înmulţit cu doi dă şase şi şase înmulţit cu unu dă tot şase. 
în sfîrşit, adunîndu-se trei cu doi şi cu unu, iarăşi ne dă şase. Or, este 
perfect tot (numărul), care n-are nevoie de altul pentru a fi complet, nici 
nu are în el ceva de prisos. 

Pentru că unele numere sînt mai mult decît perfecte, cum este cazul 
numărului 12, jumătatea lui este 6, a treia parte este 4, sfertul este 3, a 
şasea parte este 2, iar a douăsprezecea parte este 1. Or, dacă se adună 

acestea, depăşesc numărul 12. în acest caz, numărul nu mai este egal cu 
părţile din care este alcătuit, cum este cazul cu numărul 6. Alte numere 
sînt mai puţin perfecte, cum este cazul cu numărul 8. Jumătatea lui este 
4, sfertul este 2 şi a opta parte este 1 ; adunate, aceste numere dau 7, ast¬ 
fel că lipseşte o unitate pentru ca numărul 8 să fie complet. Prin urmare, 
de aceea numărul 6 a fost raportat la Fiul lui Dumnezeu, Care, din ple¬ 
nitudinea «divinităţii» s-a împărtăşit de viaţa noastră, pentru că după 
ce «s-a deşertat» şi a luat chip de «rob», din nou a fost adus la desăvîr- 
şirea şi la slava Sa. El s-a micşorat pe Sine însuşi şi a fost desfăcut în 
părţile din care a fost compus, dar din această micşorare a Sa şi din păr¬ 
ţile (în care s-a descompus) a fost iarăşi readus la plenitudinea şi gran¬ 
doarea Sa, nemicşorîndu-se cu nimic fiinţa Sa desăvîrşită. Dar şi crearea 
lumii se bazează pe acest număr şi pe armonia lui: Dumnezeu (a creat) în 
şase zile cerul şi pămîntul şi toate cîte se află în ele (Isaia 20, 11) ; 
creînd trupurile, puterea creatoare a Cuvîntului se bazează tot pe nu¬ 
mărul 6. Ca şi numărul 6, care este alcătuit din trei părţi, trupul este 
alcătuit din lungime, lăţime şi grosime. Dar nu este acum momentul 
să expunem în amănunt aceste chestiuni ; altfel, ne îndreptăm atenţia 
de la tema centrală la aspecte secundare. 

XII 

Deci, venind în acest deşert, în (acest loc) nepriincios pentru cele 
rele, aşa cum am spus mai înainte, Biserica fiind hrănită, adică înzestrată 
cu aripile cereşti ale fecioriei, pe care Logosul le-a numit aripi de vul¬ 
tur, a învins pe şarpe şi a alungat norii întunecoşi de dinaintea lunii 
pline. O, dragi fecioare, toate aceste cuvinte au fost rostite cu scopul de 
a ne îndemna să imităm după puterea (noastră) pe mama (noastră), pen¬ 
tru a nu vă întuneca <cugetul cu greutăţile, întorsăturile şi neca¬ 
zurile vieţii; pentru ca mîndre să intrăm cu ea la mire, ţinînd 
candelele aprinse în mîinlle noastre. Deci, nu vă înfricoşaţi de cursele şi 
insultele fiarei, ci, pregătiţi-vă stăruitor pentru luptă, înarmîndu-vă cu 
coiful mîntuirii, cu platoşă şi genuncheri (cf. Efes. 6, 11—17). Pentru că 
veţi provoca o mare teamă dacă veţi porni împotriva lui cu hotărîre şi 
avînt şi nu va mai sta văzîndu-vă rînduite de Cel prea bun în linie de 
bătaie şi vă va lăsa în pace animalul cel cu multe capete şi multe feţe, 
să primiţi recompensele celor 7 bătălii. Acesta era : 

«în faţă leu, în spate balaur, ila mijloc capră, 

Suflarea lui era ca un foc aprins, 

Dar Hristos, Domnul, asistat de puterea Tatălui, l-a ucis. 

Pe mulţi ar fi pierdut (monstrul), pentru că nimeni nu i-ar fi 

putut rezista 

Spumei ucigătoare ieşite din gura lui». 

(Adaptare după Iliada lui Homer, II, 6, 181—183). 

Hristos a făcut-o inofensivă, neputincioasă şi de dispreţuit. 

XIII 


De aceea, însufleţindu-vă de curaj bărbătesc, îndreptaţi-vă armele 
spre groaznicul animal, nu cedaţi deloc şi să nu vă impresioneze lucru¬ 
rile cu care se laudă, pentru că veţi obţine o victorie de nepreţuit, dacă 
învimgîndu-1 îi veţi smulge cele 7 coroane pentru care ne şi luptăm, aşa 
cum spune Pavel, dascălul nostru (cf. Apoc. 12, 3; 10 f * 13, 1 ; Efes. 6, 12). 
Căci cea care s-a luptat cu diavolul şi a omorît cele 7 capete capătă 
cununa celor 7 virtuţi. Pentru că un cap al balaurului reprezintă necum- 
pătarea şi voluptatea. Cel care-1 sfarmă pe acesta se încununează cu 
cununa cumpătării. Alt cap reprezintă laşitatea şi moliciunea ; cel ce îl 
calcă în picioare se încununează cu cununa martirului. Alt cap repre¬ 
zintă, de asemenea, diferite chipuri ale răutăţii. Cel oare le nimiceşte 
pe acestea primeşte onorurile pentru ele, iar în felul acesta puterea ba¬ 
laurului este distrusă. în sfârşit, cele 10 coarne şi cele 10 cununi împă¬ 
răteşti pe care le poartă, precum s-a zis, pe cap, sînt, o, fecioare, cele 10 
insinuări împotriva poruncilor Decalogului, cu care obişnuia să răstoarne 
sufletele celor mai mulţi. La porunca «Să iubeşti pe Domnul Dumnezeul 
tău» (cf. Deut. 6, 5; Marcu 12, 30), el a şi plăsmuit contrarul ; la fel a fă¬ 
cut şi cu celelalte porunci. Se vede cornul lui ascuţit şi roşu ca focul, 
care reprezintă desfrîutl, cu care pune la pămînt pe cei neînfrînaţi. Se 
vede (cornul) minciunii, cornul iubirii de argint, cornul hoţiei şi coarnele 
celorlalte patimi înrudite, care cresc şi se întăresc pe capetele lui, spre 
paguba oamenilor. Fiind alături de Hristos în lupta voastră dreaptă îm¬ 
potriva balaurului, i le veţi smulge şi veţi împodobi capetele voastre di¬ 
vine cu coroanele binemeritate. De noi depinde să preferăm şi să punem 
pe prim plan pe cele cereşti înaintea celor pamînteşti, noi, care am pri¬ 
mit o raţiune liberă şi independentă — care nu este supusă nici unei ne¬ 
cesităţi — noi care nu sîntem supuşi destinului şi întîmplării. Să luăm, 
însă, aminte că omul nu poate fi fericit şi bun decît imitînd exemplul 
vieţii omeneşti a lui Hristos, atunci cînd reproduce în el trăsăturile vie¬ 
ţii Lui. Căci, cel mai mare rău înnăscut în cei mai mulţi este faptul de a 
socoti mişcarea stelelor drept cauza relelor şi de a zice că viaţa noastră 
este condusă de destin, aşa cum pretind cu îngîmfare astrologii. Aceştia 
se încred maii mult în presupuneri decît în judecăţi corecte, în ceea ce 
este între adevăr şi minciună, (de aceea) s-au îndepărtat mult de la con¬ 
templarea adevăratelor realităţi. 

Am terminat, o, Virtute, stăpîna mea, discursul pe care mi-ai porun¬ 
cit să-l rostesc, însă, cu ajutorul şi inspiraţia ta, voi încerca să răspund 
celor care continuă să se îndoiască de faptul că am spus adevărul atunci 
cînd am spus că omul este liber. Le voi arăta că preferind ceea ce este 
plăcut celor folositoare, ei vor suporta nebănuit de mult pentru îndărăt¬ 
nicia lor. 

Virtutea: Vreau şi sînt alături de tine, pentru că atunci cînd vor 
fi adăugate şi acestea, cuvîntul tău va arăta splendid. 

XIV 

T h e c 1 a : Deci, să luăm cuvîntul de ila început şi să arătăm că 
aceia care susţin că ei singuri pot să ştie cum este organizat cerul, ba- 
zîndu-se pentru aceasta pe înţelepciunea haldeilor, greşesc. Aceştia zic 
că universul este ca o sferă bine rotunjită şi că pămîntul este în centrul 
•lui . Există o mişcare a sferei, zic ei, păstrîndu-se distanţele dintre cele¬ 
lalte sfere şi pămînt, care se află mereu în mijloc, fiind cel mai vechi 
dintre ele. Un cerc se formează totdeauna pornindu-se de la un punct 
care este centrul ; niciodată un cerc n-a putut fi format fără a avea un 
centru; de aceea, zic ei, cum putem nega că pămîntul există di¬ 
naintea tuturor lucrurilor, împreună cu haosul şi adîncul iui ? 

Intr-adevăr, în haosul şi adîncul rătăcirii au alunecat aceşti oameni 
fără minte, care, «măcar că au cunoscut pe Dumnezeu, nu l-au preamărit 
ca Dumnezeu, ci s-au dedat la gînduri deşarte şi inima lor fără price¬ 
pere s-a întunecat» (Rom. 1, 21), deşi înţelepţii lor spuseseră că nimic 
din cele pământeşti nu este mai de cinste şi mai vechi ca zeii din Olimp. 

Dar, cei care au cunoscut pe Hristos nu mai sînt copii, ca păgânii, 
care au recurs mai degrabă la mituri şi ficţiuni .şi au legat de stele soarta 
oamenilor, (le-au preferat) judecăţilor adevărate. Ei nu se ruşinează să 
reducă mişcarea din univers la figuri şi teoreme geometrice şi să spună 
şi că cerul este împodobit cu imagini de păsări, de peşti şi de animale şi 
că însuşirile stelelor vin de la nenorocirile suportate de oamenii de de¬ 
mult, încît fac să depindă mişcările planetelor de corpurile unor aseme¬ 
nea oameni. Stelele, zic ei, antrenate de mişcarea cercului zodiacal, se 
învîrtesc împrejurul celor 12 zodii şi după combinaţiile, răsăriturile şi 
apusurile lor, se stabileşte viitorul multora. Deci, zic ei, sferic fiind cerul 
şi avînd pămîntul în centru, ca punct de reper, toate liniile duse de la 
circumferinţă către el sînt egale, iar cerul este delimitat de cercuri. Din¬ 
tre acestea, cel mai mare este cercul sudului; al doilea este cel care-1 
împarte în două părţi egale şi se numeşte orizont; în sfîrşit, al treilea, 
care le împarte pe primele două, este cercul echinocţiului; de o parte şi 
de alta a acestuia sînt cele două cercuri ale tropicelor : cel de vară şi cel 

de iarnă, unul spre nord, iar altul spre sud. De sus în jos, le traversează 
aşa-zisa axă, în jurul căreia se învîrtesc Ursa Mare şi Ursa Mică; (cer¬ 
cul) antarctic este dincolo de tropice. Ursele sînt cele care, învîrtindu-se 
în jurul axului care trece prin poli, pun în mişcare întregul univers. Ele 
îşi au capul una la şoldul celeilalte şi sînt în afara orizontului. Atunci 
cînd cercul zodiacului atinge toate celelalte cercuri, poziţia sa este 
oblică., în cercul zodiac sînt 12 semne, care sînt numite zodii; încep cu 
berbecele şi se termină cu peştii şi sînt puse în legătură cu motive mito¬ 
logice ; Berbecul, zic ei, este cel care a dus în Sciţia pe Elena, fiica lui 
Athamas, şi pe Frixos; Taurul aminteşte de transformarea lui Zeus în 
taur şi aducerea de către el a Europei în Creta; Calea lactee, care se în¬ 
tinde de la unirea Peştilor pînă la Berbec, ar aminti de vărsarea laptelui 
din sînurile Herei pentru Hercule, la porunca lui Zeus. încît, după ei, îna¬ 
intea Europei, a lui Frixos şi a Dioscurilor, n-au existat printre astre a- 
ceste forme de lucruri şi animale care să guverneze viaţa oamenilor; 
cu toate acestea, strămoşii noştri au dus-o foarte bine. Oare, vom reuşi, 
întocmai ca nişte medici, să oferim medicamentele necesare pentru a 
stinge (fierbinţeala) minciunii ? Aşadar, se cuvine să încercăm, de dragul 
adevărului. 

XV 

Nemintoşi ce sînteţi, dacă ar fi fost mai bine pentru oameni să fie 
sub puterea destinului, decît să nu fie, de ce n-a existat conformaţia 
stelelor care dictează destinul din momentul în care s-a născut neamul 
omenesc ? Dacă a existat aşa ceva, ce nevoie era de aceste fiinţe recent 
plasate printre stele : Leul, Racul, Gemenii, Fecioara, Taurul, Cumpăna, 
Scorpionul, Berbecul, Săgetătorul, Peştii, Cornul caprii, Vărsătorul, Per- 
seu, Cassiope, Kephee, Pegasul, Hidra, Corbul, Craterul, Lira, Balaurul 
şi celelalte, pe care voi le orînduiţi pentru a cunoaşte matematic sau mai 
degrabă pentru a stabili greşit viitorul ? Pentru că, ori au fost predestinaţi 
şi strămoşii noştri cînd s-au născut şi atunci rostul acestor (figuri) a fost 
zadarnic, ori n-au fost predestinaţi şi Dumnezeu a schimbat viaţa lor în 
una mai bună. Dar cei de demult au fost mai buni decît cei de acum, de 
aceea epoca lor a şi fost numită de aur. Prin urmare, nu poate fi vorba de 
destin. Dacă soarele, traversînd cercurile şi parcurgînd semnele în revo¬ 
luţia sa anuală, produce schimbările şi evoluţia anotimpurilor, cum au 
dus-o cei care au trăit înainte ca semnele să fie plasate printre stele şi 
înainte ca ele să împodobească cerul, pentru că fără ele, vara, toamna, 
iarna şi primăvara nu fuseseră separate ? Cum ? Aceia au trăit mai mult 
şi au avut mai multă vigoare decît oamenii de azi, pentru că şi atunci 
(ca şi acum) Dumnezeu dirija anotimpurile. Deci, nici cerul nu este îm¬ 
pestriţat cu astfel de figuri. Dacă soarele, luna şi celelalte stele, 

care au fost făcute pentru separarea şi păstrarea perioadelor de 
timp, pentru împodobirea cerului şi schimbarea anotimpurilor, sînt di¬ 
vine şi, ca atare, mai bune decît oamenii, ele trebuie să petreacă şi o 
viaţă mai bună şi mai dreaptă, să ne întreacă cu mult în exercitarea drep¬ 
tăţii şi să fie antrenate de armonie şi fericire. Dar dacă ele uneltesc şi 
aduc nenorociri pentru muritori, se ocupă de desfrîu, de schimbările şi 
întorsăturile vieţii, privesc spre pămînt şi spre faptele trecătoare, ne¬ 
drepte şi nu sînt cu nimic superioare oamenilor, — deşi viaţa noastră 
depinde de influenţa şi mişcarea lor —, atunci ele sînt mai de plîns decît 
oamenii. 

XVI 

Nu se naşte faptă decît dintr-o dorinţă şi nici dorinţa nu se naşte 
fără o nevoie; dar natura divină nu are nevoie de nimic şi, prin urmare, 
ignoră ceea ce este rău. Or, dacă natura stelelor este mai aproape de 
Dumnezeu şi dacă acestea întrec în virtute pe cei mai buni dintre oameni, 
ele ar trebui să ignore orice răutate şi orice gînd răutăcios. Altfel spus, 
oricare dintre cei convinşi că soarele, luna şi stelele sînt divine va tre¬ 
bui să spună că ele sînt în afară de orice răutate şi de orice fapt trecător, 
că nu cunosc plăcerea şi durerea; pentru că naturile divine n-au astfel 
de porniri care inspiră scîrbă. Dacă sînt aşa, cum se face că pregătesc 
pentru oameni ceea ce ele nu doresc şi urzesc planuri de care ar trebui 
să fie străine ? Cei care afirmă că omul nu este liber şi zic că este condus 
de legile implacabile ale destinului, se fac vinovaţi faţă de Dumnezeu 
însuşi, pe care-1 consideră autorul relelor venite peste oameni. Căci dacă 
El conduce mişcarea stelelor şi cîrmuieşte întreg universul, iar stelele — 
în virtutea unei puteri deosebite, antrenează pe oameni atît la bine cît 
şi la rău, înseamnă că Dumnezeu este autorul şi cauza relelor. Dar Dum¬ 
nezeu nu poate fi cauza răului nimănui. Prin urmare, nu există destin. 

Oricine îşi dă seama, chiar şi unul mai puţinei la minte, că Divini¬ 
tatea este dreaptă, bună, înţeleaptă, că ţinteşte adevărul, că este dispusă 
să ajute, că este departe de a cauza răul, că nu este stăpînită de patimi 
şi de tot ceea ce este asemenea acestora. Pentru că, dacă celor drepţi le 
repugnă nedreptatea, cu atît mai mult lui Dumnezeu, Care este drepta¬ 
tea prin excelenţă; El se bucură de dreptate şi Ii repugnă nedreptatea, 
ca atare, nu este autorul ei. Or, dacă ceea ce este folositor este şi bun 
din toate punctele de vedere, castitatea fiind folositoare pentru casă, 
pentru viaţă şi pentru prieteni, castitatea este bună. Iar dacă ea, casti¬ 
tatea, este bună prin însăşi firea ei, iar desfrînarea este opusă castităţii 
— şi ceea ce este opus binelui este rău — desfrînarea este rea. Şi dacă 
desfrînarea este prin firea ei rea, cele ce se nasc din ea : adulterul, fur¬ 
turile, mînia, uciderile — şi într-un cuvînt viaţa destrăbălată — sînt rele 

prin firea lor. Dar Divinitatea n-are nici o tangenţă cu cele rele, ca atare, 
nu există destin. Dacă cei ce trăiesc în castitate sînt mai buni decît cei 
neînfrînaţi şi celor căşti le repugnă neînfrîmarea, Dumnezeu, stăpînul ce¬ 
lor căşti, se bucură de castitate şî, nesupus fiind patimilor, îi repugnă 
necumpătarea. O conduită inspirată de castitate, care este o virtute, este 
mai bună decît alta inspirată de necumpătare, care este un păcat. Acest 
lucru poate fi văzut la regi, generali, femei, cetăţeni, stăpîni, servitori, 
pedagogi, dascăli. Fiecare dintre aceştia, trăind în castitate, devine folo¬ 
sitor sieşi şi obştii, iar dacă este desfrînat, se păgubeşte pe sine şi obştea. 

Şi dacă există deosebire între cei lascivi şi cei cu caracter bărbă¬ 
tesc, între desfrînaţi şi căşti, dacă purtarea celor căşti şi cu caracter băr¬ 
bătesc este mai bună, iar a celor ce trăiesc altfel este rea, înseamnă că 
cei cu purtarea mai bună sînt aproape de Dumnezeu şi prieteni ai lui 
Dumnezeu, pe când cei răi sînt departe şi duşmani ai Săi. Or, adepţii 
destinului afirmă că nedreptatea este acelaşi lucru cu dreptatea, moli¬ 
ciunea cu bărbăţia, necumpătarea cu cumpătarea, fapt ce este imposibil. 
Căci dacă binele este opus răului, iar ceea ce este nedrept este rău, ceea 
ce este drept este bun ; şi dacă binele este duşmanul răului şi răul se de¬ 
osebeşte de bine, atunci ceea ce este drept se deosebeşte de ceea ce este 
nedrept. Astfel, Dumnezeu fiind bun, nu este cauza relelor, nici nu se 
bucură de cele rele — aşa cum a reieşit din acest raţionament. Iar dacă 
unii (oameni) sînt răi, ei sînt răi din cauza carenţei cugetului lor şi nu 
din cauza destinului; ei suferă dureri fără măsură din cauza mîndriei 
lor nesăbuite. 

Altceva : dacă faptul de a ucide pe cineva şi de a-ţi mînji mînile cu 
sîngele uciderii este opera destinului, iar pe de altă parte legea pedep¬ 
seşte pe criminali şi opreşte cu ameninţare aşa-zisele lucrări ale desti¬ 
nului, adică faptul de a comite nedreptăţi, adulter, furturi şi otrăviri, 
atunci legea este împotriva destinului. Ceea ce a stabilit destinul, aceea 
legea opreşte. Deci, legea se află în luptă cu destinul. Şi dacă este în 
luptă (legea cu destinul), legiuitorii nu legiuiesc după prescripţiile des¬ 
tinului ; formulînd precepte contra destinului, ei desfiinţează destinul. 
Prin urmare, una din două: sau există destin şi atunci nu mai trebuie să 
existe legi, sau există legi şi acestea nu concordă cu destinul. Dar, zic ei, 
este imposibil să se nască cineva şi să împlinească o faptă fără interven¬ 
ţia destinului; nu este posibil să mişte cineva un deget, fără să fie îm¬ 
pins la aceasta de destin. în numele destinului au fost legiuitori ca: 
Minos, Dracon, Licurg, Solon, Zelevcos, (în numele destinului) au inter¬ 
zis adulterul, uciderile, violenţa, răpirile şi furturile, — ca şi cînd acestea 
nu se întîmpiau dacă n-ar fi fost destin. Dar dacă acestea (relele) se în- 
tîmplă pentru că au fost prevăzute de destin, înseamnă că legile nu sînt 

inspirate de destin; pentru că altfel, destinul se anulează singur : pe de o 
parte provoacă uciderile şi adulterul, pe de altă parte le interzice şi le 
pedepseşte. Dar acest lucru este imposibil: pentru că nimic nu este de 
altă natură deeît natura din oare face parte, nimic nu se răzbună împo¬ 
triva sa, nimic nu este în dezacord cu sine însuşi şi nimic nu urmăreşte 
distrugerea sa proprie. Prin urmare, nu există destin. Dacă potrivit desti¬ 
nului există tot ceea ce există şi în afara lui nu există nimic, înseamnă 
că şi legea este un produs al destinului. Dar legea anulează destinul, 
atunci cînd susţine că virtutea poate fi deprinsă şi că răutatea poate fi 
evitată. Prin urmare, nu există destin. Dacă destinul face ca unii să fie 
nedrepţi faţă de alţii şi unii să sufere de pe urma altora, ce nevoie mai 
este de legi ? Dacă legile există pentru a pedepsi pe cei răi şi Dumnezeu 
apără pe cei nedreptăţiţi, înseamnă că este mai bine să zicem că nu des¬ 
tinul a făcut pe unii păcătoşi. Altfel, ce rost ar mai avea să fie corijaţi 
prin legi ? Dar Dumnezeu (nu poate face pe unii răi) pentru că Bl este 
bun, înţelept şi săvîrşeşte binele. Prin urmare, nu există destin. 

Cauza greşelilor poate fi: fie educaţia (greşită) şi obiceiurile (rele), 
fie patimile sufletului şi poftele trupului. Dar, oricare ar fi cauza lor, (un 
lucru este sigur) că nu Dumnezeu este cauza (relelor). Dacă a fi drept 
este un lucru mai bun deeît a fi nedrept, de ce omul nu este aşa, de la 
naştere, în virtutea destinului ? Şi dacă, pentru a deveni mai bun, este 
corijat prin intermediul legilor şi al învăţăturilor, acest lucru are loc 
în virtutea faptului că nu este rău din fire. Dacă unii sînt răi, pentru că 
răi i-a voit destinul, ei nu trebuie condamnaţi şi pedepsiţi de legi, pentru 
că ei trăiesc conform naturii lor, pe care n-au putut s-o transforme. Alt¬ 
fel spus : Dacă cei buni sînt lăudaţi pentru că trăiesc conform naturii lor, 
— destinul fiind acela care face buni pe cei buni, — cei răi, care trăiesc 
conform naturii, nu trebuie pedepsiţi de un judecător drept. Şi pentru a 
spune mai precis, cel care trăieşte conform naturii sale nu greşeşte întru 
nimic, pentru că nu din proprie iniţiativă alege cineva binele sau răul, 
ci destinul este cel care-1 împinge spre o direcţie sau alta. Deci nimeni 
nu este rău. Dar pentru că există (oameni) răi şi, precum am arătat, rău¬ 
tatea este dezaprobată, despre Dumnezeu se ştie că pedepseşte relele şi 
că virtutea îi este dragă, răutatea nu poate exista de la sine. Deci, nu 
există destin. 

XVII 

Dar de ce să aduc atîtea argumente şi să lungesc discursul ? Ceea 
ce era mai important îşi mai necesar pentru a convinge în cîteva cuvinte 
că cei ce susţin destinul greşesc cu raţionamentele lor, am spus ; astfel, 
chiar şi un copil îşi poate da seama că ei greşesc, că de noi şi nu de 

alţii depinde a face binele sau răul. Pentru că în noi se află două impul¬ 
suri, diferite unul de altul: dorinţa cărnii şi a sufletului. De aceea, am 
primit două numiri deosebite: una se numeşte virtute, alta se numeşte 
viciu. Dar noi se cuvine să urmăm «alea prea bună şi de aur a virtuţii, 
să preferăm binele răului. Dar, am zis destul despre acestea, aşa că în¬ 
chei discursul meu. (Aş vrea doar să spun) că mă ruşinez la gîndul că 
după discursurile voastre despre castitate, am fost obligată să mă refer 
la opiniile astrologilor, adică cititorilor în stele, ale acelor oameni care 
îşi irosesc viaţa în zadar şi se preocupă de plăsmuiri mitice. 

O, Virtute, stăpîna mea, aceste gînduri împletite cu cuvinte divine 
îţi aduc şi primeşte-le în dar. 

Euboulion: Grigorie, Thecla a fost foarte bătăioasă şi (în acelaşi 
timp) splendidă. 

Grigorie: Ce-ai fi zis s-o fi auzit vorbind, exprimîndu-se iute şi 
într-un limbaj ales şi plin de graţie ? Oricine ar fi ascultat-o ar fi trebuit 
s-o admire; chipul ei înflorea la rostirea cuvintelor, lăsînd să se între¬ 
vadă că trăia ceea ce spunea, pe cînd o undă de modestie îi îmbujora 
obrajii. Toată fiinţa ei strălucea, atît trupul, cît şi sufletul. 

Euboulion: Drept grăieşti, Grigorie, şi minciună nu este în cu¬ 
vintele tale. Eu cunosc şi din alte numeroase ocazii, în care a reuşit să 
exprime dragostea ei nemărginită pentru Hristos, înţelepciunea cu care 
a fost dăruită. De multe ori, în primele şi marile lupte ale martirilor, s-a 
arătat a fi strălucită, avînd zelul egal cu intenţia, şi puterea trupului 
egală cu hotărîrile ei. 

Grigorie: Foarte adevărat ai vorbit şi tu. Dar să nu întîrziem. 
Vom putea şi altădată să ne întreţinem despre acest subiect. Acum se 
cuvine să-ţi expun şi discursurile celorlalte fecioare, precum ţi-am pro¬ 
mis, adică pe cel al Tysianei şi pe cel al Domninei, pentru că acestea au 
mai rămas. 


Discursul IX : Tysiana 
I 

Deci, după ce Thecla şi-a terminat discursul —a relatat Theopatra — 
Virtutea a poruncit Tysianei să vorbească. Aceasta, zîmbind, a venit 
înaintea ei şi a zis : «O, Virtute, mîndria îndrăgostiţilor de feciorie, şi 
eu te rog să-mi vii în ajutor, să nu fiu lipsită de cuvinte, dat fiind că s-au 
rostit multe şi variate discursuri. Eu renunţ la introducere şi la pregătire 
aperceptivă, pentru că, zăbovind cu împletirea unui exordiu potrivit, 
mă tem că mă voi depărta de subiect. Ce lucru măreţ, minunat şi preţios 
este fecioria! 1 

Dumnezeu dă instrucţiuni în Levitic adevăraţilor israeliţi cum să 
serbeze şi să cinstească adevărata Sărbătoare a Corturilor şi le spune că 
fiecare trebuie să-şi împodobească cortul său cu curăţia mai mult decît 
cu alte podoabe. Voi cita şi cuvintele Scripturii, din care va reieşi fără 
tăgadă cît de mare, de plăcută şi de dragă îi este lui Dumnezeu virtutea 
curăţiei : «în a 15-a zi a lunii a 7-a, cînd veţi aduna roadele pămîntului, 
să serbaţi pe Domnul 7 zile şi ziua a 8-a să fie zi de odihnă. Şi în ziua 
întîia să luaţi rod frumos din pom şi frunze de finici şi ramuri de copaci 
stufoşi şi de sălcii şi de cactus şi să vă bucuraţi înaintea Domnului Dum¬ 
nezeului vostru 7 zile, în fiecare an. Aceasta este o lege veşnică pentru 
urmaşii voştri. Să serbaţi această sărbătoare în luna a 7-a. Toţi băşti¬ 
naşii lui Israil să locuiască în corturi, ca să ştie urmaşii voştri că am 
făcut să locuiască în corturi fiii lui Israil, cînd v-am scos din pămîntul 
Egiptului. Eu sînt Domnul Dumnezeul vostru» (Lev. 23, 39—43). 

Oprindu-se la litera Scripturii (şi necăutînd sensul ei), ca şi bondarii 
pe frunzele legumelor şi nu pe flori şi pe fructe ca albina — unii cred că 
aceste prescripţiuni au fost date în legătură cu cortul, cum să fie confec¬ 
ţionat acesta, ca şi cînd Dumnezeu se bucură de podoabe pieritoare, pe 
care oamenii le pregătesc din copaci, neavînd cunoştinţă de bogăţia «bu¬ 
nurilor viitoare» (Evrei 10, 1). (Toate) acestea sînt ca vîntul şi umbre 
fără consistenţă, care anunţă mai dinainte învierea şi refacerea cortului 
nostru transformat în pămînt, pe care iarăşi îl vom primi, nemuritor, în 
mileniul al şaptelea; atunci vom serba marea sărbătoare a adevăratei 
Sărbători a Corturilor într-o creaţie nouă şi lipsită de durere,• roadele 
pămîntului vor fi la ultima lor recoltare, oamenii nu vor mai naşte şi nu 
vor mai fi născuţi, iar Dumnezeu se va odihni de lucrările mîinilor Sale. 
Pentru că Dumnezeu în 6 zile a creat cerul şi pămîntul şi a terminat tot 
universul, iar «în ziua a şaptea s-a odihnit de lucrările pe care le făcuse 
şi a binecuvîntat ziua a 7-a şi a sfinţit-o» (comp. Geneză 2, 1—2). 

Poruncindu-ne să-i afierosim 7 zile din luna a şaptea, atunci cînd 
roadele s-au copt, a vrut să spună simbolic că atunci cînd lumea va ter¬ 
mina de parcurs mileniul al 7-lea, atunci Dumnezeu, terminînd cu ade¬ 
vărat creaţia lumii, se va odihni şi «se va bucura» alături de noi (cf. Ps. 
103, 31). Căci, chiar şi acum creează, toate se fac prin voinţa şi prin pu¬ 
terea Sa: pămîntul îşi dă încă roadele sale, apele încă se adună «în valu¬ 
rile lor», lumina se mai separă încă de (întuneric), se mai creează încă oa¬ 
meni, soarele răsare încă «la începutul zilei» şi luna «la începutul nop¬ 
ţii» ; patrupedele, animalele sălbatice, reptilele se nasc din pămînt, iar 
păsările şi peştii din substanţa umedă. Atunci cînd timpurile se vor plini 
şi Dumnezeu va înceta să mai lucreze la această creaţie, în luna a 8-a, 
în ziua cea mare a învierii, va avea loc serbarea Cortului nostru dedicată 





104 


METODIU DE OLTMP 


Domnului, ale cărei simboale sînt spuse în Levitic şi pe care trebuie să le 
examinăm cu grijă pentru a descoperi adevărul gol goluţ. Căci se spune : 
«atunci cînd înţeleptul va auzi acestea, va fi ,şi mai înţelept, va înţelege 
parabola şi cuvîmtul obscur, maximele şi ghicitorile înţelepţilor» (cf. 
Prov. 1, 5—6). 

De aceea, să se ruşineze cei care n-au pătruns adîncurile Scripturii 
şi au crezut că legea şi profeţii trebuie interpretate literal ; pentru că, 
preocupaţi de cele lumeşti, aceştia au preferat bogăţia exterioară celei 
spirituale. Scripturile au un dublu aspect, (şi anume) ele reprezintă tre¬ 
cutul şi prefigurează viitorul. Dar cei nemintoşi s-au îndepărtat de la 
drumul normal; ei văd în typurile celor viitoare ceva care s-a petrecut 
aşa cum este scris. Aşa de exemplu, referindu-se la junghierea mielului, 
aceştia socotesc că taina mielului este doar o amintire a salvării israeli- 
ţilor din Egipt, atunci cînd, loviţi fiind îmtîii născuţi ai Egiptului, aceştia 
au fost salvaţi pentru că au înroşit cu sînge pragurile caselor lor. Aceştia 
nu socotesc că jertfa aceea era un simbol ce descoperea mai dinainte 
junghierea lui Hristos, că sufletele pecetluite cu sîngele Lui vor fi sal¬ 
vate de la mînie atunci cînd lumea va arde şi întîii născuţi ai lui Satan 
vor fi exterminaţi, pentru că îngerii pedepsitori nu se vor atinge de cei 
care vor avea în ei, ca pe o pecete, sîngele (lui Hristos). 

II 

Deci, unii ca aceştia socotesc istorisirile Scripturii drept simple în- 
tîmplări ale trecutului şi nu umbra celor viitoare, refuză să admită că 
simboalele şi imaginile au prefigurat adevărul. Pentru că «legea» este 
prefigurare şi umbră a imaginii, adică a Evangheliei, iar imaginea — 
Evanghelia — (prefigurează) însuşi adevărul care se va face cunoscut 
la a doua venire a Domnului. Precum Legea ne-a făcut cunoscute mai 
dinainte însuşirile Bisericii, Biserica ne-a făcut cunoscute mai dinainte 
însuşirile veacurilor celor noi. De aceea, noi — cei ce am primit pe Hris¬ 
tos care a zis : «Eu sînt adevărul» — noi ştim că umbrele şi prefigură¬ 
rile au încetat; ne avîntăm către adevăr şi descriem mai dinainte chipul 
său, căci încă «cunoaştem în parte şi ca în ghiciitură», pentru că încă n-a 
venit la noi «ceea ce este desăvîrşit», împărăţia cerurilor şi învierea,- 
cînd (vor veni), «va lua sfîrşit cunoaşterea parţială» (I Cor. 13, 9). 

Atunci, corturile noastre ale tuturor se vor reface, oasele se vor 
reuni cu carnea şi corpul va învia. Atunci vom serba pentru Domnul, 
în toată strălucirea ei, ziua bucuriei, atunci cînd vom lua înapoi nestri- 
căciune, corturile noastre care nu vor mai muri, nici nu se vor mai 
descompune în pămîntul mormîntului. Căci cortul nostru era şi mai îna¬ 
inte nepieritor, dar din cauza nesupunerii a fost antrenat spre cădere 




BANCHETUL SAU DESPRE CASTITATE 


105 


şi ruină; dar Dumnezeu a dezlegat păcatul prin moarte, pentru ca omul 
păcătos să nu fie nemuritor şi trăind odată cu el şi păcatul, să fie în veci 
condamnat. Deci, de aceea, trupul a murit, deşi nu fusese muritor sau 
stricăcios şi sufletul s-a separat de trup pentru ca prin moarte să fie 
ucis păcatul, ca să nu mai poată trăi în cel mort. Deci, murind şi fiind 
nimicit păcatul, înviez iarăşi nemuritor şi laud pe Domnul, cel ce a mîn- 
tuit prin moarte pe fiii (Săi) ; atunci, conform prescripţiilor legii, eu voi 
serba sărbătoarea poruncită de Dumnezeu cu cortul, adică trupul împo¬ 
dobit cu faptele bune, după cum şi în Evanghelii se spune că fecioarele 
au luat cu sine sfeşnice de cîte cinci lumini. 

III 

Aşadar, Sărbătoarea corturilor este ziua învierii. Atunci, în prima zi 
a învierii, în ziua judecăţii, cînd voi fi întrebată dacă mi-am împodobit 
cortul cu cele poruncite, atunci voi răspunde că m-am împodobit cu ra¬ 
murile castităţii şi cu roadele virtuţii. Hai să cercetăm cele ce urmează : 
«Şi în ziua întîia, zice, să vă luaţi rod frumos din pom şi ramuri de copaci 
stufoşi şi de sălcii şi de cactus şi să vă bucuraţi înaintea Domnului Dum¬ 
nezeu» (Lev. 23, 40). Fructul cel mai frumos al demnului, zic iudeii (cf. 
Ier. 9, 26 ; Ez. 44, 7; Fapte 7, 51 ; Rom. 2, 29), este lămîia, din cauza mă¬ 
rimii sale şi nu se sfiesc să spună că Dumnezeu este cinstit cu o lămîie. 
El, căruia «toate patrupedele pămîntului nu sînt de ajuns pentru a-i fi 
aduse jertfă şi (demnele) Libanului pentru a întreţine focul» (lsaia40, 16). 

Dar, o, oameni tari la cerbicie, dacă lămîia este (fruct) frumos, stru¬ 
gurele nu este şi mai frumos ? dar rodia ? dar mărul şi celelalte fructe 
care sînt superioare lămîii ? Pe bună dreptate, Solomon, pomenind în 
Cînt. Cîntărilor toate aceste (fructe) frumoase, trece cu vederea doar 
lămîia. Dar aceşti (oameni) nu înţeleg că «pomul vieţii» care creştea în 
paradis creşte acum în Biserică şi dă rodul frumos şi strălucitor al cre¬ 
dinţei. Un astfel de rod trebuie să aducem noi în prima zi a sărbătorii, 
cînd vom veni 1a tribunalul lui Hristos. Dacă nu vom avea un astfel de 
rod, nu vom putea serba împreună cu Dumnezeu şi nu vom participa, 
după spusa lui Ioan, la prima înviere. Pentru că pomul (vieţii) este în¬ 
ţelepciunea, cea născută înaintea tuturor (cf. Inţel. lui Sir. 4 şi Prov. 
8, 22). Zice profetul: «Ea este pom al vieţii pentru cei care vin către 
ea, şi oferă siguranţă celor care se sprijină pe ea ca pe Domnul» (Prov. 
3, 18), «este «copac sădit lingă cursurile apelor, care-şi va da rodul la 
vremea sa» (Ps. 1, 3), este învăţătură, iubire şi pricepere dată la timpul 
cuvenit celor ce vin la apele mîntuirii. Cel ce nu crede în Hristos şi nu 
înţelege că el este principiul şi pomul vieţii, acela care nu poate să arate 
lui Dumnezeu cortul său împodobit cu cel mai frumos dintre cele mai 

frumoase roade, cum va participa la sărbătoare ? Cum se va bucura ? 
Vrei să cunoşti (care este) rodul frumos al pomului? Cercetează cuvin¬ 
tele Domnului nostru Iisus Hristos şi vei afla că ele sînt «mai frumoase 
decît fiii oamenilor» (Ps. 44, 3). Fruct frumos a dat Legea prin (grija) lui 
Moise, dar nu era aşa de frumos ca Evanghelia. Pentru că aceea era o pre¬ 
figurare şi umbră «a lucrurilor celor viitoare», pe cînd aceasta este «ade¬ 
vărul» şi «Harul vieţii» (cf. Ioan, 1, 17). Frumos era rodul profeţilor, dar 
nu aşa de frumos ca al Evangheliei, care este nemurirea. 

IV 

Zicînd : Să vă luaţi în prima zi rod frumos din pom şi tufe de finici 
(Lev. 23, 40), face indirect îndemn la punerea în practică a învăţăturilor 
divine, care duc la înfrîngerea poftelor, la îndepărtarea păcatelor, la cu¬ 
răţirea şi înfrumuseţarea sufletului. Pentru că se cuvine să fim curaţi şi 
împodobiţi sărbătoreşte cu virtuţi, cu cugetul curăţit de gîndurile care 
îl întunecă, să facem întocmai ca şi văduva despre care vorbeşte Evan¬ 
ghelia, care a găsit bănuţul după ce a aruncat gunoiul : să îndepărtăm 
patimile care întunecă sufletul şi care se înmulţesc din cauza nestator¬ 
niciei şi neglijenţei noastre. Prin urmare, cel ce se sileşte să ajungă Ia 
sărbătoarea acelor corturi şi să fie aşezat între sfinţi, acela trebuie să 
aibă cu sine în primul rînd fructul cel frumos, (adică) credinţa, apoi 
mănunchiuri (de finic), (adică) împlinirea poruncilor Scripturii; să aibă 
apoi ramurile cele stufoase, adică iubirea. Se înţelege prin ramuri stu¬ 
foase iubirea, pentru că ceea ce este des este şi plin de rod; nu are în 
el goluri, ci totul este în el plin, atît lăstarii cit şi tulpina. La fel este 
iubirea : ea nicicînd nu este (goală) şi fără rod. Pentru că, într-adevăr, 
«dacă voi vinde bunurile mele şi le voi da săracilor, dacă voi da trupul 
meu să fie ars şi dacă voi avea atâta credinţă încât să mut munţii, 
iar dragoste nu am, nu sînt nimic» (I Cor. 13, 2—3). Prin urmare, dra¬ 
gostea este pomul cel mai bogat în fructe şi în frunziş; dintre toate 
cîte există, ea este cea plină şi încărcată de harisme. 

în sfîrşit, ce alte ramuri se cere să luăm cu noi? Ramuri de salcie, 
zice, prin ramuri de salcie vrînd să spună : dreptatea, aşa cum rezultă 
din cuvîntul profetului, care zice că drepţii «cresc ca iarba în mijlocul 
apei şi ca sălciile pe malul apelor curgătoare» (Isaia 44, 4); dar, mai 
presus de toate (Dumnezeu) porunceşte să aducem, pentru a ne împodobi 
cortul, ramuri de cactus, pentru că arborele poartă numele castităţii ,- 
cu el se adaugă ultima podoabă celor spuse mai înainte. Să piară, deci, 
cei ce duc acum viaţă de desfrîu şi, din cauza plăcerilor lor, resping 
castitatea. Căci cum vor veni împreună cu Hristos la (această) sărbă¬ 
toare, neîmpodobindu-şi cortul lor cu ramurile castităţii, cu această 

plantă cu adevărat divină ? Cu aceasta să-şi încingă coapsele cei care 
vor veni la acea sărbătoare de nuntă. Să cercetăm în continuare Scrip¬ 
tura şi vom vedea o, fecioare, că Cuvîntul socoteşte castitatea drept 
cununa celorlalte virtuţi. 

El învăţa că ea va străluci şi va fi de trei ori dorită la înviere şi 
că fără ea nimeni nu va avea parte de promisiuni. Pe aceasta sîntem 
datori s-o cultivăm în deosebi noi, care am făcut votul fecioriei. Pe 
aceasta, însă, o practică cei care trăiesc în castitate cu soţiile lor ; ei 
fac să crească întocmai ca nişte rămurele castitatea, dar nu pot să atingă 
culmi, nici să ajungă — ca la noi — ramuri mari. însă, chiar dacă ramu¬ 
rile oferite de ei sînt mici, important este că s-au preocupat de problema 
castităţii. Nu aşa stau lucrurile cucei însetaţi de plăceri. Aceştia, deşi nu 
desfrînează cu femei străine, însă, mereu preocupaţi de gîndul împreu¬ 
nării cu soţia legitimă, cum vor participa la acea sărbătoare ? Cum se 
vor bucura fără să-şi fi împodobit cortul, adică trupul, cu ramurile de 
cactus şi n-au dat ascultare cuvintelor: «Cei care au soţii să fie ca şi 
cînd n-ar avea» (I Cor. 7, 29). 

V 

De aceea, zic eu, toţi cei însufleţiţi de nobile aspiraţii să preţuiască 
fără încetare castitatea şi s-o socotească drept un lucru foarte folositor 
şi aducător de glorie. Pentru că, în viaţa cea nouă şi lipsită de durere, 
oricine nu se va afla împodobit cu ramurile castităţii nu se va bucura 
de odihnă, fiindcă n-a împlinit porunca lui Dumnezeu şi nici în pămîn- 
tul făgăduinţei nu va intra, pentru că n-a serbat mai înainte Sărbătoa¬ 
rea corturilor. Doar cei care vor serba Sărbătoarea corturilor vor intra 
în pămîntul sfînt; numai aceştia vor ajunge să intre şi în templu şi în 
cetatea lui Dumnezeu, aşa cum arată şi prefigurările ce au avut loc 
la iudei. Căci, precum aceia, ieşind din Egipt au locuit în corturi şi 
după aceea au intrat în pămîntul făgăduinţei, la fel (facem) şi noi. 
Ieşind din Egiptul acestei vieţi şi pornind către cealaltă viaţă, ajungem 
la înviere, la adevărata sărbătoare a corturilor şi acolo înălţînd cortul 
nostru împodobit cu roadele virtuţii, în prima zi de sărbătoare a în¬ 
vierii, în ziua judecăţii, serbăm împreună cu Hristos mileniul de re- 
paos, aşa-zisale şapte zile, sabatul cel adevărat. 

Apoi, urmînd lui Iisus «Care a străbătut cerurile» (Evrei 4, 14), 

venim ca şi aceia, după repaosul Sărbătorii corturilor, în pămîntul fă¬ 
găduinţei, în ceruri; nu mai rămînem în corturi, altfel spus, corturile 
noastre nu mai sînt aceleaşi, pentru că după mileniu, ele s-au transfor¬ 
mat di.n forma lor pământească şi stricăcioasă în alta frumoasă şi ne- 
stricăcioasă, asemeni îngerilor. în sfîrşit, terminîndu-se serbarea în- 

vierii, noi, fecioarele, vom trece din locul minunat al cortului spre 
locuri mai înalte şi mai sublime, ne vom sui în acea casă mai presus 
de ceruri, (în casa) «lui Dumnezeu în strigătele de bucurie» şi-n «vuie¬ 
tul de sărbătoare» (Ps. 42, 4), aşa cum zice psalmistul. 

Acesta este, o, Virtute, covorul pe care l-am realizat după puterea 
mea, pe care ţi-1 dăruiesc. 

Euboulion: Simt tare nerăbdător, Grigorie, să aflu cum a reacţio¬ 
nat Domnina. Sînt sigur că era tare neliniştită, că inima îi era tulburată 
şi că se temea ca nu cumva să nu găsească cuvintele potrivite şi să 
se exprime mai prejos decît fecioarele care vorbiseră înaintea ei. Pentru 
că mă întreb : Oare, ce a mai avut de spus ea, care a vorbit ultima ? 

Grigorie : Da, Euboulion, s-a tulburat şi încă foarte mult, — aşa 
mi-a spus Theopatra —, dar n-a fost lipsită de cuvinte. După ce a termi¬ 
nat Tysiana, Virtutea şi-a aruncat privirea către ea îşi a zis : «Vino şi tu, 
fiica mea, rosteşte-ţi cuvîntul, ca să desăvîrşim ospăţul (nostru)». 


Discursul X : Domnina 
I 

Îmbujorată şi abia ţinîndu-şi respiraţia, Domnina s-a ridicat şi 
rugîndu-se, a invocat înţelepciunea să-i vină în ajutor. După ce s-a 
rugat — a zis Theopatra — a prins curaj şi apucînd-o un fel de entu¬ 
ziasm divin, a zis : «O, Virtute, lăsînd la o parte introducerile prea 
lungi, pentru a nu pierde prea mult timp cu chestiuni secundare, voi 
intra direct în subiect. Fac aceasta pornind de la principiul că nu este 
bine a face digresiuni, de a rosti vorbe multe care doar incintă ure¬ 
chile, înainte de a elucida problema care interesează. De aceea, voi 
intra direct în subiect, pentru că deja este timpul. 

Nimic, o, fecioare, nu este atît de folositor omului pentru desăvîr- 
şire precum castitatea. Ea singură conduce sufletul precum se cuvine 
şi-l curăţeşte de petele şi întinăoiunile acestei lumi. De cînd Hristos 
ne-a învăţat s-o practicăm şi ne-a descoperit frumuseţea ei de neîn¬ 
trecut, împărăţia celui rău a fost nimicită. Pînă la (Hristos) toţi oame¬ 
nii erau robii celui rău şi nimeni dintre cei de demult n-a bineplăcut 
Domnului; legea nu era suficientă pentru a elibera omenirea de strică¬ 
ciune, pînă cînd fecioria, luînd locul legii, a stăpînit peste oameni la 
porunca lui Hristos. 

Cei de demult n-ar fi fost împinşi adesea la lupte, ucideri, adulter 
şi idololatrie, dacă dreptatea izvorîtă din lege ar fi fost capabilă să-i 
mîntuiască. Atunci (oamenii) se găseau fără încetare în mijlocul a mari 

şi numeroase nenorociri. Dar, de cîmd Hristos s-a făcut om şi şi-a îm¬ 
podobit trupul cu armura fecioriei, tiranul cel crud, prinţul necumpă- 
tării a fost învins, iar pacea şi credinţa domnesc (peste tot.); oamenii 
nu mai sînt idololatri ca odinioară. 

II 

Dar, pentru a nu lăsa impresia că mă folosesc de sofisme, că mă 
întemeiez pe nişte presupuneri şi pentru a vă arăta că am dreptate, 
voi aminti o profeţie din Vechiul Testament, din Cartea Judecătorilor, 
de unde rezultă clar să domnia castităţii a fost de mult prezisă ; acolo 
se spune : «Copacii au pornit să-şi ungă rege ca să domnească peste 
ei. Şi au zis măslinului: Stăpîneşte peste noi. Dar măslinul le-a zis : 
Oare, voi renunţa la grăsimea care este gloria mea înaintea lui Dum¬ 
nezeu şi a oamenilor pentru a veni să stăpînesc peste copaci ? Şi au 
zis copacii smochinului: Vino, tu, şi stăpîneşte peste noi. Dar smochi¬ 
nul le-a zis : Voi renunţa la dulceaţa şi la fructul meu minunat pentru 
a veni să domnesc peste copaci ? Şi au zis copacii viţei de vie : Dom¬ 
neşte peste noi! Şi le-a răspuns viţa : Voi renunţa la vinul meu, care 
înveseleşte inima oamenilor, pentru a veni să stăpînesc peste copaci ? 
Şi au zis copacii spinului : Vino şi stăpîneşte peste noi! Şi a răspuns 
spinul copacilor : Dacă, într-adevăr, mă ungeţi rege peste voi, veniţi 
şi vă încredinţaţi adăpostului meu. Dacă nu, foc va ieşi din spin şi va 
mistui cedrii Libanului» (Judecători 9, 8—15). 

Este clar că acestea nu s-au zis despre copacii care cresc pe pă- 
mînt, pentru că copacii, fiind fără viaţă şi bine fixaţi cu rădăcinile în 
pămînt, nu s-ar fi putut aduna să-şi aleagă rege. Această pericopă se 
referă la suflete, care, înainte de întruparea lui Hristos se năpustiseră 
nebuneşte spre copacul păcatelor. Şi adresîndu-se lui Dumnezeu, l-au 
rugat să aibă milă de ele, să domnească peste ele mila şi milostivirea 
Sa, pe care Scriptura le redă sub forma măslinului, pentru că uleiul este 
binefăcător pentru trupuri, este remediu împotriva suferinţelor şi a 
oboselilor şi izvor de lumină. Alimentată cu ulei, orice lampă îşi în¬ 
mulţeşte lumina. La fel este şi milostivirea lui Dumnezeu: este remediu 
împotriva greşelilor şi a morţii, ajutor al omenirii şi hrană pentru lumina 
inimii. 

Priviţi cu atenţie, nu cumva face aluzie aici la legile date (de Dum¬ 
nezeu omenirii), de la primul om pînă la Hristos, legi pe care diavolul 
le-a contrafăcut pentru a înşela neamul omenesc ? Intr-adevăr, prin 
smochin face aluzie la porunca dată omului în Paradis, pentru că atunci 
cînd acesta a fost amăgit, şi-a acoperit goliciunea cu frunze de smo¬ 
chin. Viţa aminteşte de cea (folosită) de Noe, pe vremea potopului, 
din cauza vinului căreia, pe cînd a adormit, a fost batjocorit. Măslinul 

aminteşte de legea dată în pustiu lui Moise, iar smochinul de legea 
mîntuitoare a lumii (venită) prin apostoli, pentru că de la ei am învăţat 
castitatea, pe care diavolul n-a putut s-o strice. De aceea ni s-au trans¬ 
mis 4 evanghelii, pentru că Dumnezeu a anunţat omenirii de 4 ori ves¬ 
tea cea bună şi pentru că aceasta a fost educată prin intermediul a 4 
legi, ale căror perioade sînt clar indicate de deosebirea fructelor. Smo¬ 
chinul, prin dulceaţa (fructului său) şi prin belşugul (frunzişului), ne 
aminteşte de viaţa omului în paradis înainte de cădere, viaţă plină de 
desfătare. Dar nu numai acum, ci şi altădată în Scriptură, fructul smo¬ 
chinului desemnează ceva mai bun. Viţa, prin bucuria ce a adus vinul 
ei celor izbăviţi de la mînie şi potop, aminteşte de trecerea omenirii 
de la starea de teamă şi nelinişte la starea de bucurie. Măslinul, prin 
uleiul pe care-1 produce fructul său, aminteşte de milostivirea iui Dum¬ 
nezeu : după potop, Dumnezeu iarăşi şi-a arătat milostivirea Sa către 
oamenii cei rătăciţi, le-a dat o lege, s-a arătat unora dintre ei şi a hră¬ 
nit cu untdelemn flacăra virtuţii, care era ca şi stinsă. 

III 

In sfîrşit, spinul simbolizează castitatea; el a şi fost numit de că¬ 
tre unii şi cactus. Probabil că din cauza afinităţii ce o are cu fecioria, 
a primit şi două nume : i s-a zis spin din cauză că este inflexibil în 
faţa plăcerilor ; i s-a zis agnus castus, din cauza însuşirii lui de a fi 
totdeauna pur. 

Se spune că Iile, fugind de Izabela, s-a aşezat mai întîi la (umbra) 
unui spin; aci el a fost ascultat, a fost întărit şi a primit hrană. Aşadar, 
copacul s-a transformat în loc de azil pentru cel ce a fugit de plăce¬ 
rile femeieşti, el, care, de la venirea lui Hristos, prinţul castităţii, dom¬ 
neşte peste oameni. 

Prescripţiunile primelor legi, a celor de pe vremea lui Adam, a 
lui Noe şi a lui Moise, au fost neputincioase să mîntuiască omul ; sin¬ 
gur codul de legi cuprins de Evanghelie a mîntuit toată lumea. 

Se spune despre smochin că n-a domnit (prin copaci trebuie să în¬ 
ţelegem pe oameni, iar prin smochin anumite porunci), pentru că, după 
cădere, omul a voit din nou să fie condus de virtute, să nu fie lipsit 
de nestricăciune şi de frumuseţile paradisului; dar păcătuind, a fost 
alungat departe, ca nemaifiind în stare să aibă parte de nestricăciune. 
După greşeală, prima lege i-a fost transmisă prin intermediul lui Noe ; 
dacă ar fi respectat-o, aceasta i-ar fi dat puterea să se mîntuiască de 
păcat. Dacă o cultiva după puterile sale, ea avea să-i aducă liniştea, 
îndepărtarea relelor şi bucuria, aşa cum via dă vin celor care o în¬ 
grijesc. Dar această lege n-a domnit peste omenire, pentru că, cu toată 

stăruinţa lui Noe, omenirea nu i s-a supus. Abia cînd apele îi asaltau 
şi îi înecau, oamenii au început să se căiască şi să promită că se vor 
supune poruncilor. Dar rugămintea lor, rugămintea de a fi luaţi sub pro¬ 
tecţia ei de către cel care dăduse legea, este respinsă cu dispreţ. Răs- 
punzîndu-le, Duhul le reproşează că au neglijat legile pe care le-a dat 
Dumnezeu oamenilor, pentru a-i ajuta, a-i mîmtui şi a le aduce bucu¬ 
rie, că n-au fost ca Noe şi ai săi. Nesăbuiţilor, le zice, să vă ajut pe voi, 
cei fără de minte, care nu vă deosebiţi cu nimic de lemnul uscat, pe voi, 
care nu m-aţi ascultat mai înainte cînd v-am spus să fugiţi de cele 
prezente ? 

IV 

Respinşi fiind aceştia, ca nedemni de grija divină şi din nou căzînd 
omenirea în greşeală, Dumnezeu a dat încă o lege, pe vremea lui Moise, 
care avea menirea să domnească peste omenire şi s-o îndrume spre 
dreptate. Dar oamenii i-au spus adio şi s-au îndreptat pentru mult timp 
către idololatrie. De aceea, Dumnezeu i-a dat pradă războaielor, sur¬ 
ghiunului şi captivităţii şi a refuzat să-i mîntuiască atunci cînd, după 
ce au fost destul de încercaţi, au invocat ajutorul Său şi au promis 
să se supună poruncilor. In sfîrşit, Dumnezeu s-a milostivit a patra oară 
de om şi a trimis castitatea ca să domnească peste om — pe care Scrip¬ 
tura pe drept o numeşte spin. Aceasta face să dispară plăcerile şi ame¬ 
ninţă că dacă nu i se vor supune fără rezerve toţi şi nu i se vor ataşa 
cu adevărat, pe toţi îi va nimici cu foc ; pentru că după ea nu va mai fi 
nici o lege şi nici o învăţătură, ci numai judecată şi foc. 

Din această cauză, de acum omul a început să practice dreptatea, 
să creadă cu tărie în Dumnezeu şi să respingă (uneltirile) diavolului. 
In felul acesta, castitatea se arată mult folositoare şi de mare ajutor 
pentru oameni; numai pentru ea diavolul n-a putut meşteri un rival, 
cu care să amăgească pe om, aşa cum a făcut pentru celelalte porunci. 

V 

Smochinul, cu fructul lui dulce şi bogăţia (coroanei) sale, aminteş¬ 
te, precum am zis, de viaţa plină de desfătări din paradis. Dar, diavo¬ 
lul, cu sfaturile lui, a reuşit să prindă pe om în cursele sale şi să-l în¬ 
depărteze de la acest mod de viaţă ; el l-a convins să-şi acopere goli¬ 
ciunea cu frunze de smochin, adică să se lase pradă animaliceşte plă¬ 
cerilor senzuale. Aminteşte, apoi, de cei ce s-au salvat de la potop, 
care, gîndindu-se la via bucuriei spirituale, au fost îmbătaţi cu o bău¬ 
tură falsă şi, dezbrăcat fiind omul de virtute, a fost făcut de ruşine. 
Ceea ce spun acum se va clarifica mai tîrziu. 

Puterea vrăjmaşă totdeauna imită şi ia chipul virtuţii şi al drep¬ 
tăţii, nu pentru ca să fie practicate acestea, ci pentru a înşela pe oa¬ 
meni. Pentru a da morţii pe cei care fugeau de moarte, se împodobeşte 
pe dinafară cu chipul nemuririi şi în felul acesta vrea să fie luat drept 
smochin şi vie, ca una care oferă dulceaţă şi bucurie ; se transformă 
în «înger luminos» (II Cor. 11, 14) şi amăgeşte pe mulţi cu aspectul ex¬ 
terior al pietăţii. Dealtfel, în Scriptură se spune că sînt două feluri de 
smochin şi de viţă: «Sînt smochini cu fruct bun şi smochini cu fruct 
amar» (Ier. 24, 2), că este «un vin care veseleşte inima omului» (Ps. 103, 
15) şi «un vin care este venin al balaurilor şi otrava ucigătoare a şer¬ 
pilor» (Deut. 32, 33). Dar de cînd a început să domnească peste oameni 
castitatea, rătăcirea a fost îndepărtată f — Hristos, prinţul fecioarelor, a 
nimicit răutatea — iar smochinul cel adevărat, măslinul cel adevărat 
şi via cea adevărată îşi dau rodul lor, precum a bimevestit profetul 
Ioil, cînd a zis : «Ai curaj, pămîntule, bucnră-te şi te veseleşte, pentru 
că Domnul a făcut lucruri mari. Aveţi curaj, animale ale cîmpiilor, 
pentru că suprafaţa pustiului s-a umplut de verdeaţă, pomul şi-a dat 
rodul său, iar viţa şi smochinul au arătat puterea (firii) lor. Iar voi, fii 
ai Sionului, bucuraţi-vă şi vă veseliţi în Domnul Dumnezeul vostru, 
pentru că v-a dat hrană pentru dreptate» (Ioil 2, 21—23). Profetul nu¬ 
meşte viţă şi smochin — pomi al căror rod ajută pe fiii duhovniceşti 
ai Siooului să ducă o viaţă virtuoasă — poruncile care au rodiit după 
întruparea Cuvîntului, atunci cînd castitatea a domnit pesite noi. Mai 
înainte, rodul lor a fost împiedicat şi paralizat din cauza păcatului şi 
aii multei rătăciri. Adevărata viţă şi adevăratul smochin nu ne puteau 
oferi (rodul lor) ca hrană pentru viaţă, atîta timp cît smochinul cel 
neadevărat expunea o gamă variată de flori amăgitoare. Dar atunci 
cînd Domnul a uscat (smochinii) cei falşi şi a zis smochinului celui cu 
fruct amar : «De acum să nu mai rodeşti în veac» (Matei 21, 19), atunci 
smochinii cei adevăraţi au rodit «hrană pentru dreptate» (Ioil 2, 23). 

Se întîmplă că deseori viţa este raportată la Domnul, pe cînd smo¬ 
chinul la Duhul Sfînt; aceasta pentru că Domnul înveseleşte Inimile 
oamenilor, iar Duhul le vindecă. De aceea i se porunceşte lui Iezechia 
ca mai întâi să-şi pună pe rană un amestec de smochine, — adică fruc¬ 
tul Duhului — pentru a se vindeca, pentru a fi vindecat de puterea 
iubirii, aşa cum zice apostolul. «Pentru că roada Duhului, zice el, este 
iubirea, bucuria, pacea, răbdarea, bunătatea, credinţa, blîndeţea, cum¬ 
pătarea» (Gal. 5, 22). Această roadă, din cauza multei sale dulceţi, pro¬ 
fetul a numit-o smochin. Zice Mihea: «Şi fiecare se va odihni sub viţa 
şi sub smochinul său, fără să fie tulburat de cineva» (Mihea 4, 4). Este 
evident că cei ce se vor refugia şi se vor odihni sub acoperământul Cu¬ 
vîntului nu se vor înfricoşa, nici tulbura de cei care tulbură inimile. 

VI 

Că măsliniul simbolizează legea dată pe vremea lui Moise, rezultă 
diin cuvintele lui Zaharia, care zice: «Şi îngerul care vorbea cu mine 
s-a întors şi m-a trezit, aşa cum trezeşti un om din somn, şi mi-a zis: 
Ce ai văzut ? Iar eu i-am răspuns: Am văzut nn candelabru de aur, dea¬ 
supra lui o lampă şi doi măslini, unul de-a dreapta şi altull de-a stingă 
lămpii. Şi după puţin timp a întrebat profetul: Ce simbolizează măslinii 
de-a dreapta şi de-a stingă lămpii şi cele două ramuri de măslin spri¬ 
jinite de cele două minere ale lămpii ? A răspuns îngerul şi a zis: 
Aceştia sînt cei doi fii ai ungerii, care stau alături de Domnul a tot pă- 
mîntul; ei sînt acele puteri întîinăscute care însoţesc pe Dumnezeu; 
care în casa sa, prin intermediul ramurilor de măslin, dăruiesc uleiul 
spiritual al lui Dumnezeu, pentru ca să strălucească lumina cunoştinţei 
de Dumnezeu. Cele două ramuri de măslin simbolizează Legea şi Pro¬ 
feţii, pe care Hristos şi Duhul Sfînt le-au făcut să rodească. Ele sim¬ 
bolizează faptul că pe cînd Legea şi Profeţii aduceau pomul castităţii 
doar pînă în vremea înfloririi, Hristos îl face să dea rod. Pentru că, 
cine ar fi în stare să îmbrăţişeze pe Hristos şi pe Duhul în plenitudinea 
Lor, dacă în prealabil nu s-a curăţat prin castitate ? Castitatea face trupu¬ 
rile noastre nemuritoare, ea ne pregăteşte sufletele încă din copilărie 
pentru gloria de dincolo, ea ne va aduce cununa şi în numele ei, cu 
puţine eforturi, nutrim mari speranţe. De aceea, pe ea toţi oamenii tre¬ 
buie s-o prefere şi s-o laude ; unii, pentru că în virtutea faptului că au 
practicat-o, au fost logodiţi cu Cuvîntul, alţii pentru că prin interme¬ 
diul ei au fost absolviţi de blestemul: «Pămînt eşti şi în pămînt te vei 
întoarce» (Gen. 3, 19). 

Acesta este, o, Virtute, discursul pe care, după puterile mele, l-am 
împletit în legătură cu castitatea. Deşi este scurt, dat fiind că am vor¬ 
bit ultima, te rog, Stăpîna mea, să-l primeşti cu îngăduinţă. 


Discursul XI: Virtutea 

Desigur, primesc şi laud cuvîntul tău, a zis Virtutea, — m-a asigurat 
Theopatra. Tu ai abordat subiectul cu mullt elan, deşi nu totdeauna 
la fel de clar. N-ai folosit cuvinte care să desfăteze urechile ascultă¬ 
torilor, ci cuvinte calre cheamă la ordine şi vigilenţă. Intr-adevăr, a 
pune castitatea înaintea celorlalte moduri de viaţă, inspirate din mine, 
precum şi a susţine că trebuie îmbrăţişată înaintea celorlalte, înseamnă 
a formula un principiu corect. Mulţi cred că onorează şi că slujesc cas¬ 
titatea, însă în realitate sînt puţini cei care a cinstesc după cuviinţă. 
Nu, atunci cînd cineva îşi ţine departe trupul de plăcerile însoţirii, dar 

nu-şi stăpîneşte celelalte (porniri), nu cinsteşte castitatea, ba, din con¬ 
tră, o dezonorează şi nu puţin, atunci cînd schimbă unele cu altele do¬ 
rinţele sale josnice. Nici atunci cînd cineva îşi stăpîneşte trupul, dar 
se mîndreşte cu aceasta şi la celelalte porunci nu ia aminte, nici atunci 
nu cinsteşte castitatea, ba din contră, o dezonorează enorm. Cel care 
îşi menţine trupul curat, dar îşi murdăreşte inima cu mîndria şi iubirea 
de stăpînire, este asemeni celui ce curăţeşte blidul doar pe dinafară. 
Nici cel care se înfumurează cu bogăţiile sale n-o cinsteşte, nici cel 
care peferă castităţii cîştigul josnic nu o onorează — deşi nici unul din 
bunurile acestei vieţi nu-i este egal — ba din contră, o dezonorează 
mai mult ca oricare altul. Pentru că toată bogăţia şi tot aurul este 
înaintea ei ca un pumn de nisip (înţel. 7, 9). Nici cel ce se iubeşte pe 
sine peste măsură şi se gîndeşte doar la folosul său, fără să poarte 
grijă de aproapele, nu o cinsteşte, ci o dezonorează şi acela. O dezono¬ 
rează şi n-o practică cu demnitate, pentru că insultă iubirea şi dragos¬ 
tea de oameni. 

Prin urmare, nu se cade ca pe de o parte să trăim în curăţenie şi fe¬ 
ciorie, iar pe de alta să ne mînjim cu faptele rele; pe de o parte să 
afirmăm că trăim în curăţenie şi cumpătare, iar pe de alta să ne mîn¬ 
jim cu păcate; pe de o parte să declarăm că nu ne interesează bunurile 
acestei lumi, pe de altă parte să avem cît de multe şi să ne preocupe. 
Se cade, însă, să păstrăm neîntinate de stricăciune toate mădularele 
noastre, nu numai pe unele. Pentru că este o insultă să păstrăm virgine 
organele de procreaţie, dar să nu avem fecioare limba, vederea, auzul 
şi mîinile sau să le avem pe toate acestea fecsioaire, dar inima să se 
destrăbăleze cu mîndria şi mînia. 

Acela care vrea să nu ştirbească valoarea castităţii să-şi aibă toate 
simţurile sale curate şi inexpugnabile — aşa cum închid corăbierii co¬ 
răbiile din toate părţile — pentru ca păcatul să nu găsească loc pe 
unde să se strecoare înăuntru. Pe cei cu o viaţă superioară îi pîndesc 
greşeli tot mai mari, pentru că cel rău duşmăneşte mai mult pe cel cu 
adevărat bun, decît pe cel mediocru. 

Prin urmare, mulţi au crezut că prin castitate se înţelege doar stă- 
pînirea poftelor carnale şi au neglijat celelalte porunci ; aceştia au gre¬ 
şit şi, pe bună dreptate, au fost dezaprobaţi de voi, cele cu adevărat 
caste atît în cuvînt, cît şi în faptă. Acestea fiind zise, am arătat cum 
trebuie să fiie o fecioară. Cît despre voi, care aţi susţinut cu succes 
înaintea mea această întrecere oratorică, vă declar pe toate victorioase 
şi vă încununez, însă, îi dau Theclei cununa cea mai mare şi pe cea 
mai bogată, pentru că ea a strălucit cel mai mult şi este prima între voi. 

Acestea zicînd — a relatat Theopatra — Virtutea a poruncit ca 
toate să se ridice ; stînd în picioare sub cactus, ele aveau să înalţe Dom¬ 
nului după cuviinţă un imn de mulţumire, sub conducerea Theclei. 

Deci, după ce s-au ridicat, Thecla — stînd în mijloc la dreapta 
Virtuţii — a cîntat stihurile unui psalm la care celelalte fecioare, adu¬ 
nate în cerc, ca în formă de cor, i-au răspuns cu refrenul: 

Psalm 1 : «Pentru Tine, Mire, mă păstrez curată şi, purtînd torţă stră¬ 
lucitoare, vin în întîmpinarea Ta (cf. Matei 25, 1—12; Luca 12", 35). Din 
înaltul cerului, sunetul unui glas ce trezeşte morţii s-a auzit zicînd: 
Veniţi, o, fecioare, în veşminte albe, veniţi cu candelele voastre întru 
întîmpinarea Mirelui ce se arată la Răsărit! Treziţi-vă înainte ca Dom¬ 
nul să treacă pragul vostru. 

Pentru Tine, Mire, mă păstrez curată ... 

Psalm 2: Am nesocotit fericirea muritorilor, ce se transformă în sus¬ 
pine, dragostea şi desfătările acestei vieţi şi sub braţul Tău de viaţă 
purtător, mi-am căutat refugiul, pentru ca frumuseţea Ta s-o contem¬ 
plu în veci, Prea Fericite. 

Pentru Tine, Mire, mă păstrez curată... 

Psalm 3: Camera şi patul aurit al nunţii trecătoare le-am părăsit 
pentru Tine, Stăpîne, şi-n haine nepătate am venit pentru a intra şi eu 
împreună cu Tine în camera aducătoare de fericire. 

Pentru Tine, Mire, mă păstrez curată . . . 

Psalm 4: Am scăpat de nenumăratele ademeniri ale balaurului, am 
suportat văpaia focului şi atacurile ucigaşe ale fiarelor, în aşteptarea 
venirii Tale din cer, Prea Fericite. 

Pentru Tine, Mire, mă păstrez curată . . . 

Psalm 5 : Am uitat de patria mea, Cuvinte, am uitat de corul fecioa¬ 
relor, de mî-ndria mamei şi a neamului meu şi am dorit harul Tău, Hris- 
toase, pentru că Tu eşti totul pentru mine. 

Pentru Tine, Mire, mă păstrez curată . . . 

Psalm 6: Bucură-te, Hristoase, lumina cea neapusă, dătătorule de 
viaţă, şi primeşte acest imn pe care Ţi-1 înalţă corul fecioarelor Ţie, 
floare a perfecţiunii, iubire, bucurie, cumpătare, înţelepciune, cuvinte. 

Pentru Tine, Mire, mă păstrez curată . . . 

Psalm 7 : Deschide-ţi porţile, Regină, strălucit împodobită şi primeş- 
te-ne în cămara ta de nuntă, Mireasă, tu cea cu trupul fără prihană şi 
cu suflu curat. Cu aceleaşi haine ca ale tale ne-am aşezat iîngă Hristos 
pentru a-ţi cînta cântarea de nuntă, ţie, o, Mlădiţă. 

Pentru Tine, Mire, mă păstrez curată . . . 

Psalm 8 : Acum varsă lacrimi amare, suspină adine şi strigă cu jale 
fecioarele rămase în afara cămării, pentru că, stingîndu-se lumina can¬ 
delelor lor, n-au mai ajuns să intre în cămara bucuriei. 

Pentru Tine, Mire, mă păstrez curată . . . 

Psalm 9: Acestea au părăsit drumul cel sfînt, s-au angajat pe drumu¬ 
rile acestei vieţi, au neglijat, nenorocitele, să mai procure untdelemn 
şi, purtînd candele al căror foc se stinge, ele suspină din adîncul 
inimii lor. 

Pentru Tine, Mire, mă păstrez curată . . . 

Psalm 10: Cupe pline cu dulce nectar ni-s puse înainte să bem, o, 
fecioare ! Este băutura cerească pe care Mirele a pus-o înaintea acelora 
care au fost chemaţi la nuntă. 

Pentru Tine, Mire, mă păstrez curată . ... 

Psalm 11: Abei, cel ce strălucit a preînchipuit moartea Ta, Prea Fe¬ 
ricite, a zis pilin de singe cu ochii către cer : De mîna fratelui am fost 
lovit fără milă, Te rog, primeşte-mă, Cuvinte. 

Pentru Tine, Mire, mă păstrez curată . . . 

Psalm 12: Cu premiul castităţii ai încununat, Cuvinte, pe Iosif, fiul 
Tău prea iubit, pentru că fiind tîrît cu forţa spre patul ucigaş, de fe¬ 
meia aprinsă de pofte, el nu s-a lăsat îngenunchiat şi fugind a strigat: 

Pentru Tine, Mire, mă păstrez curată . . . 

Psalm 13 : Ca pe o mieluişea a adus Ieftae la altar pentru a fi jertfită 
Domnului pe fiica sa, care nu cunoscuse bărbat. Iar ea, care se asemă¬ 
na Ţie, Prea Fericite, cu glas mare striga : 

Pentru Tine, Mire, mă păstrez curată,.. 

Psalm 14: Cu dibăcie a ucis pe căpetenia duşmanilor curajoasa 
Iudith, cu frumuseţea ei l-a ademenit, dar nu şi-a murdărit trupul ei, ea, 
oare a zis triumfătoare : 

Pentru Tine, Mire, mă păstrez curată . . . 

Psalm 15: Văzînd cei doi judecători trupul Susanei, înnebuniţi de 
dragoste, au zis: O, femeie, dorim să împărţim patuJl cu tine în ascuns. 
Dar ea a zis cu glas tremurător : 

Pentru Tine, Mire, mă păstrez curată . .. 

Psalm 16: O, muieraticilor, prefer sa mor decît să pătez patul con¬ 
jugal şi decît să sufăr chinurile focului pedepsei divine. Mmtuieşte-mă, 
Hristoase, de aceşti nenorociţi. 

Pentru Tine, Mire, mă păstrez curată . . . 

Psalm 17: înaintemergătorul Tău, cel ce boteza mulţimile în apele 
prea curate, a fost ucis pe nedrept de un bărbat mustrat pentru desfrîu. 
Iar cînd uda cu sîngele său ţărîna, striga către Tine, Prea Fericite: 
Pentru Tine, Mire, mă păstrez curată . . . 

Psalm 18 : Cea care Ţi-a dat viaţă, cea plină de har neatins, şi fără 
de prihană, cea care Te-a conceput fără de sămânţă, în pîntecele ei', 
Fecioara, a suportat acuza de a fi trădat patul conjugal şi, însărcinată, 
striga către Tine, Prea Fericite: 

Pentru Tine, Mire, mă păstrez curată... 

Psalm 19: Dorind să vadă ziua nunţii Tale, Prea Fericite, îngerii pe 
care i-ai chemat din ceruri, Stăpîne, au venit să-Ţi aducă daruri în 
haine luminate : 

Pentru Tine, Mire, mă păstrez curată . . . 

Psalm 20: Pe tine, mireasă fericită, Fecioară prea curată, Biserică 
cu trup ca neaua şi cu buzele de aur, castă, fără prihană şi prea iubită, 
te slăvesc acum slugile tale : 

Pentru Tine, Mire, mă păstrez curată . . . 

Psalm 21 : S-a dus moartea şi stricăciunea, durerile şi lacrimile, tris¬ 
teţea care rodea inimile a dispărut şi iarăşi a strălucit peste muritori 
bucuria lui Dumnezeu : 

Pentru Tine, Mire, mă păstrez curată . . . 

Psalm 22: Raiul nu mai este gol, pentru că cel alungat de intrigile 
viclene ale balaurului îl locuieşte iarăşi, fără stricăciune, fără teamă, 
o, Prea Fericite : 

Pentru Tine, Mire, mă păstrez curată . . , 

Psalm 23: Cîntînd cîntarea cea nouă, astăzi corul fecioarelor te 
aşază în ceruri, Stăpînă prea înţeleaptă ; cu crini albi le este încinsă 
fruntea, iar în mîini poartă candele strălucitoare : 

Pentru Tine, Mire, mă păstrez curată . . . 

Psalm 24: O, Prea Fericite, Tu care locuieşti în lăcaşurile imaculate 
ale cerului, Tu care eşti fără de început şi pe toate le ţii cu puterea 
Ta cea veşnică, iată-ne, primeşte-ne şi pe noi împreună cu Fiul Tău, 
deschide-ne şi nouă porţile vieţii : 

Pentru Tine, Mire, mă păstrez curată . . . 

Euboulion: Grigorie, pe bună dreptate a obţinut Thecla locul I. 

G r i g o r i e : Da, pe bună dreptate. 

Euboulion: A, dar ce-mi trece prin gînd! Nu cumva străina din 
Telmesos a tras cu urechea de pe afară? M-aş mira să fi rămas liniş¬ 
tită, aflînd despre acest banchet şi să nu fi zburat întocmai cum zboară 
o pasăre către hrana ei, pentru a asculta discursurile voastre. 

Grigorie: Nu. Se zice că se afla la Metodie, pe când acesta se 
informa de la Virtute în legătură cu cele întâmplate. Ah, ce bine şi ce 
fericit trebuie să fie cineva cînd are ghid şi dascăl Virtutea! 

) 

Euboulion: Ei bine, Grigorie, pe cine vom declara mai buni: pe 
cei care nu încearcă dorinţele simţurilor sau pe cei care le încearcă 
.şi trăiesc cu toate acestea în feciorie ? 

Grigorie: Pe cei care nu încearcă dorinţele şi trăiesc în fecio¬ 
rie, pentru că aceştia au neîntinate mintea şi simţirea, sînt indiferenţi 
faţă de lume şi nu greşesc cu nimic. 

Euboulion: Perfect, Grigorie, trăiască castitatea, în faptă şi în 
gînd. Dar, oare, te plictisesc dacă, în dorinţa de a mă lămuri cît mai 
bine, pentru a nu mă învinui vreodată cineva că greşesc, insist asupra 
acestor discursuri ? 

Grigorie: Din contră, întreabă ce doreşti. Eu pot să-ţi demon¬ 
strez că cel ce nu încearcă poftele este mai bun decît cel care le în¬ 
cearcă. Iar (pentru aceasta) nimeni nu te va acuza că greşeşti. 

Euboulion: Bravo, mă bucur că mi-ai răspuns cu atîta uşurinţă 
şi mi-ai arătat de cită înţelepciune eşti plin. 

Grigorie: Euboullion, eşti foarte îndrăzneţ! 

Euboulion: De unde vezi? 

Grigorie: Pentru că vorbeşti aşa nu pentru a spune adevărul, 
ci pentru a-ţi bate joc de mine. 

Euboulion: Fii liniştit, dragule. Eu admir foarte mult perspica¬ 
citatea şi sentimentele tale înalte. Am zis aşa pentru că la o chestiune 
asupra căreia deseori înţelepţii nu cad de acord tu zici nu numai că îi 
cunoşti soluţia, dar vrei să înveţi şi pe alţii. 

Grigorie: Spune-mi, într-adevăr, te deranjează faptul că aceia 
care nu-s încercaţi de dorinţe sînt superiori celor ce sînt încercaţi de 
dorinţe, dar rămîin căşti? Sau îmi spui acestea doar pentru a glumi? 

Euboulion: Cum să fac una ca asta, eu, care mărturisesc, nu-s 
clar în această problemă ? Dar hai, prea înţelepte, spune-mi: în ce anu¬ 
me cei căşti, care nu-s încercaţi de dorinţe, sînt superiori celor ce sînt 
încercaţi de dorinţe şi rămîn totuşi căşti ? 

Grigorie: în primul rînd, pentru că îşi păstrează chiar şi su¬ 
fletul curat ; sufletul acestora nu este tulburat, nici întinat de gînduri 
şi închipuiri necurate şi de aceea Duhul Sfînt locuieşte în el. Aceştia 
nu sînt tiranizaţi de dorinţe şi furtuna pasiunilor nu-i atinge. Pe cînd 
admiră cu privirea priveliştile din afară şi lasă să se strecoare dorinţa 
(cea rea) întocmai ca un val în inima lor, nu puţin se întinează, pentru 
că, deşi ei se opun şi luptă împotriva plăcerilor, în gînd sînt învinşi 
de ele. 

Euboulion: Prin urmare, vom zice că sînt curaţi cei care se 
bucură de linişte şi nu sînt încercaţi de plăceri ? 

G r i g o r i e : Desigur. Unii ca aceştia sînt asiguraţi în «fericiri» 
că pentru statornicia credinţei lor «vor vedea pe Dumnezeu» (cf. Matei 
5, 8). Aceasta, pentru că nimic nu întunecă, nici nu tulbură ochiul su¬ 
fletului lor în contemplarea divinităţii. Ei, precum ara mai spus, au nu 
numai trupul neîntinat de pofte şi de împreunare, dar şi sufletul inac¬ 
cesibil gîndurilor necurate ; de aceea, în sufletul lor, locuieşte, ca într-un 
templu, Duhul Sfînt. 

Euboulion: Stai! Eu cred că pentru a descoperi unde se află 
adevărata superioritate, se cuvine să apucăm o cale mai dreaptă. Spu¬ 
ne-mi, ştii ce înseamnă a fi cineva un bun cîrmaci ? 

Grigoiie: Desigur. 

Euboulion: Oare (este un bun cîrmaci) acela care şi-a salvat 
corabia pe vremea unor enorme furtuni sau cel care a avut parte de o 
mare calmă şi de un timp senin ? 

Gr ig or ie: Cel (ce a salvat corabia) pe vremea unei furtuni 
enorme. 

Euboulion: Prin urmare, vom zice că şi sufletul care este asaltat 
de patimi, dar nu se lasă pînă nu-şi duce corabia — adică trupul — 
la limanul castităţii, este mai încercat şi superior celui ce navighează 
pe un timp liniştit ? 

Grigorie: Vom zice. 

Euboulion: Aşa că faptul de a face faţă cineva la atacurile du¬ 
hului celui rău, fără a se lăsa învins şi a se lupta stăruitor cu plăcerile, 
privind spre Hristos, aduce o laudă mai mare decît faptul de a trăi ci¬ 
neva în fericire, fără zbucium. 

Grigorie: Se pare. 

Euboulion: Ce zici ? Nu ţi se pare că Domnul însuşi spune că 
omul încercat de dorinţe, care totuşi trăieşte în castitate, este superior 
celui neîncercat de dorinţe, care a îmbrăţişat acelaşi mod de viaţă? 

Grigorie: Cînd (spune aceasta) ? 

Euboulion: Atunci cînd compară pe omul înţelept cu o casă 
bine întocmită pe temeliile ei, pe care ploaia, şuvoaiele de apă şi vîntul 
n-o pot prăvăli. Eu cred ca intemperiile simbolizează poftele, iar stînca 
simbolizează castitatea ce aduce sufletului statornicie şi linişte. 

G r i g o r i e : Se pare că ai dreptate. 

Euboulion: Altceva : nu ţi se pare că un medic bun este toc¬ 
mai acela care a făcut dovada calităţilor sale în cazul bolilor (grele) ? 

Grigorie: Da, aşa este. 


r. 






120 


METODIU DE OLIMP 


Euboulion: Iar despre cel care n-a făcut nici o ispravă şi n-a 
avut bolnavi pe mîinile sale, nu zici că este încă novice (şi nu-i acorzi 
încredere)? 

G r i g o r ie : Da. 

Euboulion: Atunci trebuie să zicem că şi sufletul înzestrat cu 
un trup pofticios, pe care îl linişteşte cu antidotul castităţii, este vred¬ 
nic de o mai mare cinste decît cel căruia soarta i-a hărăzit să locuiască 
într-un corp sănătos şi fără slăbiciuni. 

G r i g o r i e : Da, trebuie să zicem. 

Euboulion: Încă ceva : Care luptător se arată a fi mai bun în 
luptă : cel care are adversari puternici şi niciodată nu este învins de ei 
sau cel care n-are adversari ? 

G r i g o r i e : Este clar că cel ce are (adversari puternici). 

Euboulion: Aşadar, atletul adevărat (este cel care se luptă şi 
are adversari ?) 

Gr ig orie: Este. 

Euboulion: Ei bine, atunci şi sufletul care se luptă cu asaltu¬ 
rile pasiunilor şi nu este doborît de ele, ba din contră, le înfrînge, pare 
să fie mai puternic decît cel neîncercat de dorinţe ? 

G r i g o r i e : într-adevăr. 

Euboulion: Apoi, nu crezi tu, Grigorie, că pentru înfruntarea 
asalturilor poftelor celor rele se cuvine să aibă cineva multă bărbăţie ? 

Grigorie: Fără îndoială. 

Euboulion: Această bărbăţie nu este rod al virtuţii ? 

Grigorie: Evident. 

Euboulion: Deci, dacă răbdarea este rod al virtuţii, atunci su¬ 
fletul care este hărţuit, dar se împotriveşte poftelor, acela este mai pu¬ 
ternic decît cel nehărţuit ? 

Grigorie: Da. 

Euboulion: Iar dacă este mai puternic este şi mai bun ? 

Grigorie: Da. 

Exrboulion: Prin urmare, sufletul care este încercat de pofte 
dar rămîne cast este mai bun decît cel ce nu este încercat de dorinţe 
şi rămîne cast. 

Grigorie: Ai dreptate şi aş vrea să mă întreţin cu tine mai mult 
despre acest subiect. Deci, dacă eşti de acord, mîine voi reveni să te 
ascult. Acum, precum vezi, este timpul să mergem şi să ne ocupăm şi 
de omul «din afară». 

3 

I 

Zilele trecute m-am dus de la Milet la Patra împreună cu Produs, 
pentru că* voiam să-l văd pe Teofil. Aflasem că datorită furtunii, el de¬ 
barcase acolo şi că urma să rămână acolo cîteva zile. 

Ajungînd acasă ia Aglaofon şi intrând înăuntru, l-am găsit pe Teo- 
fid în vestibulul casei, stînd pe un fotoliu, iar Aglaofon se plimba. în 
jurul lui stăteau pe pământ Sistelius, Auxentius, Memian, cîţiva cetăţeni 
şi Aglaofon. întreţinîndu-se cu Teofil, filosofau în legătură cu natura 
trupului şi cu învierea. Acesta, stînd pe fotoliu, răspunde fiecăruia pe 
rînd la întrebări. îndată ce am intrat şi ne-a văzut Aglaofon, dîndu-ne 
mîna, a zis : «Bine ai venit, Eubulius ! Eu şi cu Sistelius ne certăm de 
mult timp în legătură cu faptul dacă trupul înviază, devenind moşteni¬ 
tor al nestricăciunii, împreună cu sufletul. De aceea, te facem arbitru 
al dezbaterii noastre şi să ne arăţi dacă eu spun adevărul». Eu am răs¬ 
puns : «Auxentius, s-ar cădea ca peste aceste treburi să fie pus unul 
mai bun şi peste cei simpli să fie cel mai înţelept. Aglaofon, am zis eu, 
nu se cuvine ca ignorînd pe cel înţelept, să discuţi cu cel simplu». 

Adresîndu-se celor de faţă, a zis Auxenţiu : «O, bărbaţi, cele pro¬ 
puse de Aglaofon merită să fie totdeauna discutate, numai să aibă cu 
cine. Nu-i putem, însă, da atenţie atîta timp cit nu aflăm de la el destule 
lucruri în legătură cu dezbaterea despre înviere». 

— Bine ai grăit, Auxenţiu, a zis Memian. Eubulius va avea de a- 
cum încolo grijă de Aglaofon. Acum, cit timp este Teofil aici, se cu¬ 
vine să-şi arate destoinicia în această dezbatere. Dacă socotiţi, o, băr¬ 
baţi, să cunoaşteţi acest lucru, atunci Teofil, care este destoinic în toate 
privinţele, să binevoiască a aduce dovezi că după moarte acest trup în¬ 
viază în vederea moştenirii nestricăciunii. 

II 

Răspunzând, însă, Sistelius a zis: «Nu grăieşti corect, Memian, 
vrînd să rezolvi atît de repede o astfel de problemă. Se ştie că atunci 
cînd cineva este pus să vorbească în public, din orgoliu personal, ţine 
să demonstreze că are dreptate, fără a lua în seamă dacă ceea ce de¬ 
monstrează este adevărat şi util. Cei care cumpără cercetează mărfurile 





122 


METODIU DE OLIMP 


lăudate de vînzători, pentru că aceştia au obiceiul să spună şi minciuni. 
La fel trebuie să facem şi noi. Ca să nu greşim acceptând totul fără o 
prealabilă examinare, cred că este bine ca fiecare dintre noi, la rîndul 
său, să-şi expună părerea către Teofil; apoi, după ce toate aspectele au 
fost examinate cu competenţă, cei de păreri opuse să formuleze între¬ 
bări. Lupta va fi puternică, iar cel care va şti să combată şireteniile ad¬ 
versarului se va arăta demn reprezentant al Bisericii celei adevărate, 
în felul acesta, discuţiile noastre nu vor fi de prisos, ci după rînduială, 
şi nici o chestiune nu va rămîne neexaminată şi nesoluţionată. Aşa tre¬ 
buie sa vadă lucrurile un om înţelept şi iubitor de adevăr». Această pă¬ 
rere a plăcut celor prezenţi şi noi toţi am lăudat-o. 

III 

A aprobat-o şi Teofil şi a poruncit ca Aglaofon, care era şi medic, 
să vorbească despre natura trupului. Pentru a înţelege mai bine lucru¬ 
rile, a dispus să fie examinate şi părerile adverse, pe care eu reluîndu-le, 
să le combat pentru ca din această discuţie contradictorie să strălu¬ 
cească adevărul, precum străluceşte aurul încercat în foc. Pentru că 
unii nu sînt de aceeaşi părere, dat fiind că în felul acesta se fac cunos¬ 
cute tezele ereticilor. Noi, însă, arătăm cu cuvintele profeţilor că Sfîn- 
tul Duh a dat pe faţă vrednicia celor pioşi, cit şi nevrednicia celor ne¬ 
legiuiţi. Aşa cum este cazul lui Solomon, care descrie pe amantă. Vor¬ 
bind despre amantă şi descriind felul ei de a fi, el vorbeşte despre o 
erezie oarecare. El zice : «Ea a stat la uşă şi a chemat la sine pe cei ne- 
înţelepeţi» (Prov. 9, 14) ; «L-a întâlnit o femeie care avea înfăţişare de 
desfrânată, care face ca inimile tinerilor să se înflăcăreze. L-a îmbrăţi¬ 
şat şi d-a sărutat cu o faţă fără ruşine şi i-a vorbit» (Prov. 7, 10 şi 13) ; 
«Vino să ne îmbătăm de dragoste pînă dimineaţa, vino să ne cufundăm 
în dragoste. Pentru că bărbatul meu nu este acasă, ci este plecat într-o 
lungă călătorie. A luat cu sine o pungă plină cu bani şi va veni acasă 
doar după ce va călători multe zile» (Prov. 7, 18—20). Chiar şi ceea ce 
ni se pare nepotrivit a fi prezentat are rostul de a ne face înţelepţi. De 
la această imagine, gîndul este purtat la alta spirituală ; cititorul este 
îndemnat să apuce calea virtuţii şi odată cu aceasta, instruit, să nu fie 
înşelat prin cuvinte mincinoase. Alţii găsesc chiar util acest mod în care 
se vorbeşte în «înţelepciune». Pentru că păstrînd rînduiala firii, s-a rea¬ 
lizat o înţeleaptă şi adevărată cercetare a problemei. Afirmaţia: «Viaţa 
noastră este scurtă şi tristă şi nu este miîntuire pentru omul ajuns la 
sfîrşitul vieţii. Nu este nimeni care să se întoarcă din Şeol. Din chiar 
acesta ne-am născut şi după moarte vom fi ca şi cînd n-am fost. Pentru 
că un abur este răsuflarea noastră şi raţiunea este o scînteie care se 
arată la mişcarea inimii noastre. Atunci cînd viaţa se stinge, trupul nos- 

tru devine cenuşă, iar duhul se desparte de el ca o uşoară adiere de vînt» 
(înţel. Sol. 2, 1—3) prezintă imaginea acelora care zic că totul a apărut 
de la sine, că toate s-au făcut fără a fi prevăzute. Unii, însă, plini de zel 
după adevăr, sînt tulburaţi de acest fel de exprimare ! De aceea, nu este 
lucru nepotrivit ca şi noi să cercetăm afirmaţiile ereticilor, ca să putem 
nimici minciuna. Pentru că ei au răspîndit neadevărul până la cer. De 
aceea, de acum înainte este rîndul tău, Aglaofon, să continui discuţia şi 
s-o duci la bun sfîrşit. 

IV 

Auzind cele spuse de Teofil, Aglaofon s-a roşit şi a privit atît de 
întunecat la mine, că-mi venea s-o iau ia fugă. El a început să vorbeas¬ 
că aşa : Dacă, aşa cum ziceţi voi, există o înviere a trupurilor moarte şi 
o transformare a lor în (elemente) nemuritoare, spuneţi cum se face că 
Dumnezeu a făcut pe om fără cîrpa aceasta de trup, aşa cum învaţă 
Scriptura ? Pentru că «hainele de piele» pe care El le-a făcut după ce 
Adam şi Eva au călcat porunca sînt, în mod evident, trupurile cu care 
noi am fost îmbrăcaţi după ce am călcat porunca; cătuşele cu care am 
fost legaţi în vederea pocăinţei. Trupurile au fost numite piele, pentru 
că sînt întocmai ca nişte cătuşe (din piele) şi ca un mormânt pentru su¬ 
flet, care a fost condamnat să fie înmormântat în el, ca să nu se chinuie 
în veac. Nu din pielea animalelor moarte, întocmai cojocarilor, a făcut 
Dumnezeu primele haine pentru om; «hainele de piele» despre care se 
vorbeşte acum sînt trupurile grele, făcute din pămînt. Profetul Ieremia 
le numeşte cătuşe în «Plîngerile» sale, iar pe oameni, «legaţi de pămînt». 
David ne numeşte, de asemenea, «legaţi» şi spune că Dumnezeu ne-a 
legat cu legături de lut din cauza încălcării poruncii Sale de către 
Adam ; pentru ca noi, ostenindu-ne mult pentru a obţine hrana din pă¬ 
mînt, să nu putem înălţa capul şi să vedem fructul vieţii. Pentru că 
zice (Dumnezeu): «Acum să-l împiedicăm, ca nu cumva să-şi întindă 
mîinile, să mănînce din pomul vieţii şi să trăiască în veac. De aceea, 
l-a alungat Domnul din paradisul desfătării, ca să lucreze pămîntul din 
care a fost luat. Şi a izgonit pe Adam» (Gen. 3, 22—24). 

Mult necaz i-a adus (omului) trupul din cauza mîncării. Slujind 
lui, omul a căzut pradă lăcomiei şi a căutat să adune cît mai multe bu¬ 
nuri materiale. Din cauza acestora a purtat toate luptele şi războaiele. 
In schimb, trupul ce face : ne copleşeşte cu pofte, cu boală, cu frică şi 
alte lucruri rele. Toate acestea nu îngăduie sufletului să tindă spre ceea 
ce este bine şi să recunoască vreunul din bunurile netrecătoare. Chiar 
dacă încearcă să facă ceva bun, trupul duce la rătăcire, întunecă min¬ 
tea şi o aduce la confuzie, iar aceasta nu-i permite să vadă clar reali¬ 
tatea, precum face sepia, acel peşte marin care împroaşcă cu negreală. 

Sufletul vede clar realitatea numai cînd este eliberat de trup ca de nişte 
lanţuri. Abia atunci este în stare să vadă şi să înţeleagă realitatea. Pînă 
atunci, ochii noştri sînt opriţi de rătăcire să vadă, iar urechile sînt 
oprite să audă şi toate celelalte simţuri (să-şi împlinească rostul). în 
plus, atîta timp cit sîntem în trup nu sîntem. în stare să cunoaştem forma, 
mărimea, nici înţelepciunea de care este capabil sufletul. 

V 

în rîndul al doilea, nestricăciunea nu poate fi cauza (stricăciunii), a 
înclinărilor rele, a greşelilor şi a păcatelor, pentru că sufletul singur, 
separat de trup, nu poate păcătui. Dacă faptul că omul a fost îmbrăcat 
cu trup de carne ar fi bun, aşa cum ziceţi voi, atunci ar trebui ca de la 
început, pe cînd se afla în Paradis, înainte ca Adam să păcătuiască, pe 
cînd contempla înţelepciunea şi a luat din pomul vieţii, să fi fost în 
trup. Se pare, însă, că atunci ducea o viaţă departe de patimi şi strică¬ 
ciune. Acum duce o viaţă tristă şi foarte grea pentru că a fost îmbrăcat 
într-o haină de piele. Aşa a învăţat şi Pavel cînd a zis : «Eu am trăit 
cîndva fără lege...». (Prin aceste cuvinte), cum arată şi cele ce urmează, 
se referă la viaţa protopărinţilor (în Paradis), înainte de venirea poruncii. 
Atunci omul nu putea să fie stăpînit de cel rău, nefiind trupesc. Pentru că 
sufletul singur nu poate păcătui. Dar după ce a zis : «Eu am vieţuit cîndva 
fără de lege» a adăugat cu asprime : «Eu, însă, sînt trupesc, vîndut pă¬ 
catului». Dar să spunem lucrurile mai pe larg. El zice : «Pentru că ştiu că 
în trupul meu nu trăieşte binele. Vreau binele, dar nu găsesc puteri să-l 
fac». Cu alte cuvinte, nu poate asculta de duh, care este robit de poftele 
cărnii, pentru că această carne nu este în stare să conceapă binele şi 
recunoaşte că acesta duce sufletul la moarte şi stricăciune. El, însă, în¬ 
setează să se elibereze de trup, aşa cum rezultă din cuvintele: «Om ne¬ 
norocit ce sînt! Cine mă va izbăvi de acest trup al morţii ?» (Rom. 7, 24). 

Pri-n urmare, trupul este o adevărată temniţă în care ne-a închis 
Dumnezeu din cauza încălcării poruncii, ca noi să suferim pedeapsa 
grea pentru neascultare. 

VI 

Se cuvine, de asemenea, să cercetăm dacă nu cumva şi cuvintele din 
Psalmi: «Tu ne-ai încercat, Dumnezeule, ne-ai limpezit întocmai ca ar¬ 
gintul în cuptorul de foc; ne-ai adus în laţ şi ne-ai pus o grea povară 
pe coapse; am fost trecuţi prin foc şi prin apă, dar Tu ne-ai izbăvit şi 
ne-ai dat linişte» (Ps. 66, 10—12) au fost spuse despre suflete, despre 
punerea lor în trup ca într-o cursă şi ca într-un adevărat loc de chin, 
de care vor fi scutite la înviere. Zic unii din neştiinţă că după ce sufletul 
va fi dezlegat de lanţuri şi după ce omul va fi absolvit de pedeapsă şi 

se va duce de aici da odihnă, în cele din urmă va lua iarăşi jugul şi va fi 
înfăşurat cu putreziciunea, că va purta totdeauna această argilă, pe dina¬ 
fară împodobită cu frumuseţi înşelătoare, dar pe dinlăuntru plină cu 
viermi şi miros urît ; că va purta acest trup greoi, care împinge sufletul 
către plăceri şi trage în jos duhul împovărat, pe acela care arde cu por¬ 
nirile lui aripile minţii şi nu permite sufletului să vadă pomul vieţii, pe 
acela care este izvorul nelegiuirii şi al tristeţii. 

VII 

Cit de nechibzuiţi sînt aceia care spun că omul trebuie să se întoarcă 
la aceste apucături. Pentru că dacă vor învia aceleaşi mădulare ale 
trupului, fiecare cu forma sa, atunci trebuie spus că el va avea şi ace¬ 
leaşi trebuinţe : să mănînce, să bea, să se împreuneze. Aşa că viaţa se 
consumă în acest fel şi nu mai poate fi vorba de viaţa cerească a sfinţi¬ 
lor, despre care a spus Hristos atunci cînd a fost întrebat de saduchei, 
că la înviere vor fi «ca îngerii din cer» (Matei 22, 30). Pentru că îngerii 
nu poartă povară trupească, ci sînt «duhuri slujitoare» (Evr. 1, 14) şi au 
nevoie de hrană duhovnicească. Iar dacă îndrăzneşte cineva să spună că 
îngerii au trupuri, atunci cum se face că sînt într-o atît de mare fericire 
şi strălucire, că văd marea nestricăciunii, care este Dumnezeu, la care 
nu poate privi nici un trup ? Pentru că n-are nimic comun ceea ce este 
stricăcios cu ceea ce este nestricăcios (I Cor. 15, 50). 

VIII 

Cum adică, pe cînd cerul «ca o haină se va învechi» şi pămîntul va 
trece, aceste trupuri stricăcioase nu vor trece, ca şi cînd mai durabile şi 
mai importante sînt ele decît cerul ? Nu este, oare, o nesăbuinţă a afirma 
că Dumnezeu preţuieşte atît de mult acest trup care este o nimica toată 
faţă de întreaga creaţie şi să se spună că pe cînd aceasta va trece, trupu¬ 
rile vor rămîne ? Pentru că, dacă luăm ca adevărate cuvintele lui Hristos 
şi ale profeţilor, anume că pămîntul şi cerul vor trece, înseamnă să ac¬ 
ceptăm că şi trupurile vor trece cu elementele din care sînt alcătuite. 
Iată ce spune duhul profetic : «Ridicaţi ochii spre cer şi priviţi jos spre 
pămînt; «cerul va pieri ca un fum şi pămîntul se va preface în zdrenţe 
ca o haină, iar locuitorii vor trece ca şi acestea» (Isaia 51, 6 ; Ps. 101, 27). 

După Apostolul Pavel «chipul acestei lumi va trece» (I Cor. 7, 31), 
adică vor trece fiinţele trupeşti ; iar pe cînd materia se va duce, tot ceea 
ce este spiritual va rămîne fără trup şi se va desăvîrşi întru sfinţenie. 
Aşa că acela care zice că trupurile oamenilor nu vor trece, pe cînd cerul 
şi pămîntul şi întreaga creaţie vor trece, acela este un hulitor şi fără 
minte. Spune : dacă seacă izvorul, mai poate să existe fluviu şi să curgă 

apă în albia sa ? Nu. La fel nu poate rămîne trupul printre cele fără de 
trup; el trece topindu-.se în prezenţa Esenţei celei reale şi preacurate 
precum se topeşte ceara în foc. Apoi trupurile au nevoie, pentru a-şi 
duce existenţa, de un loc adecvat, aşa cum păsările au nevoie de aer r 
peştii de apă, iar cele de pe pămînt de pămînt. Cînd acestea vor dispărea 
şi nu va mai fi nici aer, nici apă,nici chiar firmamentul şi stelele, trupu¬ 
rile cum vor mai dăinui? Platon zice că timpul însuşi este în legătură cu 
cerul şi că odată cu trecerea lui va trece şi el. 

IX 

Dar să spunem lucrurile şi mai deschis. Iată alte aspecte care arată 
cît de mult greşesc cei care susţin că trupul înviază. (Este ştiut) că firea 
trupului este schimbătoare, ca aceasta nu este aceeaşi nici pentru scurt 
timp, că se aseamănă cu apa unui fluviu, care, pe de o parte trece şi pe 
de altă parte alta îi ia locul. Atunci, care trup va învia? Al copilului,, 
al adolescentului sau al bătrînului ? Trupul nu rămîne totdeauna ace¬ 
laşi, pentru că elementele existente sînt îndepărtate mereu de cele intro¬ 
duse prin hrană. Aşa că altul este trupul copilului abia născut, altul al 
adolescentului şi altul al bătrînului; schimbăm trupul avut mai înainte 
cu altul, aşa cum schimbăm nişte haine vechi nepotrivite cu vîrsta. Ast¬ 
fel, elementele tari şi grele sînt eliminate de stomac, pe cînd cele moi 
şi uşoare trec în vene şi, preluîndu-le, sîngeîe le transportă în sus şi-n 
jos în întreg corpul şi-l măresc. Cu cîtă înţelepciune pregăteşte Dum¬ 
nezeu lutul, primul artizan al trupului nostru ! Cum îl transformă în sevă 
şi cum înmoaie organismul, impregnîndu-1 cu sînge! Cum elimină din 
hrană tot ceea ce nu se dizolvă şi nu curge prin vene, dus de sînge ca 
un abur la locurile unde este nevoie ! 

Aristotel spune că elementul rece, care pluteşte în aer, este adunat 
de căldură şi, transformîndu-se în apă, cade pe pămînt; că elementele 
aerului şi ale pămîntului se schimbă, că ceea ce a fost lichid se întăreşte. 
Mai precis, aerul prin intermediul focului se transformă în abur, aburul 
se transformă în apă, apa în pămînt, pămîntul în copaci, copacii în foc, 
focul în aer. Aşa se întîmplă şi în trup : primul lucru care are loc este 
amestecarea elementului uscat şi a celui lichid cu sucurile care le prelu¬ 
crează pe acestea întocmai ca un bucătar. Al doilea lucru este transfor¬ 
marea acestora într-un lichid stacojiu, care trece în sînge. Al trei¬ 
lea lucru este împrăştierea lor în tot trupul şi transformarea lor 
în carne. Separarea elementelor are loc în trei etape şi se face întocmai 
ca prin fierbere. Prin vene curge sîngele. El este alcătuit dintr-un ele¬ 
ment lichid şi o bilă dublă. Elementul lichid are aspectul zerului, bila 
galbenă arată ca vinul, iar cea neagră ca drojdia. In tot corpul există 

o continuă transformare. Cauza tuturor prefacerilor este căldura noastră. 
Datorită ei m în ca rea oarecum se coace, devine plăcută, spumoasă şi sta¬ 
cojie şi trece din stomac în vene. Fructele care sînt la început mici şi 
apoase, albe ca aspect, acre la gust, devin dulci şi roşii, datorită razelor 
soarelui. Le schimbă în diferite forme căldura noastră naturală. Mînca- 
rea ingerată mai întîi o moaie şi o face albă ca un lapte şi ca o spumă, 
apoi stacojie, schimbînd-o în sînge şi carne, apoi o face neagră, transfor- 
mind-o în fiere neagră, ficat şi splină. Cu elementul fluid se alimentează 
arterele, cu sînge se alimentează carnea, iar cu cel vîscos se alimentează 
măduva. 

Hipocrate a spus că pămîntul este pentru copaci ceea ce este sto¬ 
macul pentru fiinţele vii. Copacii cresc din pămînt şi se întorc în pă- 
mînt, chiar frunzele şi fructele tot pămînt sînt. La fel se întîmplă şi cu 
hrana : este luată din pămînt, pătrunde în trup şi revine în pămînt, pen¬ 
tru ca să se împlinească porunca lui Dumnezeu: «Pămînt eşti şi în pă¬ 
mînt te vei întoarce» (Gen. 3, 19). Carnea, oasele şi tendoanele se trans¬ 
formă în păr, unghii, vîscozităţi, lacrimi şi în celelalte elemente umede 
din corp; acestea revin în pămînt, pămîntul se transformă în mîncare,. 
mâncarea în sînge, acesta în oase, păr şi tendoane şi devine iarăşi o făp¬ 
tură vie. 

X 

Aşa că nu este posibil a fi menţinut totdeauna acelaşi trup; cel care 
există se consumă, trecînd în păr, sînge şi oase, şi altul îi ia locul din 
hrană, păstrîndu-i însă forma, încît mereu se schimbă şi niciodată nu 
este acelaşi, deşi pare că este acelaşi. De unde se pune la loc carnea 
care s-a dus de pe bolnavi, de unde sângele care curge din răni, dacă 
nu din hrană, care, în urma celor trei prelucrări, se schimbă în alte ele¬ 
mente, precum pămîntul schimbă substanţele luate din pămînt în frunze 
şi fructe şi se împrăştie în toate mădularele ? Să nu acceptăm, deci, lu¬ 
cruri imposibile şi să ne îngropăm speranţele în lut, ci să privim şi să 
cugetăm la «cele de sus», unde este Hristos, nu la cele de pe pămînt, la 
cele stricăcioase, nevrednice de splendorile divine. 

XI 

Şi mă rog, care trup va învia ? Cel pe care l-a ruinat pierderea sîn- 
gelui sau alte răni sau un altul nou ? Pentru că nu rămâne aceeaşi carne, 
ci se înlocuieşte cu cea provenită din mîncare. Puteţi să spuneţi pe cine 
va învia Dumnezeu, ţinînd seama că nimic nu dispare, pentru că El ţine 
totul ? 

Cineva s-a curăţit de păcat acum un an sau mai demult, după aceea 
a trăit în desfrîu, apoi s-a abţinut şi iarăşi a căzut în desfrîu ; a făcut 
aceasta deseori. Primele sale trupuri s-au transformat şi au dispărut, 

precum am demonstrat, şi n-a trăit cu acelaşi trup în curăţie şi desfrîu. 
La înviere, cînd va ti judecat, care sau cîte trupuri va avea sufletul ? 
Pe acelea cu care a trăit în curăţie sau pe cele cu care a dus viaţă des¬ 
trăbălată ? Dacă spuneţi că numai ultimul înviază pentru a primi răsplată 
pentru toate faptele, vă întreb : Cît de drept este acel judecător care, pe 
cînd unul comite incest, pe altul pedepseşte ? Cît de corect este acel con¬ 
ducător de oşti, care, pe cînd unul biruie, pe altul încoronează ? Deci, 
totul demonstrează că acest trup schimbător, care ia forme diferite, 
moare, se descompune şi trece, cum zice şi Pavel : «trupul nostru din 
afară se descompune, însă cel dinlăuntru se înnoieşte zilnic» (II Cor. 
4, 16), nu poate învia. Spune Apostolul Pavel: «Ştim, într-adevăr, că dacă 
se desface casa noastră pămîntească a trupului, avem o clădire în cer 
de la Dumnezeu, o casă care nu este făcută de mînă, ci este veşnică» 
(II Cor. 5, 1). Asupra acestui fapt este absolut necesar să stăruim, pentru 
că nu este vorba despre lucruri obişnuite, ci despre felul cum trebuie să 
credem. Toţi profeţii într-un glas şi apostolii socotesc trupul drept o po¬ 
vară şi o nenorocire pentru suflet. Iată ce spune un profet referitor la 
lungimea vieţii : «Vai mie, că viaţa mea s-a lungit» (Ps. 119, 5). Un altul : 
«Om nenorocit ce sînt, cine mă va izbăvi de acest trup al morţii ?» 
(Rom. 7, 24). 

XII 

La fel plîng şi se tînguiesc alţii, vorbind despre începutul lor, 
despre unirea (sufletului) cu trupul şi iertarea în această viaţă. «De 
n-ar fi fost ziua în care m-am născut şi noaptea în care s-a zis : Iată s-a 
născut prunc de parte bărbătească» (Iov 3, 3). «Blestemată să fie ziua în 
care m-a născut mama mea» (Ier. 20, 14). Solomon zice : «Am fericit mai 
mult pe cei morţi decît pe cei vii, care zic : Iată că trăim. Şi mai mult 
decît pe aceştia doi, am fericit pe cel care nu s-a născut, care n-a văzut 
toate relele care se petrec sub soare» (Eccl. 4, 2—3). El are în vedere 
părtăşia cărnii cu sufletul, atunci cînd zice : «Doamne, Dumnezeule, să 
fim repede şi curînd...». Pentru că această părtăşie nu poate dura prea 
mult. «Duhul meu, zice Domnul, nu se va odihni în aceşti oameni, pentru 
că ei sînt came» (Gen. 6, 3) şi sînge, iar carnea şi sîngele vor trece, «pen¬ 
tru că tot trupul este ca iarba şi toată strălucirea lui este ca floarea ier¬ 
bii ; iarba se usucă şi floarea cade, însă cuvîntul Domnului rămîne în 
veac» (Ier. 40, 6—8). In cazul de faţă, suflarea, adică sufletul este numit 
Cuvîntul Domnului, pentru că atunci cînd viaţa trupului se sfîrşeşte Şi 
«ţărîna se întoarce iarăşi în pămînt» (Eccl. 12, 7) întocmai ca o floare 
care cade cînd se usucă, atunci duhul nostru se duce în sus către Cel cu 
care este înrudit. «Cît timp sîntem în trup, pribegim departe de Domnul» 

(II Cor. 5, 6). De aceea, ne şi grăbim să ieşim din trup (I Cor. 15, 50), să 
ne apropiem de Dumnezeu, «să venim la Domnul», pentru că «sîngele şi 
carnea nu vor moşteni împărăţia lui Dumnezeu, nici stricăciunea nu va 
moşteni nestrică-ciunea» (I Cor. 15, 50). 

După ce a spus toate acestea, Aglaofon a tăcut. 

XIII 

Metodius; Eu eram gata să răspund acestor afirmaţii, însă oas¬ 
petele din Midia, Produs, a zis : N-a expus îndeajuns poziţia adversă, 
aşa că mai sînt încă multe de spus. N-a spus tot ceea ce trebuia spus. 
Eu m-am mirat şi am zis : Ai de gînd să ajuţi şi tu această expunere, ca 
şi cînd lucrurile nu s-au pritocit şi răstălmăcit destul ? 

Produs : Nu crezi că trebuie să filosofăm despre înviere ? Des¬ 
pre aceasta trebuie să se vorbească. Trebuie să se expună şi celelalte 
păreri care nu s-au spus şi, atunci cînd totul va fi arătat de adversari, tu 
să-ţi expui părerea. Ce zici, nu ţi se pare corect ceea ce spun ? 

Metodius: Am zis : Despre aceasta, mai mult decît orice, pentru 
că tocmai de aceea are loc adunarea noastră. 

XIV 

Produs: Ridicîndu-se, Produs a zis : Ascultă şi pe cele ce au ră¬ 
mas, pentru că este timpul să spunem cum şi din ce a fost alcătuit trupul. 
A fost alcătuit din particule indivizibile: din foc şi din pămînt, aer şi 
apă; din fiecare luînd Dumnezeu ceea ce era necesar, a făcut cu meşte¬ 
şug acest trup, bine amestecat din toate elementele, dar un lucru nefo¬ 
lositor. El dăinuieşte în măsura în care se menţine echilibrul acestor ele¬ 
mente ; cînd acesta este tulburat, iar un element creşte sau se micşo¬ 
rează, se produc nenumărate boli, trupul este slăbit, iar sufletul nu mai 
poate să-l ocrotească, aşa cum se întîmplă cu o corabie care se distruge 
şi părţile ei se desfac. 

In mod firesc, trupul mort se descompune şi se risipeşte, iar fiecare 
element reintră în masa lui. 3n trup nu mai există aceeaşi coeziune în¬ 
tre elementele care mai înainte alcătuiau o imagine frumoasă, elementul 
lichid se transformă în apă, cel cald în foc, cel solid în pămînt şi cel rece 
în aer, ele nemairămînînd în forma de la început. Pentru că nu mai este 
posibil ca, pe cînd părţile se resping şi elementele se transformă în cele 
asemănătoare lor, să mai dăinuie amestecarea. Dealtfel, se şi cuvine ca 
ele să se reunească cu elementele -lor, să nu mai rămînă nimic din trup 
în veci. 


9 — Sfintul Grigorie Taumaturgul 

Dacă cineva zice că trupul se reface din elementele din care a fost 
la început, spune ceea ce îi vine la îndemînă... Afirmînd aşa ceva, ne 
facem de rîs, învăţînd lucruri imposibile. Cum pot părţile trupului, care 
s-au amestecat cu alte trupuri şi cu elementele din clasa lor, să fie re¬ 
cunoscute şi fiecare dintre noi să-şi primească trupul de mai înainte ? 

XV 

Iată încă un exemplu din care rezultă că acest fapt este imposibil şi 
în natură. Să luăm o cantitate de vin, lapte, sînge sau orice altceva care 
se poate amesteca cu apa şi s-o vărsăm în mare. După ce am făcut a- 
ceasta, să strîngem iarăşi ceea ce am vărsat —- vinul sau uleiul — ne- 
amestecat cu apa, dacă mai poate rămîne neamestecat cu o cantitate 
atît de mare de apă. Este imposibil să rămînă neamestecat cu apa în care 
a fost vărsat şi apoi a fost luat. Să nu se mire cineva şi (să nu pună 
întrebări) pentru că punînd întrebări se arată a fi necredincios. 

Prin urmare, nu este posibil ca trupul nostru, după ce elementele 
din care a fost alcătuit s-au desfăcut şi s-au adăugat celor înrudite cu 
ele, să fie păstrat. Şi fiindcă fiecare element merge la al său: carnea în 
foc, apa în apă, răcoarea în aer, cum mai poate învia trupul cu acele 
părţi din care a fost alcătuit ? 

XVI 

Poate se va spune că Dumnezeu va lua din masa elementelor pe cele 
ieşite din trup : căldura din elementul fierbinte, răcoarea din cel rece şi 
pe celelalte şi că va fi împlinit ceea ce s-a golit, aşa cum se întîmplă cu 
un burduf, pentru că nu este nici o deosebire dacă se păstrează măsura. 

Dar iată ce-ţi spun, Eubulius : în acest caz elementul care se varsă 
trebuie păstrat separat de apa în care se varsă. Or, este imposibil să fie 
păstrată neamestecată apa vărsată în apă. Ea se amestecă nu numai în 
trupul omului, ci şi în cel al monştrilor mării, al animalelor şi al păsă¬ 
rilor. De aceea, putem spune că trupul fiecăruia înviază alcătuit iarăşi 
din cele patru elemente, dar nu din aceleaşi din care a fost alcătuit înainte 
de moarte. Putem spune că vor fi aceleaşi în sensul în care se spune des¬ 
pre un artist care, topind la un loc mai multe statui şi o cantitate de 
ceară, face alte statui, asemănătoare cu cele dintîi. Statuile de la înce¬ 
put sînt modelate dintr-o anumită materie, celelalte însă, din materia lor 
şi din alta adăugată. La fel trebuie să spunem şi despre trup: întîi, că 
fiind refăcut din materie, este iarăşi carnal j în rindul al doilea, că nu 
este acelaşi, alcătuit din părţile sale, din care era alcătuit mai înainte. 

XVII 

Iar dacă nu înviază acelaşi trup, ci un altul, precum s-a arătat, cade 
afirmaţia că trupul va fi părtaş atît la necazuri şi munci, cît şi la cinste 

şi încoronare. Mai mult, dacă ar fi totuşi posibil ca trupul aducător de 
atîta trudă să se împărtăşească de aceleaşi bunuri ca şi sufletul — fapt 
imposibil, demonstrat din prisosinţă de cuvîntul nostru, pentru că trupul 
care n-a cqnlucrat cu sufletul (la săvîrşirea faptelor) nu se poate îm¬ 
părtăşi nici de pedepse, nici de recompense — atunci, ce nevoie are su 7 
fletul care, după ce a colaborat cu un trup, la judecată să fie pedepsit 
sau răsplătit împreună cu altul, să fie obligat a primi un al doilea trup 
şi sînge ? Şi dacă este inutil şi imposibil să se dea sufletului un alt trup 
decît al său, ne rămîne să spunem că i se va da un altul spiritual, simplu, 
cu care să rămînă în cer. Pentru că, zice Apostolul: «Se seamănă un 
trup firesc şi înviază trup duhovnicesc» (I Cor. 15, 44). 

XVIII 

Ce ţi se pare, Eubulius, am spus ceva nou ? Eu cred că şi tu gîndeşti 
la fel ca mine. Dacă n-am spus ceva bine, arată-mi că am spus născociri 
şi combate-mă; dacă nu, nu mă combate şi nu mă corecta. Ştiu şi eu: 
cine pune preţ pe aceste lucruri trebuie să mărturisească. Iona n-a fost 
ucis în pîntecele chitului şi după trei zile şi trei nopţi a fost 
aruncat pe ţărm sănătos şi întreg... Eu cred că aceştia ori nu ştiu, ori 
pricep foarte greu. Altfel nu înţeleg ca un om care este surd complet, 
auzindu-i cît discută, dar nimic adevărat spunînd... Şi acum, afirmaţiile 
ereticilor care răstălmăcesc credinţa în înviere nu mă mîhnesc atîta ca 
afirmaţiile oamenilor Bisericii. «Pentru că, ce am eu să judec pe oamenii 
din afară?» (I Cor. 5, 12), care nu cred drept, nici adevărat? Nu mă las 
învăţat de ei şi nu sînt obligat să le cercetez în amănunt afirmaţiile. 

Ascultă acum şi un cuvînt al înţeleptului Origen — din multele care 
se pot cita. El spune că după ce acest trup este îngropat, se descompune 
şi se sfărîmă în multe părţi, întocmai ca un vas de lut, care a doua oară 
nu mai poate fi refăcut din aceleaşi cioburi. Că nu este bine să pornim 
către lucruri necunoscute pînă cînd, prin multe discuţii, nu aflăm bine 
adevărul. 

XIX 

Origen, care este un om competent al Bisericii, unul care a parcurs 
întreaga Sfîntă Scriptură, spune că această idee (referitoare la învierea 
trupurilor) este străină credinţei apostolice în înviere. El examinează 
problema cu multă prudenţă în multe din scrierile sale şi în cuvîntările 
sale, pe care le-am păstrat în amintire, şi dă o soluţie sigură, raţională, 
demnă de a fi crezută (anume, că trupurile nu înviază), respingînd spe¬ 
ranţa multora în legătură cu trupurile. 

Adaug aceasta la cele spuse mai înainte, pentru ca voi, care v-aţi 
mîhnit, să progresaţi în cunoaştere, să credeţi (corect) în legătură cu 
aceste lucruri atît de mari şi să nu gîndiţi ca (mai înainte), pentru că 
gîndurile voastre vor fi nimicite de raţiunile spirituale. El spune, ex- 
pJicînd versul al zecelea al psalmului întîi... 


Rezumat al celor spuse de Origen 

XX 

Cei simpli 7 afirmă că (va avea loc p înviere a trupurilor), de care 
cei necredincioşi nu se vor bucura. însă, fiind supusă examinării, afirma¬ 
ţia lor se va arăta neîntemeiată. Dacă îi întrebăm a cui înviere are loc, 
ei vor răspunde că a trupurilor cu care sîntem îmbrăcaţi. Şi dacă îi în- 


7. Origen susţine în majoritatea cazurilor că omul este alcătuit din trup şi su¬ 
flet. Că sufletul face parte din acele făpturi spirituale (vosc) pe care Dumnezeu le-a 
creat la început. Indepărtîndu-se de Dumnezeu, sufletul a pierdut strălucirea iniţială, 
s-a răcit şi a devenit 4' U XP 1I 3- In această situaţie a fost îmbrăcat, ca pedeapsă, cu trupul, 
care poate fi asemănat cu o temniţă şi un lanţ, care-1 împiedică să se înalţe la o viaţă 
superioară. La o astfel de viaţă se va ridica abia după eliberarea de trup (De princi- 
piis, I, 1, 6; Contra lui Cels, VI, 63; VII, 24; VIII, 23). Altădată susţine că omul-este 
alcătuit din trei părţi: trup, suflet şi spirit (De principiis IV, 2, 4; Comenţar la Matei 
XVII, 27; la loan XXXil, 2). Pornind de aici el împarte oamenii în trei categorii, 
după elementul care predomină în ei: somatici, psihici şi pnevmatici. Ca atare, zice 
el, oamenii nu au posibilităţi intelectuale egale şi nu toţi pot desprinde sensul ade¬ 
vărat al Scripturii. Fiecare categorie de oameni va găsi în Scriptură sensul la care 
poate ajunge. El zice: Se spune în Proverbele lui Solomion, referitor la cuvintele 
Domnului: Să le scrii de trei ori în mintea şi inima ta pentru a răspunde corect ce¬ 
lor care te întreabă. Prin urmare, desprindem cu sufletul trei sensuri ale Sfintelor 
Scripturi. Cei simpli se mulţumesc cu ceea ce noi numim trupul Scripturii, adică cu 
sensul direct; cei avansaţi găsesc altul superior (corespunzător) sufletului, iar cei 
perfecţi (găsesc sensul adevăratJ după cuvîntul apostolului... Prin urmare, omul se 
compune din trei părţi: trup, suflet şi spirit, iar Scriptura lăsată de Dumnezeu pentru 
mântuirea oamenilor are trei sensuri (De principiis IV, XI, P.G. XI, 364—365; la Levi- 
tic, Omilia I, P.G. XII, 447; la Geneză, Omilia II, 6, P.G. XII, 173; XI, 3, col. 224; 
XVII, 9, col. 262). 

Primul sens care stă şi la îndemîna primei categorii de oameni, a celor soma¬ 
tici, este sensul literal sau istoric. Acesta trebuie căutat în primul rînd, dar nu trebuie 
să rămînem la el, pentru că sub forma unor descrieri accesibile tuturor se ascund 
sensuri mult mai înalte (De principiis IV, 19, P.G. XI, 305). «Ce om de bună credinţă 
— spune el — poate afirma că în prima, a doua şi a treia zi a creaţiei a fost seară 
şi dimineaţă, fără soare, fără lună, fără stele şi chiar fără cer ? Cine este atît de naiv 
să creadă că Dumnezeu a sădit raiul în răsărit în felul în care sădeşte un grădinar?... 
Cred că toţi văd acolo simboale şi caută sensuri înalte în relatarea aparent istorică, 
dar care nu s-a petrecut întocmai cum este relatată» (De principiis IV, 16, P.G. XI, 
380; cf. la loan X, 4, P.G. XIV, 313). 

Al doilea sens, desprins de cea de-a doua categorie de oameni, de psihici, este 
sensul psihic sau moral. Sensul care se raportează la legea morală, la corectarea mo¬ 
ravurilor, la edificarea spirituală (La Geneză, Omilia XVII, 1, P.G. XII, 253). 

In sfîrşit, al treilea sens, pe care a treia categorie de oameni, a celor pnev¬ 
matici sau desăvîrşiţi, îl poate desprinde este sensul alegoric. Se înţelege că metoda 
şi sensul alegoric erau preferate de Origen. El nu este creatorul exegezei alegorice. 
Adepţii curentului platonic şi Filon din Alexandria i-au premers în acest sens. Pre¬ 
feră acest mod de interpretare, pentru că interpretarea strict literală dăduse naştere 
la multe abateri (De principiis IV, 8, P.G. XI, 356—361 ; Omilia XII, 1 la Ieremia, P.G. 
f) XIII, 377). 

trebăm din nou: Cu toate elementele lor sau inu ? înainte de a reflecta ei 
zic : da, cu toate. Iar dacă ne arătăm sceptici că trupurile înviază, îm¬ 
preună cu sîngiurile care au curs în vine, cu carnea şi cu perii de care 
era acoperit în timpul morţii, ei zic că Dumnezeu face ceea ce vrea. Insă 
cei mai răsăriţi dintre ei, pentru a evita problema elementelor care se 
perindă prin trup, zic că trupul acesta va învia desăvîrşit. Ne îndoim însă 
şi de aceasta, pentru că trupul este schimbător ca şi acelea; la fel ca 
mîncărurile, trupurile noastre se transformă în păsări carnivore şi în 
animale şi devin părţi ale trupurilor acelora şi iarăşi fiind mîncate ace¬ 
lea de oameni sau de alte animale, se transformă iarăşi şi devin trupuri 
ale oamenilor sau ale altor animale. Şi acest fapt repetîndu-se, în mod 
necesar, acelaşi trup devine parte a mai multor oameni. Deci, al cui trup 
va fi la înviere ? Şi iată-ne angajaţi într-o discuţie fără rost. 

XXI 

Ajungind la încurcătură, spun numaidecît că lui Dumnezeu toate îi 
sînt cu putinţă, invocînd numaidecît cuvintele Scripturii, care la prima 
vedere ar indica acest lucru. Ca de exemplu, (cuvîntul) de la Iezechil: 
«Mîna Domnului a venit peste mine şi m-a luat în Duhul Domnului şi 
m-a pus în mijlocul unei văi pline cu oase omeneşti. M-a făcut să trec 
pe ilîngă ele, de jur împrejur şi iată că erau foarte multe pe faţa văii 
şi erau uscate de tot. Şi mi-a zis : «Fiul omului, vor putea oare oasele 
acestea să învieze ?» Eu am răspuns : «Doamne, Dumnezeule, Tu ştii lu¬ 
crul acesta!» El mi-a zis : «Prooroceşte, Fiul omului, şi zi către acestea : 
Oase uscate, ascultaţi cuvîntul Domnului !» Aşa vorbeşte Domnul Dum¬ 
nezeu către oasele acestea: «Iată că voi face să intre în voi un duh de 
viaţă, vă voi da vine, voi face să crească pe voi carne, vă voi acoperi 
cu piele, voi trimite duhul Meu peste voi şi veţi trăi şi vă voi pune în 
pămîntul vostru şi veţi şti că Eu sînt Domnul» (lez. 37, 1—6). 

Deci, se folosesc foarte probabil de acest cuvînt şi de altele din 
Evanghelii, ca de exemplu : «Acolo va fi plînsetut şi scrîşnirea dinţilor» 
(Matei 8, 12) şi «temeţi-vă de cel ce poate şi sufletul şi trupul să le piardă 
în gheena» (Matei 10, 28). Apoi cuvîntul de la Pavel: «vor învia şi 
trupurile voastre muritoare, din pricina Duhului Său, care locuieşte în 
voi» (Rom. 8, 11). 

XXII 

Se cuvine, însă, ca orice iubitor de adevăr să discute în cunoştinţă 
de cauză despre înviere, încît să păstreze şi tradiţia înaintaşilor şi să nu 
cadă în vorbărie fără sens, nedemnă de Dumnezeu. 

Trebuie reţinut că orice trup, pentru a se conserva, primeşte în el 
din afară alimente şi că, pe cînd introduce unele, evacuează pe altele, ca 
în cazul plantelor şi animalelor, încît elementul din care este alcătuit nu 
este niciodată acelaşi. De aceea, pe bună dreptate trupul a fost asemănat 
cu un rîu, pentru că nici măcar două zile nu rămîne aceeaşi substanţă 
în el. Cu toate acestea, unul este totdeauna Pavel şi Petru nu numai 
după suflet, a cărui existenţă după noi nu se schimbă, nici nu i se adaugă 
ceva, deşi firea trupului este schimbătoare, pentru că forma exterioară 
care caracterizează trupul rămîne aceeaşi, rămîn aceleaşi trăsăturile care 
dau identitate lui Petru şi Pavel, între care şi cicatricele căpătate în 
copilărie, pistruii şi cele asemenea lor. Această formă care singularizează 
pe Petru şi Pavel, elementul corporal schimbat în mai bine nefiind ace¬ 
laşi cu cel abandonat, îmbracă iarăşi sufletul la înviere. Şi dacă forma 
este aceeaşi din pruncie pînă la bătrîneţe, chiar dacă trăsăturile par să 
se schimbe mult, se înţelege că forma actuală aceeaşi va fi şi în viitor, 
însă foarte mult schimbată în bine. Pentru că este firesc ca sufletul (sor¬ 
tit) să vieţuiască în continuare în trup să se folosească (atunci) de un 
trup corespunzător. Pentru că dacă am fi nevoiţi să trăim în mare, în 
mod firesc am dobîndi însuşirile vieţuitoarelor acvatice, aşa încît am 
avea bronhii şi forma peştilor ; la fel va fi atunci cînd vom moşteni îm¬ 
părăţia cerurilor şi în alte locuri vom merge; va trebui să avem trupuri 
duhovniceşti, cu forma celui dintîi, chiar dacă acesta va fi slăvit, pre¬ 
cum a fost în cazul lui Iisus şi al lui Moise şi al lui Ilie ; trupul lui Iisus 
n-a avut altă formă la schimbarea la faţă deosebită de cea de mai îna¬ 
inte. 

XXIII 

Deci, să nu vă şocheze afirmaţia că trupul înviat nu va fi acelaşi cu 
cel ce moare, pentru că, aşa cum am arătat, nici acum nu poate un ele¬ 
ment să fie acelaşi două zile. De altfel, stă în firea lucrurilor ca un ele¬ 
ment de o anumită natură să fie semănat, şi de o altă natură să fie adus 
la viaţă. «Pentru că este semănat trup firesc şi este înviat trup duhov¬ 
nicesc» (I Cor. 15, 44) şi adaugă Apostolul, aproape indicîndu-ne că la 
înviere va trebui să lepădăm elementul pămîntesc (din noi) şi să păs¬ 
trăm doar forma. «Ceea ce spun eu, fraţilor, este că nu poate carnea şi 
sîngele să moştenească împărăţia lui Dumnezeu şi că putrezirea nu poate 
moşteni neputrezirea» (I Cor. 15, 50). 

Trupul va consta din elementul care a singularizat carnea; carnea 
nu va mai fi, ci numai acel ceva care a singularizat-o, acela va fi speci¬ 
ficul trupului celui duhovnicesc. 

Referitor la cuvintele Scripturii, pe care le invocă fraţii noştri, spu¬ 
nem acestea : In primul rînd, că din cuvintele lui Ieremia, pe care le in- 

vocă în deosebi cei simpli, nu reiese că vor învia : carnea, pielea şi ner¬ 
vii, ci numai oasele. In rîndul al doilea, că prin cuvîntul «oase» nu sînt 
desemnate totdeauna oasele propriu-zise, că termenul «oase» nu trebuie 
luat în accepţiunea lui obişnuită, rezultă şi din afirmaţiile : «Oasele 
noastre au fost risipite pînă la iad» (Ps. 140, 7); «Toate oasele mele au 
fost risipite» (Ps. 21, 15) ; şi «izbăveşte-mă, că s-au tulburat oasele mele» 
(Ps. 6, 3). Ei invocă cuvintele casei lui Israil: «S-au uscat oasele noas¬ 
tre, ni s-a dus nădejdea, sîntem pierduţi» (Iez. 37, 11) şi susţin că adunîn- 
du-se acestea, vor învia. Dar acest lucru este imposibil. S-a zis aşa pen¬ 
tru că erau în captivitate şi pentru că prin Iezechil se dă promisiunea 
ridicării poporului din robie şi stricăciunea în care căzuse, după ce a fost 
dat în mîna duşmanilor pentru păcatele sale. Şi păcătoşii sînt -numiţi de 
Mîntuitorul «morminte pline de oasele morţilor şi de toată necurăţia» 
(Matei 23, 27). Se cuvine, însă, să deschidem lui Dumnezeu mormintele 
fiecăruia şi să ne scoatem din ele înviaţi, precum Mîntuitorul a scos 
afară pe Lazăr. 

XXIV 

în legătură cu cuvîntul: «Acolo va fi plîngerea şi scrîşnirea dinţi¬ 
lor» (Matei 8, 12), trebuie spuse următoarele : Creatorul a făcut fiecare 
mădular pentru cîte o trebuinţă din această viaţă, iar dinţii i-a făcut 
pentru a tăia hrana tare. In viaţa de dincolo, în iad, ce nevoie au de dinţi 
cei ce se pedepsesc ? Nu cumva se mănîncă între ei ? Prin urmare, nu 
trebuie -luate afirmaţiile Scripturii ad literam. Zice : «dinţii păcătoşilor 
i-a zdrobit» (Ps. 3, 8) şi «măselele leilor le-a zdrobit Domnul» (Ps. 57, 6). 
Cine este atît de fără minte încît să creadă că Dumnezeu, menţi-nînd doar 
trupurile celor păcătoşi, le va zdrobi doar dinţii ? 

Prin urmare, cuvîntul trebuie interpretat alegoric: prin scrîşnirea 
dinţilor celor păcătoşi se înţelege tulburarea sufletului în vremea cer¬ 
cetării păcatelor. Cuvîntul «Temeţi-vă de cel ce poate şi sufletul şi trupul 
să-l piardă în gheena» (Matei 10, 28) ne spune pe de o parte că sufletul 
este fără trup, pe de altă parte arată că fără trup nu se va pedepsi. Des¬ 
pre aceasta am vorbit atunci cînd am tratat despre formă şi despre ele¬ 
mentele pe care le îmbracă. Cuvîntul Apostolului (Pavel) : «va aduc-e -la 
viaţă şi trupurile noastre muritoare» (Rom. 8, 11), dat fiind că trupul este 
muritor şi nu participă la viaţa cea adevărată, poate avea sensul că 
forma trupului, despre care am vorbit, fiind din fire muritoare, atunci 
cînd «Hriistos, viaţa noastră se va arăta» (Col. 3, 4), -aceasta, prinzînd 
viaţă, se va transforma din trup al morţii, prin «duhul care dă viaţă» 
(Ioan 6, 63), devenind din trupească, duhovnicească. Cît priveşte cuvîn¬ 
tul : «Va zice cineva : Cum înviază morţii ? şi în ce trup ?» (I Cor. 15, 35), 
aceasta vrea să spună că elementul cel dintîi nu va învia. Pentru că în 

cazul bobului do grîu, logosul cel spermaticos, străbătînd întreaga lui 
substanţă, a bobului, adaugă elementelor acestuia altele, adică pămînt, 
apă, aer şi foc şi, anulînd însuşirile acestora, le transformă în spic, care 
se deosebeşte radical de bobul cel iniţial prin mărime, formă şi varie¬ 
tate. 


Cuvîntul lui Produs 

XXV 

Acestea, deci, susţine Origen în tratatul său despre înviere bazîn- 
du-se pe o mulţime de argumente. Lipsesc însă unele mărturii ale Scrip¬ 
turii, pentru ca acest cuvînt să fie desăvîrşit sub toate aspectele, întoc¬ 
mai ca o statuie. Acestea, deci, trebuie spuse. Pe acestea înţelegîndu-le 
corect cineva, va spune că învierea nu se referă la trup, — dat fiind că 
trupul nu poate dăinui neschimbat peste veacuri —, că va învia doar 
elementul spiritual (care dă specificitatea) ; prin aceasta se vor păstra 
trăsăturile sale de acum, incit fiecare dintre noi va fi acelaşi după formă, 
precum a zis Origen. 

Numai forma va învia, pentru că trupul material nu rămîne acelaşi 
nici măcar o perioadă scurtă de timp, ci se schimbă şi se transformă ; 
rămîne doar ceea ce îl caracterizează, adică forma. Şi ca să nu zici: 
Nu pricep (pentru că acela nu s-a exprimat clar), îţi voi explica acum 
ce înseamnă toate acestea. De bună seamă că ai văzut un burduf plin 
cu apă; dacă pe de o parte curge, iar pe de alta se umple, forma rămîne 
aceeaşi. De orice fel ar fi elementul introdus în el, ia forma acestuia. 
Dacă dintr-un burduf se scurge apă, iar cineva toarnă mereu în el atîta 
cit se scurge, nepermiţind ca burduful să se golească deodată de apă, în 
mod firesc, ceea ce se adaugă face ca acesta să arate ca mai înainte, 
pentru că în el cantitatea este aceeaşi. Dacă ar vrea să compare cineva 
trupul cu acestea, nu ar greşi. Pentru că la fel se întîmplă cu elementele 
introduse prin hrană în locul celor eliminate ; ele iau forma acelora. Ast¬ 
fel, ceea ce se adaugă ochilor (în locul celor eliminate) seamănă ochilor, 
ceea ce se adaugă feţei, seamănă feţei, ceea ce se adaugă altor organe 
seamănă acelora. Fiecare organ pare, datorită formei care nu se 
schimbă, a fi acelaşi, deşi nu are aceleaşi elemente ca la început. Şi dacă 
nu sîntem aceiaşi în trup chiar şi preţ de cîteva zile, ci doar după forma 
care este imprimată în trup (pentru că numai aceasta rămîne de la naş¬ 
tere), cu atît mai mult, nici atunci nu vom fi aceiaşi după trup, ci doar 
după forma care şi acum se păstrează în noi şi rămîne. Ceea ce este acolo 
pielea, aici este forma ; ceea ce este acolo apa, aici sînt elementele care 
se introduc şi se elimină. Deci, precum acum trupul nu este acelaşi, dar 

se păstrează forma caracteristică, ia fel şi atunci, trupul nu va mai fi a- 
celaşi, ci numai forma care va spori întru slavă, pentru că nu se va mai 
arăta într-un trup stricăclos, ci într-unul nepătimitor şi duhovnicesc,, 
precum a fost cel al lui Iisus în momentul schimbării la faţă, cînd s-a suit 
pe munte împreună cu Petru şi s-au arătat cu El Moise şi Ilie. 

XXVI 

Acesta este pe scurt sensul învăţăturilor lui Origen. Dacă cineva se 
îndoieşte de justeţea lor şi referindu-se la trupul lui Hristos, Care a fost 
numit «întîiul născut dintre morţi» şi «pîrgă» (Colos. 1, 18; I Cor. 15,. 
20), zice că precum El a înviat, aşa va trebui să învieze trupurile tu¬ 
turor, că precum Hristos a fost înviat, «la fel Dumnezeu va aduce 
la viaţă pe cei adormiţi prin Iisus» (I Tes. 4, 14)— or, trupul lui Iisus a fost 
înviat cu carnea şi oasele pe care le-a avut (mai înainte), precum a fost 
încredinţat Toma —, aceluia noi îi vom spune că trupul lui Hristos nu 
era «din voia vreunui bărbat» (Ioan 1, 13), din plăcerea adusă de somn, 
«conceput întru fărădelegi şi născut întru păcate» (Ps. 50, 5), ci «de 
la Duhul Sfînt şi prin puterea Celui Prea înalt» (Luca 1, 35) şi din 
fecioară, pe cînd al nostru se datoreşte şi plăcerii şi este totul strică¬ 
ciune. De aceea şi înţeleptul Sirah zice : «murind omul, îl vor lua în 
primire tîrîtoarele şi animalele şi viermii» (înţel. Sirah 10, 11). Iar în 
Psalmul 88 se spune : «Oare, pentru cei morţi faci Tu minuni ? Sau se vor 
scula morţii şi Te vor lăuda ? Se va vesti în mormînt mila Ta şi adevărul 
Tău întru pierzare ? Nu cumva se vor face cunoscute minunile Tale întru 
întuneric şi dreptatea Ta în pămîntul uitării ?» (Ps. 88, 11). Şi alte (multe) 
cuvinte asemenea acestora găseşte acela care cercetează Scripturile; noi, 
însă, nu le amintim pe toate, pentru a nu lungi prea mult cuvîntul. 

Discursul Iui Metodiu 

XXVII 

Incetînd Produs, o linişte adîncă s-a aşternut printre cei de faţă, care 
se arătau vădit nedumeriţi. Cînd am crezut că este timpul, am ridicat 
liniştit capul şi, inspirînd adînc, întocmai ca marinarii după ce a trecut 
furtuna, m-am întors către Auxenţiu şi am zis : «Auxenţie, socotesc că 
poetul n-a spus în zadar : «Doi mergeau împreună şi cei doi erau rivali» 
(Iliada 10, 224). Te iau ca însoţitor şi tovarăş de luptă, ca nu cumva A- 
glaofon, înarmat cu cuvintele funeste aile lui Produs şi Origen, să dis¬ 
trugă învăţătura despre înviere. Hai să ne aşezăm în ordine de bătaie şi 
să nu ne temem de replicile lor, care încurcă doar pe cei slabi. în ele nu 

este nimic sănătos şi fundamentat, ci numai o înlănţuire frumoasă de 
cuvinte, care are ca scop şocarea şi convingerea ascultătorilor. 

Ei nu fac aceasta de dragul adevărului şi al utilului, ci pentru ca 
.să pară înţelepţi în cuvînt înaintea celor prezenţi. Pentru că pentru 
mulţi au mai multă importanţă discursurile care se disting prin frumu¬ 
seţe şi simetrie, decît cele care au în vedere o stare mai bună şi sfin¬ 
ţenia. Ei vor cu orice preţ să placă şi să fie lăudaţi, întocmai ca sofiştii, 
care sînt plătiţi pentru discursuri şi-şi vînd înţelepciunea pe laude. Gîn- 
■ditorii cei de demult se străduiau mai puţin să placă şi mai mult să fie 
folositori. In decursul vremii s-a permis tuturor să cerceteze Scripturile 
ca să înveţe ceea ce este bine, însă mulţi s-au umplut de trufie, au şi 
crezut că sînt în stare să ştie totul, s-au dedat la certuri şi s-au prezentat 
ca dascăli... n-au înţeles că cuvintele se spun de dragul faptelor, aşa cum 
fac medicii cu cei bolnavi, că limba trebuie să fie ca o liră a trupului. De 
aceea, se cuvine a ne strădui să dobîndim înţelepciunea cea adevărată, 
să facem ceea ce este cu adevărat drept şi nu în aparenţă, să nu păşim 
schiopătînd în domeniul înţelepciunii, urmărind mai degrabă slava de 
la oameni decît adevărul, şi să nu îmbrăcăm veşmîntul şi formele ipo¬ 
criziei. 

XXVIII 

Căci, cei care se împodobesc cu strălucirea cuvintelor sînt întocmai 
ca femeile gătite abil pentru amăgirea (bărbaţilor), dacă de bună seamă 
cineva dintre novici nu ia seamă la credinţa şi viaţa lor. Se cuvine, deci, 
a examina bine cuvîntul acestora, înainte de a-1 lăsa să ne pătrundă în 
Animă, pentru că înşală precum sirenele pe cei ce fugeau de ele, ascun- 
zînd mizantropia cu glasul lor frumos. (în cele din urmă) am zis : Auxen- 
ţie, cum ţi se par (toate) acestea ? Iar el a răspuns: La fel ca şi ţie. 

Prin urmare, (am continuat), sofiştii nu cunosc adevărul, ci doar îl 
imită precum pictorii. Că şi aceştia încearcă să imite pe constructorii de 
corăbii şi corăbiile şi pe conducătorii lor, deşi nu ştiu să construiască 
corăbii, nici să navigheze. Dacă îndepărtăm culorile, se conving şi copiii 
care admiră astfel de zugrăveli că corabia nu este corabie, nici cîrmaciu] 
cîrmaci, ci o combinaţie de linii şi culori, făcută cu scopul de a incinta 
privirea ; că cei care au creat acestea din culori au redat imaginea co¬ 
răbiei şi a cîrmaciului, iar nu corabia şi pe cîrmaci însuşi. 

Auxenţiu: Introducerea este prea lungă pentru cel doritor să 
te asculte. 

M e t o d i u : Dar şi folositoare, prietene, am zis. Ei se folosesc de 
•cuvintele inspirate ale Scripturii pentru a-şi dobîndi o slavă înşelătoare, 
pe care o numesc dreptate şi adevăr, deşi nu este dreptate. Dacă cineva 
.ar îndepărta acest văl, nu socoteşti ca ar fi daţi de ruşine ? 

Auxenţiu: Foarte mult, a zis. 

Metod iu : Care din noi, Auxenţiu, vrei să dirijeze pe drumul pe 
care mă aflu, eu sau tu ? 

Auxenţiu: Intr-adevăr, tu dirijezi, căci tu dai tonul în discuţie. 

XXIX 

Met o diu: Deci, s-a zis (ca să examinăm pe rînd, de la început, 
cele spuse de Aglaofon) că sufletul a luat trupul acesta cu care sîntem 
îmbrăcaţi, ca urmare a încălcării poruncii, că în vremurile de demult 
a petrecut fără el, în stare de fericire, că tunicile de piele sînt trupurile 
în care a trebuit să intre sufletele, care poartă în ele morbul morţii. Ori 
nu ai spus acestea la început, doctore ? Hai, spune, dacă ţi se pare că 
n-am reţinut corect. 

Aglaofon: Nu este nevoie să se mai repete ceva. Intr-adevăr, 
acestea s-au spus la început. 

M e t o d i u : încă ceva : s-a mai zis de către tine că trupul este ca 
o piedică în calea raţiunii (în procesul cunoaşterii) realităţii, că este 
cauza preocupărilor minore, a luxului, a poftelor pîntecului, a gîndurilor 
urîte şi a tot felul de păcate; pentru că sufletul nu poate păcătui de la 
sine, fără trup. Că după dezbrăcarea lui de trup şi mergerea lui în ceruri, 
nu va mai călca poruncile, va fi fără păcat îşi va petrece împreună cu 
îngerii, pentru că trupul l-a provocat la păcat şi i-a fost colaborator. 
Pentru că fără trup este imposibil ca sufletul să păcătuiască; de aceea, 
pentru a petrece fără păcat în veci, el nu va mai îmbrăca trupul care 
înclină spre stricăciune şi nedreptate. 

Aglaofon: Şi aceasta s-a zis. 

M e t o d i u : Şi ţi se pare că a zis bine şi corect ? 

Aglaofon: Ce-ţi pasă, continuă ! 

M e t o d i u : Nu ceea ce zic eu, ci ceea ce ai zis tu. 

Aglaofon: Bine şi corect. 

M e t o d i u : Ţi se pare bine şi corect să spună cineva lucruri con¬ 
tradictorii ? 

Aglaofon: în nici un chip. 

Metod iu: Ţi se pare plictisitor cel ce caută să găsească ade¬ 
vărul ? 

Aglaofon: Nicidecum, a zis. 

Metodiu: Nu cumva preferi melodia mincinoasă a cuvintelor 
celui ce produce adevăratele armonii ? 

Aglaofon: Nicidecum. 

Metod iu : Ai zis, deci, că demonstraţia nu te plictiseşte. Prin ur¬ 
mare, ai zis că sufletele au păcătuit pe cînd nu aveau trup, că atunci 
n-au ascultat de poruncă, iar Dumnezeu le-a dat tunicile de piele mai 
tîrziu, ca urmare a călcării poruncii, ca să poarte cu ele morbul morţii; 
că tunicile sînt trupurile. Uitînd, însă, cele ce ai zis la început, ai zis 
că nu poate sufletul singur să păcătuiască ; de asemenea, că anume 
cauza a tot felul de rele i s-a făcut trupul ; de aceea, pentru a nu îm¬ 
pinge iarăşi sufletul la păcat, cum s-a întîmplat mai înainte, sufletul va 
fi în veci fără trup. Apoi, ai spus că sufletul a păcătuit în paradis, pe 
cînd era în stare de fericire, că încâlcind porunca şi supunîndu-se păca¬ 
tului, ca urmare a ascultării de şarpe, i s-a dat trupul ca o legătură de 
pedeapsă. Incit, fie la început, fie după aceea, nu s-au expus lucrurile 
corect. Căci fie că sufletul a păcătuit înainte de a avea trup şi cu ni¬ 
mic nu greşeşte mai mult luînd trupul şi zadarnică este vorbăria că 
trupul înviază ; fie că (sufletul a păcătuit) împreună cu trupul şi atunci 
nu se mai poate spune că tunicile de piele sînt trupul. Pentru că omul 
a fost călcător al poruncii divine înainte de confecţionarea lor. Pentru 
aceasta au fost confecţionate, ca să acopere goliciunea adusă de păcat. 
Deci, care din două, pentru că şi pentru tine trebuie să fie clar că cele 
două afirmaţii se contrazic ? Sau nu pricepi, Aglaofon, ceea ce am spus ? 

Agla o fon: Trebuie să mărturisesc, eu oare am zis că tunicile 
de piele sînt trupurile, că sufletul a păcătuit înainte de a intra în trup, 
înainte de confecţionarea acestora (căci tunicile li s-au confecţionat din 
cauza încălcării poruncii şi nu încălcarea a avut loc din cauza tunicilor). 
Sînt de acord că nu trupul este cauza răului, ci sufletul însuşi; de aceea, 
chiar dacă nu primea trup, tot păcătuia, pentru că şi înainte de a avea 
trup, a păcătuit. De asemenea, este nesăbuit lucru a spune că trupul nu 
va învia, pentru ca nu cumva să devină iarăşi prilej de a păcătui pentru 
suflet. Pentru că sufletul putea să păcătuiască chiar şi fără trup, aşa cum 
s-a şi întîmplat. De aceea, se cuvine a nu mai spune nici eu, nici altcineva 
că trupurile sînt tunicile de piele, iar dacă accept acest lucru, trebuie 
să-l şi mărturisesc. 

XXX 

Metodiu: Ce, Aglaofon, am zis, ţi se pare că cealaltă afirmaţie 
este corectă ? 

Aglaofon: Care? 

Metodiu: Spusa că trupul a fost iscodit ca legătură şi cătuşă 
împotriva sufletului şi că profetul pentru aceasta a zis despre noi că sîn- 
tem «captivi ai pămîntului», iar David ne-a numit «puşi în cătuşe»' 
\ (Ps. 145, 7). 


1 

Agi ao f on : El a zis : N-am ce să-ti răspund. Ce să mai despicăm 
lucrurile! 

M e t o d i u : Am simţit că roşeşte şi că evită să-mi răspundă şi am 
zis : crezi că vreau să te combat din invidie, că problema nu merita atîta 
dispută ? O, dragul meu, nu ezita să-mi răspunzi. Vezi bine ca discuţia 
noastră nu este legată de chestiuni minore, ci de felul în care trebuie să 
credem. Nimic nu vatămă atît de rău pe om, decît faptul de a cugeta 
greşit în aceste privinţe. Hai, te rog, să clarificăm problemele şi dacă 
ceva nu ţi se pare adevărat, coreotează-mă, gîndindu-te mai mult la ade¬ 
văr decît la mine. 

Socotesc mai bun faptul de a fi corectat, decît acela de a corecta, 
mai bine a te elibera de rău, decît a elibera pe alţii. Hai, deci, să spunem 
părerile faţă în faţă, să vedem dacă se deosebesc. Pentru că, aşa cum 
am zis, nu avem în vedere probleme mici, ci însuşi faptul de a şti ceea 
ce este bine şi ceea ce este rău. Pentru că, dacă tu nu crezi că trupul 
înviază, eu cred. 

Ag la o f on : A zis : Foarte corect expui cele ce am zis. 

Me t o d i u : Ai zis că trupul este cătuşă, temniţă, mormînt, povară, 
piedică, iar eu nu sînt de acord. 

Aglaofon: A zis: Adevărat grăieşti. 

Metodiu: Ai zis că acesta este cauza desfrîului, rătăcirii, triste¬ 
ţii, mîniei şi a tuturor relelor, că el împiedică lansarea sufletului nostru 
spre mai bine şi nu ne permite să înţelegem realităţile şi să ajungem la 
cunoaştere. Că chiar dacă încercăm să surprindem ceva din realitate, se 
interpune întunericul care ne întunecă raţiunea şi nu ne permite să ve¬ 
dem clar adevărul, că cugetul nostru este dus la rătăcire prin văz şi prin 
celelalte simţuri. 

Aglaofon: A zis: Vezi, Eubulie, că eu sînt gata să te laud cînd 
îţi expui gîndurile corect ? 

XXXI 

Metodiu: Ai să mă lauzi şi mai mult. Dacă crezi că trupul este 
cătuşă, atunci el nu mai poate fi socotit cauza celor rele şi a nedreptăţii 
şăvîrşite de suflet, ci din contră, cauza cumpătării şi a strunirii lui. Ia 
ascultă, unde ducem pe cei bolnavi ? Nu la doctori ? 

Aglaofon: Evident. 

Metodiu: Unde ducem pe cei vinovaţi ? Nu la judecători ? 

Aglaofon: Fireşte. 

Metodiu: Nu este, oare, corect să fie pedepsiţi cei ce au greşit ? 

Aglaofon: Da. 

Metodiu : Este dreptatea cel mai mare bun? 

Aglaofon: De acord. 

M e t o d i u : Nu face bine cel care judecă drept ? 

Aglaofon: Ba da. 

Metodiu: Pentru că dreptatea este folositoare. 

Aglaofon : Evident. 

Metodiu: Deci, trag foloase cei ce sînt judecaţi, pentru că este 
îndepărtată de la ei răutatea, cum sînt îndepărtate bolile prin interme¬ 
diul operaţiilor şi al doctoriilor. Fiind pedepsit, cel nedrept îşi îndreaptă 
sufletul, se eliberează de boala cea mare, care este nedreptatea. 

Aglaofon: De acord. 

Metodiu : Nu eşti de acord că pedepsele trebuie să se aplice 
celor ce greşesc pe măsura greşelilor săvîrşite, precum şi doctorii fac 
tăieturi pe măsura gravităţii rănilor ? 

Aglaofon: Aşa este. 

Metodiu: Prin urmare, cel ce a săvîrşit fapte (aducătoare) de 
moarte este vrednic să fie dat morţii, cel ce a rănit, să fie rănit, cel ce 
este vrednic de cătuşe, să-şi pună cătuşe. 

Aglaofon: De acord. 

Metodiu: Deci, cel ce a săvîrşit nedreptatea este certat cu lan¬ 
ţuri, răni şi alte pedepse, pentru a înceta să mai nedreptăţească, aşa cum 
un lemn sucit este îndreptat prin diferite munci. 

Aglaofon: Foarte adevărat ai grăit. 

Metodiu: Căci judecătorul nu-1 pedepseşte pe cel nedrept atît 
pentru fapta săvîrşită în trecut, cît mai ales pentru a nu o mai săvîrşi 
în viitor. 

Aglaofon: Evident. 

Metodiu: Este clar că lanţul împiedică înclinaţia cuiva de a face 
nedreptate, pentru că nu-i permite să facă cele ce vrea. 

Aglaofon: Adevărat. 

Metodiu: Deci, odată îndepărtată posibilitatea de a greşi — pen¬ 
tru că lanţurile nu permit celui nesăbuit să se dedea plăcerilor, ci să 
le reprime şi să fie virtuos — acela învaţă să fie cumpătat. 

Aglaofon: Evident. 

Metodiu: Prin urmare, nu cătuşa este aceea care împinge la 
greşeală,... 

e 

A gl aof on : Aşa se pare. 

M e t o d i u : Cătuşa înţeîepţeşte (pe oameni) şi-i face mai drepţi, 
este medicament pentru suflet, amar şi usturător, dar curativ. 

Aglaof on: Aşa este. 

M e t o d i u : Să revenim la cele dinainte. Ai zis că trupul s-a pus 
ca o cătuşă sufletului după călcarea poruncii. 

A g 1 a o f o n : Da, am zis. ; 

Metod iu: Dar sufletul greşeşte împreună cu trupul, pentru că r 
dacă socoteşti păcat desfrîul, uciderea şi lipsa de evlavie, toate acestea 
le săvîrşeşte sufletul împreună cu trupul. 

A g l a o f o n : Mă plec. , 

Met o di u: Dar am zis că cel încătuşat nu poate săvîrşi ne¬ 
dreptatea. 

Aglaofon : Da, am zis. 

M e t o d i u : Pentru că este împiedicat de cătuşele care-i produc 
necazuri. 

Aglaofon: Da. 

M e t o d i u : (Ai zis) că trupul este ca o cătuşă pentru suflet. 

Aglaofon: Ai dreptate. 

M e t o d i u : Or, păcătuind pe cînd sîntem încă în trup, înseamnă 
că trupul este părtaş la păcat. 

Aglaofon: Aşa e, păcătuim. 

M e t o d i u : Dar cel încătuşat nu poate să facă rău. 

Aglaofon: Şi aici sînt de acord. 

Me t o d i u : Pentru că este reţinut de acestea. 

Aglaofon: Da. 

Metodiu : Pentru că nu-i permite cătuşa. 

Aglaofon: Clar. 

Metodiu: Atunci înseamnă că sufletul colaborează cu trupul la 
păcat. 

Aglaofon: Da. 

M e t o d i u : Şi că nu este cătuşă. 

Aglaofon: Intr-adevăr. 

Metodiu: Prin urmare, trupul nu este cătuşă nici pentru tine, 
nici pentru altcineva, Aglaofon, ci colaborator al sufletului, atît la fapta 
bună, cît şi la cea rea. 

Aglaofon: De acord. 

XXXII 

Metodiu : Acestea, deci, am aviit de spus, o, Aglaofon, în legătură 
cu cele zise de tine mai înainte. Pentru că tu ai zis la început că trupul 
este cătuşă şi închisoare şi piedică pentru suflet. Vezi că nu este precum 
ai zis ? Şi cum să fie, prietene, cătuşă, atît timp cît sufletul îl foloseşte 
ca pe un colaborator pentru a savîrşi nedreptatea. Aşa ceva este im¬ 
posibil. Dacă s-a dat sufletului ca instrument de chinuire, după încăl¬ 
carea poruncii pentru a educa sufletul rănit să cinstească pe Dumne¬ 
zeu, cum colaborează trupul cu sufletull la săvîrşirea nedreptăţii ? Pen¬ 
tru că lanţurile şi închisorile şi cătuşele şi toate celelalte instrumente 
de pedeapsă se impun celor pedepsiţi pentru a-i împiedica să săvîr- 
şească nedreptatea. Nu se pune cătuşă celui ce a greşit pentru ca aceasta 
să-l ajute să greşească şi mai mult, ci pentru ca acesta să înceteze a 
mai săvârşi nedreptatea, dat fiind că este chinuit de lanţ. Judecătorii 
ordonă să se pună cătuşe celor răi ca să-i împiedice, chiar dacă ei nu 
vor, să facă fapte rele. Pot săvîrşi fapte rele cei care se află în liber¬ 
tate, fără a fi împiedicaţi de lanţuri. în vremurile de demult, omul 
— Cain — a ucis, s-a arătat necredincios, s-a închinat la idoli şi s-a 
îndepărtat de Dumnezeu. Lui s-a dat trupul ca o cătuşă? Cum se face 
că Dumnezeu, după ce omul a săvârşit nelegiuirea, pe cînd era fără 
trup, i-a dat trupul ca să-l ajute să săvârşească nelegiuiri şi mai mari? 
Cum se face că după ce a plăsmuit cătuşa, (Dumnezeu a zis omului): 
«Iată, am pus înaintea feţei tale viaţa şi moartea: ailege viaţa ,• binele 
şi răul: alege binele». Sau : «Dacă veţi voi şi veţi asculta de Mine...». 
Pentru că acestea s-au zis unuia care avea libertatea de a alege şi nu 
unuia pus în lanţuri şi fără putinţă de a acţiona. Prin urmare, din toate 
cele spuse rezultă că trupul nu trebuie să fie numit nici cătuşă, nici 
închisoare, nici lanţ, iar despre suflet nu trebuie să se spună că este 
«captivul lutului», că Dumnezeu ie-a condamnat să fie înlănţuite cu 
«cătuşe de lut». Este, deci, imposibil a accepta acest lucru. De neaccep¬ 
tat este şi părerea că trupul nu va convieţui cu sufletul în decursul 
veacurilor, pentru că el este piedică şi cătuşă şi pentru ca să nu fim 
încătuşaţi ai stricăciunii, în veci, atunci cînd vom intra 'în împărăţia 
luminii. 

Combătînd îndeajuns afirmaţia că trupul a avut rostul de a fi că¬ 
tuşă a sufletului, am rezolvat şi cealaltă afirmaţie, că pentru a nu fi 
întemniţaţi în vremea împărăţiei luminii, de care sîntem chemaţi să ne 
bucurăm, pentru aceasta trupul nu înviază. 

XXXIII 

Ce altă dovadă trebuie să mai aducem pentru convingerea celor 
grei la minte, ce argumente mai izbitoare decât cele spuse mai înainte ? 
Da, sînt şi altele cu care se poate combate părerea acestora. Noi am 
dovedit, dar încă vom mai dovedi, că nici Ieremia nu ne-a numit «cap¬ 
tivi ai pământului» pentru că avem trup, nici David nu ne-a numit «în¬ 
cătuşaţi» pentru acelaşi motiv. Dar, după ce am spus cele ce trebuia 
despre «tunicile de piele», despre faptul că înainte de confecţionarea lor 
protopărinţii au petrecut în trup, bucurîndu-se de nemurire, şi după 
ce am arătat că trupul nu poate fi numit închisoare şi nici cătuşă, mă 
voi întoarce, precum am promis, o, bărbaţi judecători, — pentru că 
judecători vă socotesc, o prea puternice Teofile —, la cele de la început, 
pentru a vedea şi mai clar ceea ce vrem. 

XXXIV 

După ce Dumnezeu, creatorul tuturor, a pus totul în bună rîn- 
duială, aşa ca într-un mare oraş, şi totul a fost înfrumuseţat la porunca 
Lui, fiecare element iluîndu-şi locul ce i se cuvenea, după ce lu¬ 
mea a fost umplută de toit felul de lucruri şi de vietăţi, de stele pe cer, 
de păsări în aer, de patrupede pe pământ şi de înotătoare în apă, în 
cele din urmă, pregătindu-i totul ca pe o casă prea frumoasă, a făcut 
pe om, a imprimat în el chipul Său şi l-a aşezat în lume întocmai ca 
pe o statuie strălucitoare într-un templu măreţ. El a fost făcut nemuritor 
pentru că a ieşit din mina Celui nemuritor, iar cei nemuritori dau naş¬ 
tere la opere nemuritoare. După cum şi cele rele sînt săvîrşite de cei răi. 

Nedreptatea nu este opera dreptăţii, ci a nedreptăţii, şi invers, fap¬ 
tul de a fi corect nu stă în firea celui nedrept, precum nici faptul de a 
duce la stricăciune nu este opera nestricăciunii, ci a stricăciunii. Şi orice 
s-ar întîmpla, se întîmpiă după această logică. 

în cazul de faţă, avem pe de o parte pe Dumnezeu, Care este ne¬ 
murirea, viaţa şi nestricăciunea, iar pe de altă parte pe om, opera lui 
Dumnezeu. Şi fiindcă tot ceea ce este plăsmuit de nemurire este nemu¬ 
ritor, în mod firesc omul este nemuritor. Pentru că pe om ,1-a creat 
însuşi Dumnezeu, pe cînd celelalte vietăţi din pământ, din apă şi din 
aer s-au făcut la porunca Lui. Iar cînd zicem om, nu înţelegem doar su¬ 
fletul fără trup, nici trupul fără suflet, ci acest tot unitar şi bun, alcă¬ 
tuit din suflet şi trup. Rezultă de aici că omull a fost creat nemuritor 
şi departe de orice boală şi stricăciune. Acest lucru îl putea afla cineva 
îndeajuns din Scriptură. în legătură cu celelalte creaturi, care apar, în¬ 
floresc şi îmbătrînesc, a zis : «Să scoată pământul viaţă, patrupede, tî- 
rîtoare şi animale» (Gen. 1, 20, 24), însă, în legătură cu omul nu s-a 

exprimat cu cuvinte ca : «Să scoată pămîntul», «să scoată apele», «să 
se facă aştri» (Gen. 1, 24, 20, 14), ci «să facem pe om după chipul şi 
asemănarea Noastră şi să stăpînească peste peştii mării şi peste păsă¬ 
rile cerului şi peste animale» (Gen. 1, 26). Şi «a luat Dumnezeu ţărînă 
din pămînt şi l-a făcut pe om» (Gen. 1, 26). 

XXXV 

Şi pentru ca voi să vedeţi că mare este deosebirea dintre om şi 
celelalte creaturi, în generali şi în parte, şi că este al doilea în cinste 
după îngeri, să arătăm şi acest aspect. Celorlalte creaturi le-a venit 
viaţa din inspirarea aerului, pe cînd omului din însăşi natura cea nemu¬ 
ritoare. Căci Dumnezeu «a suflat peste faţa lui suflare de viaţă şi omul 
a căpătat suflet viu» (Gen. 2, 7). Şi a poruncit celor dintîi să slujească 
şi să fie supuse, iar omului să stăpînească. Pe cînd acelora, la porunca 
lui Dumnezeu natura le-a dat forme şi chipuri diferite, omului i-a im¬ 
primat trăsăturile divinităţii, chipul autentic al Tatălui şi al Fiului. 
«Căci a făcut Dumnezeu pe om după chipul Său» (Gen. 1, 27). Şi s-a 
îngrijit ca statuia Sa să dăinuie, să nu fie cuprinsă de stricăciune, aşa 
cum fac şi dăltuitorii de statui. Pentru că aceştia se îngrijesc nu numai 
de faptul ca statuile lor să fie frumoase şi impunătoare, ci şi ca ele, pe 
cît este posibil, să nu piară, să se conserve timp îndelungat, aşa cum a 
făcu't Fidias. Acesta, după ce a dăltuit pe zeul Pisaion, — din fildeş 
l-a făcut — a poruncit să se toarne untdelemn peste ambele picioare 
ale statuii, ca s-o facă, pe cît posibil, nemuritoare. Şi dacă aşa fac crea¬ 
torii de lucruri trecătoare, a permis, oare, Dumnezeu, meşterul cel mi¬ 
nunat, Care poate să facă totul din nimic, Cel care a făcut pe om, a 
permis, oare, ca statuia Lui înzestrată cu raţiune să fie muritoare, să 
fie omul lăsat pradă descompunerii şi stricăciunii, cel care în mod deo¬ 
sebit a fost Învrednicit să fie făcut de mîinile Lui îşi după chipul şi 
asemănarea Sa, prodoaba lumii pentru care s-a făcut lumea ? Nu se 
poate spune aşa ceva. Este cuprins de nesăbuinţă cel care afirmă aşa 
ceva. 

XXXVI 

Dar, poate reflectînd ia cele spuse, veţi zice, o, Aglaofon : Şi cum 
s-a făcut muritor, dacă — după voi, era nemuritor, iar ceea ce este 
nemuritor nu poate deveni altceva decît ceea ce este, netransformîn- 
du-se într-o natură decăzută şi muritoare ? 

Prin urmare, ar fi fost imposibil să devină muritor, dacă era ne¬ 
muritor. Eu voi zice : fiindcă a fost liber să aleagă între bine şi rău, 
şi pentru că diavolul, urîtoruil de bine, l-a invidiat şi l-a împins la rău. 
Pentru că «Dumnezeu a făcut pe om pentru nestricăciune şi după chipul 

Său cel veşnic l-a făcut» (înţel. lui Solomon 2, 23; 1, 13; 2, 24). «Dum¬ 
nezeu n-a făcut moartea îşi nu duce la pierzare pe cei vii» ; «Datorită 
invidiei diavolului a intrat moartea în lume», precum se spune şi în 
înţelepciunea lui Solomon. Dar, de unde vine moartea, dacă Dumne¬ 
zeu n-a făcut-o ? Dacă ar fi fost provocată de invidie, cum se face că 
invidia a fost mai tare decît voinţa lui Dumnezeu ? Nu, aşa ceva este 
blasfemie. Dar de unde vine invidia ? — va zice interlocutorul. Pentru 
că dacă vine de la diavol, atunci de ce a fost făcut diavolul ? Şi dacă a 
fost făcut, înseamnă că cel ce l-a făcut este vinovat că este rău — dar 
Dumnezeu nu poate fi autorul nici unui rău. Atunci înseamnă că dia¬ 
volul este necreat şi dacă este necreat, înseamnă că nu este pătimaş, 
aducător de nenorocire şi lipsit de inimă. Căci stă în firea lucrurilor 
ca acel ce este necreat să nu fie supus la vreo patimă dintre acestea. 
Despre diavol se spune că este pedepsit şi nimicit; se ştie, însă, că cel 
pedepsit suferă şi se schimbă şi numai ceil necreat este nepătimitor şi 
neschimbător. Prin urmare, diavolul nu este necreat, ci creat. Şi dacă 
este creat, iar tot ceea ce este creat are un creator şi o origine, cine 
este creatorul diavolului ? Apoi, cel care l-a creat pe diavol este ne¬ 
creat sau creat? Dar necreat numai unul este, şi acela este Dumnezeu. 
Iar lumea întreagă nu are alt creator în afară de El. Căci zice: «Eu sînt 
primul, Eu sînt după acestea şi în afară de Mine nu este alt Dumne¬ 
zeu» (Isaia 44, 6). Nimic nu se creează sau se schimbă fără voia Lui. 
Căci se spune: «Fiul nu poate să facă nimic de ,1a Sine, decît dacă vede 
pe Tatăl făcînd. Cele ce face Tatăl, acelea face şi Fiul la fel» (Ioan 5, 
19). Nimic nu poate face contra Tatălui, contra lui Dumnezeu. Căci dacă 
ar fi săvîrşit ceva contra lui Dumnezeu, ar fi încetat să mai fie persoana 
Lui, ar fi fost nimicită de puterea şi tăria lui Dumnezeu. Pentru că nu¬ 
mai Cel ce le-a făcut poate nimici şi pe cele nemuritoare. 

XXXVII 

Veţi zice : Ce este, deci, diavolul ? Este duh care are în stăpînire 
materia, aşa cum a zis şi Atenagora ; duh făcut de Dumnezeu precum au 
fost făcuţi şi ceilalţi îngeri, avînd stăpînire asupra materiei şi a celor 
materiale. Acesta a fost rostul îngerilor, Dumnezeu le-a dat în grijă pe 
cele făcute de Bl; Dumnezeu avea să poarte grijă de toate făpturile, 
conducînd totul fără greş, întocmai ca pe o corabie cu cîrma înţelep¬ 
ciunii Sale, pe cînd îngerii erau rînduiţi să o conducă pe părţi. Dar, pe 
cînd unii, pe care i-a făcut şi le-a poruncit aceasta Dumnezeu, au rămas 
la locul lor, altul, însă, s-a arătat viclean cu cei încredinţaţi lui; s-a 
umplut de invidie împotriva noastră, precum aceia care s-au îndrăgos¬ 
tit după aceasta de trupuri şi s-au împreunat cu fiicele oamenilor. 

Avînd libertate de voinţă, precum şi oamenii (şi două posibilităţi): 
fie să asculte de raţiune şi să se împărtăşească de fericire, fie să nu 
asculte şi să fie pedepsiţi, diavolul era astru luminos. «Cum a căzut din 
cer Luceafărul, cel care răsare dimineaţa?» (Isaia 14, 12). El răsărea 
cu îngerii, era astru matinal, dar a căzut şi s-a zdrobit de pământ şi a 
urzit pentru om lucruri contrarii cu menirea lui. Dar Dumnezeu stă îm¬ 
potriva «celor mîmdri» (I Petru 5, 5) şi nimiceşte cugetele semeţe. îmi 
vin în minte şi nişte versuri: 

«O, şarpe, începutul şi sfîrşitul tuturor relelor, 

Tu, cel ce dai naştere la sarcină grea de rele, 

Rătăcitorule, călăuzitorul către viaţa dusă în orbire şi necunoştinţă, 

Cel care te bucuri de suspinele şi plînsetele celor muritori, 

Tu ai înarmat braţul nelegiuit al urîtorilor des fraţi, 

Tu ai făcut pe Cain să mînjească pămlîntul cu sînge nevinovat, 

Şi ai făcut ca protopărintele din veci să zacă în iad ...». 

XXXVIII 

Aşa a apărut diavolul. Cît priveşte moartea, aceasta a fost aplicată 
omului în vederea întoarcerii lui la starea cea dintîi, aşa cum sînt apli¬ 
cate elevilor silitori pedepse pentru îndreptare. Căci moartea nu este 
altceva decât despărţirea sufletului de trup. Dar veţi zice: Dumnezeu 
este cauza morţii ? Iarăşi aceeaşi întrebare ni se adresează. Nicidecum. 
Dascălii aplică pedepse elevilor pentru îndreptare. Deci, moartea este un 
lucru bun, dacă a fost iscodită pentru îndreptare şi este asemenea ver¬ 
gilor aplicate copiilor; mu moartea adusă de păcat, preaînţelepţilor, (a 
iscodit-o) Dumnezeu, ci pe cea a separării trupului (de suflet). Omul 
a avut libertate de voinţă şi a fost independent, a avut 'libertatea, pre¬ 
cum am zis, să aleagă între bine (şi rău), cînd a auzit: «din orice pom 
din paradis să mâncaţi, în afară de pomul cunoştinţei binelui şi răului; 
pentru că în ziua în oare veţi mînca din el, cu moarte veţi muri» (Gen. 
2, 16—17). Diavolul, însă, l-a îndemnat să mănînce din pomul oprit, 
comviogîndu-1 cu dibăcie să se facă neascultător, iar el a călcat porunca 
lui Dumnezeu. Şi a devenit acesta pentru el cursă, piedică şi ţăpuşă. 
Pentru că n-a făcut Dumnezeu răull, nici lumea întreagă de la un capăt 
la altul nu este cauza răului. Tot ceea ce era dotat de El cu libertate 
de voinţă, (era menit) să ţină şi să păzească legea pe care El însuşi a 
pus-o, iar răul constă în nerespeotarea legii. Este un mare păcat a nu 
asculta de Dumnezeu, a trece dincolo, în mod iliber, de limitele a ceea 
ce este drept. De aceea, fiindcă omul s-a întinat prin îndepărtarea de 
Dumnezeu şi (pe el) s-au aşternut petele a multe răutăţi, pe care stă- 
pînul întunericului şi tatăl rătăcirii -le-a iscodit, — Scriptura spune că 
el şi-a luat osteneala să cugete şi să săvîrşească nedreptatea — Dum- 

nezeu Atotţiitorul, văzînd că răul devine nemuritor prin urzelile dia¬ 
volului, pentru că diavolul era rătăcitorul, l-a îmbrăcat în tunici de pieile, 
adică l-a îmbrăcat cu stricăciune, pentru ca prin dezmembrarea trupu¬ 
lui, tot răul care se născuse în el să moară. 

XXXIX 

S-a spus şi mai înainte şi s-a dovedit că tunicile de piele nu sînt 
tot una cu corpurile. Revenim asupra acestui fapt pentru că acest ade¬ 
văr nu trebuie spus o singură dată. Protopărinteile Adam însuşi, înainte 
de confecţionarea acestora, mărturisea că are came şi oase. Atunci 
cînd a văzut femeia aducîndu-se spre el, a exclamat: «aceasta este os 
din oasele mele şi carne din carnea mea; aceasta se va'numi femeie, 
pentru că din bărbatul ei s-a luat. Pentru aceea, va părăsi omul pe tatăl 
şi pe matma sa şi se va lipi de femeia sa şi vor fi amindoi un singur 
trup» (Gen. 2, 23). Nu pot suferi pe cei ce trăncănesc şi, forţînd cu ne¬ 
ruşinare textul Scripturii, zic că nu va fi înviere a trupului, pentru că 
oasele îşi carnea trebuie înţelese spiritual; în felul acesta, răstoarnă 
totul cu alegoriile lor, deşi Hristos spune lămurit că Scriptura trebuie 
luată precum s-a scris, (literal). Răspunzînd ia întrebarea fariseilor în 
legătură cu despărţirea (bărbatului) de femeie, El a zis: «Nu aţi citit 
că Acela care i-a creat de Ia început, bărbat şi femeie i-a făcut ? Şi a zis : 
De aceea va părăsi omul pe tatăl şi pe mama sa» (Matei 19, 4) şi pe 
celelalte. 

Se poate, oare, spune că porunca «creşteţi şi vă înmulţiţi şi stăpî- 
niţi pămîntul» (Gen. 2, 7) a fost adresată sufletelor ? Apoi cum trebuie 
înţelese cuvintele: «Dumnezeu a luat ţarină din pămînt şi a făcut pe 
om» (Gen. 2, 7) ? Acestea par să se refere în mod deosebit la trup. Pen¬ 
tru că sufletul n-a fost plăsmuit din pămînt şi elemente grele. Din toate 
acestea rezultă foarte clar că omul a avut trup înaintea (confecţionării) 
tunicilor de piele. Toate cele de mai înainte sînt referitoare la situaţia 
omului înainte de a cădea în păcat, pe cînd cele referitoare la tunici 
sînt spuse referitor la el după ce a căzut. 

De aceea, revenind şi reexaminînd problema de la început, să do¬ 
vedim încă o dată că prin tunicile de pieile nu trebuie înţelese trupurile, 
ci stricăciunea adusă de nesăbuinţă. Neascultînd de poruncă, omul a 
fost scos din paradis. Dumnezeu nu l-a scos pe om din paradis de teamă 
ca nu cumva acesta mîncînd din pomul vieţii să trăiască în veac, ci 
pentru ca răul săvîrşit să nu devină, precum am zis, nemuritor. Fiindcă, 
de ce (altceva) a mai trimis pe Hristos din cer pe pămînt, dacă nu voia 
ca omul să se împărtăşească de nemurire ? Dacă interlocutorul răs¬ 
punde că Dumnezeu a făcut aceasta pentru că s-a căit, trebuie spus că 

această afirmaţie este absurdă, pentru că prezdntă pe Dumnezeu ca 
fiind schimbăcios. Dumnezeu nu este necunoscător al viitorului, nici 
provocator al răului, ci bun foarte şi cunoscător mai dinainte al celor 
viitoare. De aceea l-a şi scos pe om din paradis, nu pentru că se temea 
ca nu cumva mîncînd el din pomul vieţii să trăiască în veac, ci pentru 
că a voit să nimicească păcatul prin moarte, ca după moartea păcatu¬ 
lui, omul curat să se facă părtaş al vieţii. 

XL 

Nimeni, deci, să nu fie atît de fără minte şi să spună lucrurile alt¬ 
fel decît sînt. Cel care afirmă că trupul nu se va împărtăşi de nemu¬ 
rire grăieşte blasfemii şi este lipsit de înţelepciune. De ce, după con¬ 
fecţionarea tunicilor de piele, Adam este scos din rai şi este împiedicat 
să mănînce din pomul vieţii şi să trăiască, dacă era imposibil ca omul 
să trăiască cu trupul în veac ? 

Are loc această interdicţie pentru că el putea să nu moară, dacă 
gusta din pomul vieţii. Pentru că zice: «Şi a făcut Domnul Dumnezeu 
lui Adam şi femeii lui tunici de piele şi i-a îmbrăcat. Şi a zis Dumne¬ 
zeu : Iată Adam s-a făcut ea unul dintre Noi, cunoscînd binele şi răul. 
Şi acum, nu cumva să-şi întindă mîma îşi să ia din pomuil vieţii, să mâ- 
nînce şi să trăiască în veac. Şi l-a scos pe Adam afară din paradisul 
desfătării Domnul Dumnezeu, ca să lucreze pămîntul din care a fost 
luat» (Gen. 3, 21—24). Deci, trupul putea să trăiască în veac şi să 
fie nemuritor, dacă nu era împiedicat să guste din pomul vieţii. A fost 
împiedicat să trăiască în veac şi a fost sortit să moară pentru ca păcatul 
să moară odată cu trupul, ca după aceea trupul să învieze eliberat de 
păcat. 

Deci, pentru ca răul să nu fie nemuritor prin om, dat fiind că se în¬ 
cuibase în trupul său nemuritor, şi avea hrană nemuritoare, pentru 
aceasta Dumnezeu a hotărît să dea trupul morţii şi stricăciunii. Acesta 
este sensul tunicilor de piele; îmbrăcat în ele, trupul a fost îmbrăcat 
în stricăciune şi ca odată cu el să fie nimicit cu desăvîrşire păcatul, 
să nu rămînă din el nici cea mai mică parte de rădăcină, din care să 
încolţească noi mlădiţe. 

XLI 

Această imagine poate fi asemănată cu cea a unui smochin care în¬ 
colţeşte în clădirea impunătoare a unui templu ; dezvoltîndu-se, acesta 
îşi trimite rădăcinile prin toate pietrele (acelei) opere de artă; el nu 
este smuls înainte de maturitate, ci abia cînd ajunge la maturitate sînt 
date la o parte pietrele şi el este smuls cu totul. Numai după ce a fost 







AGI.AOFON SAU DESPRE ÎNVIERE 


151 


smuls cu totul sînt puse pietrele la loc 1 , la gîndul că smochinul a murit 
şi templul va dăinui. La fel a făcut şi Dumnezeu, cel care a creat pe 
om întocmai ca pe un templu ; (văzînd) odrăslind în el păcatul, întoc¬ 
mai ca un smochin sălbatic, l-a dat morţii, «l-a dat pieirii», precum se 
zice în Scriptură, «apoi l-a readus la viaţă» (Deut. 32, 39). Abia după 
ce trupul a murit şi păcatul a fost smuls din rădăcină, trupul va fi re¬ 
făcut, întocmai cum este renovat un templu din toate aceleaşi părţi, 
însă nemuritor şi prosper. Pentru că, înainte de a muri, trăia în mod 
necesar cu trupul şi păcatul, avîndu-şi înfipte rădăcinile înlăuntrul 
acestuia, deşi era oarecum îngrădit de cugetul înţelept şi de dojană. 

După ce am fost luminaţi prin botez, ar fi trebuit să nu mai săvîrşim 
ceea ce nu este drept, să fie îndepărtat cu totul păcatul de la noi. Dar 
şi după ce am crezut şi ne-am apropiat de apa sfinţirii, adesea ne aflăm 
în păcate. Nimeni nu se poate mîndri că este fără păcat, că nici chiar 
cu gîndul nu păcătuieşte. Prin credinţă s-a ajuns să se împuţineze şi 
să se îmblînzească păcatul, să nu mai facă roade vătămătoare, dar n-a 
fost smuls din rădăcini. Acum reprimăm mlădiţele lui, adică gîndurile 
cele rele, ca nu cumva o rădăcină a amărăciunii să dea rod şi să ne 
aducă necaz, nu permitem să crească şi să se dezvolte bobocii lui, pen¬ 
tru a nu da rod, îi tăiem cu cuvîntul, ca şi cu o secure, de lîngă rădă¬ 
cină. Numai în viaţa viitoare chiar şi gîndul cel rău va dispărea. 


XLII 

Scriptura dă destule mărturii în acest sens celor ce vor sincer să 
spună adevărul. Apostolul afirmă că rădăcina păcatului nu este smulsă 
cu desăvîrşire din oameni, atunci cînd zice: «Ştiu că nimic bun nu 
locuieşte întru mine, adică în trupul meu; într-adevăr, voiesc să fac 
binele, dar n-am puterea să-l fac. Pentru că binele pe care vreau să-l 
fac nu-1 fac, ci răul pe care nu vreau să-l fac, pe acela îl fac. Iar dacă 
fac ceea ce nu vreau, nu mal sînt eu cel ce fac lucrul acesta, ci păcatul 
care locuieşte în mine» (Rom. 7, 18—20). Sau: «Fiindcă după omul din¬ 
lăuntru îmi place Legea lui Dumnezeu ; dar văd în mădularele mele o 
altă lege, care se luptă împotriva legii primite de mintea mea şi mă ţine 
rob legii păcatului, care este în mădularele mele» (Rom. 7, 22—23). Aşa¬ 
dar, păcatul nu s-a tăiat încă din rădăcini, ci convieţuieşte, încă, (cu 
trupul) ; n-a murit definitiv, altfel, de ce ar mai fi fost îmbrăcat omul 
cu moartea? (Păcatul) este încă în trup şi odată cu ofilirea şi moartea 
acestuia se ofileşte şi moare păcatul, care îşi avea rădăcinile în trup ; 
dar omul este salvat, pentru că se va reface întocmai ca templul, nemai- 
avînd în el «rădăcina amărăciunii» (Evrei 12, 15). Moartea a fost folo¬ 
sită de Dumnezeu, medicul prin excelenţă, ca antidot în vederea smul- 

gerii din rădăcină şi a nimicirii păcatului; pentru ca răul să nu fie în 
noi cei nemuritori, nemuritor. Cit sînltem în trup, sîntem ca nişte bol¬ 
navi bolind de boala păcatului. Aşa că Dumnezeu, în înţelepciunea Lui, 
a iscodit moartea ca medicament curăţitor al ambelor componente, al 
sufletului şi al trupului, ca să devenim fără prihană. 

XLIII 

Acum, pentru că este nevoie de multe exemple în legătură cu 
acestea, considerăm că nu trebuie să ne lăsăm pînă ce acest aspect nu 
va fi clar explicat şi dovedit. Istoria cu trupul este asemenea istoriei 
unei statui. Se întîmplă că după ce un meşter iscusit face o statuie foar¬ 
te frumoasă, cu părţile simetrice, din aur sau din alt material, s-o reto¬ 
pească. Aceasta, pentru că, văzînd-o un om rău, ros de invidie, care 
n-a suportat strălucirea ei, s-o vatăme şi să culeagă rodul zadarnic al 
invidiei. Dar meşterul, prea înţelepte Aglaofon, vrînd ca lucrul făcut 
cu atîta grijă şi trudă să nu rămînă pentru totdeauna mutilat şi fără va¬ 
loare, purcede iarăşi la topire şi face statuia precum era mai înainte. 
Pentru că, dacă n-o retopeşte pentru a o reface, — ci o lasă să rămînă 
aşa vătămată sau se mulţumeşte doar s-o restaureze, în mod firesc sta¬ 
tuia nu va mai fi aceeaşi, ci va fi schimbată. Vrînd, deci, ca lucrarea lui 
să fie frumoasă şi fără defecte, el o sfarmă şi o retopeşte pentru ca să 
fie îndepărtate prin retopire toate stricăciunile îşi ocara făcută de ei, 
din invidie. în felul acesta statuia îşi recapătă forma desăvîrşită de la 
început. (Trebuie, însă, subliniat faptul că pe cînd meşterul nu topeşte 
statuia făcută pentru a o da pieirii, ci pentru a o readuce în starea cea 
dintîi, faptele rele şi necugetate duc trupul la pieire ; acestea topesc, dar 
nu şi readuc în starea cea dinţii). Acest lucru mi se pare că a făcut şi 
Dumnezeu cu noi. Văzînd El pe om, superba Sa creatură, vătămată din 
cauza invidiei şi a uneltirilor viclene, Bl, iubitorul de oameni, n-a răbdat 
ca acesta să fie dat pieirii, să fie condamnat în veac, să fie nemuritoare 
vina lui, ci l-a descompus iarăşi în materie, pentru ca în momentul replăs- 
muirii să fie ars şi să dispară toate necurăţiile din el. Pentru că ceea ce 
acolo este retopirea statuii, aici este moartea şi descompunerea trupu¬ 
lui. Ceea ce acolo este replăsmuirea şi înfrumuseţarea materiei, aici este 
învierea. Precum spune şi profetul Ieremia, fiindcă de aceleaşi imagini se 
foloseşte şi acesta cînd vorbeşte despre astfel de lucruri: «Am coborît, 
zice, în casa olarului, şi iată că e,l lucra pe roată. Şi s-a spart vasul pe 
care îl avea în mînă ; şi iarăşi a făcut un alt vas, precum i-a plăcut lui 
să facă. Şi Domnul mi s-a adresat mie şi a zis : Oare nu voi putea să fac 
cu voi, casă a lui Israil, precum a făcut olarul acesta ? Iată, precum este 
lutul în mîna olarului, sînteţi voi în mîinide Mele» (Ier. 18, 3—6). 

XLIV 

Prin urmare, după ce omul a încălcat porunca, braţul cel preapu- 
ternic n-a răbdat ca lucrarea lui să rămînă pradă celui rău, de aceea, 
descompunîndu-1, l-a^ făcut iarăşi lut, precum olarul care replăsmuieşte 
vasul, ca prin replăsmuire să dispară spărturile şi părţile urîte de pe el, 
să devină în întregime fără cusur, ca Ia început. Or, «nu este olarul 
stăpîn pe lutul iui, ca din aceeaşi frămîntătură de lut să facă un vas 
pentru o întrebuinţare de cinste şi un alt vas pentru o întrebuinţare de 
ocară ?» (Rom. 9, 21). 

Aici mi se pare că Apostolul vrea să spună: Nu cumva Dumnezeu 
nu poate să replăsmuiască pe fiecare în parte din aceeaşi materie şi să 
ne învieze pe unii spre cinste, iar pe alţii spre ocară şi condamnare ? 
Spre necinste pe cel care a trăit cu neruşinare în păcate, iar spre cinste 
pe cel care a dus o viaţă virtuoasă. Precum se spune şi în cartea lui Da¬ 
nii! : «Mulţi din cei ce dorm în ţărîna pămîntului se vor scula ; unii 
pentru viaţa veşnică, alţii pentru ocară şi ruşine veşnică ; şi cei înţe¬ 
lepţi vor străluci ca stelele cerului» (Dan. 12, 2—3). Nu depinde de noi 
să nimicim cu desăvîrşire rădăcina răutăţii, ci numai să n-o lăsăm să 
se lăţească şi să facă roade. Smulgerea ei din rădăcini şi nimicirea se 
face, precum s-a zis, de Dumnezeu, în momentul descompunerii trupu¬ 
lui, pe cind de noi depinde doar faptul de a nu-i permite să rodească. 
De aceea, cel care a cultivat (răul) făcîndu-1 să crească şi nu l-a dis¬ 
preţuit, acela în mod firesc va fi pedepsit pentru că, putînd să facă 
aceasta, a preferat să facă ceea ce este vătămător. 

XLV 

De aceea, nimeni — în această situaţie fiind, să nu acuze cu neru¬ 
şinare natura divină, că nu răsplăteşte fiecăruia pe drept pentru virtute 
şi păcat. Pentru că, cine eşti tu, omule, să răspunzi lui Dumnezeu? Nu 
cumva vasul de lut va zice celui ce l-a făcut: De ce m-ai făcut aşa sau 
aşa? (Rom. 9, 20). Cum (poţi spune aşa) cind ai ailes răul în mod liber? 
De aceea, nu vei putea reproşa lui Dumnezeu, dreptul judecător : De ce 
m-ai făcut aşa, de ce m-ai condamnat la durere ? 

Punînd la mijloc cuvinte cu sensuri adinei, Apostolul Pavel le dă 
explicaţia corectă ; cei care nu le cercetează cu atenţie şi rîvnă consi¬ 
deră că spune lucruri fără legătură, însă cei care le cercetează cu cuget 
treaz le văd pline de adevăr. In celle spuse mai înainte Apostolul ne 
vorbeşte despre judecata şi pedepsirea celor ce în mod liber au savîrşit 
răul şi ne dovedeşte cu claritate că moartea omului a fost iscodită nu 
pentru a-i face vreun rău acestuia, ci pentru a-i face bine ; cel care ia 

aminte cu atenţie la acestea înţelege că mă refer la învierea trupului. 
Cum să nu fie folositoare moartea, la timp introdusă, ea care pare a fi 
un medicament pentru cel bolnav, ea care nimiceşte (duşmanul) care 
prăda firea noastră ? Şi ca să nu spunem aceleaşi cuvinte despre ace¬ 
leaşi lucruri, să amintim un cuvîmt din Deuteronom şi să mergem mai 
departe. 

XLVI 

Cuvîntuil: «Eu omor şi Eu fac să trăiască, Eu rănesc şi Eu vindec 
şi nu poate nimeni să scoată pe cineva din mina Mea» (Deut. 32, 39) 
spus de Dumnezeu, ce altceva vrea să spună decît că trupul este ucis 
şi moare, ca după aceea să învieze şi să trăiască? Mai întîi este sfărî- 
mat şi nimicit, pentru ca să fie refăcut sănătos şi nevătămat. Şi nimic 
nu va putea scăpa pe om de braţul cel mare şi puternic al lui Dumne¬ 
zeu ; nici focul, nici moartea, nici haosul, nici stricăciunea. Pentru că, 
zice Apostolul: «Cine ne va despărţi de dragostea lui Hristos ? (Rom. 
8, 35—37) — adică de mina şi de cuvîntul Tatălui — necazurile sau 
strîmtorările, sau persecuţia, sau foametea, sau golătatea, sau primej¬ 
dia, sau sabia ? Din cauza Lud sîntem ucişi toată ziua şi am fost socotiţi 
ca nişte oi aduse la junghiere. Dar pe toate acestea le-am biruit cu aju¬ 
torul Celui ce ne-a iubit pe noi, pentru ca să se împlinească, precum am 
zis, cuvîntuil: «Eu omor şi Eu fac să trăiască, Eu rănesc şi Eu vindec şi 
nu poate nimeni să scoată pe cineva din mina Mea». Iar de dragostea 
Lui, nimeni nu ne va despărţi (Rom. 8, 39). De aceea, am şi fost socotiţi 
ca nişte oi spre junghiere (Rom. 8, 36), ca murind, «pentru păcat», să 
trăim «pentru Dumnezeu» (Rom. 6, 10). Atît despre acestea. Să exami¬ 
năm şi celelalte laturi. 

XLVII 

Prin urmare, zice adversarul, oricine se naşte este bolnav ; este 
bolnav atît prin faptul că se naşte, cit şi prin acela că se hrăneşte, pen¬ 
tru că, zice, creşte prin cele introduse şi se împuţinează prin cele ce se 
elimină. Cele ce nu se nasc sînt sănătoase, nu bolesc, pentru că n-au 
nevoie de nimic, nici nu doresc ceva ; doresc cele ce se nasc: împreu¬ 
nare şi hrană, iar a dori înseamnă a boli, iar a nu avea nevoie de ceva, 
nici a dori, înseamnă a fi sănătos. Bolesc cele ce se nasc; pătimesc cele 
ce bolesc, fie de excesul, fie de lipsa celor ce se introduc şi se elimină, 
iar cel ce pătimeşte se consumă şi se pierde, de aceea, omul nu poate 
fi fără pofte şi nemuritor. Şi cum tot ceea ce se naşte şi este creat este 
pieritor, dar îngerii, ca şi sufletele, au fost creaţi, pentru că s-a zis : «cel 
ce face pe îngerii săi duhuri» (Ps. 103, 4), — după aceştia şi îngerii şi 
sufletele se vor pierde. Dar eu zic că nici îngerii, nici sufletele nu se 

pierd; aceştia sînt nemuritori, pentru că aşa a voit Cel ce le-a făcut. 
Eu nu aprob nici afirmaţia că totul se va pierde cu desăvîrşire şi că 
pămintui şi aerul şi oeirut nu vor mai fi. Căci toată lumea va arde, dato¬ 
rită unui foc ce va cădea din cer, pentru a fi curăţită şi reînnoită, dar 
nu pentru a fi cu desăvîrşire pierdută şi nimicită. Pentru că dacă este 
mai bine să nu fie lumea, decît să fie, de ce Dumnezeu, făcînd lumea, a 
preferat ceea ce era rău ? Dar Dumnezeu n-a făcut nimic rău şi în zadar. 
Prin urmare, Dumnezeu a creat lumea ca să fie şi să rămînă (în veac), 
precum se spune şi în Înţelepciunea lui Solomon: «Dumnezeu a creat 
totul ca să existe, lumea este bună şi nu se află în ea otrava stricăciu¬ 
nii» (înţel. Sol. 1, 14). Şi Pavel adevereşte acest lucru cînd zice : «De 
asemeni şi firea aşteaptă cu o dorinţă înfocată descoperirea fiilor lui 
Dumnezeu. Căci firea a fost supusă deşertăciunii — nu de voie, ci din 
pricina celui ce a supus-o, cu nădejdea, însă, că şi ea va fi izbăvită din 
robia stricăciunii, ca să aibă parte de libertatea slavei copiilor lui Dum¬ 
nezeu» (Rom. 8, 19—21). Zice că «firea a fost supusă stricăciunii», dar 
că aşteaptă să fie eliberată din această robie. Pentru că «mu cele ce nu se 
văd slujesc stricăciunii, ci acestea oare se văd». Prin urmare, firea re¬ 
înnoită în bine se va bucura şi veseli de învierea fiilor lui Dumnezeu, 
pentru care acum suspină şi este îndurerată, aşteptînd izbăvirea lor din 
stricăciune. Ea, care a primit trupul, se bucură că înviind noi şi scutu- 
rînd stricăciunea trupului, precum este scris : «Scutură ţărîna, scoală-te 
în capul oaselor, şi stai, Ierusaiime» (Isaia 52, 2) şi eliberîndu-me din 
robia păcatului, «se eliberează şi ea din robia stricăciunii». «Căci ştim» 
— zice — «că întreaga fire împreună suspină şi pătimeşte pînă acum. 
Dar nu numai ea, ci şi noi, care avem cele dinţii roade ale Duhului, sus¬ 
pinăm şi aşteptăm înfierea, adică răscumpărarea trupului nostru» (Rom. 
8, 22—23). La fel spune şi Isaia : «în felul în care cerul nou şi pămîntul 
nou, pe care eu le voi face, — zice Domnul — vor rămîne înaintea mea, 
aşa va fi şi cu seminţia şi cu numele vostru» (Isaia 66, 22). Şi iarăşi: 
«Aşa zice Domnul, Cel ce a făcut cerul, Dumnezeu care a întocmit pă¬ 
mîntul şi i-a pus legi, că nu în zadar l-a făcut, ci pentru a fi locuit» 
(Isaia 45, 18). Căci, într-adevăr, nu în zadar, nici pentru a fi pierdut, a 
zidit Dumnezeu totul, — aşa cum cred cei ce cugetă lucruri zadarnice 
—, ci pentru a exista, a dăinui mereu şi a fi locuit. De aceea, în mod fi¬ 
resc, după arderea şi năruirea tuturor, va fi iarăşi pămînt şi cer. Şi de 
ce toate acestea ? (Ei, bine, în acest caz) se cuvine a spune încă şi mai 
multe decît cele spuse mai înainte. După ce totul a fost sfărîmat, va fi re¬ 
adus la forma cea dintîi, dar nu în materia degradată şi în aceeaşi stare 
de dinainte de transformare, nici nu va mai fi supusă pieirii şi stri¬ 
căciunii. 

XLVIII 

Dar, dacă adversarii noştri vor zice: «Cum nu se va pierde totul, 
cînd Hristos a zis că cerul şi pămîntul vor trece?» (Matei 24, 35), iar 
profetul adevereşte că «cerul va pieri ca un fum şi pămîntul ca o haină 
se va învechi»? (Isaia 51, 6). Noi vom răspunde că se obişnuieşte în 
Scriptură a se numi «pierzare» schimbarea stării acestei lumi în una mai 
bună şi mai strălucită ; pentru că se pierde forma de la început, în mo¬ 
mentul schimbării tuturor elementelor în elemente strălucitoare. Fiind¬ 
că nu este nici o contrazicere şi nici un neadevăr în cuvintele lui Dum¬ 
nezeu. S-a zis: «Se duce chipul lumii acesteia» (I Cor. 7, 31), iar nu lu¬ 
mea. Prin urmare, se obişnuieşte în Scriptură să se numească pierzare 
schimbarea chipului de dinainte în altul mai bun şi mai frumos. Este la 
fel ca şi cînd cineva ar numi pierdere trecerea de la starea de adoles¬ 
cent la cea de bărbat desăvîrşit, trecerea vîrstei adolescenţei la cea a 
desăvîrşirii şi frumuseţii. «Căci cînd eram copil, gîndeam ca un copil şi 
vorbeam ca un copil; dar cînd am devenit om mare, am lepădat ceea 
ce era copilăresc» (I Cor. 13, 11). în vremea conflagraţiei, firea va fi 
zdruncinată atît de tare, ca şi cînd ar muri, dar nu va muri, ci doar va 
fi reclădită ; pentru ca noi să locuim într-o lume reînnoită, scutiţi de 
necazuri, precum este scris în psalmul 103 : «Vei trimite Duhul Tău şi 
se vor zidi şi se va înnoi faţa pămîmtuilui» (Ps. 103, 30). Aceasta pentru 
că Dumnezeu veghează asupra bunei rînduieli din lume. Prin urmare, 
existînd pămîntul şi după acest veac, în mod firesc vor exista şi cei care 
îl vor locui, nu ca unii care se vor naşte, se vor însura si vor muri ia¬ 
răşi, ci vor trăi întocmai ca îngerii, stăruind neabătut în nestricăciune şi 
săvîrşind cele bune. De aceea, este lucru nesăbuit a întreba cineva : 
Cum vor petrece atunci trupurile, cînd nu va mai fi aer, nici pămînt, 
nici celelalte ? 


XLIX 

Să vorbim şi despre acestea, dacă crezi, o, Aglaofon, că putem în¬ 
drăzni să vorbim despre chestiuni atît (de mari). Ai zis că Domnul a răs¬ 
puns saducheilor care îl ispiteau, că la înviere cei morţi vor fi «ca în¬ 
gerii», apoi a adăugat: «Fiind fără de trup, îngerii se află într-o stare de 
fericire deplină şi de slavă». Or, trebuind noi să ne asemănăm îngerilor, 
în mod necesar trebuie să fim fără trupuri, ca şi ei. N-ai reţinut, prie¬ 
tene, că făcînd lumea, Dumnezeu a pus în ea o anumită rînduială, în 
virtutea căreia fiinţele spirituale le-a împărţit, în afară de îngeri, în în¬ 
cepătorii, tronuri şi puteri. Că altul este neamul îngerilor, şi altul ai în¬ 
cepătorilor, altul al puterilor; că nu este un singur rang, o singură fa¬ 
milie, nici o singură ceată a celor nemuritoare, ci neamurile şi 

familiile lor sînt diferite. Nu se schimbă heruvimii, lăsîndu-şi propria 
demnitate, în cea a îngerilor, nici îngerii în alta de-cît a lor. Aceştia tre¬ 
buie să rămînă aşa cum sînt şi cum au fost făcuţi. Ei bine, şi omul, fiind 
dintru început nemuritor şi rînduit să locuiască pămîntul şi să conducă 
toate (vietăţile) de pe el, niciodată nu se va schimba din starea lui de 
om, nu va lua nici chipul îngerilor, nici pe cel al altor creaturi ? pentru 
că nici îngerii nu-şi schimbă chipul cu care au fost înzestraţi de la în¬ 
ceput. Hristos n-a zis că a venit să schimbe chipul omului în altul, să 
transforme firea umană în alta, ci să-l readucă pe om la starea de dina¬ 
inte de cădere, omul fiind nemuritor. Fiecare trebuie să rămînă în sta¬ 
rea în care a fost pus şi toate să se umple : cerurile de îngeri, tronurile 
de puteri, tăria de slujitori, locurile sfinte şi luminile cele pure de sera¬ 
fimi, care stau în preajma sfatului Celui Mare, care ţine totul; iar pă- 
mîntul de oameni. Dacă credem că oamenii se transformă în îngeri, 
atunci trebuie să spunem că şi îngerii se transformă în puteri, iar ace¬ 
lea în altceva, încît avansîind mereu, mintea ne duce la afirmaţii peri¬ 
culoase. 

L 

Nu trebuie să credem că Dumnezeu, creînd pe om, l-a făcut rău 
sau că a greşit în vreun fel atunci cînd l-a făcut, şi că, părîndu-I rău, 
mai tîrziu a voit să-l facă înger, aşa cum fac meşterii cei neisprăviţi; 
nu trebuie, de asemenea, să credem că voind la început să-l facă înger 
şi neputînd aceasta, l-a făcut om. Deci, de ce l-a făcut pe om, om, şi nu 
înger, dacă înger a vrut să-l facă pe om şi nu om ? Pentru că n-a putut ? 
Aceasta este blasfemie. Sau a amânat să facă ceea ce era mai bun, făcînd 
(pentru moment) ceea ce era mai puţin bun? Dar şi această afirmaţie 
este necuviincioasă. Pentru că Dumnezeu nu greşeşte atunci cînd pur¬ 
cede la săvîrşirea binelui; nu amină să-l facă, nici nu este neputincios, 
ci fiind puterea prin excelenţă, poate săvîrşi ceea ce vrea şi cind vrea. 
De aceea, voind ca omul să fie om, aşa l-a creat de la început. Iar dacă 
a voit aşa, înseamnă că omul este bun ,- iar cînd zicem om, înţelegem 
acea entitate alcătuită din trup şi suflet, prin urmare, omul nu va fi fără 
trup, ci cu trup, pentru ca omul să nu devină altceva decît este, adică 
om. Mai mult, Dumnezeu vrea ca toate fiinţele nemuritoare să rămînă 
în veac; or, despre om (se spune) că este nemuritor. Pentru că se zice 
în înţelepciunea lui Solomon: «Dumnezeu a creat pe om spre nestrică- 
ciune, după chipul Său, al veşniciei Sale l-a creat» (Inţel. Sol. 2, 2). 

Prin urmare, trupul nu se va pierde, pentru că omul este alcătuit 
din suflet şi din trup. 

De aceea, ia aminte că şi Domnul aceleaşi lucruri a vrut să spună 
saducheilor, care nu credeau în învierea trupului ; pentru că aceasta 
era părerea saducheilor. De aceea, au inventat istoria cu cei şapte fraţi, 
ca să respingă învăţătura despre învierea trupului. Spune Evanghelis¬ 
tul : «S-au apropiat de El saducheii, care ziceau că nu este înviere» 
(Matei 22, 23). Dacă n-ar învia trupul, ci numai sufletul ar dăinui, de 
bună seamă că Hristos le-ar fi răspuns că gîndesc bine şi corect. Dar El 
respinge această părere zicînd că «La înviere nici nu se vor însura, nici 
nu se vor mărita, ci vor fi ca îngerii din cer» (Matei 22, 30). Nu înseam¬ 
nă că nu se vor însura şi nu se vor mărita fiindcă nu vor avea trup, ci 
pentru că vor trăi în lumină şi nestricăciune. Mîntuitorul ne aseamănă 
cu îngerii, pentru că întocmai ca aceia în cer, oamenii nu s-au preocu¬ 
pat de căsătorii şi ospeţe în paradis, ci de faptul de a vedea pe Dum¬ 
nezeu şi de a cultiva virtutea, avîmd exemplu pe Hristos. N-a zis: Vor 
fi îngeri, ci «ca îngerii» încununaţi cu slavă şi cinste, precum este scris, 
adică fiind aproape ca îngerii, cu puţin deosebindu-se de ei (Ps. 8, 6). 

Este la fel cum ar zice cineva, cînd noaptea este (liniştită şi este 
pace în aer, iar luna scaldă totul cu lumina ei: Luna străluceşte ca soa¬ 
rele. Aceasta nu vrea să spună că luna este soare, ci numai «ca soare¬ 
le». La fel cum despre metalul care nu este aur, dar pare să fie aur, se 
zice că este ca aurul; dacă ar fi de aur, nu s-ar zice ca aurul, ci de aur 
sau aur. La fel, atunci cînd Mîntuitorul spune că morţii vor fi la înviere 
ca îngerii, nu vrea să spună că sfinţii vor fi îngeri, ci aproape ca îngerii. 
De aceea, este lucru nesăbuit a zice: Intrucît Hristos a zis că sfinţii vor 
fi ca îngerii la înviere, trupurile nu vor învia, pentru că însuşi cuvîn- 
tul lui Hristos îi contrazice. Astfel, se spune că se ridică nu cel ce n-a 
căzut, ci cel ce a căzut. Precum spune şi profetul: «Voi ridica cortul lui 
David, care a căzut» (Amos 9, 11). A căzut năruindu-se «în ţărîna pă- 
mîntului» (Dau. 12, 2). Nu se culcă să moară ceea ce este nemuritor, ci 
ceea ce este muritor. Trupul moare, pe cînd sufletul este nemuritor. Şi 
dacă sufletul este nemuritor, iar trupul muritor, înseamnă că aceia care 
zic că este înviere, însă nu a trupului, neagă învierea. Pentru că nu cel 
ce stă neclintit în picioare, ci cel ce a căzut şi a rămas aşternut la pămînt, 
acela se ridică, precum este scris: «Cine este acela care cade şi nu se 
mai scoală? Sau cine se abate fără să se întoarcă iarăşi?» (Ier. 8, 4). 

LII 

Hristos a spus clar că sufletul este nemuritor, atît direct, cît şi prin 
gura lui Solomon. Direct, în parabola cu bogatul şi săracul Lazăr ; unul 
după lepădarea trupului se odihneşte în sînurile lui Avraam, celălalt 

în dureri. Prim gura lui Solomcn vorbeşte în cartea intitulată înţelep¬ 
ciunea, unde stă scris : «Sufletele drepţilor simt în mina lui Dumnezeu 
şi necazurile nu le vor atinge. S-a crezut de către cei fără de minte că 
ele au murit şi că ieşirea lor (din trup) înseamnă nenorocirea şi pieirea 
lor ; dar ele trăiesc în pace şi speranţa lor este nemurirea» (înţ. 3, 1—4). 
Deci, învierea va fi a trupului şi mu a sufletului. Căci nu cel ce stă în 
picioare se ridică, ci cel culcat jos, după cum nu cel sănătos are nevoie 
de îngrijire, ci cel bolnav, Dacă cineva vrea să spună împotriva oricărei 
evidenţe că învierea se referă la suflet şi nu la trup, acela spune lucruri 
deşarte şi necugetate. Pentru că trebuie să demonstreze mai întîi că su¬ 
fletul suferă stricăciune şi se descompune, să arate că sufletul este mu¬ 
ritor, apoi să vorbească despre învierea lui. Din două, una: Ori Domnul 
învaţă corect cînd spune că sufletul este nemuritor şi prin urmare este 
minciună a spune că sufletul este stricăoios, ori Hristos învaţă greşit când 
spune că este nestricăcios şi nemuritor (în parabola cu bogatul şi săra¬ 
cul Lazăr), şi cum rezultă şi din vedenia cu Moise şi Ilie (din momentul 
Schimbării la faţă). Dar Domnul n-a grăit niciodată ceva altfel de cum 
este, nici n-a minţit. El n-a arătat Apostolilor pe munte o nălucă, vrînd 
să-i înşele, ci pe Moise şi Ilie, aşa cum erau în realitate, vrînd să-i în¬ 
veţe pe ucenicii Săi greoi la pricepere ca sufletul este nestricăcios şi 
nemuritor. 

LIII 

Prin urmare, învierea va fi a trupului şi nu a sufletului, aşa cum şi 
«cortul lui David, căzut în stricăciune» (Amos 9, 11) va fi ridicat şi re¬ 
zidit «ca în zilele de odinioară», pentru a rămîne peste vremuri nevătă¬ 
mat şi neclintit. Desigur, în grija lui Dumnezeu nu este să construiască 
o casă de piatră lui DaAud pentru viitor, pentru ca să aibă o casă fru¬ 
moasă în împărăţia cerurilor, ci (să-i ridice) trupul, cortul sufletului, pe 
care l-a făcut cu mîiniie sale. în felul acesta trebuie să cugeţi şi tu, prea 
înţelepte Aglaofon. Vei înţelege uşor acest lucru dacă reflectezi la ima¬ 
ginea culcării şi sculării cuiva. Se culcă cel care pînă atunci a fost treaz 
şi se trezeşte cel care a dormit; culcarea şi scularea sugerează preg¬ 
nant imaginea morţii şi învierii. De aceea, aducerea la viaţă se face din 
moarte ,• învierea este a trupului (care a murit), după cum şi scularea 
este a celor culcaţi şi care dorm. Precum cel ce doarme se scoală, pen¬ 
tru că nu poate rămîne veşnic în această stare, la feil va fi după moarte : 
cel ce moare nu va rămîne în această stare pentru totdeauna. Şi pentru 
ce motiv să nu aşteptăm învierea, readucerea la viaţă a celor morţi, 
cînd cel ce doarme se trezeşte, cel ce cade se ridică şi ceea ce se clă¬ 
deşte se năruieşte din nou ? Noi nu ne înşelăm cînd mărturisim că va 
avea loc readucerea la viaţă a trupurilor celor adormiţi. Şi dacă vrei, 

despre faptul învierii nu vorbeşte doar imaginea culcării şi trezirii 
cuiva, despre ea ne vorbesc seminţele şi plantele, ca unele în care are 
loc învierea. Pentru că, priveşte, seminţele sînt aruncate sub brazdă şi 
la vremea rînduită ele iarăşi apar. Pentru că dacă seminţele ar muri şi 
ar putrezi, iar din ele n-ar mai da nimic, care ar fi urmarea, dacă nu 
pierderea lor prin moarte ? 

LIV 

Dar despre acestea am vorbit destul, prea puternice Teofile. Des¬ 
pre aceasta vor vorbi şi alţii. Să revenim la chestiunea de care ne-am 
îndepărtat. Zic unii, care forţează textul profeţiilor şi-l tîlcuiesc greşit, 
că cuvintele din psalmul 65 se referă la introducerea sufletelor în trup, 
ca intr-o cursă, după ce acestea au păcătuit. Această interpretare este 
absolut greşită, pentru că, dacă înainte de călcarea poruncii, precum am 
zis mai înainte, sufletele ar fi avut trupuri, cum se spune că după călca¬ 
rea poruncii, au fost introduse în trup, ca intr-o cursă, dat fiind că n-a 
fost o vreme cînd, înainte de a avea trup, au păcătuit ? 

Nu este înţelept a spune că sufletele au păcătuit din cauza trupului, 
şi trupul li s-a dat ca pedeapsă, ca o piedică şi ca o cătuşă, pentru 
că au păcătuit. Pentru că dacă au păcătuit din cauza trupului, este firesc 
să spunem că sufletul a avut trup şi înainte de a păcătui. Altfel, cum ar 
fi putut păcătui din pricina celui ce încă nu era ? Iar dacă trupul este 
numit cursă, piedică şi cătuşă, înseamnă că nu el este cauza păcatului, 
ci sufletul singur. Pentru că lanţurile şi cătuşele se pun (vinovatului) 
după ce a greşit. Prin urmare, zicem că trupul nu poate fi un lanţ pen¬ 
tru suflet, pentru că el colaborează la amîndouă : şi la săvîrşirea a ceea 
ce este drept, şi la săvîrşirea a ceea ce nu este drept, incit una din 
două : Sau protopărinţii au păcătuit de la început împreună cu 
trupul şi n-a fost o vreme cînd au existat fără trup şi, prin ur- 
maire, trupul este părtaş cu sufletul la bine şi la rău, sau au 
păcătuit pe cînd nu aveau trup şi atunci trupul nu poate fi acuzat că 
este cauza vreunui rău. Dar, pentru că sufletul fără trup nu poate fi do¬ 
minat de plăcerea nesăbuită, cum au putut fi protopărinţii dominaţi şi 
amăgiţi de poftă ? Nu se explică altfel decît că sufletul a fost împreună 
cu trupul şi înainte de a cădea în păcat. Dar despre faptul că nu se poate 
spune că trupul s-a dat spre pedeapsă, ca un lanţ care să chinuiască 
mereu sufletul, cred că am vorbit şi am demonstrat îndeajuns. (Adău¬ 
găm) că este de neconceput faptul de a socoti trupul cursă şi lanţ şi de a 
ne închipui pe Dumnezeu împingînd sufletele care au călcat porunca, 
de sus, din all treilea cer, în laţ. Cum se face că unii cred cele spuse de 
aceştia cu atîta obrăznicie? Pentru că nu este acesta sensul psalmului, 
chiar dacă ei vor să-i schimbe înţelesul. Mă voi referi în continuare la 

acestea, pentru a da la iveală fantasmagoria interpretării lor şi faptul 
că nu vor să înţeleagă corect Scripturile. Se spune undeva: «Ne-ai în¬ 
cercat, Dumnezeule, ne-ai trecut prin cuptorul de foc, ca argintul. Ne-ai 
adus în cursă, ne-ai pus o grea povară pe coapse. Ai lăsat pe oameni să 
calce peste capetele noastre. Am trecut prin foc şi prin apă, dar ne-ai 
condus şi la lumină» (Ps. 65, 10—12). Ei adaugă numaidecît: Acestea 
s-au zis referitor la sufletele care au fost pogorîte în trup, ca într-o 
cursă, ca într-un loc de tortură, din al treilea cer, unde era paradisul. 
Ei zic că cuvintele: «am trecut prin foc şi prin apă» se referă fie la ve¬ 
nirea sufletului în lume prin pântecele femeiesc, fie la faptul că venind 
sufletul din cer, a trebuit să străbată izvoarele focului şi ale apelor de 
deasupra tăriei. Vrei să spui, Aglaofon, în locul lor, ce vor să zică 
aceştia ? 

LV 

Eu zic, în primul rînd, că paradisul din care au fost izgoniţi proto- 
părinţii este un loc excelent pe acest pămînt, destinat sfinţilor pentru 
petrecere şi odihnă netulburată, cum rezultă şi din faptul că Tigrul şi 
Eufratul şi celelalte rîuri care izvorăsc de acolo îşi poartă apele aici, pe 
uscatul cunoscut de noi. Aceste rîuri nu curg din ceruri; pentru că nici 
pămîntul nu ar putea primi atîta volum de apă, venind de-a valma din 
înălţime. 

Dar nici Apostolul nu presupune că paradisul este în al treilea cer, 
atunci cînd scrie că a auzit (acolo) cuvinte ieşite din comun. Zicînd : 
«Cunosc un om care a fost răpit pînă la al treilea cer. Ştiu că acel om, 
fie în trup, fie fără trup, Dumnezeu ştie, a fost răpit în rai» (II Cor. 12, 
2—3), el vrea să spună doar că i s-au făcut două mari descoperiri, că 
de două ori a fost ridicat, o dată pînă la al treilea cer, o dată în rai. 

Cuvintele : «Cunosc pe un om care a fost răpit pînă în al treilea 
cer» vor să spună că el fiind ridicat pînă la al treilea cer, i s-a făcut o 
descoperire, iar cuvintele: «Ştiu că omul acela, fie cu trupul, fie în afa¬ 
ră de trup, Dumnezeu ştie, a fost răpit în rai» spun că i s-a făcut o altă 
descoperire, de data aceasta în rai. Deci, bîlbîială şi caraghioslîc este 
afirmaţia că sufletele au fost alungate din cer şi că străbat focul şi apele 
de deasupra tăriei, ca să vină pînă în lumea noastră. Nici Adam n-a 
fost izgonit din cer, ci din raiul plin de pomi, care se afla «ila răsărit, în 
Eden» (Gen. 3, 24; 2, 8). Pentru că greşeala n-a avut loc înainte de în¬ 
trupare, precum am demonstrat, ci după unirea sufletului cu trupul a 
avut loc greşeala (pentru că din amîmdouă elementele este alcătuit 
omul), iar izgonirea din rai a avut loc după aceea. (Aglaofon n-a exa¬ 
li — Sfîntul Grigorie Taumaturgul 

minat cu atenţie cuvîntul şi a încercat să explice fapte al căror sens nu 
este uşor de desprins, a încercat să explice psalmul cum fac cei neis¬ 
prăviţi). 

LVI 

Iar acum, pentru că deja am purces să combatem răutatea acestora, 
să le arătăm sensul acestor profeţii. «Ne-ai încercat, Dumnezeule, ne-ai 
trecut prin cuptorul de foc, ca argintul» (Ps. 65, 10). Martirii fiind chi¬ 
nuiţi continuu (căci cele mai multe profeţii se împlinesc în zilele noas¬ 
tre) şi luptîndu-se bărbăteşte, mulţumesc lui Dumnezeu că încercîndu-i 
cu dureri, ie-a dat ocazia să învingă în întrecerea cu adevărat olimpică 
pe care au susţinut-o, mulţumesc pentru slava pe care o vor primi de la 
El. La fel de clar vorbeşte despre martiri şi Solomon (dar şi în alte cărţi 
ale Scripturii găsim temei în acest sens) şi anume că : «Dumnezeu i-a 
ispitit şi i-a găsit vrednici de El, i-a încercat întocmai cum se încearcă 
aurul în creuzet şi i-a primit pe ei ca pe o mireasmă binemirositoare, în 
vremea cercetării lor» (Inţel. Sol. 3, 5—7). Ceva mai înainte zice : «Şi dacă 
vor fi pedepsiţi de oameni, mîmgîierea lor este nemurirea şi gîndul că 
puţin fiind încercaţi, cu multe bunuri vor fi dăruiţi» (înţel. Sol. 3, 4—5). 
Cele spuse în psalmul 123 : «De n-ar fi fost Domnul cu noi, cînd s-au 
ridicat oamenii împotriva noastră, ne-ar fi înghiţit de vii, apa ne-ar fi 
înecat, nuri ar fi trecut peste sufletul nostru, valuri năprasnice ar fi 
trecut peste sufletul nostru. Binecuvîntat să fie Domnul care nu ne-a 
lăsat pradă dinţilor ilor. Sufletul nostru a scăpat ca o vrabie din laţul 
vînătorului. Laţul s-a rupt şi noi am scăpat» (Ps. 123, 2—7), nu sînt alt¬ 
ceva decît cîntecul martirilor. Pentru că două sînt corurile martirilor 
plini de biruinţă, unul al celor din Vechiul Testament, altul al celor din 
Noul Testament. Ei cîntă pe rînd imn de slavă lui Dumnezeu, împăra¬ 
tul cel nebiruit, zicînd : «Ne-ai încercat, Dumnezeule, ne-ai trecut prin 
foc, precum argintul, ne-ai împins spre cursă, ai adus necazuri asupra 
noastră» (Ps. 65, 10—11). Odată cu aceasta amintesc de judecăţile şi 
de ispitele la care au fost supuşi. Altădată David zicea : «Cercetează- 
mă, Doamne, încearcă-mă, trece-mi prin cuptorul de foc rărunchii şi 
inima» (Ps. 26, 2). Dar ce zicea Avraam, a cărui inimă ardea pentru fiul 
său şi cu toate acestea a preferat să asculte de porunca lui Dumnezeu ? 
După ce a auzit : «Avraame, aruncă cuţitul şi cruţă pe fiul tău» (Gen. 
22, 11), a zis: «Ne-ai încercat, Dumnezeule, ne-ai trecut prin foc, pre¬ 
cum argintul» (Ps. 65, 10). Ce a zis Iov după ce s-a curăţit de bube... 
după ce a fost insultat de prieteni şi trupul i-a fost încercat de dureri ? 
A zis că a auzit pe Dumnezeu vorbindu-i din mijlocul furtunii: «Crezi 
că m-am purtat aşa cu tine pentru alt motiv decît să te arăţi drept?» (Iov 
38, (1 ; 40, 3). Dar ce au zis cei trei tineri în cuptor atunci cînd au 

fost muiaţi în rouă pentru a nu fi mistuiţi de foc? «Ne-ai încercat, 
Dumnezeule, trecîndu-ne prin foc, aşa cum este trecut argintul; ne-ai 
trecut prin foc şi prin apă şi ne-ai dat odihnă» (Dan. 3, 50). Dă-mi şi 
mie, lui Metodiu, Dumnezeule, atotţiitorule, Cel mare şi veşnic, Tatăl 
lui Hristtos, ca în ziua Ta să trec fără durere prin foc, să evit flacăra 
focului, care transformă firea în cenuşă şi să zic : «Am trecut prin foc 
şi prin apă şi ne-ai dat odihnă. Căci aceasta este promisiunea Ta făcută 
celor ce Te iubesc pe Time: Dacă vei trece prin apă, cu tine sînt ; rîu- 
rile nu te vor copleşi ; iar dacă vei trece prin foc, nu vei arde, flacăra 
nu se va atinge de tine». Dar am spus destule explicînd acest psalm. 

LVII 

Să revenim la acel cuvînt al Apostolului Pavel, din care, cei ce in¬ 
terpretează ca nişte adormiţi, scot tot felul de rătăciri: «Odinioară 
fiind fără lege, trăiam» (Rom. 7, 9). Zic aceştia : «Apostolul a vorbit des¬ 
pre purtarea voastră în protopărinţi de dinainte de (darea) legii, despre 
purtarea noastră de dinainte de a avea trup, precum rezultă şi din cele 
ce urmează : «Eu, însă, sînt trupesc, supus păcatului» (Rom. 7, 14). Pen¬ 
tru că omul nu putea altfel să fie supus şi stăpîmit de cel rău, vîndut 
acestuia prin încălcarea poruncii, dacă nu era făcut trupesc. Pentru că, zic 
ei, sufletul de la sine nu poate fi atins de păcat. De aceea, a adăugat cu 
amărăciune : «Eu sînt trupesc», vîndut păcatului, după ce mai înainte 
a zis : «Odinioară fiind fără lege, trăiam» (Rom. 7, 9). Astfel de vorbe 
spunea odinioară celor mulţi şi îi umplea de mirare, de uimire. 
Acum, însă, după ce adevărul s-a vădit clar, ei sînt arătaţi nu numai 
rătăcitori, ci şi defăimători. în primul rînd pentru afirmaţia că trupurile 
au fost create mai tîrziu, pentru ca prin ele să fie pedepsite sufletele 
care au păcătuit. In rîndul al doilea, pentru afirmaţia că trupurile sînt 
ca nişte lanţuri şi cătuşe şi cîte altele. Or, precum s-a zis, totul este in¬ 
vers. Sufletul a fost împreună cu trupul înainte de comiterea păcatu¬ 
lui. Pentru că, dacă sufletul de la sine nu putea săvîrşi păcatul, în mod 
firesc el nu a păcătuit înainte de a avea trup. Dacă, totuşi, a păcătuit 
înainte de a avea trup, înseamnă nu numai că era de la sine accesibil 
păcatului, ba chiar foarte accesibili. De aceea, (sufletul) ar fi păcătuit 
chiar dacă nu lua trup, pentru că înainte de a-1 lua pe acesta, păcătuise. 
De ce ar mai fi luat trup, după ce a păcătuit? Sau ce nevoie avea de 
trup ? Căci dacă trupul s-a dat cu scopul de a chinui şi îndurera sufle¬ 
tul, atunci cum se face că sufletul jubilează şi se dedă plăcerilor şi mai 
mult împreună cu trupul ? Cum (este împiedicat sufletul) cînd se vede 
că în această lume are libertate de alegere ? De noi depinde a crede sau 
a nu crede, de noi depinde a fi corecţi sau a păcătui, de noi depinde 

a face binele sau răul. Apoi, despre «judecată» cum poate să se mai 
spună că trebuie să fie aşteptată în viitor şi că nu se face deja în pre¬ 
zent, atîta timp cît Dumnezeu răsplăteşte fiecăruia după faptele sale? 
Pentru că faptul de a se naşte cineva, faptul de a intra sufletul în trup 
(după voi) este deja o judecare şi o răsplătire, iar moartea şi despărţi¬ 
rea sufletului de trup înseamnă (după voi) eliberarea sufletului şi in¬ 
trarea lui în odihnă. Aceasta pentru că, după voi, sufletul păcătuind 
înainte de a avea trup, a fost introdus în trup în semn de pedeapsă. 
(Cred) că am demonstrat cu prisosinţă faptul că este inadmisibil a socoti 
trupul ca instrument de chinuire şi cătuşă pentru suflet. 

LVIII 

Socotesc că am adus destule dovezi din Scriptură din care rezultă 
că protopărinţii au avut trup şi suflet înainte de a călca porunca şi mă 
opresc aici. în cele ce urmează, voi aminti în linii generale cele discu¬ 
tate şi voi încerca încă o dată să răspund obiecţiunilor acestora, pentru 
a nu ieşi din limitele cuvîntului. 

Stimaţi judecători, afirmaţia din epistola către Romani: «Odinioară 
fiind fără lege, trăiam» (Rom. 7, 9f nu poate fi pusă pe seama sufletu¬ 
lui, într-o perioadă cînd nu ar fi avut trup ; acest lucru rezultă 
din cuvintele care urmează, pe care acest vajnic mînuitor al cuvinte¬ 
lor, suferind de o boală copilărească şi incurabilă, încearcă să le răs¬ 
tălmăcească după cum i se pare lui. în loc să menţină mădularele tru¬ 
pului în funcţiile lor fireşti şi trupul să apară bun de la natură, el a 
tăiat cuvîntul Scripturii, întocmai cum un scit a tăiat fără milă mădu¬ 
larele unui duşman, pentru a se răzbuna. Ei bine, vor zice ei, cum se 
face că pe cînd Apostolul se exprimă aşa, tu nu vrei să accepţi lucru¬ 
rile ca atare ? Eu zic că, chiar dacă legea este tot una cu porunca (după 
părerea voastră acea poruncă s-a numit lege), nu trebuie acceptată ideea 
că protopărinţii au vieţuit înainte de primirea poruncii fără trup, ci 
fără păcat. 

Timpul de la crearea lor pînă la poruncă a fost scurt, în acel răs¬ 
timp au trăit fără a păcătui, însă n-au fost fără trup, ci în trup. 

îndată după poruncă, deci după ce au petrecut un timp foarte scurt 
în rai, au fost scoşi afară. S-ar putea ca interpretînd cineva cuvîntul: 
«Pentru că atunci cînd trăiam în trup, patimile păcatelor, aţîţate de Lege, 
lucrau în mădularele noastre» (Rom. 7, 5) să creadă că Apostolul repu¬ 
diază trupul. în susţinerea acestei păreri să citeze multe alte afirmaţii 
de acest fel (şi anume : «Pentru ca porunca Legii să fie împlinită în noi, 
care trăim nu după îndemnurile trupului, ci după îndemnurile Duhului). 
Pentru că aceia care trăiesc după îndemnurile trupului se îngrijesc de 

cele ale trupului, pe când cei care trăiesc după îndemnurile Duhului, se 
îngrijesc de cele ale Duhului. Iar umblarea după îndemnul trupului este 
moarte, pe cînd umblarea după îndemnul Duhului este viaţă şi pace. 
Umblarea după îndemnul trupului este vrăjmăşie iui Dumnezeu, pen¬ 
tru că nu se supune Legii lui Dumnezeu şi nici nu poate să se supună. 
Voi, însă, nu sînteţi trupeşti, ci duhovniceşti» (Rom. 8, 4—7). Unui 
astfel de om să i se spună : Cui i-a scris Apostolul ? Mai era încă în 
trup sau nu ? Ce detestă : trupul sau viaţa conformă cu înclinaţiile 
trupului ? Dar nu se poate spune că a scris acestea pe cînd încă nu 
era în trup ; era în trup atît el, cît şi cei cărora le-a scris acestea. Atunci 
de ce spune: «Cînd noi eram în trup, patimile păcatelor, aţîţate de Lege, 
lucrau în mădularele noastre» (Rom. 7, 5), dacă nu era în trup nici el, 
nici cei cărora le scrie ? 

Prin urinare, aici nu vorbeşte despre trup, ci despre purtarea nele¬ 
giuită. Pentru că obişnuia să numească pe omull care trăia aşa, om tru¬ 
pesc, iar pe cel care tînjea după adevăr, om raţional. Dar fie spus că 
nici omul raţional nu se mîntuieşite întotdeauna. Pentru că s-a scris: 
«Omul raţional nu primeşte cele ale Duhului lui Dumnezeu, căci pen¬ 
tru el sînt o nebunie ; pe cînd omul cel duhovnicesc pe toate le jude¬ 
că» (I Cor. 2, 14) .Precum acolo se vorbeşte de om raţional şi duhovni¬ 
cesc, cel duhovnicesc fiind dintre cei care se mîntuiesc, cel raţional 
fiind dintre cei care se pierd, la fel şi aici, zicând că cei trupeşti şi cei 
ce sînt în trup se pierd îşi nu pot să placă lui Dumnezeu, nu încearcă să 
deteste trupul, ci conduita conformă trupului. Zicînd: «Cei ce sînt în 
trup nu pot să placă lui Dumnezeu» (Rom. 8, 8), adaugă numaidecât: 
«Voi nu sînteţi în trup, ci în Duh, dacă totuşi Duhul lui Hristos locuieşte 
întru voi» şi puţin după aceasta : «Dacă Duhul Celui ce a înviat pe Iisus 
Hristos din morţi va învia şi trupurile voastre muritoare, din pricina 
Duhului Său, care locuieşte în voi. Dacă trăiţi după trup, veţi muri; 
dar dacă trăiţi după Duh îşi omorâţi faptele trupului, veţi trăi» (Rom. 8, 
11 şi 13). Rezultă de aici că (Apostolul) a prevăzut că va fi nimicită în¬ 
clinarea trupului spre plăceri, nu trupul. 

LIX 

Celor care, ripostînd, zic : «De ce s-a spus că cugetul trupului este 
vrăjmăşie faţă de Dumnezeu; că nu se supune Legii lui Dumnezeu şi 
nici nu poate să se supună» ? (Rom. 8, 7) trebuie să li se dea acelaşi răs¬ 
puns : că Apostolul n-a zis că acest trup, ci cugetul trupului poate să 
se supună Legii lui Dumnezeu. Or, acesta este cu totul altceva decît 
trupul. Ca şi cum ar zice cineva : Impurităţile din argintul care n-a fost 
bine curăţit, pentru a se face din el vas ales, nu se supun meşterului 

şi nici nu pot să se supună. Acestea trebuie mai întîi separate şi arun¬ 
cate. Cel care a zis aşa ceva n-a zis că argintul nu poate să devină vas 
ales, ci că impurităţile din el. La fel (şi Apostolul), folosind cuvîntul: 
«cugetul trupului», n-a vrut să spună că trupul nu poate să se supună 
«Legii lui Dumnezeu», c;i pornirile care sînt în trup, adică înclinarea 
acestuia spre destrăbălare. Această înclinare a numit-o în alte locuri, 
cînd «aluatul cel vechi» al «(răutăţii şi vicleniei» (I Cor. 5, 7—8), îndem- 
nîndu-ne stăruitor s-o îndepărtăm cu desăvîrşire de la noi, cînd «ilege 
care se opune legii minţii şi o înrobeşte pe aceasta» (Rom. 7, 23). Pen¬ 
tru că, dacă ar fi zis că trupul nu poate să se supună Legii lui Dumnezeu, 
atunci nici un reproş n-ar trebui să avem de la dreptul judecător, cînd 
prin intermediul trupului desfrînăm, jefuim şi cîte altele nu facem, pen¬ 
tru că este imposibil ca trupul să se supună Legii lui Dumnezeu. Cum 
ar putea fi condamnat trupul dacă vieţuieşte conform firii sale ? El nici 
n-ar putea să (trăiască în curăţie şi virtute, în cazul cînd a fost făcut 
să nu se supună binelui. Şi dacă aceasta este firea trupului, că nu poate 
să se supună Legii lui Dumnezeu, iar Legea lui Dumnezeu este dreptate 
şi neprihănire, atunci ar trebui ca nimeni să nu poată duce viaţă în fe¬ 
ciorie şi cumpătare. 

Or, dacă unii trăiesc în abstinenţă şi feciorie, supunîndu-şi trupul 
(pentru că altfel este imposibil să se abţină de la păcat), înseamnă că 
trupul se poate supune Legii lui Dumnezeu. Altfel, cum se explică fap¬ 
tul că Ioan şi-a supus trupul şi a trăit în castitate, Petru în frica lui 
Dumnezeu, iar ceilalţi în neprihănire ? Cum ar fi putut spune Pavel: 
«Păcatul să nu domnească în trupul vostru cel muritor şi să nu ascultaţi 
de poftele lui, nici să nu mai daţi în stăpînirea păcatului mădularele 
voastre, ca nişte unelte ale nelegiuirii, ci daţi-vă pe voi înşivă lui Dum¬ 
nezeu, (oameni) vii, ca şi (înviaţi) din morţi, şi daţi lui Dumnezeu mă¬ 
dularele voastre, ca pe nişte unelte ale neprihănirii» (Rom. 8, 12—13)? 
Şi iarăşi : «Că precum odinioară aţi făcut mădularele voastre roabe ale 
necurăţiei şi fărădelegii, tot aşa acum faceţi mădularele voastre roabe 
ale neprihănirii, ca să ajungeţi la sfinţirea voastră» (Rom. 6, 19). 

LX 

El ştia, deci, că acest cort poate fi condus către ceea ce este bine 
şi că păcatul poate fi evitat. Altfel, cum poate să se facă omul rob -al 
neprihănirii dacă nu-şi eliberează mai întîi mădularele din robia păca¬ 
tului, dacă nu se comportă cu vrednicie faţă de chemarea lui Hristos ? 
Pentru -că faptul de a păcătui şi a nu păcătui se realizează prin trup; 
sufletul se foloseşte de trup ca de un instrument în săvîrşirea binelui 
şi a răului. Şi dacă «nici curvarii, nici închinătorii la idoli, nici prea- 

curvarii, nici malahii, nici sodomiţii, nici hoţii, nici lacomii, nici beţi¬ 
vii, nici defăimătorii, nici hrăpăreţii nu vor moşteni împărăţia lui Dum¬ 
nezeu» (I Cor. 6, 9—10), iar toate aceste păcate se realizează prin in¬ 
termediul trupului, înseamnă că nimeni nu este socotit neprihănit dacă 
nu-şi va stăpîni aceste (înclinări). Le stăpîneşte cel ce cultivă cumpă¬ 
tarea şi credinţa; unull ca acesta îşi supune trupul Legii lui Dumnezeu. 
Prin urmare, Apostolul nu zice că «trupul nu se supune» la ceea ce este 
bine, ci «cugetul trupului» ; cu alte cuvinte, el dezaprobă înclinarea 
acestuia spre necumpătare, după cum dezaprobă şi înclinarea sufletului 
spre săvîrşirea a ceea ce nu este drept. El încearcă să îndepărteze pînă 
şi lipsa de măsură la mîncare şi învaţă că poftele şi plăcerile trebuie 
să dispară. Ruşinează pe cei ce socotesc că a trăi înseamnă a fi îmbui¬ 
bat, pe cei care consideră pîintecul drept Dumnezeu, se preocupă nu¬ 
mai dle hrană, ca animalele, şi zic : «să mîncăm şi să bem pentru că 
mîine murim» (I Cor. 15, 32). Pentru că «mâncărurile sînt pentru pîn- 
tece şi pîntecele pentru mîncăruri, dar Dumnezeu va nimici pe acesta, 
dar şi pe acelea» (I Cor. 6, 13—20). După aceea, Apostolul adaugă: 
«Trupul nu este făcut pentru desfrinare, ci pentru Domnul, iar Domnul 
este pentru trup. Iar Dumnezeu care a înviat pe Domnul ne va învia şi 
pe noi cu puterea Lui. Ori nu i .ştiţi că mădularele voastre sînt mădula¬ 
re ale lui Hristos ? Voi lua eu mădularele lui Hristos şi le voi face mă¬ 
dulare ale unei destrînate ? Nicidecum. Sau nu ştiţi că acela care se ali¬ 
peşte de o desfrînată se face un singur trup cu ea ? Pentru că este scris : 
Cei doi vor alcătui un singur trup. Dar cine se lipeşte de Domnul se 
face un singur trup cu El. Fugiţi de desfrînare. Orice alt păcat pe care-1 
săvîrşeşte omul este un păcat săvîrşit în afară de trup, dar cine des¬ 
frânează păcătuieşte împotriva trupului său. Sau nu ştiţi că trupurile 
voastre sînt templul Duhului Sfînt care locuieşte în voi, pe care l-aţi 
primit de la Dumnezeu ? Şi că voi nu sînteţi ai voştri ? Aţi fost cumpă¬ 
raţi cu un preţ. Proslăviţi, dar, pe Dumnezeu în trupul vostru şi în Du¬ 
hul vostru, care sînt ale lui Dumnezeu» (I Cor. 6, 13—20). 

LXI 

Ai văzut, Apostolul a spus răspicat că trupul poate să se supună 
Legii lui Dumnezeu şi să se împărtăşească de nemurire dacă este ţinut 
departe de îmbuibare şi de poftele cele păcătoase. Pentru că cine altul, 
apropiindu-se de o desfrînată devine un trup cu ea, în timpul împreu¬ 
nării, dacă nu trupul cel din afară, prin care se împlinesc toate păca¬ 
tele : aprinderea după desfrînată şi împreunarea ? De aceea «orice păcat 
pe care-1 va face omul este în afara trupului f însă cel ce desfrînează 
în însuşi trupul său păcătuieşte» (I Cor. 6, 18). Mândria, necredinţa, 

mînia şi prefăcătoria sînt păcate ale sufletului, pe cî-nd desfrîul, pofta 
şi plăcerea sînt ale trupului. Datorită acestora, nici sufletul nu se avîntă 
către adevăr, nici trupul nu se supune legilor cumpătării, ci amîndouă 
se îndepărtează de împărăţia lui Dumnezeu. Şi dacă trupul nostru, vie¬ 
ţuind în sfinţenie, «devine templu al Duhului care locuieşte în noi», 
«Domnul locuieşte în trupul nostru» şi mădularele trupului devin mă¬ 
dulare ale lui Hristos, atunci înseamnă că trupul poate să se supună 
Legii lui Dumnezeu şi poate să moştenească împărăţia Hui Dumnezeu. 
Pentru că zice Apostolul : «Cel oare a sculat pe Hristos din morţi va 
învia şi trupurile voastre prin Duhul Sfînt, care locuieşte în voi» (I Cor. 
15, 50), pentru ca «acest trup stricăcios să se îmbrace cu nestricăciu- 
nea» şi «moartea să fie nimicită» (I Cor. 15, 53—54). 

Apostolul n-a vorbit despre alt trup, deosebit de acela pe care-1 
aveţi acum, ci despre acest trup muritor, prin intermediul căruia se rea¬ 
lizează desfrîul şi poftele ruşinoase. 

LXII 

Iar dacă (cei de altă părere) presupun că este deosebire între corp 
şi trup, că prin corp trebuie să înţelegem acea parte a sufletului care 
nu se vede, pe cînd prin trup trebuie să înţelegem partea care se vede, 
trebuie spus că nu numai Pavel, dar şi profeţii numesc corpul trup, 
ba chiar şi filosofii, care ţin la precizia noţiunilor. Noţiunea de trup, 
dacă vor să examinăm aceste noţiuni şi din punct de vedere ştiinţific, 
nu se zice în general la tot corpul nostru, ci unei părţi a întregului, 
adică părţii cu nervi şi vene; pe cînd cea de corp desemnează întregul. 
De aceea, numesc corp tot ceea ce se vede. La fel şi Plafon numeşte corp 
ceea ce se vede. în lucrarea intitulată Faidon se spune că Socrate a 
zis : «Oare, ce altceva este moartea, dacă nu eliberarea sufletului de 
corp ? Se concepe moartea fără ca corpul să se despartă de suflet şi 
fără ca sufletul să se elibereze de corp?» (Plafon, Phaedon 64, C). Dar şi 
fericitul Moise (ca să revenim la scrierile divine), şi el numeşte corp 
ceea ce se vede. Bl zice în dispoziţiile referitoare la purificării că «cel ce 
se atinge de ceva necurat şi-şi va spăla trupul cu apă va fi necurat pînă 
seara» (Lev. 14, 8, 46 ; 7, 19, 21). Dar Iov ce zice? Nu numeşte şi el par¬ 
tea aceasta muritoare trup ? «Trupul mi se înmoaie de povara viermi¬ 
lor» (Iov 7, 5). Dar şi Soilomon zice -că «înţelepciunea nu se va sălăşlui 
într-un trup plin de răutate şi nu va locui într-un corp robit păcatului» 
(înţel. Sol. 1, 4). De asemeni, în cartea lui Daniel se spune despre mar¬ 
tiri : «Focul n-a avut nici o putere asupra trupului lor şi perii capului 
lor nu s-au pîrlit» (Dan. 3, 27). La fel şi Domnul zice în Evanghelie : 
«De aceea vă spun să nu vă îngrijoraţi în legătură cu ceea ce veţi mînca 

sau ceea ce veţi îmbrăca. Oare nu este sufletul mai mult decît hrana 
şi trupul mai mult decît îmbrăcămintea?» (Matei 6, 25). Iar Apostolul 
zicând : «Să nu stăpînească păcatul în trupul vostru muritor» (Rom. 6, 
12), înţelege prin trup (materia) aceasta cu care sîntem îmbrăcaţi şi 
altădată zice : «Dacă Duhul Celui ce l-a înviat pe Iisus locuieşte în voi, 
Cel care l-a înviat pe Hristos din morţi va învia şi trupurile voastre 
muritoare» (Rom. 8, 11). Sau: «Dacă piciorul va spune: pentru că nu 
sînt mînă, nu sînt din trup, nu însemnează că pentru acest motiv nu 
este din trup» (I Cor. 12, 15). Altădată : «Şi pentru că nu a slăbit în 
credinţă, Avraam nu s-a uitat ila trupul său că era îmbătrânit» (Rom. 4, 
19). Sau: «Noi toţi trebuie să ne arătăm înaintea scaunului de judecată 
al lui Hristos, ca să-şi primească fiecare răsplata pentru cele ce a să- 
vîrşit pe când era în trup» (II Cor. 5, 10). Sau : «Epistolele îi sînt cu greu¬ 
tate şi pline de autoritate, dar cîmd este prezent cu trupul este slab» (II 
Cor. 10, 10). Sau: «Cunosc un om în Hristos care acum patrusprezece 
ani, fie în trup, nu ştiu, fie în duh, nu ştiu (a fost ridicat pînă ila al trei¬ 
lea cer)» (II Cor. 12, 2). Sau: «Aşa se cuvine ca bărbaţii să iubească pe 
femeile lor, ca pe trupurile lor» (Efes. 5, 28). Sau : «însuşi Dumnezeul 
păcii să vă sfinţească pe deplin f şi duhul vostru şi sufletul vostru şi 
trupul vostru să fie păzite întregi, fără prihană, la venirea Domnului 
nostru Iisus Hristos» (I Tes. 5, 23). Cei care n-au înţeles nimic din toate 
acestea au şi zis că Apostolul a şovăit, că gîndurile lui n-au stabilitate, 
că se contrazic, spunînd cînd că trupul înviază, cînd că nu înviază. De 
aceea, pentru a nu fi trecută vreuna din (obiecţiunile) făcute şi pentru 
a le curma cu desăvîrşire, voi reveni asupra acestor probleme. Voi dez¬ 
bate, precum am promis, şi celelalte chestiuni asupra cărora există ne¬ 
dumeriri şi voi arăta că trebuie înţelese aducînd argumente noi în le¬ 
gătură cu învierea trupului. 


Discursul al doilea 
I 

Să reamintim mai întîi cele ce spuneam în legătură cu epistolele 
pauline. Afirmaţia: «Odinioară, fiind fără lege, trăiam» (Rom. 7, 9) 
se referă, precum am zis mai înainte, la viaţa protopărinţilor de di¬ 
nainte de darea poruncii ; atunci ei erau în trup şi nu fără trup, pentru 
că înainte de a fi dată porunca, zice Scriptura că Dumnezeu, luînd ţărînă 
din pămînt, l-a făcut pe om (Gen. 2, 7). L-a făcut în stare să vieţuiască 
liber, fără a fi îngenunchiat de poftele nelegiuite care, ascunse sub 
haina plăcerii, împing ia păcat. La început, nu se stabilise cum să se 
comporte omul, iar acesta n-avea libertatea de a-şi alege comporta- 

mentul, libertatea în virtutea căreia putea fi răsplătit sau pedepsit. 
Atunci omul nu era responsabil pentru nici o faptă rea, pentru că nu 
putea dori ceva rău, de ta care n-a fost oprit; şi chiar dacă ar fi dorit 
aşa ceva, n-ar fi fost condamnat. Pentru că nu sînt dorite cele prezente 
care ne aparţin, ci cele prezente care nu ne aparţin. Cum poate cineva 
•dori ceva de care nu este lipsit ? Pe drept s-a zis că «n-am fi cunoscut 
pofta dacă Legea n-ar fi zis : «Să nu pofteşti...». Pentru că auzind : «Din 
pomul cunoştinţei binelui şi răului să nu mîneaţi ; în ziua în care veţi 
mînca, veţi muri» (Gen. 2, 17), s-a cuibărit în om pofta. Pentru că pof¬ 
teşte cineva nu pe cele ce ie are şi se foloseşte de ele, ci pe cele ce 
nu le are şi de la care este oprit. De aceea, bine s-a zis că (omul) «n-ar 
fi cunoscut pofta, dacă în Lege nu s-ar fi zis : Să nu pofteşti», adică dacă 
nu s-ar fi zis : Să nu mîneaţi din el (Rom. 7, 7). Aceasta a dat prilej 
păcatului să intre în mine şi să mă umilească. 

II 

Dîndu-se, deci, porunca, diavolul s-o folosit de această ocazie, a 
făcut să se nască în mine pofta şi m-a împins cu dibăcie să poftesc pe 
cele interzise. «Pentru că în lipsa poruncii, păcatul era mort» (Rom. 
7, 8), adică nedîndu-se şi nefiind încă porunca, păcatul nu se săvîrşea. 
Eu trăiam fără prihană, înainte de a fi dată porunca, nefiindu-mi preci¬ 
zat un fel de a mă comporta, de 'la care, abătîndu-mă, să păcătuiesc. 
«Dar cînd a venit porunca, eu am murit şi porunca mi-a adus moartea, 
ea, care trebuia să-mi dea viaţă» (Rom. 7, 9—10). Pentru că, după ce 
Dumnezeu a precizat şi a legiferat cele oe trebuie să fac şi să nu fac, 
diavolul a meşterit în mine pofta. 

îndemnul şi porunca lui Dumnezeu aveau rostul — în măsura în 
care mă conformam lor -— să-mi aducă nestricăciunea şi nemurirea, să 
trăiesc în veac fără vreun necaz şi fericit. Dar eu n-am ascultat de po¬ 
runcă şi acest fapt mi-a adus condamnarea şi moartea. Diavolul, pe care 
Apostolul îl numeşte acum păcat, pentru faptul că a iscodit păcatul, 
foîosindu-se de (opreliştile) formulate în lege, m-a împins la neascultare, 
m-a înşelat şi m-a ucis, făcîndu-mă răspunzător faţă de sentinţa de 
condamnare : «în ziua în care veţi mînca, veţi muri» (Gen. 2, 17). Aşa 
că «legea este sfîntă, şi porunca este sfîntă, dreaptă şi bună» (Rom. 7, 
12). Ea s-a dat nu pentru a face rău, ci pentru a mîntui. Să nu credem 
că Dumnezeu face ceva de prisos sau vătămător. Cum adică, «lucrul 
cel bun mi-a adus moartea» (Rom. 7, 13), acela care mi s-a dat de cel 
Prea înalt ca motiv şi poruncă pentru săvîrşirea binelui ? «Nicidecum», 
pentru că nu porunca lui Dumnezeu m-a robit stricăciunii şi nu ea a fost 
j motivul pierderii mele, ci diavolul (căruia i s-a permis) să-mi facă rău, 

pentru ca să fie vădit odată mai mult ca iscoditor al păcatului, ca unul 
care unelteşte împotriva voii lui Dumnezeu. «Ştim că legea este duhov¬ 
nicească» (Rom. 7, 14), de aceea, nimic vătămător nu este în ea. Iar 
cele duhovniceşti sînt în afară de păcat şi de orice poftă nelegiuită. 
«Eu sînt trupesc, vîndut păcatului» (Rom. 7, 14), adică fiind trupesc 
şi pus să aleg liber, între bine şi rău, să aleg ceea ce vreau, pentru că, 
zice : «am pus înaintea feţei tale viaţa şi moartea» (Deut. 30, 5), am 
înclinat spre încălcarea legii celei duhovniceşti, adică a poruncii, am 
înclinat să ascult de cele pămînteşti, adică de sfatul şarpelui, şi m-am 
vîndut diavolului, m-am pus prin această alegere «sub robia păcatului» 
(Rom. 7, 14). De atunci mă asaltează cel rău, a intrat şi sălăşluieşte 
în trupul meu, precum trîntorul în stupul albinei, poruncindu-mi să să- 
vîrşesc răul. «De aceea, nu ştiu ceea ce fac» (Rom. 7, 15), adică nu fac 
ceea ce vreau. Pentru că afirmaţia «nu ştiu ceea ce fac» şi «fac ceea 
ce urăsc» nu se referă la faptul de a săvîrşi răul, ci numai la acela de 
a-1 dori, se referă la gîndurile improprii nouă, care adesea ne năpă¬ 
desc, pe care nu le dorim. 

III 

Pentru că nu depinde de noi faptul de a gindi sau nu cele iele, ci 
acela de a le împlini sau nu. Pentru că nu putem să împiedicăm cuge¬ 
tele ce se formează în noi, inspirate din afară pentru încercarea noastră, 
dar putem a nu le da atenţie şi a nu le împlini. 

Altfel, cum se explică faptul că Apostolul făcea răul pe care îl 
detesta, iar binele pe care îl dorea nu-1 săvîrşea ? De bună seamă, el 
vorbeşte aici de gîndurile străine care ne vin în minte, chiar dacă nu 
le voim şi nu ştim care este cauza lor. Pe acestea trebuie să le alungăm 
şi să le aducem la tăcere, ca nu cumva înmullţindu-se, să ne copleşească 
cugetul. Punîind stăpînire pe cugetul nostru, este imposibil a se naşte 
ceva bun în ei. «Nu ştiu ceea ce fac». Pentru că «nu fac ceea ce vreau, 
ci ceea ce urăsc, aceea fac» (Rom. 7, 15). Adică vrem cele ce nu se cuvin, 
ceea ce nu-i permis nici a gîndi — pentru că acesta este binele cel desă- 
vîrşit, nu numai a se abţine cineva de la a face răul, ci şi de la a-1 gîndii —; 
or, acest bine pe care4 vrem nu se realizează, cii răull pe care nu-1 vrem. 
Pentru că ne asaltează şi ne pătrund în cuget adesea, fără ca să vrem 
noi, mii şi mii de gînduri care ne umplu de curiozitate nesăbuită. Deci, 
stă în puterea noastră să vrem a nu gîndi acestea, dar nu şi faptul de a 
le face să dispară şi de a nu mai reveni în mintea noastră. Acesta este 
sensul afirmaţiei: «Nu fac binele pe care îl vreau» (Rom. 7, 19). Vreau 
să nu gîndesc la cele ce mă vatămă, dar binele pe care-1 vreau nu-1 fac, 
ci fac răul pe care nu-1 vreau. Nu vreau să-mi reprezint cîte nu vreau. 

Nu este exclus ca şi David să fi cerut de ia Dumnezeu acelaşi lucru, ca 
şi lui să-i fi venit în minte cele ce nu voia, atunci cînd zice: «Curăţeş- 
te-mă de cele ascunse ale mele, iar de cele străine izbăveşte pe robul 
tău ; dacă acestea nu vor stăpîoi asupra mea, voi fi fără prihană şi mă 
voi curăţi de păcatul cel mare» (Ps. 19, 13—14). 

în acelaşi sens vorbeşte Apostolul undeva : «Noi răsturnăm izvo¬ 
dirile minţii şi orice înălţime care se ridică împotriva cunoştinţei lui 
Dumnezeu şi orice gînd îl supunem lui Hristos» (II Cor. 10, 4—5). 

IV 

Dar ce este răul despre care spune Apostolul Pavel că îl urăşte, ca 
nu vrea să-l facă şi că, totuşi, îl face ; şi care este binele pe care vrea 
să-l facă şi tot de atîtea ori nu-i face ? (Este închinarea la idoli şi toate 
celelalte rele). Omul, în numele căruia vorbeşte Apostolul, nu voia să 
se închine idolilor, ci lui Dumnezeu, dar nu putea să se închine lui Dum¬ 
nezeu precum voia, ba din contră, se închina idolilor, precum nu voia. 
Voia să fie cumpătat, dar nu putea să fie, ci, din contră, săvîrşea nele¬ 
giuirea care îi repugna. Odată cu acesta, săvîrşea multe alte rele pe 
care nu le voia, iar faptele bune pe care le voia, ca dreptatea şi sfinţe¬ 
nia, nu le săvîrşea. Cu viaţa sa răvăşită îndemna şi pe alţii la rău, iar 
pe cei care săvîrşeau deja nelegiuirea, îi îndemna să stăruiască în ea. 
Apostolul ne îndeamnă în epistolele sale să evităm şi să urîm toate 
aceste apucături. «Să nu vă înşelaţi în privinţa aceasta : nici curvarii, 
nici închinătorii la idoli, nici preacurvarii, nici lacomii, nici beţivii , 
nici defăimătorii, nici hrăpăreţii nu vor moşteni împărăţia lui Dum¬ 
nezeu» (I Cor. 6, 9—10) şi să fugim de păcat întocmai ca şi el: «Făceţi- 
vă imitatorii mei, precum şi eu sînt imitator al lui Hristos» (I Cor. 
11, 1). Pentru că, cum ax fi fost imitator adevărat al lui Hristos? Fiindcă 
ne asaltează adesea cugetele sălbatice, umplîndu-ne de pofte şi cu¬ 
riozităţi nesăbuite, întocmai ea mullte feluri de muşte, a zis: «Ceea 
nu vreau, aceea fac» (Rom. 7, 20). Pe acestea trebuie să le alungăm cu 
curaj din suflet, neîngăduindu-ne a săvîrşi nimic din cele sugerate de 
ele. Căci vom fi admişi în împărăţia lui Dumnezeu, dacă nu ne schim¬ 
băm atunci cînd sîntem încercaţi de plăceri şi dureri, ci totdeauna, ca 
aurul pur încercat în foc, să nu ne îndepărtăm de virtute şi mintea să 
nu se tulbure de amăgiri. 

De aceea, trebuie să ne împotrivim, ca nişte bravi soldaţi,, care, 
văzînd că sînt asediaţi de duşmani, nu se uită la suliţe şi la săgeţi, ci le 
înfruntă cu mult curaj pentru a salva oraşul, necruţînd nimic, chiar 
dacă mulţi îi părăsesc. Gîndurile, datorită păcatului care locuieşte în 

noi, se unesc contra noastră ca nişte cîini turbaţi sau tîlhari sălbatici 
şi obraznici şi pornesc împotriva noastră împinşi de tiranul şi stăpînul 
nedreptăţii, care N ne încearcă dacă sîntem destul de hotărîţi a ne împo¬ 
trivi lor. 

V 

Deci, ia aminte, sufilete, ca nu cumva cedînd cîtuşi de puţin, să fii 
răpit de partea lor şi să nu putem să te răscumpărăm. Pentru că zice 
Domnul: «ce va da omul în schimb pentru sufletul său ?» (Matei 16, 26). 
Ar fi bine, deci, şi foarte îmbucurător dacă n-ar exista cei care ni se îm¬ 
potrivesc şi se războiesc cu noi. Dar, pentru că acest lucru este imposi¬ 
bil, iar ceea ce vrem nu putem săvîrşi (căci vrem să nu existe cei care 
ne atrag la vicii, — dar aceasta ar însemna să ne mîntuim fără efort, iar 
ceea ce vrem nu se întîmplă, ci din contră, cea ce nu vrem ; de aceea, 
trebuie să fim încercaţi, precum am zis), să nu cedăm cîtuşi de puţin, o, 
suflete, să nu cedăm înaintea celui rău, ci «să luăm armătura Duhului 
care ne stă în ajutor şi ne apără şi să îmbrăcăm platoşa neprihănirii, 
avînd picioarele încălţate cu rîvna Evangheliei, iar pe deasupra tuturor 
să luăm scutul credinţei în care vom putea stinge toate săgeţile arză¬ 
toare ale celui viclean şi coiful mîntuirii» (Efes. 6, 13—17) ; să luăm sa¬ 
bia Duhului, adică cuvîntul lui Dumnezeu, «ca să ne putem împotrivi 
uneltirilor celui rău», «să curăţim gîmdurile şi orice înălţime care se ri¬ 
dică împotriva cunoştinţei Hui Dumnezeu», «pentru că lupta noastră nu 
este împotriva sîngelui şi a cărnii» (II Cor. 10, 4—5 ; Efes. 6, 12). Spun 
toate acestea pentru că acesta este sensul dispoziţiilor Apostolului. Sînt 
multe de zis în legătură cu aceste dispoziţii, anume că sînt expuse co¬ 
rect şi cu grijă, dar ne-am lungi prea mult examinînd pe fiecare dintre 
ele. Acum vreau să arăt doar ceea ce a vrut să spună. «Căci nu fac ceea 
ce voiesc, ci ceea ce urăsc, aceasta fac; şa dacă fac ceea ce nu vreau, 
mărturisesc că Legea lui Dumnezeu este bună. Şi atunci nu mai sînt eu 
cel care fac lucrul acesta, oi păcatul care locuieşte în mine. Ştiu, într-a- 
devăr, că nimic bun nu locuieşte în mine, adică în trupul meu» (Rom. 
7, 15—18). Ziceam Ia început că voi trece repede peste toate acestea, 
dar iată că întîrzii. Fac aceasta pentru că altfel nu ajungem la scopul 
fixat. 

VI 

Dacă vă amintiţi, am zis că omul, fiind amăgit, a călcat porunca şi 
că de atunci s-a născut şi locuieşte în el păcatul. După ce a avut loc 
călcarea poruncii, ne-am umplut de gînduri improprii nouă, am fost go¬ 
liţi de cugetul lui Dumnezeu şi ne-am umplut de pofte pămînteşti, pe 
care ni le-a inspirat şarpele cel mişel, şi ne-am îndepărtat de promisiu- 

nea lui Dumnezeu. De aceea, Dumnezeu (a făcui) moartea pentru noi, în 
vederea nimicirii păcatului, pentru ca nu cumva acesta să devină ne¬ 
muritor, în noi cei muritori, precum am zis. De aceea, zicînd Apostolul : 
«Ştiu că binele nu locuieşte în trupul meu» (Rom. 7, 18) vrea să indice 
păcatul care locuieşte în noi prin (intermediul) poftelor, de la călcarea 
poruncii, că gîndurile noastre pline de poftă sînt ca nişte mlădiţe şi lăs¬ 
tari ai lui. Pentru că de două feluri sînt cugetele noastre : unele inspi¬ 
rate de pofta care sălăşluieşte în trupul nostru, care — precum am spus 
— s-au născut din inspiraţia duhului celui material, iar altele sînt inspi¬ 
rate de porunca Legii pe care o avem ca lege naturală, înnăscută, care 
îndreaptă şi îndeamnă cugetul nostru spre ceea ce este bine. Prin ur¬ 
mare, slujim Legii lui Dumnezeu cu mintea (căci acesta este «omul nos¬ 
tru cel lăuntric» (Rom. 7, 22), iar legii diavolului, cu pofta care locu¬ 
ieşte în trupul nostru. Legea oare se împotriveşte «Legii» lui Dumnezeu, 
adică impulsului şi dorinţei minţii de a săvîrşi ceea ce este bine, este 
cea care dă naştere celor pătimaşi, celor înclinaţi spre cele materiale, 
care atrage în tot felul către plăceri. 

VII 

Mi se pare că Pavel indică aici clar trei feluri de legi: una bună, 
înnăscută în noi, pe care a denumit-o clar «legea minţii» ; alta care se 
naşte din provocarea diavolului, care conduce sufletul către închipuiri 
păcătoase, despre care a zis Apostolul că se împotriveşte legii minţii, şi 
alta care este dictată de păcat, de pofta păcătoasă ce domneşte în trupul 
nostru, pe care a numit-o «legea păcatului, care locuieşte în mădularele 
mele» (Rom. 7, 23), la care apelînd cel rău, adesea ne ispiteşte să să- 
vîrşim faptele cele rele. Legea, inspirată din afară de cel rău şi răspîn- 
dindu-se prin simţuri în suflet întocmai ca un şuvoi de păcură, prinde a 
întări poftele în trup. Datorită acestora se naşte în noi cînd binele, cînd 
răul. Şi cînd se naşte binele, care în fire este mai tare decît răul, atunci 
toată mintea noastră este îndreptată către acesta. Iar cînd răul priso¬ 
seşte, atunci omul este condus spre tot felul de închipuiri şi gînduri 
rele. 

VIII 

Din această cauză, Apostolul se roagă să fie izbăvit de această 
lege, socotind-o a fi moarte şi motiv de pierzare, aşa cum se ruga şi 
profetul la vremea sa, zicînd : «De cele ascunse ale mele curăţeşte-mă» 
(Ps. 18, 13). Aceste cuvinte vor să spună că «după omul cel dinlăuntru 
îmi place voia lui Dumnezeu, dar văd că o (altă lege) este ascunsă în mă¬ 
dularele mele, care se împotriveşte legii minţii mele şi mă ţine rob legii 

păcatului care este în mădularele mele. Nenorocit om ce sînt! Cine mă 
va izbăvi de acest trup al morţii?» (Rom. 7, 22—24). El nu spune că 
trupul aduce moartea ; moartea este adusă de păcat, care s-a cuibărit 
în mădularele trupului nostru de la căderea poruncii şi împinge sufletul 
la nedreptate şi moarte. De aceea, după ce arată de care moarte dorea 
să fie izbăvit, spune numaidecât cine va fi acela care-il va izbăvi: «Harul 
lui Dumnezeu prin Iisus Hristos» (Rom. 7, 25). Ia aminte, Aglaofon, că 
dacă ar fi zis că trupul aduce moartea, precum aţi crezut voi, nu ar fi 
zis apoi că Hristos ne va izbăvi de acest rău. Pentru că, în acest caz, 
ce lucru mare şi minunat ne-a adus prezenţa lui Hristos şi cum poate 
spune Pavel că Hristos ne va elibera de moarte (care după voi este 
acest trup), cînd toţi oamenii şi înainte de venirea lui Hristos au murit? 
Căci toţi aceştia, despărţindu-se de trupuri, în momentul ieşirii din 
această viaţă, după voi, au fost izbăviţi. Toate sufletele, în mod egal, 
ale celor credincioşi şi ale ceilor necredincioşi, ale celor drepţi şi ale 
celor nedrepţi, s-au despărţit de trupuri în ziua morţii. Atunci ce aşteap¬ 
tă să primească mai mult Apostolul decît cei care au petrecut în necre¬ 
dinţă ? Sau de ce s-a rugat să fie izbăvit de trup, care, chiar dacă nu 
voia, avea să se întîmple şi cu el cum s-a întîmplat cu toţi, anume că, 
murind, sufletele lor s-au despărţit de trupuri, dacă a considerat că 
trupul (este) moarte a sufletului? Incit, Aglaofon, el numeşte moarte 
nu trupul acesta, ci păcatul care locuieşte în trup prin pofte ; de acesta 
l-a izbăvit Dumnezeu prin venirea iui Hristos. Căci «Legea Duhului (dă¬ 
tător de viaţă) ne-a izbăvit în Iisus Hristos de legea păcatului şi a mor¬ 
ţii» (Rom. 8, 2 ; 11, 3—4). Iar «Cel ce a înviat pe Iisus Hristos din morţi, 
prin Duhul care locuieşte în noi, va face vii şi trupurile noastre cele 
muritoare». Păcatul care sălăşluieşte în trup a fost condamnat pieirii, 
pentru ca legea naturală care ne atrage către bine, care slăbise înainte- 
de venirea lui Hristos, dat fiind că fusese copleşită de griji materiale, 
să se întărească iar. Ceea ce fusese imposibil pentru legea naturală din 
noi a binelui, — pentru că era fără putere, copleşită de poftele cuibărite 
în trup —, a fost realizat de Dumnezeu prin trimiterea Fiului Său care 
a luat un trup asemănător trupului nostru (întruparea a fost reală şi nu 
aparentă). El a venit ca păcatul să fie condamnat pierzării, ca legea pă¬ 
catului să nu mai rodească în trup, ci cea naturală a binelui, ca oamenii 
să nu mai dea ascultare poftei trupului, ci poruncii Duhului (Rom. 8, 3, 
7 ; 5, 8, 4). «Pentru că Legea Duhului, dătătoare de viaţă» (Rom. 8, 2), 
care este Evanghelia, — alta decît legile amintite mai înainte •— care 
prin cuvînt conduce la ascultare şi la iertarea păcatelor, «ne-a eliberat 
de sub stăpîmirea legii păcatului şi a morţii», învingînd cu desăvîrşire 
păcatul care era în noi. 

Acestea rezultă din spusele Apostolului; ©le, însă, nefiind interpre¬ 
tate corect, o, Teofile, le-am lămurit, precum am zis. Acum mă voi în¬ 
toarce către alte chestiuni (pentru a le lămuri şi pe acelea) dacă Dum¬ 
nezeu îmi va sta în ajutor. Pentru că nu sânt uşoare cele ce urmează. 
Dealtfel, pentru acest motiv am şi ezitat să le abordez pînă acum. La un 
rezultat va fi foarte greu de ajuns dacă nu vom fi dăruiţi de sus, din cer, 
cu înţelepciune, să putem dirija ila sigur demonstraţia, la fel cum cine¬ 
va, vîsdind în largul mării, se îndreaptă sigur spre un loc liniştit de acos¬ 
tare. De aceea, te las pe tine, Memianius, să continui lupta în aceste dis¬ 
cuţii. Pentru că tu eşti capabil să arăţi adevărul cu un sfat olar. 

Discursul lui Memianius 
IX 

Şi Memianius s-a ridicat şi a zis: Primesc lupta în locul tău. Tu ai 
vorbit cu multă osîrdie, însă sînt încă multe aspecte de discutat. Intre 
acestea sînt şi cele de anatomie, legate de formarea şi descompunerea 
trupului. Pe cît este de adevărat că copacii absorb pămîntul şi-l trans¬ 
formă sus în fructe, pe atît este de adevărat că hrana devine carne şi 
că aceasta înlocuieşte trupul de dinainte. Ca unii care n-au cunoscut 
adevărul, au rămas da mituri şi rătăciri. Acest lucru se vede şi din cele 
ce afirmă. Vrând să susţină ideea că mîncarea este pregătită ca într-un 
cuptor în stomac, apoi trecută prin ficat, este împărţită în tot corpul 
fiecărui mădular după nevoile sale şi, transformîndu-se, devine sînge, 
carne, oase şi tendoane, au recurs ia copaci ca la un exemplu foarte 
instructiv şi au zis că în ei are loc un proces analog de preluare, schim¬ 
bare şi folosire spre creştere a materiei. 

Dar, pe bună dreptate se întreabă cineva cum poate pămîntul să fie 
absorbit şi transformat în trunchiul copacilor, fiindcă copacii n-au sto¬ 
mac, nici măruntaie, nici celelalte organe, ca, odată intrată mîncarea 
acolo, să aibă loc pregătirea ei, pentru ca ea să se transforme în abur şi 
să treacă în fiecare ramură. Aceştia nu au stomac în care pămîntul să 
fie mai întîi gătit, descompus şi umezit, nici măruntaie în care să se facă 
decorticarea, nici vreun vas care, trecînd prin copac, să ducă acestea 
la ţintă. Dar aceştia zic : Vase vizibile precum avem noi, aceştia nu au, 
dar au căi invizibile prin care pămîntul transformat în vapori se duce 
şi se împarte în cele mai mici părţi ale copacului, pe când acesta creşte. 
Ar trebui; însă, dat fiind că pămîntul este smuls şi ridicat prin rădăcini 
în tot trunchiul copacului, locul pe care creşte copacul să se golească 
de pământ. Aşa că este nereuşită această analogie a copacilor cu trupu¬ 
rile. Dealtfel, cum poate pămîntul, pătruns prin rădăcini în trunchiul 

copacilor, să treacă prin pori în toate ramurile acestora şi să se transfor¬ 
me în frunze şi fructe ? Se poate vedea (de oricine) că pămîntul pe care 
stau copacii falnici, cedri, pini sau brazi, deşi ei anual produc frunziş 
sau roade, nu se consumă. Căci dacă ar fi adevărat că pămîntul, ridicîn- 
du-se prin rădăcini devine lemn, ar trebui ca tot locul din jurul său să 
fie golit, pentru că ceea ce este golit nu curge, precum curge şi vine la 
loc ceea ce este lichid. Se spune că smochinii şi alte plante, care adesea 
cresc în clădiri, n-au consumat niciodată ceva din acestea. Mai mult, 
dacă ar aduna cineva timp de mai mulţi ani rodul şi frunzişul acestora, 
ar constata că volumul pămîntului de sub ele a crescut de mai multe 
ori. De asemeni, pe ziduri vedem arbuşti care în nici un fel nu împuţi¬ 
nează zidurile. De aceea, este un lucru foarte nefiresc a socoti că pă- 
mintui se transformă în fructe şi că frunzele îl consumă,'chiar dacă în 
el au loc toate şi se folosesc de el. Căci pîinea nu se face fără moară, 
loc, timp şi foc şi nimic din acestea nu este, nici nu devine pîine. Şi 
multe altele la fel. Nici vasul în care este modelată de cineva o statuie 
nu este statuia însăşi. Zicînd (Apostolul) Pavel că «nici cel ce sădeşte, 
nici cel ce udă este ceva, ci Dumnezeu care face să crească» (I Cor. 3, 
7), atribuie pămîntullui plantarea, apoi udarea lui, dar lui Dumnezeu creş¬ 
terea. Aceştia au trecut cu vederea înţelepciunea lui Dumnezeu, care 
naşte şi face să crească totul în lume. Pe aceasta bărbaţii cei de demult 
au numit-o natură şi providenţă, pentru că pe toate le face şi să crească 
şi tuturor le poartă de grijă. Zice Mîntuitorud în acest sens: «Tatăl Meu 
pînă acum lucrează şi Eu lucrez» (Ioan 5, 17). Pentru aceste motive, So- 
lomon a numit-o artizanul tuturor («Creatoarea tuturor», zice el, «înţe¬ 
lepciunea lui Dumnezeu m-a povăţuit» — înţel. 7, 21). 

Nu există ceva pe care să nu-1 poată face Dumnezeu : el creează, 
diversifică şi face să crească totul din belşug. Pentru că s-a arătat că 
pămîntul nu se transformă în ramuri, nici în fructe, să ne mulţumim cu 
acestea. Acum să cercetăm cum a fost făcut trupul şi dacă poate fi ase¬ 
mănat cu un fluviu. Spune Scriptura că Dumnezeu, Care creează şi poar¬ 
tă de grijă tuturor, «luînd ţărîna din pămînt» «a creat pe omul nostru» 
cel din afară. Despre acest fapt dă mărturie nu numai marele profet 
Moise, ci şi oricare din grupul profeţilor. Şi nu numai trupul omenesc a 
fost făcut de Dumnezeu, ci chiar şi universul a fost făcut de El din cele 
patru elemente : din foc, aer, pămînt şi apă, în urma unei prealabile 
chibzuinţe şi nu la întîmplare —, aşa cum susţin cei ce vorbesc despre 
infinit şi vid, de unirea elementelor primordiale, a atomilor de acelaşi 
fel sau de naturi diferite, în virtutea unei atracţii oarbe şi nedeliberate. 
Acest raţionament legat de imprevizibil, şi această lipsă de organizare, 
este drag lui Democrit şi Epicur, dar nu şi nouă. Pentru că noi credem 
că totul este guvernat fără reproş de voia divină. 

12 — Sfîntul Grigorie Taumaturgul 

Făcînd pe om, Dumnezeu — Care a făcut lumea şi a pus ordine în 
toate — l-a făcut din toate elementele acesteia, întocmai ca pe o lume în 
miniatură : pămîntul este reprezentat de oase şi de carnea de pe ele ? 
apele de vene şi de sîngele care circulă prin ele; aerul de răcoarea ce 
circulă prin artere şi moderează căldura din noi • focul, de căldura din 
noi, care fluidifică secreţiile şi le preface în stropi de apă cristalină. 

X 

Exprimînd ideea că Dumnezeu conduce şi poartă de grijă lumii 
(pentru că viaţa nici uneia din aceste creaturi nu este condusă de în- 
tîmplare), zice că a încredinţat această conducere heruvimilor celor cu 
patru feţe. (Vorbeşte de cele patru feţe) pentru că patru sînt feţele ce¬ 
lor care ţin universul: a omului, a leului, a viţelului şi a vulturului. 
Omul poate fi comparat cu aerul, pentru că este plantă cerească; leul 
cu focul, din cauza agilităţii şi a puterii sale ; viţelul cu pămîntul, iar 
vulturul cu apa, pentru că păsările s-au născut din apă. Fiecare din 
acestea este alcătuit la rîndul său din cele patru elemente. In mijlocul 
tuturor stă Dumnezeu, Cel ce este începutul, mijlocul şi sfîrşitul tuturor 
celor ce există; El a făcut lumea, la sfatul voii Sale, din pămînt, aer, 
apă şi foc, şi o conduce ca pe o căruţă cu patru cai. 

Domnul Hristos, ştiind că trupul omului este alcătuit din aceste 
elemente, atunci cînd un orb din naştere a fost adus la El, s-a aplecat 
şi a făcut un amestec din pămînt şi i-a uns ochii, făcîndu-l astfel să 
vadă. El a adăugat trupului acestuia, din amestecul aceloraşi elemente, 
ceea ce îi lipsea din naştere. Pentru că elementul cel uscat era pămîn¬ 
tul, iar celelalte : umedul, recele şi caldul. 

Scuiparea salivei se realizează cu un mare efort, printr-o mare în¬ 
cordare, ceea ce face să iasă aerul (rece) şi odată cu acesta, a căldurii 
din corp. Din aceste elemente, precum am zis, din pămînt, aer, apă şi 
foc a făcut Dumnezeu trupul, vasul sufletului. O dovadă concludentă 
în acest sens este şi faptul că prin arta zugrăvitului, din cele patru cu¬ 
lori, în diferite amestecări, se realizează chipul fiecăruia. Or, Dumne¬ 
zeu, întocmai ca un mare pictor, a făcut trupurile tuturor din ameste¬ 
curi diferite şi nu este nimic în aceste trupuri care să nu aibă cîte ceva 
din toate aceste elemente. Aşa de exemplu, oasele, care par a fi dure, 
au părţi şi din celelalte elemente. 


XI 

De aceea (zicem) trebuie ca trupul să fie mereu acelaşi, îndată ce, 
ceea ce i s-a adăugat prin mîncare, a fost eliminat... De vreme ce tu 
poţi să separi cu iscusinţă aurul amestecat cu argintul sau argintul ames- 

teoat cu alt metal, cu atît mai mult Dumnezeu, Cel care a făcut lumea 
din nimic şi a orînduit-o cu o înţelepciune de negrăit, o poate men¬ 
ţine neschimbată şi ne stricată. Ce poate fi mai incorect decît să spu¬ 
nem că mîncarea se transformă în carne, oase şi tendoane, iar car¬ 
nea în păr şi unghii şi că, în acelaşi timp, trupul cel dintîi trece ? Pen¬ 
tru că, dacă în fiecare zi se adaugă cîte ceva trupului din mîncare şi 
cîte ceva se elimină şi întocmai ca apa, pe de o parte intra şi pe de alta 
iese, atunci omul nu mai este produs al îotîmpilării, negîndit mai dinainte. 
Cum putem califica pe acela care arată şi curge ca apa şi niciodată nu 
este acelaşi? Dacă, însă, este opera lui Dumnezeu, atunci trebuie să 
dăinuiască ceea ce a fost făcut de El: oase, carne şi tendoane, precum 
nu se trece, fie şi pentru scurt timp, lucrarea unui artist. Dar, a curge 
un lucru înseamnă a nu fi, a trece de la a fi la a nu fi. In cazul acesta 
nu mai este adevărat cuvîntul: «A luat Dumnezeu ţărînă din pămînt şi 
a făcut omul» (Gen. 2, 7). Cum a fost făcut, dacă cel ce se face îşi ia 
forma de la forma celui ce era înaintea sa ? Or, despre corp, zic aceştia 
că nu rămîne nici pentru foarte scurt timp. Această părere mi se pare 
a fi mai degrabă rodul fanteziei, decît al dreptei judecăţi. Mi se pare 
nesăbuit a zice despre un lucru că există, cînd nu este acelaşi. Zicem 
despre o creatură că exista cînd este aceeaşi. Cum poate fi aceeaşi, 
cînd materia din care a fost făcută nu mai este aceeaşi ? Nu zicem des¬ 
pre un lucru că s-a făcut, pînă cînd îi apare chipul în materia care stă 
la baza lucrului dezvoltat. 

XII 

Văzînd un mădular, o parte dintr-un corp, ne facem numaidecît 
idee despre statura lui, iar după acesta meşterul face corpul întreg. Dar 
dacă şi acest mădular este nimicit, luîndu-i locul altul, iar aceluia, la 
rîndul său, altul îi ia locul, cum va mai putea artistul să refacă trupul, 
îndată ce materia nu mai rămîne aceeaşi ? Prin urmare materia folosită 
la realizarea corpului trebuie să rămînă aceeaşi şi să nu dispară, ci 
doar să treacă în care vrea artistul: (în corpul) unui copil, ori al unui 
adolescent. Materia trupului rămîne aceeaşi la porunca lui Dumnezeu 
care ne-a făcut în chip minunat. In acest caz, mîncarea introdusă în 
corp nu se schimbă în oase, carne şi în tendoane, nici oasele în păr, 
mucozităţi şi unghii, ci numai în sucuri diferite. Providenţa face ca 
hrana să înlocuiască sucurile care se elimină. Sînt multe canalele prin 
care se face aceasta. Carnea transformă mîncarea în sînge, sinii în 
lapte, fierea în bilă, gura în scuipat, nasul în mucozităţi, ochii în la¬ 
crimi, pielea în sudoare, păr şi unghii. Dacă cineva nu mănîncă, iar si- 

tuaţia vreunuia din cele patru elemente este tulburată, factorul iniţial 
nu mai este în ordine şi viaţa piere. 

Dacă mîncarea s-ar transforma în carne, oase şi tendoane, apoi 
toate acestea în păr, unghii şi mucozităţi, ar trebui ca mădularele des¬ 
prinse de trup, adică urechea, degetul şi nasul, să se facă la loc din 
mîncare. Fiindcă este firesc ca în cazul cînd ceva trece, să fie înlocuit 
de altceva, cînd un mădular dispare, altul să crească la loc. Voi aţi ase¬ 
mănat corpul cu un rîu şi aţi zis că atunci cînd o parte din apa aces¬ 
tuia trece în mare, alta îi ia locul venind din izvor. Or, dacă lucrurile 
sînt la fel, atunci trebuie ca mădularele îndepărtate de corp să fie în¬ 
locuite de altele provenite din mîncare. In acest caz, cum mai spuneţi 
că rămîne totdeauna acelaşi trup ? Dacă hrana zilnică este asemenea 
apei care vine din izvor, atunci trebuie să fie asemenea (albiei rîului), 
asemenea unui canal, pentru că apa poate curge numai acolo unde gă¬ 
seşte locul liber. Iar dacă raportul dintre sucuri şi trup poate fi ase¬ 
mănat cu acela dintre apa unui rîu şi cîmpii, atunci înseamnă că trupul 
rămîne (nu trece). înseamnă că sucurile intrate în trup nu alcătuiesc 
un factor esenţial pentru promovarea vieţii, ci unul secundar, oare vine 
şi trece, cel (esenţial) fiind cel de la început, cu care s-a născut. De 
aceea, ele se şi supun la tot felul de transformări, după cum este nevoie. 

XIII 

Medicii zic că bila este de mai multe feluri: una galbenă, alta ce¬ 
nuşie, alta neagră, alta verde; şi despre sînge la fel : unul galben, altul 
negru, altul dens. Atunci cînd sîngele se purifică şi dispare ceva din 
el, acel ceva nu este un element esenţial. Dacă ar dispărea un element 
esenţial, stabilitatea vieţii ar fi clătinată; or, dispare seva care s-a 
înmulţit din mîncare şi băutură, sevă care doar a luat aspectul sînge- 
lui şi pluteşte în el. Aceasta curge la înţeparea unei vene şi tot aceasta 
curge atunci cînd medicul dă drumul sîngelui. Dacă, din neatenţia 
acestuia, curge şi sîngele cel adevărat, atunci organismul slăbeşte. Prin 
urmare, sîngele llăsat să curgă nu este sîngele adevărat, nici nu depinde 
de el durabilitatea trupului. Acest lucru se vede şi mai clar la cele 
două sexe: bărbătesc şi femeiesc. Pentru bărbaţii care lucrează, munca 
însemnează o uşurare, de aceea ei n-au nevoie de o altă uşurare a trupu¬ 
lui. Pentru femei, însă, care nu prestează o muncă egală, este necesar 
sorocul lunar. 

Acelaşi lucru îl spune şi imaginea trupurilor care suferă şi par a 
fi măcinate de boli. Substanţa iniţială alcătuită din oase acoperite cu 
carne creşte prin adăugarea de noi elemente din mîncare, aşa cum se 
umplu văile de apă, şi scade cînd duce lipsă de ele. In vremea bolii, 

acest fapt neîmplinindu-se, carnea' se împuţinează; însănătoşimdu-se 
trupul şi din nou primind hrană, el creşte din nou în greutate. De remar¬ 
cat, însă, că substanţa iniţială nu dispare, nici nu se înmulţeşte. Pentru 
că, în caz contrar, ar fi de neînţeles faptul că pe cînd carnea de dinainte 
dispare, alta luîndu-i locul, rănile şi vătămările de pe corp rămîn. Ar 
trebui, pur şi simplu, ca, odată cu dispariţia cărnii, să dispară şi locul 
rănii. Dar pe cînd carnea dispare, apar peste tot la locul rănilor cica¬ 
tricele, ca nişte petece cusute pe o haină ruptă. în legătură cu acestea, 
merită să amintim cuvintele Domnului: «Nimeni nu pune un petec de 
postav nou la altul vechi» (Matei 9, 16). Cu aceste cuvinte El învaţă 
că nu se poate ca la carnea veche să se adauge alta din mîncare, pre¬ 
cum cred aceştia. Pentru că, în acest caz, se întîmplă ca o parte din 
trup să fie veche, iar o alta nouă. Apoi, ar trebui ca trupurile noastre 
să nu mai îmbătrânească, dacă o carne s-ar duce şi o alta i-ar lua locul. 

Încă ceva : Dacă fiecare dintre noi nu mai poate fi acelaşi, dat fiind 
că, precum ziceţi voi, substanţa de bază a trupului se schimbă, încît 
altul este trupul la, zece zile şi altul la maturitate, atunci pe noi, cei 
de astăzi, nu ne-a născut, nici crescut mama, ci altul s-a născut, altul a 
crescut şi altul este astăzi. Mincinoase sînt atunci şi cuvintele lui Iere- 
mia : «înainte de a te fi născut, eu te-am cunoscut» (Ier. 1, 5), pentru 
că altul era în locul celui născut, cel căruia i s-a adresat cuvîntul. Noi 
nici n-am primit botezul, n-am fost curăţiţi de păcat, pentru că trupul 
odinioară curăţit prin botez a dispărut şi un altul a apărut în locul aces¬ 
tuia, din mîncare. Nu-şi mai are loc spovedania, dacă nu mai avem 
acest trup (păcătos), ci altele trei mii i-au luat locul. 

XIV 

Şi ca să ajungem la culmea nesăbuinţei, ar trebui să spunem că 
nici după suflet n-am mai fi aceiaşi, pentru că ideile, părerile şi obi¬ 
ceiurile, care sînt proprii sufletului, nu sînt totdeauna aceleaşi, ci unele 
vin, altele dispar, pentru că uitarea duce la anularea celor însuşite, iar 
locul celor unite îl iau cunoştinţe noi. Şi dacă despre trup zic că 
este schimbător, de ce nu zic la fel şi despre suflet ? Pentru că în noi 
nu rămîn aceleaşi gînduri şi impresii, ci vin şi trec. Uneori se întîm¬ 
plă să ne placă un lucru, alteori altul, pentru că impresiile se duc .şi 
vin. Şi iată că s-a pus la îndoială nemurirea, neschimbabilitatea sufle¬ 
tului. Ei, însă, zic că lucrurile nu stau aşa: că a zice că sufletul este 
muritor este mare greşeală, pentru că, deşi impresiile se duc, substanţa 
lui nu se schimbă. Dar, zicem noi, atunci nici trupul nu se schimbă, ci 
numai sucurile care provin din mîncare, care, cînd se înmulţesc, cînd 
dispar. De aceea, este greşit a zice că trupurilor bolnave şi slăbite li 

se adaugă altă carne (după aceea) din mîncare. Mai mult decît atît, 
faptul de a afirma că trupull se schimbă este nepotrivit cu însăşi (natu¬ 
ra) lui Dumnezeu, pentru că, pe cînd alte corpuri au păcătuit, altele sînt 
condamnate, iar pe cînd altele s-au purtat corect, altele primesc mîn- 
tuirea. Zicem acestea pentru că aceia născocesc că sufletul va avea un 
alt trup, absolut mai bun decît cel prezent. Dar că acest fapt este o 
născocire, pentru că, zicînd că omul se va prezenta cu alt trup înaintea 
Judecătorului, faceţi pe Dumnezeu nedrept. Vorbind despre nemurirea 
şi nestricăciunea trupului nostru, noi nu zicem că un altul, ci că acest 
trup va primi nestricăciune. La fel zice şi înţeleptul Pavel care, mus- 
trînd pe cei ce luau în derîdere învierea acestui trup, a zis : «Căci tre¬ 
buie ca acest trup, îmbrăcat în stricăciune, să se îmbrace cu nestrică¬ 
ciunea, şi acest trup muritor să se îmbrace cu nemurirea» (I Cor. 15, 53). 

XV 

Acum, pentru că am arătat care este alcătuirea trupului, să vor¬ 
bim şi despre celelalte. Voi, care tîlcuiţi Scriptura mai cu pricepere, 
ziceţi că Apostolul nu vorbeşte corintenilor despre învierea trupurilor, 
cînd zice: «Dacă locuinţa noastră pămîntească, a cortului, se nimiceşte, 
noi avem o casă în cer, la Dumnezeu, o casă nefăcută de mîini» (II Cor. 
5 ,1). Insă, citind şi cele ce urmează, veţi afla că el o afirmă precis. In 
cele ce urmează, el spune că viaţa viitoare nu o vom petrece în alt 
trup decît acesta, înduhovnicit. 

Prin «casa noastră pămîntească ce se va nimici» (II Cor. 5, 1) în¬ 
ţelege această viaţă scurtă de aici şi nu trupul. Această viaţă dacă va 
fi întreruptă, noi vom primi în dar de la Dumnezeu viaţa veşnică. Dacă 
socoteşte cineva că Apostolul a înţeles prin casa pămîntească ce se dis¬ 
truge, trupul, atunci altceva este cortul şi altceva este casa cortului, 
altceva sîntem şi noi, al cărora este cortul. Din spusele Apostolului re¬ 
zultă că cuvîntul «noi» se referă la suflete, cortul la trup, iar casa cor¬ 
tului la viaţa prezentă. 

Deci, dacă această viaţă a trupului ca o casă se va nărui, avem în 
cer o altă casă, nefăcută de mînă, adică viaţa cea veşnică. Zice «nefă- 
cută de mînă» pentru a o deosebi de această viaţă, care se zice «făcută 
de mînă». Aceasta pentru faptul că toate podoabele, lucrurile mai de 
preţ ale vieţii acesteia sînt făcute de mîini omeneşti. De aceea şi Solo- 
mon a numit această viaţă zbuciumată «zădărnicia zădărniciilor». Iar 
trupul, fiind creaţia lui Dumnezeu, nu se zice că este făcut de mîini 
omeneşti, pentru că n-a fost plăsmuit după meşteşugul acestora. Dar, 
vor zice aceştia, şi acesta este făcut de mînă, pentru că a fost creat de 
Dumnezeu, ila fel şi sufletele şi îngerii şi lăcaşurile cele cereşiti sînt 

opera lui Dumnezeu. Intr-adevăr, dar nu sînt făcute de mînă omenească. 
Iar dacă acestea nu silit făcute de mînă, deşi şi acestea sînt lucrul mîi- 
niilor lui Dumnezeu, atunci nici trupul nu este făcut cu mîinile, căci şi 
el este lucrarea lui Dumnezeu şi nu este făcut cu mîinile oamenilor. 
Pentru că «Dumnezeu a luat ţărînă din pămînt şi l-a făcut pe om» (Gen. 
2, 7). Ceea ce s-a făcut de Dumnezeu, nu este o lucrare făcută cu mîi¬ 
nile, (ci) a puterii lui Dumnezeu. Ce este, deci, casa făcută de mînă ? 
Această viată scurtă, precum am zis, susţinută de mîinile omeneşti. 
Pentru că zice : «în sudoarea feţei tale vei mînca pîinea ta» (Gen. 3, 19); 
aceasta năruindu-se, avem acea viaţă nefăcută de mînă. Aşa cum a zis 
şi Domnul cînd a zis : «Faceţi-vă prieteni cu ajutorul (bogăţiilor) ne¬ 
drepte, pentru ca atunci cînd veţi muri, să vă primească în corturile 
veşnice» (Luca 16, 9). Ceea ce Domnul a numit corturi, acelaşi lucru 
este numit aici de Apostol îmbrăcăminte. Ceea ce Domnul a numit 
«prieteni» făcuţi cu ajutorul nedreptăţii, Apostolul numeşte aici «case 
care se năruiesc». Şi dacă, terminîndu-se zilele vieţii noastre prezente, 
sufletele noastre vor primi răsplata pentru viaţa dusă în nedreptate, 
pentru că «lumea aceasta stă sub stăpînirea celui rău» (I Ioan 5, 19), 
la fel această viaţă năruindu-se, înaintea învierii sufletele vor avea 
lăcaş la Dumnezeu, adică vor primi o casă reînnoită şi fără prihană. De 
aceea, «suspinăm», nu pentru că vrem să ne «dezbrăcăm» de trup, ci 
să «îmbrăcăm peste el viaţa cea fără durere» (Amos 9, 11; II Cor. 5, 4). 
Locuinţa din cer, pe care dorim s-o îmbrăcăm, este nemurirea. Dacă 
pe aceasta o îmbrăcăm, tot ceea ce în această viaţă a fost slab şi mu¬ 
ritor va avea parte de viaţă veşnică. 

XVI 

Ei bine, acum vă pun înainte chiar acele cuvinte ale Apostolului, 
ca voi să recunoaşteţi că acestea sînt înseşi cuvintele lui. El zice : 
«Purtăm totdeauna în trupul nostru omorîrea (Domnului) Iisus. Pentru 
că noi cei vii sintern daţi morţii din pricina lui Iisus, pentru ca şi viaţa 
lui Iisus să se arate în trupul nostru» (II Cor. 4, 10—11). Şi pentru că 
«viaţa tui Iisus se arată în trupul nostru», aceasta înseamnă că acesta 
nu trece, înseamnă că nu piere trupul în care apare viaţa lui Iisus. Apoi 
Apostolul adaugă zicînd : «Şi fiindcă avem acelaşi trup al credinţei, 
pentru că este scris : am crezut, 'de aceea am şi vorbit» (II Cor. 4, 13), 
«ştim că Cel ce l-a înviat pe Iisus din morţi ne va învia şi pe noi» (II 
Cor. 4, 14). Fiindcă s-a temut ca nu cumva ei, privind la slăbiciunea 
trupului, să nu creadă în înviere, a zis : «De aceea, chiar dacă omul 
nostru cel din afară trece, omul nostru lăuntric se înnoieşte zi de zi» 

(II Cor. 4, 16). El numeşte «omul din afară» pe cel prezent, care se trece 
din cauza bolilor şi a celorlalte suferinţe ; ca sa nu ne temem că Dum¬ 
nezeu va întîrzia cu împlinirea promisiunilor, el ne face cunoscut «că 
întristarea noastră uşoară lucrează pentru noi din abundenţă o povară 
de Slavă, pe care noi n-o vedem printre cele văzute» (II Cor. 4, 17). Cu 
alte cuvinte, tristeţea ne încearcă puţin în această viaţă, însă ea ne 
pregăteşte o povară de slavă, pe care noi n-o vedem între cele prezente, 
ci în cele care încă nu s-au descoperit (II Cor. 4, 17—18). Stăruind asu¬ 
pra celor spuse, el zice : «Pentru că noi ştim că dacă casa noastră pă- 
mîntească a cortului se va nărui» (II Cor. 5, 1), avem casă în cer, adică 
vechile noastre trupuri vor fi îmbrăcate cu nemurirea. Acest trup apar¬ 
ţine de la natură acelei vieţi, pentru că «nimeni nu şi-a urît trupul, ci 
îl hrăneşte şi îl iubeşte» (Efes. 5, 29). De aici rezultă că acel cort ceresc 
cu care ni se cere a ne îmbrăca este nemurirea. Dacă noi ne îmbrăcăm 
în acesta, atunci va fi înghiţită întreaga noastră fire muritoare de viaţa 
veşnică (II Cor. 5, 4). 

Pentru a ne umple de nădejde în aşteptarea celor spuse, el zice : 
«Aşadar, noi totdeauna sîntem plini de încredere, pentru că ştim că dacă 
zăbovim în trup, sîntem departe de Domnul, pentru că umblăm prin cre¬ 
dinţă şi nu după vedere» (II Cor. 5, 6—7). Aceasta înseamnă: de aceea 
sîntem plini de încredere, pentru că ştim că daca în existenţa prezentă 
sîntem departe de Domnul, pentru că I-am călcat porunca, dar «ieşind 
din trup venim la Domnul». Pentru că «prin credinţă umblăm, nu după 
vedere» (II Cor. 5, 7), adică prin credinţă contemplăm lucrurile cele de 
acolo şi încă foarte întunecat, nu clar, văzîndu-le şi desfătîndu-ne ca şi 
cum ne-am afla printre ele (II Cor. 5, 8). Deci, dacă noi «nu ieşim mai 
dinainte din trup», pentru ca el transformat să fie înnoit, nu putem «să 
venim cu el Ia Domnul», pentru că avem pe eil toate necurăţiile păcate¬ 
lor. De aceea, recunoscînd că viaţa prezentă este departe de Domnul, 
să nu ne pară rău că sîntem muritori. Dacă lucrurile n-ar sta aşa, dacă 
trupul nu va fi reînnoit, iar Apostolul ar fi dorit să iasă din trup la 
gîndul că nu va mai fi niciodată în el, atunci cum a zis că în această 
carne muritoare «se va arăta viaţa lui Iisus» ? (II Cor. 4, 10). Spunînd 
aceasta s-ar fi contrazis. E însă foarte greşit a spune despre un astfel de 
om prin care a vorbit Hristos, care spune lucrurilor pe nume, că se con¬ 
trazice. De altfel, el adaugă imediat: «Pentru că noi toţi trebuie să 
apărem înaintea lui Hristos la judecată, pentru ca fiecare să primească 
pentru ceea ce a făcut pe cînd era în trup, bine sau rău» (II Cor. 5, 10). 

XVII 

Şi acum, pentru ca expunerea noastră să ne fie şi mai clară, să ve¬ 
dem ce vor să spună cuvintele : «Carnea şi sîngele nu pot să moşte¬ 
nească împărăţia lui Dumnezeu» (I Cor. 15, 50). Mai întîi trebuie să 
precizăm că cuvîntul «carne» are două sensuri: pe acela de carne pro- 
priu-zisă şi pe acela de fapte ale cărnii (ale trupului). Apostolul por¬ 
neşte de la acest principiu: «Dacă Hristos a înviat, cum zic unii că nu 
este înviere a morţilor ?» (I Cor. 15, 12) ; apoi : «Omul cel dintîi este 
din pămînt, pământesc ; pe cînd celălalt om este Domnul din cer» (L 
Cor. 15, 47) şi celelalte pînă acolo: «Mulţumiri fie aduse lui Dumnezeu, 
Care ne-a dat biruinţă prin Domnul nostru Iisus Hristos» (I Cor. 15, 57). 

Aici sînt cuvintele în care este ceva neînţeles, pentru că el a zis odată: 
«Carnea şi sîngele nu vor moşteni împărăţia lui Dumnezeu» (I Cor. 15,. 

50), iar puţin după acestea zice : «Acest trup supus stricăciunii trebuie 
să se îmbrace în nestricăciune» (I Cor. 15, 53). Cum nu pomeneşte de 
nici o altă stricăciune în afară de cea trupească, trebuie să zicem că el 
credea că trupul este de două feluri (după cum de două feluri zice că 
este şi lumea). Că lumea este de două feluri, rezultă din cuvintele : «Dacă 
voi aţi murit faţă de învăţăturile începătoare ale lumii, de ce, ca şi cînd 
aţi trăi încă în lume, vă supuneţi la porunci ca acestea?» (Col. 2, 20). 

Prin aceste cuvinte nu se referă la acea realitate dintre cer şi pămînt, 
care în mod obişnuit este numită lume, ci la credinţa bazată pe raţiunile 
omeneşti greşite. Este clar că el nu vorbeşte aici despre cele patru ele¬ 
mente ale zidirii lumii prin care noi trăim, pentru că noi nu putem nici 
fără apă, nici fără foc, nici fără aer, nici fără pămînt să rămînem. Dacă 
acestea, după rînduiala lui Dumnezeu, ne menţin, cum ar fi putut Apos¬ 
tolul să ne ceară a ne despărţi de ele ? 

Atunci cînd Domnul zice că «lumea zace în rău» (I Ioan 5, 19), nu 
se referă la lumea aceasta, pentru că nu poate domni cel rău peste această 
lume frumoasă; acesta nici nu «dă tuturor mîncare la vremea lor» (Ps. 

64, 10; 144, 15), ci Dumnezeu, Acela «care face să răsară soarele peste 
cei buni şi peste cei răi, Care dă ploaie peste cei drepţi şi peste cei pă¬ 
cătoşi» (Matei 5, 45). Atunci ce este această lume care zace în rău?" 

Este rezultatul ascultării omului de legea păcatului. Tu vei găsi că 
legea a fost numită în două feluri: odată este desemnată legea însăşi, 
altădată, pofta care se opune legii. 

Prin urmare, după cum prin lume se înţelege rezultatul ascultării 
de legea păcatului, la fel prin carnea care nu poate moşteni împărăţia 
lui Dumnezeu nu se înţelege carnea propriu-zisă, ci obiceiurile păcă¬ 
toase, despre care el însuşi zice: «Nici desfrînaţii, nici hrăpăreţii, nici 
ucigaşii nu vor moşteni împărăţia lui Dumnezeu» (I Cor. 6, 9—10). Cei 

care trăiesc în plăceri rele, «al căror Dumnezeu este stomacul» (Filip. 
3, 19), sînt numiţi în mod adecvat în loc de oameni, carne. Se obişnuia 
ca aceia care trăiesc ca animalele să fie numiţi «carne .şi sînge». Acest 
lucru rezultă şi din cuvintele fericitului Moise care spunea: «Dumne¬ 
zeu a zis: Duhul Meu nu va rămîne în aceşti oameni, pentru că ei sînt 
carne» (Gen. 6, 3). Cum putea vorbi aşa cînd înaintaşii acestora au 
venit în lume în trup ? Nu la trup se referă, ci la obiceiul şi fapta cea 
rea. Zicînd : «Duhul Meu nu va rămîne în aceşti oameni», spune că în 
alţii a rămas, dar în aceştia nu va rămîne. Prin urmare, nu din cauza 
acestei cănii s-a zis : «Duhuil Meu nu va rămîne în aceşti oameni», ci 
din cauza faptului că oamenii nu săvîrşesc binele. 

XVIII 

«Aceasta vă spun, fraţilor: carnea şi sîngele nu vor moşteni îm¬ 
părăţia lui Dumnezeu, nici stricăciunea nu poate moşteni nestrică- 
ciunea» (I Cor. 15, 50). Prin urmare, zicînd «carne» nu s-a referit la 
această carne, ci la înclinarea nesăbuită a sufletului către plăceri. După 
ce a zis: «carnea şi sîngele nu pot moşteni împărăţia lui Dumnezeu», 
s-a explicat în continuare: «nici stricăciunea nu poate moşteni nestri¬ 
căciunea», prin stricăciune înţelegînd elementul care degradează şi nu 
pe cel care se degradează... 

Trupul se află între stricăciune şi nestricăciune, dar el nu este nici 
stricăciune, nici nestricăciune. Atunci cînd a fost dominat prin- inter¬ 
mediul plăcerilor de stricăciune, el, care era făptura nestricăciunii, a 
înclinat către «ţarina pămîntului». Ca urmare, a fost dat morţii de că¬ 
tre Dumnezeu, pentru a fi cuminţit, dar n-a fost părăsit, nici lăsat pra¬ 
dă stricăciunii. Invingînd moartea prin înviere, iarăşi a fost redat ne¬ 
stricăciunii, pentru ca nu cumva stricăciunea să moştenească nestrică¬ 
ciunea. La fel spune şi Apostolul: «Pentru că trebuie ca acest trup stri- 
căcios să fie îmbrăcat cu nestricăciunea şi acest trup muritor să se 
îmbrace cu nemurirea» (I Cor. 15, 53). Iar cel stricăcios şi muritor, care 
trebuie să se îmbrace cu nestricăciunea şi nemurirea, ce altceva este 
decît ceea ce a fost semănat «în stricăciune» şi înviat «în nestrică¬ 
ciune» (pentru că sufletul nu este stricăcios şi muritor, ci trupul este 
muritor şi stricăcios), pentru că «precum am purtat chipul celui pămîn- 
tesc, tot aşa vom purta şi chipul celui ceresc» (I Cor. 15, 49). Pentru că 
chipul celui pămîntesc, pe care l-am purtat, este (chipul lui Adam, 
căruia i s-a spus) : «Pămîot eşti şi în pămînt vei merge» (Gen. 3, 19), pe 
cînd chipul celui ceresc este cel înviat şi nestricăcios, (chipul lui 
Hristos), pentru că «precum Hristos a faslt înviat din morţi prin slava 
Tatălui, tot aşa şi noi să trăim o viaţă nouă» (Rom. 6, 4). Dacă cineva 

ar crede că a numit chip pămîntesc acest trup, iar chip ceresc altceva 
decît trupul, un corp duhovnicesc, acela să-şi amintească mai întîi că 
Hristos, ca omul cel ceresc, s-a arătat cu aceeaşi formă (a trupului) şi a 
membrelor, purtînd acelaşi trup ca al nostru, că nefiind om s-a făcut 
om, pentru că precum «în Adam toţi mor, tot aşa toţi în Hristos să în- 
vieze» (1 Cor. 15, 22). Dacă n-a purtat trupul pentru a-1 elibera şi învia, 
de ce l-a mai purtat ? Dar Fiul lui Dumnezeu nu face nimic de prisos. 
El n-a luat în zadar «chipul robului» (Filip. 2, 7), ci pentru a-1 învia şi 
mîntui. El s-a făcut om cu adevărat şi a murit cu adevărat şi nu apa¬ 
rent, lla El totul a fost «da», pentru ca să se arate cu adevărat «întîi 
născut dintre morţi» (Col. 1, 18), să schimbe cu adevărat chipul pămîntesc 
în cel ceresc şi pe cel muritor în nemuritor. Justin de Neapolis, care 
n-a fost prea mu!lt în urma Apostolilor, nici în timp, nici în privinţa vir¬ 
tuţii, zice că bunurile celui ce moare se dau spre moştenire, iar cel care 
trăieşte moşteneşte. în cazul nostru, trupul pe de o parte moare, pe 
de altă parte trăieşte în împărăţia cerurilor. De aceea, atunci cînd Pavel 
zice că «sîngele şi carnea nu pot să moştenească împărăţia lui Dum¬ 
nezeu», nu face aceasta în ideea că dispreţuieşte renaşterea trupului, 
ci în sensul că împărăţia lui Dumnezeu, care este viaţa cea veşnică, <nu 
se poate moşteni de către trup, ci că trupul este moştenit de viaţă. Dacă 
împărăţia lui Dumnezeu, care este viaţa cea veşnică, ar fi moştenită 
de trup, s-ar întîmpla ca viaţa să fie înghiţită de stricăciune. Or, acum 
viaţa moşteneşte pe cel care a murit, pentru ca «moartea să fie înghi¬ 
ţită de biruinţă» (I Cor. 15, 54), stricăciunea de nestricăciune, trupul să 
se arate nemuritor, iliberîndu-se de moarte şi de păcat şi făcîndu-se rob 
şi supus al nemuririi. Aceste cuvinte au nimicit nu numai afirmaţiile 
lui Aglaofon, ci şi ale altor rătăciţi. 

XIX 

Să trecem la cele ce urmează (acestora). Privind cineva cerul şi 
contemplînd strălucirea şi ordinea mişcării astrelor, ar putea gîndi că 
acestea stat necreate sau că au o viaţă nesfîrşită. Acum, dacă cele făcute 
din aceleaşi elemente ca şi noi, la porunca lui Dumnezeu, ne apar a fi 
minunate, ca unele care stat de mai multe veacuri, netrecătoare şi ne¬ 
schimbătoare, atunci trebuie să gîndim că trupurile noastre vor învia 
şi că vor fi nemuritoare, pentru că nimic nu se poate împotrivi acelei 
porunci, care a făcut totul din nimic şi a împodobit totul cu înţelepciu¬ 
nea Sa. Aşa spune şi fericitul Solomon : «Ce nu poate face Acela care a 
făcut lumea din materia cea fără formă?» (înţel. Sol. 11, 7). «El dispune 
de o mare putere şi cu braţul Său ţine totul; cine I se va împotrivi ? 
Lumea este ca un taler înaintea Lui şi ca un strop de rouă din cele care 

cad pe pămînt». Atunci trebuie să spunem: dacă lumea întreagă este ca 
un strop de rouă înaintea Lui, a Cărui putere este neînchipuit de mare, 
oare, nu poate să învieze acest trup şi la loc de cinste să-l conducă? 

XX 

Şi dacă vrem să vedem şi mai limpede natura trupului, să ne gîn- 
dim din cît de mic germene se fac trupurile, care sînt atît de mari! Noi 
însă nu credem că trupul creşte atît de mare datorită puterii pe care o 
are germenele, ci (datorită) puterii lui Dumnezeu. Mai mult, Înţelep¬ 
ciunea îngrijindu-se mai mult de om, l-a împodobit, întocmai ca un pictor, 
cu prestanţă şi frumuseţe. Altfel, cum s-ar fi făcut dintr-o sămînţă atît 
de mică, pusă într-un trup, care, ila rîndu-i, nu este altceva decît o ma¬ 
terie fără viaţă şi informă ? Cine altcineva îl alcătuieşte şi îll face să 
ajungă în starea de trup, dacă nu înţelepciunea şi puterea lui Dum¬ 
nezeu, care rîuduieşte totull spre bine ? Dacă n-ar fi aişa, atunci fructul 
ar fi ars de mulţimea sângelui şi s-ar despica întocmai ca şi calcarul 
cînd pătrunde apa în el. Datorită cărei supravegheri este păzit copi¬ 
lul şi nu este nimicit de necurăţie ? Datorită cărei puteri copilul, care 
pluteşte ca pe apă, nu se îneacă ?Cum nu este ars în aşa mare jă¬ 
ratec al sîngetui ? Pentru că este păzit de Dumnezeu. Şi acum, dacă din 
această prea mică picătură, care în totalitatea ei este nimic, care se află 
în astfel de umiditate, căldură şi înăbuşeală, din acest nimic se face 
omul, cu atît mai mult, din omul care a existat se poate face iarăşi om. 
Nu este un fapt atît de mare acela de a pune la loc un lucru care a fost 
şi s-a sfărâmat, ca acela de a face din nimic ceea ce niciodată n-a fost. Să 
ne gîndim la meşteri. Pentru ei nu este un fapt atît de greu acela de a 
topi un vas şi de a-1 reface în forma de la început, ca acela de a face 
un vas din nou, dintr-un material neprelucrat în prealabil. In cazul din 
urmă este nevoie de multă muncă. Mai întîi se arde metalul, apoi se to¬ 
peşte, adică se curăţeşte, şi apoi i se dă chip cu meşteşug. Examinînd un 
germene bărbătesc şi trupul unui mort, ne întrebăm : cine este oare 
omul în aceste două cazuri ? Oare, picătura aceea care nu este nimic 
sau acela care are deja formă şi este atît de mare ? Or, dacă aceea care 
nu este nimic ajunge — atunci cînd vrea Dumnezeu — o fiinţă prea fru¬ 
moasă, cu atît mai mult acela care deja există şi are formă desăvîrşită 
se face iarăşi om atunci cînd vrea Dumnezeu. 


XXI 


1 



Ce a vrut să spună Moise cînd a vorbit în Levitic despre sărbătoa¬ 
rea corturilor ? Oare, că trebuie să o serbăm aşa cum spun iudeii, care 
înţeleg stîlcit Scripturile ? Ca şi cînd lui Dumnezeu I-ar place ca ei să 

locuiască în corturi făcute din crengi şi frunze, care numaidecît se ofi¬ 
lesc şi se usucă ? Nu trebuie să spunem aşa ceva. 

Atunci ce a prefigurat sărbătoarea corturilor ? A prefigurat ridica¬ 
rea cortului celui adevărat, care, din cauza călcării poruncii şi a păca¬ 
tului, a căzut pradă stricăciunii , a prefigurat sărbătoarea cea mare a în¬ 
vierii trupurilor, momentul cînd corturile noastre făcute din pămînt vor 
învia în vederea nemuririi, cînd «oasele cele uscate» (Iez. 37, 4) vor 
auzi glasul lui Dumnezeu şi — aşa cum spune profetul — vor fi aduse 
la locul lor alcătuind iarăşi trupul, dar nu cu aceleaşi legături cu care 
era prins mai înainte, ci cu altele neprihănite şi de nedezlegat. Pentru 
că zice : «Iată, vă voi da duh de viaţă şi veţi învia. Vă voi da vine, voi 
face să crească pe voi carne şi vă voi acoperi cu piele» etc. (Iez. 37, 
5—6). La fel şi Apostolul : «Cînd va coborî Hristos cu un strigăt, ca stri¬ 
gătul arhanghelului, mai întîi cei morţi vor învia, apoi noi ce vii, adică 
aceste trupuri ale noastre» (I Tes. 4, 16). «Noi cei vii» sînt sufletele, 
care vor întîmpina pe cei morţi care se ridică din pămînt, pentru ca 
împreună cu aceştia, slăviţi de Domnul, să serbăm sărbătoarea strălu¬ 
cită a învierii. în locul acestor corturi vom primi corturile noastre cele 
veşnice (adică trupurile), care nu vor mai muri, nici nu se vor mai des¬ 
compune. Pentru că zice : «Voi ridica cortul lui David cel căzut şi-i voi 
drege spărturile, ca în zilele de odinioară» (Amos 9, 11). 

XXII 

Dacă trupul omului este mai de preţ decît al altor vietăţi, pentru 
că se spune că a fost făcut de Dumnezeu şi că este vehicolul sufletului, 
care este şi mai de preţ, cum se face că acesta este dăruit cu puţine 
zile, pe cînd cel al unor necuvîntătoare, cu mult mai mult ? Nu rezultă 
de aici că anii lui cei mulţi vor fi abia după înviere ? O dovadă grăitoa¬ 
re că trupurile vor moşteni — datorită puterii lui Dumnezeu — nemu¬ 
rirea, este rătăcirea poporului în pustiu timp de 40 de ani. în acest răs¬ 
timp, acestora nu numai trupurile le-au rămas sănătoase, ci şi hainele 
şi sandalele nu s-au învechit, cum se spune în Deuteronom. Şi dacă 
aceste haine care se învechesc şi se strică atît de repede au ţinut atît 
de mult, pentru că aşa a poruncit Dumnezeu, oare, cum să nu credem 
în învierea trupurilor, pe care Eil a promis-o ? 


XXIII 

Eu am văzut în Olimp — este vorba de un munte din Licia — un 
foc ce arde continuu, care iese din adîncul pămîntului, în vîrfui munte¬ 
lui. împrejurul focului creşte un fel de cactus foarte viguros şi verde şi 
aşa de umbros, încît ai fi tentat a crede că a răsărit lingă o apă curgă- 

toare. Curios fapt, corpuri trecătoare şi uşor inflamabile stau în preajma 
focului, fără să ardă. Dar mai mult decît atît, planta aceea care prin fi¬ 
rea ei este firavă pare mai robustă şi mai verde tocmai în preajma fo¬ 
cului. Am aruncat crengi din pomii din jur, în locul în care focul se în¬ 
teţea şi numaidecât luînd foc, s-au transformat în cenuşă. Spuneţi, deci, 
pentru care motiv planta care nu suportă nici arşiţa soarelui şi se usucă 
dacă nu este udată, nu este consumată de flacăra unui foc atît de mare, 
ba din contră, trăieşte şi înfloreşte ? Ce vrea să spună acest lucru ciu¬ 
dat ? Vrea să spună că Dumnezeu a pus-o ca exemplu şi dovadă în le¬ 
gătură cu cele de pe urmă; a pus-o ca să cunoaştem mai clar că pe cînd 
atunci toate vor fi consumate de focul mistuitor, trupurile care au pe¬ 
trecut în curăţie şi neprihănire vor supravieţui focului (şi vor fi) ca 
lîngă o apă rece şi nu vor păţi nimic din cauza lui. 

Atunci, o, prea luminate şi prea milostive Stăpîne, «firea care-Ţi 
slujeşte Ţie, Celui ce ai făcut-o, va fi alături de Tine în pedepsirea celor 
nedrepţi şi se va transforma în binefacere pentru cei care s-au încrezut 
în Tine» (Inţel. Sol. 16, 24). Atunci, deşi focul va arde, aleşii Tăi nu vor 
păţi nim-ic, nimic nu se opune puterii şi tăriei Tale. Pentru că Tu pe 
toate le-ai făcut din nimic. Tu pe toate le iscodeşti, ale Tale fiind, le 
transformi precum vrei, Tu singurul Dumnezeu fiind. 

XXIV 

Se ştie că statuile împăraţilor, chiar dacă nu sînt făcute din cea 
mai bună materie, din aur, argint, chihlimbar sau sidef, sînt cinstite de 
toţi oamenii. Aceştia nu cinstesc mai mult pe cele făcute din materie 
scumpă şi mai puţin pe celelalte, ci pe toate le cinstesc ia fel, chiar dacă 
sînt din ghips sau aramă, iar cel care Ie defăimează nu este judecat ca 
a necinstit lutul sau că a dispreţuit aurul, ci că n-a dat cinstea cuvenită 
împăratului şi domnului. Or, prin chipurile făcute din aur înţelegem pe 
îngerii lui Dumnezeu, puterile şi începătoriile făcute spre «cinstea» şi 
slava Sa, pe acele fiinţe spirituale prea curate, precum zice David : «Cel 
ce a făcut pe îngerii Săi duhuri şi pe slugile Sale pară de foc» (Ps. 103, 
4) ; prin chipurile făcute din ghips şi aramă, înţelegem pe oameni. Pen¬ 
tru că a zis : «A luat Dumnezeu ţărînă din pămînt şi a făcut pe om» 
(Gen. 2, 7). Cu elementul pămîntesc a unit sufletul, cel făcut după chipul 
lui Dumnezeu. Şi fiindcă toate chipurile împăratului trebuie onorate... 
din cauza efigiei imprimate în ele, trebuie să fim onoraţi şi noi, pentru 
că sîntem chipul Său. Pentru că s-a zis : «A creat pe om spre nestrică- 
ciune şi după chipul veşniciei Sale l-a făcut» (Inţel. Sol. 2, 23). Chiar 
dacă noi am fi făcuţi dintr-o materie proastă, fiind chipul lui Dumnezeu, 

este imposibil să ne dea cu totul pierzării, ca lucruri fără de cinste. Sîn- 
tem nemuritori pentru nimic altceva decît pentru faptul că sîntem chi¬ 
puri ale lui Dumnezeu. De aceea, a coborî! Cu viatul în lumea noastră şi 
a luat trup din trupul nostru, pentru ca să refacă chipul lui Dumnezeu 
în noi şi pentru a învia nemuritor pe cel care căzuse pradă stricăciunii. 

XXV 

Dar şi cele petrecute pe vremea profetului (Iona), toate vorbesc 
deschis despre acelaşi lucru. Aş zice că istoria lui Iona cuprinde o mare 
taină. Cred că prin chit trebuie să se înţeleagă timpul, de vreme ce nici¬ 
odată nu stă şi curge mereu şi consumă pe cele ce se află atît la dis¬ 
tanţe mari, cit şi la distanţe mici. Iona cel care fuge de la faţa lui Dum¬ 
nezeu este omul cel dintîi. Călcînd porunca lui Dumnezeu, a fugit des¬ 
puiat de nestricăciune. Păcatul l-a lipsit de îndrăzneala cea către Dum¬ 
nezeu. Corabia în care, îmbarcîndu-se era în pericol de scufundare, este 
această viaţă scurtă şi neplăcută din vremea prezentă. Pentru că omul, 
dînd bir cu fugiţii, părăsind acea viaţă fericită şi fără pericol, a intrat în 
această viaţă agitată şi dezordonată, precum trece cineva de pe pă¬ 
mînt pe corabie. Ajungerea corăbiei la uscat înseamnă apropierea aces¬ 
tei vieţi de nemurire. Furtunile care au venit împotriva ei sînt ispitele 
de aici, care nu ne permit, în tulburarea generală din lume, să ne du¬ 
cem viaţa în llinişte. Aruncarea lui Iona din corabie înseamnă trecerea 
de la viaţă la moarte a protopărintelui, pentru că în momentul căderii 
lui în păcat, s-a zis : «pămînt eşti şi în pămînt vei merge» (Gen. 3, 19). 
înghiţirea lui Iona de chit înseamnă consumarea noastră de către timp, 
iar pîntecele chitului în care a fost ascuns Iona este pământul care pri¬ 
meşte trupurile uzate de timp. Deci, «precum Iona a petrecut trei zile 
în pîntecele chitului» (Matei 12, 24) şi după aceea a fost dat afară sănă¬ 
tos, tot aşa şi noi trecem prin cele trei dimensiuni ale timpului, adică 
avem un început, un moment de maturitate şi un sfîrşit. Pentru că trei 
sînt dimensiunile timpului: trecut, viitor şi prezent. De aceea şi Dom¬ 
nul, petrecînd tot atîtea zile simbolic în pămînt, ne-a învăţat că atunci 
cînd se vor împlini dimensiunile mai dinainte spuse ale timpului, va 
avea loc învierea noastră, ea fiind începutul veacului viitor şi sfîrşitul 
veacului acestuia. Iar în veac nu va mai fi trecut şi viitor, ci numai pre¬ 
zent. Iona, stînd în pîntecele chitului trei zile şi trei nopţi (Matei 12, 40) r 
nu a fost pierdut, nu i-a fost topită carnea atunci cînd a avut loc des¬ 
compunerea firească a mîncării introduse în pîntecul acestuia, din cau¬ 
za marii călduri de acolo, pentru a se arăta că şi trupurile noastre ră- 
mîn nevătămate. 

XXVI 

Şi pe cînd Memiatniius vorbea, s-a adresat lui Produs şi a zis : Ei, bine, 
Produs, cuvintele încâlcite ale celor de altă părere le-am dezlegat uşor, 
dar cele zise de tine încă nu. Să vedem dacă trupul nostru, descompus 
în elementele din care este alcătuit: în căldură, apă, aer şi pămînt, se 
poate reface din aceleaşi elemente. Este ştiut că voi stăruiţi în deosebi 
asupra acestei dispersări a elementelor trupului. Voi ziceţi : Cum este 
posibil ca după separarea elementelor trupului şi amestecarea lor cu 
cele din natură : a elementului cald cu focul, a celui aerian cu aerul, a 
lutului cu pământul, să se despartă de acestea şi să alcătuiască acelaşi 
tot ? Nu este posibil ca apa, care s-a amestecat cu apa, să fie iarăşi se¬ 
parată de aceasta ; la fel nici focul, nici aerul, pentru că toate vieţui¬ 
toarele, toţi oamenii se scaldă în acelaşi aer... Este imposibil a separa 
elementele odată amestecate. (Refacerea trupului din elementele lui) 
este asemenea cu confecţionarea de statui din ceara lor de dinainte, în 
care s-a topit altă ceară. Statuile de dinainte nu mai pot fi făcute doar 
din ceara lor. Acela care zice că înviază acelaşi trup afirmă că drepţii 
se vor face părtaşi de trupurile păcătoşilor şi chiar de trupurile anima¬ 
lelor. Pentru că toţi s-au amestecat în această masă de apă. 


XXVII 

Aşa ziceţi voi, Produs, şi de aceea reiau chestiunea, ca să nu ră- 
mînă ceva ascuns. Ei bine, să cercetăm lucrurile din nou. După tine, 
oamenii sînt mult mai puternici decît Dumnezeu şi fără sens este spusa 
Mântuitorului că «cele cu neputinţă la oameni sînt cu putinţă la Dum¬ 
nezeu» (Luca 18, 27). Pentru că, dacă ei pot să separe cu dibăcie apa 
de vin, argintul de aramă şi cîte altele nu pot să facă, Dumnezeu, meş¬ 
terul cel neîntrecut nî dibăcie, creatorul tuturor, Căruia I se supun 
aerul, apa, focul şi pământul şi-I slujesc cu frică fiecare de pe locul hă¬ 
răzit lui, El nu poate să dea fiecăruia la înviere propriul său trup ? 

Lichidele sînt de trei categorii: apa, uleiul şi cele topite. Din prima 
categorie fac parte toate elementele care au la bază apa; din a doua, 
uleiul şi celelalte elemente grase; din a treia categorie, fac parte plumbul 
şi celelalte metale. Dar, nu numai acestea pot fi separate după amestecare, 
ci şi multe altele... Aşa de exemplu, vopsitorii de purpură, dacă atunci 
cînd vopsesc mătasea se întîmplă ca sîngele melcului de purpură să se 
amestece cu apa, ei separă cu un burete, după o anumită tehnică, apa 
de sîngele melcului. Se spune că în Tiberiada, un oraş din Iudeea, exis¬ 
tă un izvor care aduce la suprafaţă cinci feluri de apă, fără ea acestea 
să se amestece. Astfel, la mijloc este apă curată, în altă parte este dulce 

V _ „i 

ca mierea, în altă parte este amară ş.a.m.d. Prin acest izvor Dumnezeu 
dă un semn ca noi să vedem că şi elementul nostru apos poate fi aflat 
la înviere neamestecat cu altul. Să luăm aminte, deci, că pentru noi a 
făcut Dumnezeu să curgă un izvor cu ape diferite, fără ca acestea să se 
amestece. 

XXVIII 

Un alt semn simt şi apele dulci care curg în mare. După ce se ames¬ 
tecă ou apa sărată a acesteia, se separă prin evaporare şi curg din nori 
iarăşi ca ape dulci. Precum zice şi profetul: «El cheamă apele mării şi 
le varsă peste fata pămîntului» (Amos 5, 8). Pentru că ploile nu vin din 
apele care se află deasupra firmamentului; dacă ar veni de acolo, ar 
inunda pămîntul, pentru că marea nu le-ar putea cuprinde. Spune unul 
dintre bărbaţii desăvârşiţi: «Toate rîurile merg în mare şi marea nu se 
umple cu ele. Pentru că ele se întorc la locul de unde au venit: apa 
mării se ridică în nori, apoi trece în rîuri Ia porunca (lui Dumnezeu. De 
mare importanţă este faptul de a şti că apele dulci se separă de cele 
sărate şi de elementele din acestea, devenind curate; că elementul 
apos, la căldura soarelui, este ridicat în aer, iar sarea rămîne jos. Feri¬ 
citul Ioan zice: «Marea a dat înapoi pe morţii care erau în ea ; moar¬ 
tea şi locuinţa morţilor au dat înapoi pe morţii care erau în ele» (Apoc. 
20, 13). 

Prin aceste cuvinte se referă la faptul că stihiile vor da elementele 
care intră în compoziţia trupului fiecăruia. Prin mare trebuie să înţe¬ 
legem elementul umed ; prin iad aerul, pentru că nu se vede ; prin 
moarte pămîntul, pentru că în el sînt aşezate trupurile celor adormiţi. 
De aceea s-a şi numit în psalmi «ţărîna morţii», iar despre Hristos s-a 
zis că a coborît în «ţărîna morţii» (Ps. 21, 16). 

XXIX 

Ce mai vrei? S-a arătat că după amestecare, apa se poate separa de 
apă, un element se poate separa de alt element. Pentru noi, acest fapt 
nu este imposibil sau nemaiauzit, iar cele ce se văd ne dau dovezi în 
acest sens. Voi, însă, întocmai ca nişte orbi, nu vedeţi că în lume ac¬ 
ţionează puterea Celui Preabun, faţă de care lumea întreagă este ca un 
strop de rouă (îmţel. Sol. 11, 25). Dacă pentru voi acest fapt este imposi¬ 
bil şi absurd, trebuie să fie la fel şi pentru Dumnezeu ? Nu conteniţi a 
zice : unul că sufletul se va îmbrăca într-un corp eteric, altul că va fi 
îmbrăcat cu altfel de trup, iar altul că va învia doar formal, în alt corp, 
de lumină, dar fără carne, netemîndu-vă de Cel ce este cauza întregii 
existenţe. 

13 — Sfîntul Grigorie Taumaturgul 

Grecii, care n-au filosofat de dragul adevărului, ci mai degrabă de 
dragul renumelui, s-au îndepărtat de adevărata filosofie. Unii dintre ei 
au crezut că atomii sînt principiul universului, că aceştia s-au adunat 
în grupuri, ca şi grămezile de nisip, la întîmplare, într-un timp fără sfîr- 
şit. Dar cum poate fi nesfîrşit ceea ce s-a măsurat în ani ? Ceea ce este 
nesfîrşit nu se poate lungi eu spaţii intermediare, nici nu se poate circum¬ 
scrie. Firea omului, însă, este cuprinsă nu numai în perioade de ani, 
ci şi de introspecţie... 8 . 

Dacă trupurile noastre au fost făcute din atomi sau elemente pri¬ 
mordiale, aşa cum spun aceştia, şi se desfac în aceleaşi elemente, atunci 
învierea nu este imposibilă, pentru că Dumnezeu, Care ţine totul cu 
marea Lui înţelepciune, — chiar şi elementele nevăzute ale lumii — 
poate să le aşeze în forma de dinainte şi să alcătuiască cu ele aceleaşi 
trupuri. N-au dreptate nici aceia care socotesc că elementele se trans¬ 
formă în altele diferite: focul în aer, aerul în apă, apa în pămîmt, pă- 
mîntul cu apă în eter, toate născîndu-se şi dispărînd în acest fel. Pen¬ 
tru că dacă totul se mişcă între existenţă şi neexistenţă, dacă totul este 
făcut Ia întîmplare, fără o prealabilă chibzuire, ar trebui să spunem că 
fiecare element se transformă în contrarul său. 

Prin urmare, cum pot spune aceştia că apa şi focul devin pămînt 
sau că iau forma aerului şi iarăşi a focului, atîta timp cît nu se schimbă 
în altele ? Are loc schimbare doar în cazul cînd lipseşte unul sau altul 
din aceste elemente pentru alcătuirea unui corp. 

(Cele spuse mai înainte) şi le închipuia Origen f el zicea că tot ceea 
ce este alcătuit din aer curat şi foc este aceeaşi natură cu îngerii şi 
nu poate să rămînă în el apă şi pămînt, pentru că în acest caz ar fi pă- 
mîntesc. Trupul înviat al omului pe care îl numea duhovnicesc (nu va 
avea nimic din acestea). Că aceştia sînt departe de adevăr, este clar 
pentru oricine. Pe noi nu trebuie să ne înşele cineva cu cuvinte frumoase 
şi bine ticluite, vrînd să dea minciuna drept adevăr. Socotesc, însă, că 
nu este necesar să continuăm discursul din cauza acestora. Este sufi¬ 
cientă demonstraţia cu apa, o, Produs, ca tu, Produs, sa fii convins. 


Discursul III 
I 

Am luat din nou cuvîntul, fiind convins că trupul fiecăruia din noi 
va învia alcătuit din aceleaşi elemente precum era mai înainte. Pentru 
că, de vreme ce s-a arătat că şi apa poate fi separată de apă după 


8. Textul este neclar. 

amestecare, nu mai este de mirare că şi trupul fiecăruia dintre noi va 
fi alcătuit din aceleaşi elemente. El 9 a recunoscut că (argumentele) sînt 
suficient de acceptabile. Ia aminte, însă, acum şi ia cele spuse de pro¬ 
fet despre înviere. Pentru că, ce altceva a voit să spună Daniel, dacă 
nu cele spuse mai înainte ? El zice : «Şi mulţi dintre cei ce dorm acum 
vor învia: unii pentru viaţa veşnică, iar alţii pentru ocară şi ruşine 
veşnică» (Daniel 12, 2). Ce altceva a vrut să spună David cînd a zis : 
«Dumnezeu eliberează pe cei legaţi, pe cei care se află în morminte» 
(Ps. 67, 7) ? îndată după aceasta, ca să arate care sînt «cei ce se află 
în morminte», adaugă: «întăreşte, Dumnezeule, cu puterea Ta pe cel 
pe care l-ai făcut pentru noi» (Ps. 67, 29). 

La ce altceva se referă dacă nu la morţii care înviază din mormin¬ 
te ? în a doua carte a Macabeilor se spune că un om bun, chemat de 
Nicanor la masa unui ne-curat, «s-a prăvălit» din cauza durerii cum¬ 
plite, iar cînd «s-a sculat» şi şi-a văzut măruntaiele scoase afară, a 
chemat în ajutor pe acela «care poate să piardă şi sufletul şi trupul în 
foc» (Maitei 10, 28). 

II 

Cînd Hristos a zis aceste cuvinte, de bună seamă n-a avut în vedere 
acel corp spiritual, ci pe cel real, că omul va fi chinuit cu trupul şi cu 
sufletul. Rezultă din aceste cuvinte şi că trupul omenesc va fi nimicit. 
De aceea, o, Origene, (nu trebuie zis) că vom avea un alt trup în locul 
celui ce a păcătuit, care va fi aruncat în foc. Deci, nu un altul, ci ace¬ 
laşi, aşa cum şi Hristos s-a arătat cu acelaşi trup după înviere... că s-a 
zis «scrîşnetul dinţilor». 

Dacă aceştia vor spune: «Dar cum se zice în parabola cu bogatul 
şi săracul Lazăr că, după despărţirea de trup, sufletul are limbă şi dinţi 
şi degete, dacă nu este un alt trup mai fin decît acesta ?» —- noi le vom 
răspunde: Dacă sufletul ar avea după ieşirea din acest corp un alt trup, 
nedespărţit de el, acesta ar contrazice renaşterea (reînvierea), pentru 
că Hristos spune că numai trupul muritor înviază. Or, trupul — ziceţi 
voi — nu poate să fie ucis de oameni (şi să moară); pentru că este atît 
de uşor a combate aceste aberaţii. Aş vrea numai să spun că dacă 
acest trup fin al sufletului străbate întregul trup, aşa încît sufletul este 
ca o putere materială, sufletul nu poate mişca două trupuri care au 
mişcare contrarie. Unul este greu (cel material), altul uşor (cel fin); 
cel greu trage în jos, cel fin trage în sus. De aceea, cele două mişcări, 
care se opun una alteia, nu pot mişca trupul. 

9. Se introduce o frază care trunchiază textul. 

Lăsînd, însă, toate acestea la o parte, să vedem ce zice Origen des¬ 
pre îhviere. Pentru că nu este bine a da ascultare acelora care se silesc 
să forţeze sensul Sfintei Scripturi, «Căci chiar dacă un înger predică 
'o altă Evanghelie în locul celei primite, să nu-1 asculţi» (Gal. 1, 8). Eu 
nu-1 pizmuiesc «şi nu vreau — din ambiţie deşartă — să-l întrec în 
această discuţie. Vreau numai să iasă în evidenţă adevărul pur — mar¬ 
tor îmi este Fiul lui Dumnezeu. Cei care nu ne cred pe noi, cei ce răs¬ 
pundem afirmaţiilor lui Origen despîre înviere, să recurgă la Psalmi şi 
Vor afla acolo explicaţiile cuvenite. Să binevoiască Origen să nu dea 
sufletului allt trup, el, care afirmă că învierea despre care vorbesc 
Sfintele Evanghelii va fi doar a formei trupului, imprimată într-un trup 
duhovnicesc. Pentru că, zice el, trupul material este trecător, se trans¬ 
formă mereu şi numai forma care-1 caracterizează rămîne, doar aceasta 
va învia. (Se aseamănă cu imaginea unui burduf). Punînd apă într-un 
burduf mai dinainte găurit, apa nu rămîne în el nici un moment, ci, pe 
de o parte intră, pe de altă parte iese. Ceea ce rămîne este forma bur¬ 
dufului care cuprinde apa din afară. La fel este cazul cu trupurile ma¬ 
teriale, care se formează din hrană ingerată : pe de o parte o ingerează, 
pe de altă parte o elimină, aşa încît o bucată scurtă de timp, trupul nu 
poate să rămînă acelaşi. Trupurile trec şi se schimbă, însă forma în 
care au fost făcute rămîne aceeaşi. 

O, Origen, zici despre carne că se schimbă, iar despre formă că 
rămîne,-dar nu vezi că şi ea se schimbă odată cu vîrsta? Vedem o for¬ 
mă la copii, o altă formă la adulţi şi o altă formă la bătrîni. Trupul co¬ 
pilului este înlocuită de trupul puternic şi bine legat al adolescentului, 
iar acesta de trupul bătrînului neputincios. Deci, cel mai bine este să 
zicem că de la copil pînă la bătrîneţe în locul formei rămîne carnea. 

IV 

Dar să auzim ce spune el. El zice : Se cuvine ca oricare iubitor de 
adevăr să-şi dea silinţa ca în privinţa învierii să se menţină în învăţă¬ 
tura celor de demult şi să se ferească a nu cădea în vorbărie fără rost, 
nedemnă de Dumnezeu. Este ştiut de oricine că orice trup, prin însăşi 
firea iui, pe de o parte ingerează hrană, pe de altă parte o elimină, aşa 
cum se întîmplă în cazul plantelor şi animalelor, materia din trup ne- 
rămînînd niciodată aceeaşi. De aceea, pe bună dreptate, trupul a fost 
numit rîu, pentru că nici două zile nu rămîne aceeaşi substanţă în el. 
Cu toate acestea, unul este totdeauna Pavel şi Petru (nu numai după 
suflet, a cărui substanţă nu se schimbă, nici nu i se poate adăuga ceva), 

deşi firea trupului este schimbătoare, pentru că forma care caracteri¬ 
zează trupul este aceeaşi, ram în aceleaşi trăsăturile care dau identitate 
lui Petru şi Pavel, între care cicatricele căpătate în copilărie, pistruii 
şi altele asemenea acestora. 

Această formă, care singularizează pe Petru şi Pavel (elementul 
corporal schimbat în mai bine nefiind acelaşi cu cel abandonat), îm¬ 
bracă iarăşi sufletul la înviere. Şi dacă forma este aceeaşi din pruncie 
pînă la bătrîneţe, chiar dacă trăsăturile par să se schimbe, se înţelege 
că forma actuală va fi aceeaşi şi în viitor, însă foarte mult schimbată 
în bine. Pentru că este firesc ca sufletul sortit să vieţuiască în conti¬ 
nuare în trup să se folosească atunci de un trup corespunzător. Dacă 
ar trebui să trăim în apă, de bună seamă că ar trebui să dobîndim în¬ 
suşirile vieţuitoarelor acvatice: am avea bronhii şi forma peştilor ; la 
fel va fi cînd vom moşteni împărăţia cerurilor şi-n alte locuri vom merge, 
în mod necesar va trebui să avem trupuri spirituale, forma celui dintîi, 
chiar dacă acesta va fi slăvit, precum a fost în cazul lui Iisus, al lui 
Moise şi al lui Ilie ; deşi transfigurat, trupul acestora avea aceeaşi formă 
ca mai înainte. 

V 

Ei bine, Origen, susţii că trebuie să ne aşteptăm doar la învierea 
formei, imprimată corpului duhovnicesc. In acest sens invoci ca do¬ 
vadă foarte concludentă faptul că Moise şi Ilie au fost văzuţi după ie¬ 
şirea din această viaţă, păstrînd forma pe care o aveau înainte. Or, 
zici tu, la fel va fi şi la învierea obştească, mai ales că Moise şi Ilie 
s-au sculat şi s-au arătat în acest chip înainte ca Hristos să pătimească 
şi să învieze. Eu, însă, întreb • atunci, de ce mai este cîntat Hristos de 
către profeţi şi apostoli ca «întîiul născut dintre cei morţi» (Apoc. 1, 
5 ; Col. 1, 18) ? Dacă se spune că Hristos a fost «întîiul născut şi începu¬ 
tul învierii celor adormiţi», «întîiul născut dintre cei morţi», înseamnă 
că El a înviat întîi ; Moise s-a arătat sub forma de care vorbeşti tu 
(dar n-a înviat), pentru că învierea este a trupului. Dacă învierea este 
numai a formei, înseamnă că Hristos nu mai poate fi socotit «întîiul 
născut dintre cei morţi», pentru că înaintea Lui s-au arătat unele suflete 
(ale unor morţi). Dar nimeni nu s-a ridicat înainte de El, ca să nu moară 
iarăşi, fapt dealtfel sigur, pentru că nu este nimic mincinos întru El. 
Or, dacă Moise şi Ilie nu s-au arătat Apostolilor cu trupul , ci numai cu 
forma lor, înseamnă că învierea se referă la trup. Este un lucru foarte 
necugetat a zice că învierea va fi doar a formei, odată ce sufletele, 
după ieşirea lor din trup, nu leapădă niciodată forma despre care tu 
vorbeşti. Pentru că, dacă este totdeauna împreună cu aceasta în chip 
nedespărţit, ca în cazul sufletelor lui Moise şi Ilie, şi — după tine —- 

nici nu se degradează, nici nu se pierde, ci este prezentă cu acesta pre¬ 
tutindeni, atunci forma nu înviază, pentru că niciodată n-a pierit... Iar 
dacă cineva este nedumerit de cele spuse şi zice: dacă nimeni n-a în¬ 
viat din morţi, înainte ca Hristos să coboare în iad, atunci cum de se 
spune că unii au înviat înaintea Lui, cum este cazul cu fiul văduvei 
din Sarepta, fiul Sunamitei şi cazul lui Lazăr (I Regi 17, 23; II Regi 4, 
35; Ioan 11, 44). în acest caz trebuie spus : Aceştia au înviat ca să moară 
din nou, noi însă vorbim despre cei care nu vor mai muri după înviere. 

S-ar putea să aibă cineva nedumeriri în legătură cu persoana lui 
Ilie, dat fiind că Scriptura zice că el a fost ridicat cu trupul la cer, iar 
noi am zis că s-a arătat Apostolilor fără trup. Trebuie spus că chiar afir¬ 
maţia că ilie s-a arătat cu trupuil, tot în favoarea noastră este. Dacă 
trupul acestuia, ca şi al lui Enoh, care, de asemenea, a fost ridicat cu 
trupul la cer, a rămas nestricăcios, înseamnă că şi trupul nostru poate 
fi nestricăcios. Dacă n-ar fi fost nestricăcios, n-ar fi durat atîta timp, 
fără cele de trebuinţă. Prin urmare, putem accepta că Ilie a fost văzut 
în trup pentru că n-a murit. Putem zice că n-a fost în trup în cazul în 
care a murit, dar încă n-a înviat. 


VI 

Toate acestea, pentru că Origen, vorbind despre forma în sine, zice 
că după moarte, despărţindu-se de trup, ea se dă sufletului. Dar acest 
lucru este imposibil, fiindcă forma trupurilor se pierde odată cu de¬ 
gradarea lorprecum se pierde prin topire şi se desparte de materia 
căreia i s-a dat forma unei statui. Pentru că chipull statuii topite dispare, 
nefiind el nimic în realitate. Pentru că se zice că prin moarte forma 
se desparte de trup, să vedem în cîte feluri se săvîrşeşte o despărţire. 
Se zice că se desparte ceva de ceva cînd printr-o acţiune se despart 
elemente. în felul acesta se separă grîul de orz, cînd sînt amestecate. 
Al doilea fel de despărţire se face cu gîndul, atunci cînd se separă ma¬ 
teria de însuşirile sale şi însuşirile materiei de materie. Al treilea fel 
de separare, cînd, separîndu-se ceva de ceva, acest ceva nu mai există, 
pentru că n-are existenţă proprie. Acest lucru îl constată cineva pri¬ 
vind o lucrare oarecare, o statuie sau un cal de aramă. Va constata că 
forma proprie materiei s-a schimbat în alta. Topind cineva lucrarea 
care înfăţişează un om sau un cal, va găsi că forma chipului dispare şi 
că rămîne doar materia. Prin urmare, este nefondat faptul de a spune 
că numai forma înviază, pe cînd trupuil în care era imprimată forma se 
degradează. Da, zice, însă forma va fi mutată într-un corp duhovni¬ 
cesc. în tot cazul, trebuie spus că forma însăşi nu înviază. Şi dacă trupul 
acesta material va fi transformat într-un trup spiritual, acela nu va fi 

cel de la început, ci o asemănare a aceluia. Iar dacă va fi doar asemă¬ 
nător cu acela şi nu însuşi acela, înseamnă că nu forma însăşi, dar nici 
trupul cel dinţii, ci ailtu!l în locul lui va învia. Pentru ea acela oare se 
aseamănă este altceva decît acela cu care se aseamănă. 

Dacă un meşter nimiceşte o lucrare din metal şi gîndeşte să facă 
o alta în locul celei distruse, asemenea celei dintîi, oricine va zice că 
lucrarea cea nouă este asemănătoare cu cea dintîi, dar că nu este cea 
dintîi, fie ea şi reînnoită. înviind un trup spiritual în locul acestuia, 
înseamnă că nu înviază forma, nici elementele din care era alcătuit 
trupul material, ci un altul asemenea acestuia. Pentru că însuşirile se 
nasc din trupuri şi nu trupurile din însuşiri. Ceara topită îşi pierde for¬ 
ma şi ia forma chipului în care se pune. 


VIII 

Dar, după ce afirmă că forma este cea care înviază, că se trans¬ 
formă în mai bine, precum a fost forma lui Iiisus şi a lui Moise şi Ilie, 
că n-a fost la schimbarea (la fată) altul decît cel care era (mai înainte), 
uitînd absurdităţile pe care le-a început, îşi calcă cuvîntul şi altceva 
spune ; nu interpretează după aceeaşi logică cuvîntul: «acolo va fi 
plinsul şi sorîşnirea dinţilor» (Matei 8, 12), ci după alta opusă acesteia. 
Pentru că el zice: «Ce nevoie au cei din iad de dinţi ?» Că nu se mă- 
nîncă fiind în gheena. Orice mădular a fost făcut de Dumnezeu pentru 
a răspunde unei nevoi, de aceea, nu este posibil ca noi să înviem cu 
aceeaşi alcătuire, avînd iarăşi picioare şi mîini şi celelalte. 

Iată că se contrazice. Cum să nu se contrazică, atunci cînd, pe de 
o parte, afirmă că înviază doar forma, iar pe de altă parte, că forma 
nu va fi întru totul asemenea cu cea dintîi, cu acele trăsături proprii 
fiecăruia. Or, afirmînd că va învia doar forma, aceasta va trebui să 
aibă caracteristicile de mai înainte, adică mîini şi picioare şi celelalte 
membre, chiar dacă trupul va fi transformat în altul mai fin. 

VIII 

O r i g e n : Este nepotrivit să se spună că trupul va învia cu aceeaşi 
conformaţie, cu dinţi, picioare şi celelalte mădulare... dacă acolo nu este 
nevoie nici de mîini, nici de picioare, nici de celelalte mădulare, atunci 
înseamnă că omul nu va învia cu înfăţişarea lui cea dintîi. Noi răspun¬ 
dem : în cazul în care înviază forma, atunci totul trebuie să învieze cu 
înfăţişarea dintîi. Dacă sufletului i se va da un trup, iar forma este aceea 
care înviază, înseamnă că acesta va fi alcătuit după forma cea dintîi. 
Cum poate învia o formă care nu corespunde trăsăturilor celor dintîi? 

Iată că se contrazice : pe de o parte afirmă învierea formei, pe de altă 
parte neagă învierea (formei) mădularelor; pe de o parte afirmă că 
fiecare îşi va primi forma sa, pe de altă parte afirmă că această formă 
nu o va avea niciodată. însă el zice : Precum era forma lui Iisus şi a 
lui Moise şi Ilie, nu alta în transfigurare decât cea care era (mai înainte), 
la fel trebuie să fie şi învierea tuturor. Dar în acest caz, dacă aşa va fi 
învierea tuturor, precum s-a arătat Iisus pe munte, atunci învierea se 
va arăta în aceleaşi mădulare. Pentru că Iisus n-a avut în momentul 
Schimbării la faţă alt trup decît acela real, în care a fost preamărit, 
avînd mîini şi ochi, ca în felul acesta noi să înţelegem că în acest trup 
vom învia şi că acest trup va fi preamărit. 

(Origen) n-a înţeles aceasta şi vrea să argumenteze cu orice preţ con¬ 
trariul. De aceea, invocă texte ca : «Este scris : Tu ai zdrobit dinţii celor 
păcătoşi» şi «dinţii leilor ai zdrobit» (Ps. 3, 8 ; 57, 7) şi «Albi ca laptele 
sînt dinţii săi» (Gen. 49, 18). însă nu despre dinţii materiali este vorba 
aici, ci despre anumiţi dinţi spirituali. Pe aceşti dinţi ai păcătoşilor i-a 
zdrobit Dumnezeu. în acest sens este scris : «Unde va fi plânsul şi scrîş- 
nirea dinţilor» (Matei 8, 12). El nu-şi aminteşte că cuvintele Scripturii 
trebuie înţelese cîteodată cum sînt, altădată interpretate spiritual. Nu-şi 
aminteşte de cuvîntul: «Pe când mâncarea era încă în gura lor, a venit 
peste ei mînia lui Dumnezeu» (Num. 11, 33), pentru că huliseră pe Dum¬ 
nezeu pentru că n-ar fi în stare să le ofere o masă. In Scriptură se vor¬ 
beşte despre haine : «împărăteasa stă de-a dreapta Ta, îmbrăcată în 
haine aurite» (Ps. 44, 10). Şi: «să se bucure sufletul meu întru Domnul, 
că m-a îmbrăcat în veşmîntull mântuirii» (Isaia 61, 10). Acestea nu se 
spun despre hainele văzute, pentru că altfel vorbeşte despre acestea : 
«Ei au împărţit hainele mele şi pentru cămaşa mea au aruncat sorţi» 
(Ps. 21, 19). Sau «cine are două haine, să dea una aceluia care nu are» 
(Luca 3, 11). Aceste texte trebuie citite cu atenţie şi unele trebuie inter¬ 
pretate spiritual, altele literal. Sau este scris : «Pentru ca să se împli¬ 
nească Scriptura, ei au împărţit hainele Mele» (Ioan 19, 24). Aici se 
vorbeşte despre haine materiale. La fel trebuie înţeles şi cuvântul care 
vorbeşte despre oase şi dinţi. 

IX 

Referitor la profeţia lui Iezechil despre oasele care înviază, Origen 
zice că aceasta se referă ,1a cei din robie, cu oasele uscate de mîhnire 
şi oboseală, că învierea lor n-ar fi altceva decât întoarcerea lor în pa¬ 
trie. De aceea au şi zis : «S-au uscat oasele noastre» (Iez. 37, 11) în 
captivitate, pentru că revenirea diin exil este ca o înviere. Dar iată ce 
spune Scriptura : «A venit peste mine mâna Domnului şi m-a condus 

Duhul Domnului şi m-a pus în mijlocul unei cîmpii şi aceasta era plină 
de oase omeneşti» {Iez. 37, 6). Şi curînd după aceea : «Şi voi trimite 
Duhul meu peste voi şi veţi învia... Şi eu am profeţit şi am zis precum 
Domnul mi-a poruncit» (Iez. 37, 7). Şi curînd după aceasta : «M-am uitat 
şi iată pe ele a crescut carne şi tendoane şi le-a acoperit pielea» (Iez. 
37, 8). Şi El a zis către mine : «Profeţeşte duhului, o, fiu al omului. Şi eu 
am profeţit duhului: Acestea zice Domnul Dumnezeu : vino din cele- 
patru vînturi şi suflă peste aceşti morţi» (Iez. 37, 9). Şi apoi : «Aşa vor¬ 
beşte Domnul!: Iată, Eu deschid mormintele voastre» (Iez. 37, 12). Şi 
după aceea : «Şi veţi şti că Eu, Domnul, am vorbit şi voi face, zice 
Domnul Dumnezeu» (Iez. 37, 14). 

Deci, pe cînd cuvîntul Domnului vorbeşte olar despre învierea mor¬ 
ţilor, de acoperirea oaselor uscate cu carne, tendoane, şi piele, Origen 
îl interpretează în chip nesăbuit, ca vorbind despre eliberarea din acea 
grea robie, care era asemenea morţii. Dar profetul nu zice că pe cîmpie 
au fost oameni, ci oase omeneşti. Dacă ar fi vorbit despre cei vii, care 
în vremea aceea se aflau în captivitate, iar nu despre oase, ar fi trebuit 
ca aceştia să fie eliberaţi şi să meargă în patria lor. Cum, însă, aceia 
către care a fost îndreptată profeţia nu s-au întors din captivitate, ci au 
murit printre haldei, cu Zedechia, înseamnă că pe Origen îl contrazice 
adevărul. Pentru că s-au împlinit 70 de ani pîmă să se întoarcă aceştia 
în Ierusalim. Origen, însă, învaţă că o profeţie nu se împlineşte 
faţă de altcineva decît pentru cei pentru care s-a făcut. El zice : «S-au 
uscat oasele noastre, sîntem pierduţi» (Iez. 37, 11), nu s-au spus despre 
altcineva, ci despre acei oameni duşi în captivitate. De aceea dacă 
aceste vorbe s-au zis despre cei care se aflau sub babilonieni, acelora 
(zice el) li s-a făcut promisiunea întoarcerii. Dar, (zicem noi) de ce nu 
s-a împlinit cu ei acea promisiune şi iau pierit în captivitate ? Pentru 
că n-au fost eliberaţi efectiv şi nu s-au întors în Ierusalim. Iar cînd s-au 
întors, au fost împiedicaţi de cei de alt neam să zidească templul; de 
aceea, abia după 46 de ani au putut să-l construiască, pe cînd Solomon 
l-a zidit din temelie în 7 ani. Şi ce să spun? De la Nabucodonosor şi 
ceilalţi regi ai Babilonului, care au domnit după el, pînă la perşi, pe 
vremea coborîrii asirienilor, pe vremea domniei lui Alexandru şi în 
vremea războiului cu romanii, Ierusalimul a fost distrus de 7 ori de 
duşmani... Acest lucru 11 istoriseşte Iosif Ftaviu, zicînd: în anul al 
doilea al lui Vespasian, oraşul a fost pustiit de cinci ori. Oraşul a mai 
fost pustiit de Asohaios, împăratul Egiptului, după el de Antioh, apoi 
de Pompei şi de Sossios cu ai lui, care l-au luat cu Irod. înaintea aces¬ 
tora l-a ocupat şi pustiit împăratul babilonienilor. 

Prin urmare, în trecut nu s-a împlinit promisiunea lui Dumnezeu, 
precum am arătat, chiar dacă Origen crede că promisiunea lui Dumne¬ 
zeu este numai vorbe, dar nu şi faptă. Pe el îi contrazic şi cuvintele 
Scripturii, cu care el vrea să argumenteze această părere. Pentru că 
cuvintele Scripturii: «Oasele noastre s-au risipit în iad» (Ps. 140, 7) 
şi «izbăveşte-mă, Doamne, căci oasele mele s-au tulburat» (Ps. 6, 3) 
sînt într-adevăr spuse despre oasele risipite după moartea trupului ; 
atunci sufletele se roagă fierbinte să fie eliberate din moarte şi risipite. 

X 

Să cercetăm şi parabola cu sămînţa de grîu : cum este semănată, 
devine iarbă şi se reface din nou î,n vechea stare. Că spune Apostolul: 
«Poate va zice cineva : Cum înviază morţii şi cu ce trup se vor întoar¬ 
ce ?» (I Cor. 15, 35). Origen explică şi zice : Prin urmare, dacă trupul nos¬ 
tru se aseamănă unui bob de grîu, iar acesta — după ce se seamănă 
şi se descompune — ajunge iarăşi spic datorită forţei vegetative din 
el, deci nu răsare ceea ce a fost semănat, ci elementul vegetativ din 
acesta, la fel se va întîmpla şi cu omul în vremea aceea. Din materia 
existentă el va primi un trup nou, dar nu un trup greu şi dens, aşa cum 
este acest trup pămîntese, cu carne şi oase, ci unul gingaş, ca de aer •, 
aşa va fi trupul cel duhovnicesc. Acestea scrie el în tratatul despre în¬ 
viere. Mai scrie şi în comentariul de la psalmi : «Logosul spermaticos 
străbătînd materia din bobul de grîu, adaugă elementelor acestuia: pă- 
mîntului, focului, apei şi aerului (altele) şi anulînd însuşirile acestora, 
le transformă în acesta şi aşa se obţine spicul, care se deosebeşte enorm 
de bobul de mai înainte». 

Este clar că Origen nu cugetă corect în legătură cu bobul de grîu 
atunci cînd afirmă că bobul de grîu, devenind spic, devine alt corp, 
cînd spune că constituţia bobului se schimbă prin germinare, cînd spu¬ 
ne că planta crescută nu mai este asemenea acestuia şi că este o mare 
deosebire între bob şi spic, atît după formă şi calitate, cit şi după vo¬ 
lum. Aplicînd această logică trupurilor, zice că trupul care înviază nu 
este asemenea celui mort. El însă rătăceşte enorm atunci cînd zice : 
«Altceva este ceea ce se seamănă şi altceva este ceea ce răsare». Mie 
mi se pare mai corect a zice că dintr-o sămînţă se naşte alta la fel, pen¬ 
tru că îi este întru totul asemenea în mărime şi în toate însuşirile. Ce alt¬ 
ceva este spicul, dacă nu grăuntele de grîu, care încă mu şi-a dezbrăcat 
haina de pleavă ? S-ar putea spune că boabele sînt mult mai folositoare 
decît spicele, pentru că boabele sînt grîul gata să fie pus în hambar, pe 
cînd spicele reprezintă grîul îmbrăcat în pleavă. Or, în acest caz, trupul 
înviat este de mai puţină valoare decît cel mort. 

Prin urmare, dacă griul semănat se transformă în spic, iar spicul 
nu este altceva decît griul încă neseparat de pleavă, întrucît Origen 
aseamănă trupurile înviate cu spicele, înseamnă că trupurile înviate 
— după Origen — nu sînt mai bune decît trupurile moarte, ba chiar de 
mai mică valoare. 

In cazul, însă, cînd zicem că spicul este mai frumos decît bobul 
(semănat — trebuie să reţinem) că şi acel bob semănat a fost cîndva 
spic. 

Dacă bobul semănat n-ar fi fost niciodată spic, am putea spune că 
nu este de aceeaşi valoare cu spicul. Dar dacă el a fost spic, cum poate 
fi deosebit spicul semănat de spicul cel nou ? Vrînd să demonstreze 
posibilitatea învierii morţilor, Apostolul se foloseşte de o imagine din 
lumea materială şi zice : «Om fără de minte, ceea ce semeni tu nu în- 
viază, dacă mai întîi nu moare» (I Cor. 15, 36). Pentru că, precum acela 
pare mort, dar la vremea sa iarăşi înviază, aşa vor învia şi trupurile 
moarte, în ziua aceea, la porunca Domnului. 

XI 

Important în acest sens este şi faptul, pe care aproape îl uitaserăm, 
că pe cînd trupurile înviate ale sfinţilor vor avea o înfăţişare minunată, 
trupurile celor păcătoşi nu vor fi la fel — pentru că este imposibil ca 
să nu învieze. Nimeni nu cutează a spune că vor avea trupul aseme¬ 
nea trupului iui Hnistos aceia despre care Daniel spune că vor învia 
«pentru o şi mai mare ruşine» (Daniel 12, 2). 

Pornind de la această afirmaţie, că cei păcătoşi vor avea trupuri 
mizerabile, Origen spune despre trupurile acestora nu numai că vor 
învia, dar că vor fi cu mult inferioare trupurilor acestora din această 
viaţă. Se contrazice singur : pe de o parte spune că trupurile celor pă¬ 
cătoşi vor învia pentru a fi chinuite şi vor fi nemuritoare, pentru a 
putea suferi chinuri ; pe de altă parte, spune că trupurile celor drepţi 
nu vor învia, acelea care sînt chemate a duce o viaţă fericită. 

XII 

Lui Origen, care zice că Fiul lui Dumnezeu n-a înviat cu trupul 
cu care a pătimit, trebuie să i se vorbească şi despre învierea lui Hris- 
tos din morţi. Origen zice : Dacă cineva, invocînd învierea lui Hristos, 
zice că noi vom învia cu aceeaşi înfăţişare, avînd iarăşi două mîini şi 
două picioare, — iar dacă cineva are o rană, o păstrează şi după în¬ 
viere, pentru că Mîmtuiitorul a zis: «Pipăiţi-mă şi vedeţi semnul cuie¬ 
lor» — unuia ca acesta îi spunem: Voind să arate Ucenicilor că a în- 

viait, atît (celor 12) cit şi celor 500 deodată şi altora altădată, Mîntuito- 
rul nu s-a arătat cu trupul slavei Sale, cum s-a arătat pe munte la Schim¬ 
barea la faţă, ci cu cel pe care 11 văzuseră înainte de patimi. 

(Eu însă zic): Apostolul (Pavel) care a cunoscut un alt «trup al 
slavei» în locul trupului «smereniei» lui Hristos — zic un altul nu du¬ 
pă substanţă, ci pentru că a fost transfigurat trupul «smereniei», zice 
că morţii vor învia după ce ei vor fi schimbaţi. Pentru că Origen afir¬ 
mă că Hristos nu s-a arătat Apostolilor cu trupul născut din fecioară, 
cu care a venit în lume, ci cu altul, asemănător în aparenţă cu cel 
dinţii, pentru ca acei 500 de fraţi care L-au văzut să creadă că a înviat 
cu trupul «smereniei», nu cu cel al «slavei», se cuvine să-i întrebăm: 
Oare, de ce a ezitat Fiul lui Dumnezeu să arate ucenicilor trupul Său 
cel adevărat ? De ce l-a ascuns faţă de aceia care trebuiau să cutreiere 
pămîntul şi să dea neamurilor speranţa învierii trupurilor ? Ce a gîndit 
cînd n-a arătat lumii trupul cel adevărat ? Dar niciodată El n-a minţit, 
fiind adevărul şi înţelepciunea Tatălui. De aceea, n-a minţit pe Apos¬ 
toli, nici nu s-a arătat în mod aparent, în alt trup, ci în acela în care 
a primit pătimirea. Dacă zicem că n-a înviat în acel trup în care a fost 
înainte de patimi, ci în altul, atunci hulim şi minţim, pentru că facem 
mincinos Adevărul şi nu credem în el, cînd zice în Evanghelia lui 
Luca : «Priviţi mîinile şi picioarele Mele, că Eu sînt» (Luca 24, 39), iar 
în cea a lui Ioan, iarăşi zice lui Toma : «Adu-ţi degetul tău aici şi pri¬ 
veşte mîinile Mele» (Ioan 20, 27). Şi dacă El însuşi spune că trupul Său 
are carne şi oase, cum îndrăznim noi (să spunem) că un alt trup duhov¬ 
nicesc înviază în ilocul acestuia, contrar învăţăturii lui Hristos ? 


XIII 

Trebuie precizat: afirmaţia că Domnul s-a arătat ucenicilor în 
trupul umilinţei — pentru că aşa puteau să-L vadă — este o născocire 
a lui Origen. Pentru că atleţii (credinţei) au fost în stare să vadă slava 
Sa încă în momentul Schimbării (la faţă), pe cînd nu erau atît de matu¬ 
rizaţi duhovniceşte. Dacă altul era trupul slavei şi altul trupul umilin¬ 
ţei, li s-ar fi permis, oare, să vadă trupul slavei pe cînd încă nu erau 
desăvîrşiţi ? Dacă acum n-au putut să-L vadă, cu atît mai puţin atunci. 
Trebuie să recunoaştem că pe cînd i-au văzut pe Moise şi Ilie erau 
nişte novici şi că atunci cînd L-au văzut pe Domnul înviat erau desă- 
vîrşiţi. De aceea, acum le descoperă taine şi mai mari, anume ceea ce 
a auzit de la Tatăl, a Cărui faţă ei n-o pot vedea. Să zicem cu Origen 
că ucenicii nu puteau vedea pe Domnul în trupul slavei Sale ; atunci 
de ce le-a mai vorbit despre taina păcii şi nestricăciunii ; de ce nu le-a 
spus că a înviat în alt trup, fără carne, şi că aşa va trebui să învieze 

cei morţi ? Trebuia să spună: Fiindcă voi nu Mă vedeţi altfel, m-am 
arătat vouă în trupul umilinţei. De aceea voi nu puteţi învăţa lumea că 
este o înviere a cărnii, că nu se reprimeşte acest trup. Numai că El n-a 
vorbit aşa, ci a zis : «Pipăiţi-Mă şi vedeţi că Eu însumi sînt; că duhul 
Meu nu are carne şi oase, precum voi vedeţi că am Eu» (Luca 24, 39). 
Şi Apostolul zice : «Vă fac cunoscută Evanghelia pe care eu am propo- 
văduit-o şi pe care voi aţi primit-o» (I Cor. 15, 1). Şi curînd : «Că Hris- 
tos a murit pentru păcatele noastre şi că a fost îngropat şi că a înviat 
şi s-a arătat lui Chefa, după aceea Celor unsprezece. După aceea s-a 
arătat la peste 500 de fraţi deodată» {I Cor. 15, 3—6). Iar lui Timotei 
i-a scris a doua oară: «Fie binecuvîntat Hristos, din neamul lui David, 
care a înviat din morţi» (II Tim. 2, 8). 


XIV 

De aceea, nu trebuie să credem că altul este trupul slavei şi altul 
este trupul umilinţei, ci că unul este trupul, atît al slavei cît şi cel al 
umilinţei. Despre aceasta, Apostolul iarăşi vorbeşte : «El va schimba 
trupul stării noastre umilite, ca să devină asemenea trupului slavei lui 
Hristos» (Filip. 3, 21). El nu vorbeşte die alt trup, ci despre însuşi acest 
trup umilit, îngropat şi nimicitacesta va învia la slavă şi nestrică- 
ciune, la porunca lui Dumnezeu. 

Şi trupul nostru era cîndva, înainte de călcarea poruncii, trup al 
slavei, însă acum, după călcarea poruncii, se zice trup al smereniei. Pen¬ 
tru că, pe cînd despre cel slăvit se spune că se umileşte din cauza gre¬ 
şelii, despre cel care totdeauna a fost umilit nu se poate spune că din 
cauza greşelii a fost umilit. Despre cel ce stă drept, dacă ar cădea, am 
zice că a căzut, dar despre cel oare totdeauna a fost culcat nu se poate 
spune că a căzut. Prin urmare, acest trup va deveni nestricăcios şi slă¬ 
vit, acesta va învia şi nu altul. Iar Domnul, suindu-se pe munte şi schim- 
bîndu-se la faţă, s-a arătat Apostolilor nu în alt trup, ci în trupul Său 
de mai înainte, care acum strălucea. 

Deci, este Clar că trupul umilit rămîne identic cu cel slăvit. In 
această privinţă Scriptura spune : «Iar după şase zile a luat Iisus pe 
Petru, pe lacob şi pe .Ioan şi s-a schimbat la faţă înaintea lor şi strălu¬ 
cea faţa Lui ca soarele» (Matei 17, 1—2). Or, dacă schimbarea trupu¬ 
lui (celor morţi) se va face întocmai ca Schimbarea (la faţă) a Domnu¬ 
lui, atunci trebuie să spunem că acestea vor învia ca şi El, cu faţa ilu¬ 
minată, cu mîini, cu picioare şi cu celelalte mădulare, iar nu cum a zis 
Origen că îşi vor schimba înfăţişarea şi că identitatea fiecăruia va fi 
nimicită. 

XV 

Ce fel de formă înviază, dacă acest chip omenesc dispare ca un 
lucru de dispreţuit, acesta care este mai cinstit decît chipul tuturor vie¬ 
ţuitoarelor, precum spune şi înţeleptul Pavel: «Bărbatul să nu-şi aco¬ 
pere capul, pentru că este chipul şi slava lui Dumnezeu» (I Cor. 11, 7) ? 
acesta cu care au fost împodobite şi fiinţele cele spirituale ? (Şi atunci 
omul) va învia rotund, poligonal, cubic sau piramidal ? Pentru că sînt 
multe forme. Dar acest lucru este imposibil. Şi pe cînd acest trup se 
exclude de la înviere, socotit ca un lucru de nepreţuit, acesta care are 
imprimat în el chipul lui Dumnezeu — pentru că trebuie spus că sufle¬ 
tul are acelaşi chip ca şi trupul — va învia, oare, altul fără mîini 
şi fără picioare ? 

XVI 

Să cităm şi alte locuri din Scriptură, unde se spune că trupul nos¬ 
tru stricăcios nu se schimbă, că noi ne vom împărtăşi de slava lui 
Dumnezeu în acest trup văzut. Iată, nici Moise n-a fost slăvit în alt 
trup, ci însuşi trupul său a strălucit. «Cînd Moise s-a coborît de 
pe munte nu şitia că faţa sa străluceşte şi ei s-au temut să se apropie 
de el» (leş. 34, 29—30). De aceea, noi am arătat că iluminarea nu în¬ 
seamnă nimicirea trupului, ci mai degrabă o schimbare spre bine şi 
spre slavă, de la stricăciune la nestricăciune, pentru că precum trupul 
nostru a fost umilit de necurăţie, la fel eliberîndu-se de ea, să strălu¬ 
cească. Pentru că zice Daniel: «Cei înţelepţi vor străluci ca soarele» 
(Dan. 12, 3). Deci, transformarea înseamnă restabilirea în starea dene- 
pătimire şi slavă. Acum trupul este rob al poftelor şi al umilinţei (de 
aceea Daniel a auzit spunîndu-i-se «bărbat al poftelor»), atunci însă va 
fi transformat în trup nepătimitor, nu prin lepădarea membrelor, ci prin 
lepădarea poftelor celor rele. Acum nu este un trup prudent şi cum¬ 
pătat, atunci va fi. Acum vedem ceea ce este bine «ca într-o oglindă», 
atunci, însă, «faţă către faţă». Acum trupul este stricăcios şi slab, atunci 
va fi nestricăcios şi puternic. Zice Apostolul undeva : «A fost semă¬ 
nat întru stricăciune şi va învia întru nestricăciune» (I Cor. 15, 42). 
Aceasta, pentru că voia lui Dumnezeu biruieşte rînduiaia firii; (în vir¬ 
tutea acestei voinţe) trupul nu va îmbătrîni şi nu va fi supus patimi¬ 
lor în veci; va fi în stare să cunoască realităţile în mod desăvîrşit, să 
devină un trup duhovnicesc. Vorbind despre trupul duhovnicesc, tre¬ 
buie precizat că acesta nu va fi alcătuit din particule fine, nu va fi 
aerian, aşa cum spun unii, între care şi Origen, ci va fi duhovnicesc, 
în sensul că va cuprinde, se va face părtaş de puterea şi comuniunea 

Duhului Sfînt, — după cum vas de vin şi de untdelemn se zice acela 
care le conţine pe acestea. La fel a fost numit trupul «psihic», cel însu¬ 
fleţit de raţiune şi nu de Duhul Sfînt. 

XVII 

Dar să cercetăm şi celelalte afirmaţii ale lui Origen. Referindu-se 
la parabola lui Lazăr, care «se odihneşte» şi cu bogatul oare «se chi- 
nuie» şi la faptul că bogatul se roagă (Domnului să permită) lui Lazăr 
să-şi moaie degetul cel mic în apă şi să i-o pună pe limbă să se răco¬ 
rească (Luca 16, 19), el spune : Cei simpli cred că aceştia au primit răs¬ 
plata cu trupurile pentru cele săvîrşite în această viaţă, pe cînd cei 
avansaţi socotesc că nu poate fi vorba despre aşa ceva. Se vorbeşte 
despre limbă, deget, sînurile lui Avraam şi despre rugămintea făcută,, 
pentru că forma sufletului în momentul morţii este asemenea acestui 
trup grosier şi pămîntesc. Se spune că arătîndu-se cîndva cineva 
dintre cei adormiţi, a fost văzut cu un trup asemănător celui pe care 
l-a avut cîndva. 

XVIII 

După plecarea de aici, sufletul are un alt vehicul, asemenea celui 
material, el fiind nematerial (zic platonicienii). Dar pentru că sufle¬ 
tul are nevoie de un vehicul şi de îmbrăcăminte, pentru că nu 
poate rămîne dezbrăcat, cum poate fi nematerial? Fiind imaterial, ar 
trebui să fie inetulburat de patimi. Dar dacă pătimeşte împreună cu 
trupul, aşa cum s-a văzut şi din cele relatate, înseamnă că nu poate fi 
imaterial (netrupesc). Numai Dumnezeu este netrupesc, necreat, per¬ 
fect şi nepătimitor. El este şi nevăzut. «Pe Dumnezeu nimeni nu L-a 
văzut» (Ioan 1, 18). 

Sufletele fiind corpuri spirituale, create de Tatăl tuturor, au fost 
împodobite cu mădulare văzute, după acelaşi chip (al trupului). De 
aceea se zice că au limbă, degete şi mădulare, cum s-a zis despre Lazăr 
şi bogat, precum şi despre cei din iad, nu că au un alt trup, ci că aceste 
suflete, dezbrăcate de orice veşmînt, sînt aşa după natura lor. 

Prin urmare, declarînd că sufletele nu sînt nepătimitoare, că au 
alte trupuri după ieşirea din viaţă, în care se arată înainte de înviere, 
Origen greşeşte şi se contrazice. Pentru că, după ce mai înainte a spus 
că nu va fi păstrat chipul omului, că acesta nu înviază, acum încearcă 
nu numai să-l păstreze, ci să-l şi atribuie sufletului aflat în iad. Reali¬ 
tatea îl obligă să spună el însuşi adevărul, anume că sufletul va avea 
un trup corespunzător, că forma fiecăruia va fi păstrată după moarte. 

pentru înviere. El însuşi mărturiseşte aceasta cînd zice : «Se spune că 
arătîndu-se cîndva, cineva dintre cei adormiţi a fost văzut cu un trup 
asemănător celui pe care l-a avut cîndva». Deci, cum să nu spunem că 
el însuşi mărturiseşte aceasta? Pentru că, dacă sufletul, după părăsirea 
acestei lumi, are chipul trupului, încît are limbă, degete şi celelalte mă¬ 
dulare, de ce, pe cînd sufletul va avea această formă, să nu fie impri¬ 
mată şi viitorului trup ? 

XIX 

Ei bine, am spus destule în legătură cu faptul că sufletele sînt în 
afară de tot ceea ce este material şi de aceea, în afară, de trup fiind, 
nu pot păcătui; dacă n-ar fi avut trup, n-ar fi fost duse la păcat. Aceş¬ 
tia, însă, aleargă la Scriptură, întocmai ca la un oraş fortificat şi zic : 
«Cum se face că îngerii, fiind fără trup, totuşi au păcătuit ? Despre Lazăr 
şi bogat nu se spune la fel, pentru că după moarte au mădulare». Noi, 
însă, răspundem : Ia aminte, tu, cel ce te consideri mai înţelept decît 
toţi oamenii, că este imposibil ceea ce spui; este imposibil faptul că 
pe cînd sufletele au această formă nu păcătuiesc, iar pe cînd primesc 
un trup duhovnicesc păcătuiesc. Este o copilărie să spui aşa ceva ; 
pentru că, dacă îngerii păcătuiesc, ei, care sînt «duhuri» şi «foc» (Ps. 
103, 4), nu înseamnă că sufletele, dacă vor primi trupuri asemănătoare 
îngerilor, vor păcătui ? 

O r i g e n : Este nesăbuit a spune : «Avînd trupuri asemenea acestuia, 
nu vom păcătui». Trupurile de dinainte nu înviază, pentru ca iarăşi 
sufletele voastre să păcătuiască în ele. 

Met o di u: Dacă aşa stau lucrurile, nu va fi nici un folos dacă nu 
va învia acest trup, ci un altul (îngeresc) de natură spirituală; noi vom 
păcătui iarăşi şi nu vom acţiona corect. Pentru că şi îngerii au păcătuit. 

XX 

Greşesc, de asemenea, cei care, referindu-se la cuvîntul: «Tot 
trupul va vedea mîntuirea lui Dumnezeu» (Luca 3, 6), zic că şi peştii şi 
animalele au trup şi ca atare şi acestea vor învia. Pentru că scrie Apos¬ 
tolul în epistola către Galateni: «Din faptele Legii nu se va îndrepta 
nici un trup» (Gal. 2, 16). Or, apimaluil are vreo lege? Apoi, ce în¬ 
seamnă cuvîntul Profetului : «Va fi după aceea, că voi turna din Duhul 
meu peste tot trupul şi fiii voştri vor prooroci» (foii 2, 28) ? Se spune 
aici că Duhul lui Dumnezeu se va da şi celor fără raţiune ? Nu, însă ei, 
în dorinţa de a avea cît mai multe argumente, stîlcesc cuvîntul Scripturii. 

XXI 

Să vedem acum ce înseamnă textul des invocat în legătură cu cei 
morţi. Origen încearcă să facă deosebire între «cei vii» şi «cei morţi», 
pentru care a murit Hristos. După el, cuvintui «morţi» nu desemnează 
pe cei care au murit în chip firesc, ci pe cei care au greşit după botez. 
Interpretînd cuvîntul de salut al epistolei către Romani : «Hristos pen¬ 
tru aceasta a murit şi a înviat, oa să aibă stăpînire îşi peste cei vii şi 
peste cei morţi». {Rom. 14, 9), (Origen) spune: «Cei vii erau cei ca 
Pa vel: «noi cei vii care rămî-nem »(I Tes. 4, 15) şi ca Avraam, Isaac, ca 
Iacob, în legătură cu care s-a zis: «Dumnezeu nu este al morţilor, ci al 
celor vii» (Matei 22, 23 ; Marcu 12, 26 ,• Luca 20, 37). Cei morţi erau 
cei care, după botez, iarăşi au păcătuit. Atunci, pentru care motiv spune 
Hristos că aceia care au murit cu trupul vor primi iarăşi viaţă de la 
El ? El zice : «Adevăr vă spun, că vine ceasul cînd morţii vor auzi glasul 
Fiului lui Dumnezeu şi cei care îl vor auzi, vor învia. Pentru că precum 
Tatăl are viaţă în Sine, la fel I-a dat şi Fiului să aibă viaţă în Sine» 
(Ioan 5, 25—26). Curînd după aceea: «Cei ce au făcut rele vor învia 
pentru judecată» (Ioan 5, 29). Morţii care aud «glasul Domnului» şi 
«înviază din morminte» (Ioan 5, 28—29), care merg unii în rai, iar alţii 
la judecata, nu sini ailţii decît aceste trupuri moarte ale noastre. în 
acest sens zice : «Oricine crede în Mine va trăi, chiar dacă va muri, 
iar oricine trăieşte şi crede în Mine nu va muri niciodată» (Ioan 11, 
25 —26). «Pentru că Domnul, cu glasul unui Arhanghel şi cu trîmbiţa 
lui Dumnezeu (va veni din cer). Şi cei morţi în Hristos vor învia întîi» 
(I Tes. 4, 16—17), adică trupurile. El nu numeşte niciodată morţi sufle¬ 
tele cele vii, ci trupurile moarte, care iarăşi vor fi vii. După aceea, noi, 
adică sufletele care am primit trupuri nestricăcioase, «vom fi răpiţi îm¬ 
preună în nori, ca să întîmpinăm pe Domnul în văzduh» (I Tes. 4, 17). 
Fiindcă Origen zice că morţii «care aud glasul Fiului lui Dumnezeu» 
(Ioan 5, 25) şi înviază, cei care, odată cu iertarea păcatelor, primesc viaţa, 
sînt cei care au păcătuit după botez, noi întrebăm : Atunci, cum de a 
mai spus Hristos că nu va da viaţă celor care nu I-au păzit poruncile? 
Mulţi vor zice în ceasul acela: «Doamne, Doamne, n-am proorocit noi 
şi n-am scos demoni în numele Tău ?». Şi cum le va răspunde şi va zice: 
«Plecaţi de la Mine, voi care aţi săvîrşit nelegiuirea» (Matei 7, 22) ? Şi că 
va zice celor de-a stînga : Plecaţi de la Mine «blestemaţilor, în focul 
cel veşnic» (Matei 25, 41). Prin aceste cuvinte, Mîntuitorul spune clar 
că aceia care au păcătuit după botez şi n-au făcut pocăinţă vor fi lăsaţi 
pradă chinurilor şi nu, cum crede Origen, că păcătoşii nu vor fi chinuiţi. 

Prin urmare, morţii care aud glasul lui Dumnezeu şi înviază nu sînt 
sufletele, ci trupurile noastre deteriorate de (păcat). In acest sens, Hris- 

14 — Slîntul Grigorie Taumaturgul 

tos care este viaţa «a murit ca să elibereze pe cei ţinuţi de moarte» 
(Rom. 14, 9). Iar afirmaţia: «De aceea a murit şi a înviat Hristos, ca să 
stăpînească peste cei vii şi peste cei morţi» trebuie pusă în legătură cu 
trupurile, pentru că acestea sînt muritoare, pe cînd sufletele sînt ne¬ 
muritoare. 

XXII 

...Se cuvine, deci, ca acest trup să învieze... 10 . Sfîmta Scriptură ne 
arată în multe feluri că învierea morţilor se referă la trup. In primul rînd 
(vorbeşte despre aceasta) învierea Domnului, care a fost «primul născut 
dintre cei morţi» (Col. 1,18; Apoc. 1,5). 

XXIII 

Aşadar, acestea susţine Origen. 

Iar acum, terminînd această lucrare, se cuvine să dăm slavă lui 
Dumnezeu. (De aceea zic) : Doamne, Dumnezeule, Te laud şi preamăresc 
numele Tău, pentru că ai făcut cu noi, dintru început, lucruri minunate. 
Noi am călcat porunca Ta prin Adam..., însă Tu ai nimicit plin de biruinţă 
moartea şi ai şters lacrimile de pe obraz. Tu ai arătat şi faţă de mine 
«harul şi adevărul» (Ioan 1, 27), iubirea şi bunătatea Ta. (Te rog) Doamne, 
binecuvîntează şi pe sărmanul Tău popor, Tu, care eşti ajutorul fiecărui 
suflet deprimat. Tu care ne-ai trimis din cer, pentru a ne conduce spre 
Adevăr, pe Cuvîntul Tău, Care, nepătimitor fiind, a luat acest trup pă- 
timitor; Care a pătimit pentru a elibera pe om din robia patimilor; Care, 
nemuritor fiind, a suferit moartea, pentru ca noi, cei muritori, să deve¬ 
nim nemuritori. Poruncii Tale nimeni nu i se împotriveşte. Tu ai făcut 
lumea din nimic şi nimic din cele ce există nu este lipsit de frumuseţe 
şi de ordine. Nu există in afară de Tine alt Dumnezeu, stăpîn all vieţii şi 
al morţii, ci Tu singur eşti Domnul şi stăpînul tuturor celor ce există. 
Ai Tăi sînt îngerii, arhanghelii, puterile şi duhurile ; a Ta este lumea 
aceasta minunată, toate stelele, toţi luminătorii, zilele şi nopţile, înălţi¬ 
mile şi abisul. Tu ţii totul eu prea sfînta Ta înţelepciune, care a răsărit 
de la Tine, înainte de a fi veacurile. 

Ţie, Doamne, îţi ofer, din tot sufletul, «fructul buzelor» (Evrei 13, 
15), darul binecuvîntării, prin preotul şi Fiul Tău, Cel Unul născut, Iisus 
Hristos, Domnul şi Mîntuitorul nostru, prin Care Tu ai condus lumea la 
nemurire. Ţie Ţi-1 ofer, celui ce Te bucuri la primirea darurilor minţii şi a 
ofrandelor spirituale. înaintea Ta cad, a celui Care eşti blînd, milos¬ 
tiv, îndurător şi nu Te tulburi pentru greşelile noastre (Ps. 31, 5) şi Te 
rog fierbinte să Te milostiveşti spre mine şi să mă mîntuieşti, Doamne, 


s 


10. Textul a fost deteriorat. 

de mînia cea viitoare şi de focul cel nestins, pe care Tu îl vei lăsa să 
vină peste aceia care nu Te-au recunoscut şi n-au ţinut poruncile Tale, 
atunci cînd vei judeca lumea cu dreptate. 

Ţie, Doamne, mă mărturisesc şi numele Tău cel prea sfînt îl laud 
şi-l preamăresc. Chemîmd în ajutor pe Mîngîietorul, pe Duhul Care ne 
umple sufletele şi pe Iisus Hristos, Fiul Tău Cel iubit, mă rog Ţie să 
nu iei aminte la păcatele mele. Pentru că dacă Tu ne îndreptezi, cine 
va îndrăzni să ne osîndească sau cine îţi va zice : De ce ai făcut aceasta ? 
Nu mă nimici, Doamne, cu cei necredincioşi, ci fii mie milostiv şi dez- 
leagă-mă de toate greşelile mele. Fii milostiv şi faţă de aceştia, Doamne, 
şi iartă-i. Izbăveşte-ne pe toţi de osînda care ne aşteaptă şi luminează- 
ne mintea, ca să nu Te mîniem. Pentru că noi tindem mai mult spre 
ceea ce ne este vătămător şi mulţi sînt cei care ne urăsc şi ne îndeamnă 
la rău. Fii, Doamne, pentru noi o stîncă tare şi abate de la noi săgeţile 
celui vrăjmaş. Dacă Tu nu ne aperi, degeaba stăm de veghe şi lucrăm 
degeaba. îndepărtează tot ceea ce ne împovărează şi fii ajutorul, spri¬ 
jinitorul şi doctorul nostru; fă să fim tari şi sănătoşi in credinţă. Fiind¬ 
că acela care pătimeşte nu se schimbă, ci mai degrabă este neputin¬ 
cios în a săvîrşi binele, este nerăbdător şi tinde mai mult către ceea 
ce îi este vătămător. Fă ca sănătoşi la cuget şi «luminaţi la vedere» 
(Efes. 1, 18) să nu fim pe mai departe robii morţii. Că a Ta este mărirea 
şi puterea, din veac şi pînă în veac. Amin. 

Spune o legendă grecească despre bătrânul din Itaca cum că, voind 
să audă cântecul sirenelor, a navigat Înlănţuit spre Sicilia şi a astupat 
urechile tovarăşilor săi de drum, pentru că ademenitor era cântecul 
acelora. N-a asupat urechile tovarăşilor săi, din invidie, pentru că ar fi 
voit să-i impiedipe.să audă sirenele, nici pentru că i-ar fi făcut plăcere 
să se lege cu lanţuri, oi, a făcut acestea pentru faptul că (acest) cântec 
al sirenelor aducea moartea celor care îl ascultau; aceasta era urma¬ 
rea, după greoi, a ascultării cântecului sirenelor. Eu nu ascult un cântec 
asemănător, nici pu doresc să ascult sirenele cîntînd cântec de înmor¬ 
mântare pentru oameni şi a căror tăcere este mai folositoare, oamenilor 
decât .glăsuirea, ci doresc şă mă desfătez de un glas divin, pe oare, 
chiar dacă îl ascult adesea, .iarăşi doresc să-l aud, atras nu de plăcerea 
dezmăţată a glasului, ci pentru faptul că mă iniţiază în tainele divine 
şi pentru că sfîrşitul lui nu este moartea, ci mântuirea veşnică. Pe acest 
cântec nu-tl cântă sirenele aducătoare de moarte, din miturile greceşti, 
ci este corul divin al profeţilor, în preajma cărora nu este nevoie să 
astupe cineva urechile tovarăşilor săi, nici să fie însuşi legat cu lanţuri, 
de teamă că auzindu-i va fi pedepsit. Pentru că acela care ascultă gla¬ 
sul (celor dintâi) încetează de a mai trăi, pe când cel care ascultă glasul 
celor de-al doilea se va bucura de o viaţă şi mai bună, condus fiind de 
acest cor, pe care îl inspiră Sfântul Duh. 

Fiecare să vină şi să asculte fără teamă acest cântec divin. Printre 
noi nu există sirenele Sieiliei, lanţurile lui Ulise, nici ceară curgînd 
în urechile oamenilor, de aceea aici nu este nici o legătură şi auzul 
fiecăruia dintre cei care se apropie este liber să asculte. 

Cred că merită să asculte cineva un astfel de cântec îşi este îndrep¬ 
tăţit să dorească a avea astfel de cântăreţi. Iar dacă cineva va voi să 
asculte şi corul apostolilor, el va găsi acelaşi concert armonios, pen¬ 
tru că, pe cînd primii au cântat mai dinainte în mod tainic idonomia 
divină, ceilalţi cântă interpretând tainele anunţate de aceia. O, simfo¬ 
nie armonioasă compusă de Sfântul Duh! O, cor frumos al celor care 
cântă tainele! împreună cu ei doresc să cânt şi eu. Deci, să cântăm şi noi 

un cîntec asemănător, să înălţăm către Tatăl Sfînt imnul (nostru), lău- 
dînd în Duhul pe Iisus, Care este «în sînul Său». Nu evita, o, omule, 
imnul cel duhovnicesc, nici nu te arăta că-Q. asculţi fără plăcere. (Acesta) 
nu aduce moartea, în el este istoria mîntuiriii noastre. Vorbind despre 
acestea, mi se pare că deja mă desfătez de bunurile ce'le superioarei mai 
ales că de faţă este această livadă de flori, adică adunarea voastră, a 
celor care ascultaţi şi în acelaşi timp cîntaţi cu mine tainele divine, 
înaintea voastră vorbesc cu încredere pentru că sînteţi fără invidie, 
nu boliţi de boala lui Cain, nu persecutaţi pe fratele vostru cum a făcut 
Esau şi nu lăudaţi pe fraţii lui Iosif, care au urît pe fratele lor din cauza 
cuvintelor sale. Departe fiind de aceste gînduri, fiecare dintre voi ştie 
cum trebuie să trateze pe aproapele său, fiecare ştie să evite invidia, 
pentru că cu toţii aţi învăţat să împliniţi lipsurile fratelui vostru. 

O, nobil auditoriu, o, banchet strălucit, o podoabe duhovniceşti! 

Cît de dreaptă este dorinţa mea de a participa totdeauna la astfel 
de întruniri! 

II 

Valentinianuil 11 : Prietene, ieri seară mă plimbam pe malul 
mării. O priveam cu atenţie şi contemplam măreţia şi arta puterii divi¬ 
ne, dacă-mi este permis s-o numesc artă. Marea era cum a cîntat-o 
Homer în aceste versuri: «Cele două vînturi, Boarea şi Zefirul, venite 
deodată cu furie din Tracia, ridică marea plină de peşte, valurile negre 
se îngrămădesc, iar alge numeroase se răspândesc pe ţărm». Aşa mi s-a 
părut marea ieri. Vedeam valurile ridicîndu-se asemenea unor vîrfuri 
de munţi, atingând, să zic aşa, cerull. Şi pentru că nu mă aşteptam la ni¬ 
mic altceva decât să văd pământul scufundîndu-se, căutam iloc de refu¬ 
giu în sufletul meu şi mă gândeam la corabia lui Noe. Dar n-a fost precum 
am crezut. Deodată, marea învolburată s-a topit în ea însăşi fără a-şi 
depăşi limitele, respectînd — să zicem aşa — o poruncă divină. Aşa 
cum deseori se întîmplă cu un sclav obligat de stăpânul său să îndepli¬ 
nească o poruncă care îi repugnă, se supune de frica ordinului şi nu 
îndrăzneşte să exprime supărarea pe care o încearcă atunci cînd face 

11. Dialogul este imaginat desfăşurîndu-se între un ortodox şi un eretic de nu¬ 
anţă gnostică. Se ştie despre întemeietorul acestei erezii că era egiptean, a trăit în 
sec. II d.Hr. şi că a studiat în Alexandria. Sistemul său, care se voia creştin, este in¬ 
fluenţat de filosofla lui Platan şi Pitagora. Valentin şi primii săi adepţi păstrau o 
strictă disciplină arcană asupra doctrinei sale, de care se împărtăşeau doar cei ini¬ 
ţiaţi. De aceea, nu avem prea multe informaţii directe referitoare la învăţătura aces¬ 
tui ereziarh. în legătură cu acest sistem, a se vedea următoarele lucrări mai impor-, 
tante : E. de Faye, Intioduction ă l'etude du gnosticisme. Paris 1903; Idem, Gnostiques 
ef gnosticisme, etude critique des documents du gnosticisme chretien aux Il-e et 
IlI-e siecles, ed. 2, Paris, 1925; W. Anz, Zur Frage nacE dem Ursprung des Gnosti- 
cismus, In Texte und Untersuchungen, voi. 15, fasc. 4, Leipzig 1897; G. Bardy, Va¬ 
lentin, în Dictionnaire de Theologie Catholique, voi, 15, 2, 

ceea ce nu vrea, ci se mulţumeşte să murmure in sine plin de oarecare 
mînie, tot aşa mi s-a părut că este şi marea : era ca şi mîniată şi-şi 
stăpînea mînia pentru că nu voia s-o arate stăpînului. 

După aceea, privii (în sus) cu atenţie ; voiam să măsor cu gîndul 
cerul şi cuprinsul său. Mă întrebam unde începe şi unde se opreşte? 
Care este natura mişcării sale ? Este o mişcare dreaptă de la un punct 
la altul sau o mişcare circulară ? Care sînt legile echilibrului său ? Apoi 
mi se păru că este necesar să fac cercetări şi în legătură cu soarele: 
care este poziţia lui pe cer ? în cît timp îşi duce la capăt cursa ? Unde 
are să se găsească după puţin timp ? De ce nu-şi schimbă drumul ? Pen¬ 
tru că şi el, după cum se pare, respectă porunca unui superior : se arată 
ochilor noştri ori de cîte ori îi este permis şi dispare cînd este chemat 
înapoi. 

Pe cînd mă frămîntau astfel de gînduri, am văzut stiugîndu-se raza 
soarelui şi dispărînd lumina zilei ; imediat s-a aşternut întunericul şi 
luna a urmat soarelui. Mică la început, ea părea că creşte pe măsură ce 
înainta pe calea ei. Am continuat să reflectez la însuşi faptul mişcării 
şi am găsit că de aceasta ţine ciclul zilelor. Şi mi-am zis că acest spec¬ 
tacol trebuie să fie opera unei puteri divine şi că trebuie să existe o 
forţă superioară care menţine universul şi pe care noi am putea pe 
drept s-o numim Dumnezeu. Şi gîndind ila temeinicia pămîntuilui, 
la diversitatea animalelor şi ila multipla varietate a plantelor, am înce¬ 
put să laud pe Creator. Dar spiritul meu nu s-a oprit aici, ci am început 
să mă întreb cine este acesta ? Oare, cineva a coexistat totdeauna cu 
Dumnezeu sau numai Dumnezeu a existat totdeauna, nemaifiind în afa¬ 
ra Lui nimeni altul ? Intîi mi-am zis că nu este corect a zice că un lucru 
poate veni din neant, deşi această concluzie nu este întru totul impo¬ 
sibilă pentru cei mai mulţi, ci că tot ceea ce există vine de la Dumne¬ 
zeu. Apoi, am zis că nu este corect a zice că alături de Dumnezeu a mai 
existat şi un alt principiu, că din contră, se cuvine să susţinem că fiin¬ 
ţele îşi trag originea (doar) de la El. De acest lucru mă convinsese or¬ 
dinea şi frumuseţea naturii. 

III 

Crezînd că astfel am judecat corect, mă întorceam acasă. Revenind 
a doua zi, adică astăzi, am văzut doi oameni din acelaşi neam lovindu-se 
şi insultîndu-se reciproc; mai departe am văzut pe altul silindu-se să 
smulgă hainele aproapelui său şi pe ailţii care căutau să facă fapte şi 
mai rele: unul, după ce a despuiat un mort, expunea la soare corpul 
mai înainte ascuns în pămînt. După ce a insultat chipul semenului său, 
a lăsat cadavrul pradă cîinilor. Altul trăsese sabia şi venea împotriva 
semenului său. Pe cînd acesta îşi căuta salvarea în fugă, nu înceta să-l 

urmărească lăsîndu-se pradă mîniei. Şi ce să zic mai mult: cînd l-am 
ajuns, acela a început să-il implore să-şi întindă sipre el mîinile, în semn 
de rugăciune, să-i ofere veşmintele sale, numai să-i lase viaţa ; dar a- 
cela nu s-a înduplecat, nici n-a avut milă faţă de această fiinţă de ace¬ 
laşi neam cu eil, nici n-a voit să se vadă în acela ca într-o oglindă, ci în¬ 
tocmai ca un animal sălbatic s-a aruncat asupra prăzii sale, (a început 
să-l lovească) cu sabia, apoi cu gura s-a repezit asupra trupului confra¬ 
telui său voind să-l sfîşie. Iată pînă unde a dus mînia. Şi am văzut pe 
unui întins pe pămînt şi pe altul ucigînd şi nici măcar acoperind cu pă- 
mînt corpul căruia tocmai ,îi luase veşmintele. 

Alături, un altul încerca să glumească cu femeia vecinului său, o 
îndemna să meargă spre un pat străin, să-şi distrugă familia. 

Toate acestea m-au făcut să dau crezare tragediilor : mi s-a părut că 
ospăţul lui Thyeste s-a petrecut cu adevărat. Nu m-am mai îndoit de 
pornirea criminală a lui Oedip, iar gestul unui .frate care recurge la 
sabie nu mi s-a mai părut imposibil. Văzînd atîtea şi atîtea (rele), am 
început să reflectez asupra originii lor şi asupra momentului în care îşi 
au începutul. Cine, oare, a urzit astfel de răutăţi împotriva oamenilor? 
Cine le-a inventat şi cine este învăţătorul lor ? Nu puteam îndrăzni să 
zic că Dumnezeu este autorul acestor rele, nici că se trag de la El. 

Intr-adevăr, cum să gîndeşti asemenea lucruri despre Dumnezeu ? 
El este bun şi autor al binelui ; în El nu este nimic rău; mai mult, El nu 
se bucură de rău, ci ne interzice sa-1 facem ,- Eli dezaprobă pe cei care 
se bucură de (rău) şi din contră, aprobă pe cei care fug de la el. Nu ar 
fi absurd să spunem că Dumnezeu este creatorul acestor rele, atunci 
cînd le respinge ? Nu s-ar împotrivi relelor, dacă El ar fi primul lor au¬ 
tor, iar pe cei care se apropie de El îi vrea imitatorii Săi. De aceea mi 
s-a părut neîntemeiat să zic că El este autorul acestor rele, în sensul că 
provin direct de la El (în această privinţă sîntem de acord că unele vin, 
probabil, din neant), fie în sensul că El însuşi le-a creat. Pentru că cel 
care aduce ceva din 'neexistenţă la existenţă nu doreşte să-şi readucă 
opera din existenţă la neexistenţă. Sau nu cumva a fost un timp în care 
Dumnezeu s-a bucurat de cele rele, iar acum nu se mai bucură de ele ? 
Mi se pare, însă, imposibil să spun aşa ceva despre Dumnezeu, pentru 
că o astfel de comportare este nepotrivită cu natura Sa. Iată de ce zic 
că odată cu Dumnezeu a existat un lucru al cărui nume este «materie» ? 
din aceasta Dumnezeu a făcut ceea ce există, după ce mai întîi, prin în¬ 
ţelepciunea Sa, a selectat-o şi a împodobit-o cu frumuseţe. Din ea cred 
că ne vin relele. Pe cînd era fără însuşiri şi fără formă şi mergea spre o 
dezordine şi mai mare, avînd nevoie de lucrarea de organizare a lui 
Dumnezeu, Acesta nu-a privit-o cu răutate şi n-a lăsat-o pentru totdea- 

una în această stare, ci a pornit s-o prelucreze, separînd mai întîi ele¬ 
mentele ei cele bune de cele rele. Apoi, a prelucrat tot ceea ce putea fi 
prelucrat de El, iar ceea ce — să zic aşa — era în ea de lepădat, impro¬ 
priu pentru orice prelucrare, a fost lăsat precum era, pentru că nu-i era 
de nici un folos. Din aceasta (din urmă) cred că s-au născut relele prin¬ 
tre oameni. Acest raţionament mi s-a părut just, însă, dacă ţie, prietene, 
ţi se pare că n-am spus ceva cum se cuvine, poftim, spune, pentru că 
doresc mult să te ascult (vorbind) despre acest subiect. 

IV 

Ortodoxul: Prietene, aprob zelul tău şi te laud pentru rîvna 
pe care o pui în această discuţie. Cit pentru faptul că aşa cugeţi în le¬ 
gătură cu originea celor existente, anume că Dumnezeu le-a plăsmuit 
dintr-o materie preexistentă, nu te condamn prea mult, pentru că aceas¬ 
ta este părerea pe care au adoptat-o mulţi cu privire la originea relelor. 
Este ştiut că înainte de tine şi înainte de mine mulţi oameni capabili au 
reflectat asupra acestei teme. Unii au avut aceeaşi părere cu tine ; aceş¬ 
tia, de teamă să nu spună că Dumnezeu este autorul relelor, au crezut 
că este bine să se presupună că materia este contemporană cu Dumne¬ 
zeu. Alţii, din contră, nevoind să considere materia coeternă cu El, au 
afirmat că Dumnezeu este autorul acestor (rele). Şi s-a întîmplat că şi 
unii şi alţii, nefiind conduşi de adevăr, au vorbit despre Dumnezeu aşa 
cum nu se cuvenea. 

Alţii au refuzat să scruteze problema originii răului, o astfel de 
problemă părîndu-li-se fără sfîrşit. 

Cit despre mine, în numele prieteniei noastre, nu voi trece cu ve¬ 
derea problema care te preocupă, cu atît mai mult cu cit felul tău de a 
gîndi, îmi declari tu, nu este rezultatul unei opinii preconcepute (deşi 
tu ai părut, intr-un fel, a fi sigur de lucrurile pe care le susţii) ; tu ai 
fost condus, îmi spui tu, de o singură dorinţă, aceea de a cunoaşte ade¬ 
vărul. De aceea, mă voi ocupa cu plăcere de subiectul cercetărilor tale. 
Vreau, însă, ca şi acest prieten să asculte discuţiile noastre, pentru că 
mi se pare că şi el are o părere puţin asemănătoare cu a ta. De aceea, 
eu vreau să mă adresez vouă, amîndurora, în discursul meu. Ceea ce 
voi spune pentru tine, cel care gîndeşti aşa, sînt valabile şi pentru el. 
Şi dacă socoteşti că este bine să vorbim cum se cuvine despre aceste 
probleme de ordin superior, să-mi răspunzi la fiecare din întrebările 
ce-ţi voi pune. Aşa se va face că tu vei afla adevărul, iar eu nu voi vor¬ 
bi zadarnic înaintea ta. 

Valentini a nul: Sînt gata să fac ceea ce ai zis, de aceea, spu¬ 
ne-mi deschis ceea ce crezi că este în stare să mă facă să înţeleg aceste 

probleme de ordin superior. N-am intenţia să înving în mod necinstit,, 
ci să aflu în mod cinstit adevărul, de aceea, te rog să-ţi continui 
discursul. 

Despre Dumnezeu şi despre materie 

V 

Ortodoxul : Arătîndu-ţi urmările părerii ce susţii, socotesc că 
vei fi de acord că este imposibil să existe deodată două principii ne¬ 
create, că în mod necesar trebuie să afirmăm (existenţa) unuia din două 
lucruri: sau că Dumnezeu este separat de materie sau că, din contră, 
El formează o parte a ei. 

Dacă acceptă cineva ideea că Dumnezeu este nedespărţit (de ma¬ 
terie), va trebui să spună că cele două entităţi — Dumnezeu-materie, — 
sînt într-o atare legătură, încît una este partea celeilalte; că nu sînt 
două entităţi necreate, ci o singură realitate alcătuită din părţi diferite.. 
Pe om, care are diferite membre, nu-1 împărţim în mai multe fiinţe cre¬ 
ate. Or, dacă zicem că omul este o fiinţă creată, o fiinţă care îşi trage 
originea de la Dumnezeu, iar Dumnezeu nu este separat de materie, va 
trebui să spunem că există doar o singură realitate necreată. Dar dacă 
va zice cineva că este separat de ea, va trebui să spună că există ceva 
între El şi materie, ceva care marchează separarea lor, pentru că este 
imposibil să zicem că un lucru este separat de altul, dacă nu există un 
al treilea care să marcheze această separare. Această demonstraţie nu 
are valoare doar în acest caz, ci şi cînd se vorbeşte de lucruri mult mai 
numeroase. Raţionamentul pe care noi l-am făcut pentru două (lucruri) 
necreate ar avea, în mod necesar, aceeaşi valoare dacă s-ar vorbi de 
trei. 

Din cele afirmate mai înainte rezultă următoarea concluzie: fie ca 
cele două entităţi sînt separate, fie că sînt unite între ele. Insă, dacă 
cineva va zice că sînt unite, va ajunge la acelaşi raţionament formulat 
la început; dacă va zice, însă, că sînt separate, va trebui să accepte şi 
un element care le separă. 

VI 

Nu este exclus să susţină cineva în legătură cu principiile necreate, 
ca potrivită o a treia părere, anume că Dumnezeu nu este nici separat 
de materie, nici unit cu ea, ci mai degrabă, că este în materie ca în- 
tr-un loc şi că materia este în Dumnezeu. 

Dar, dacă zicem că materia este locul lui Dumnezeu, atunci trebuie 
să spunem că materia II şi cuprinde şi-L circumscrie, că Dumnezeu se 

îndreaptă spre degradare odată cu aceasta, pentru că nu se poate ex¬ 
clude de la aceste schimbări odată ce aceea în care se găseşte este pur¬ 
tată în toate sensurile. Mai mult, trebuie să acceptăm ideea că Dumne¬ 
zeu s-a găsit cîndva într-un cadru rău, atunci cînd lumea era neorga¬ 
nizată şi elementele ei în dezordine. Eu aş mai pune o întrebare : oare, 
Dumnezeu se află în toată materia sau numai în una din părţile ei ? Dacă 
vrei să zici că se află într-una din părţile materiei, trebuie să accepţi 
ideea că El, Cel extraordinar de mare, este mai mic decît materia, pen¬ 
tru că (doar) o parte a ei îl cuprinde în întregime ; dacă, pe de altă par¬ 
te, vrei să zici că El se află în toată materia, spune cum a organizat-o ! 
Pentru că în acest caz, este necesar să vorbim sau de o micşorare a lui 
Dumnezeu — prin retragerea Lui din materia pe care a organizat-o, sau 
să zicem că Dumnezeu, rămînînd în întreaga materie, odată cu organi¬ 
zarea materiei s-a organizat şi pe Sine, neavînd un loc în care să se 
retragă. 

Mai departe, dacă va zice cineva că materia este în Dumnezeu, va 
trebui să spună cum: precum vietăţile în aer sau precum apa în pământ. 
'Dacă va zice că materia se află în Dumnezeu întocmai cum se află pă- 
.sările în aer, în mod necesar va trebui să spună că Dumnezeu este îm¬ 
părţit după cele din El. Dacă va zice că materia este în Dumnezeu ca şi 
apa în pămînt, — şi dat fiind că materia a fost cîndva în dezordine şi 
iără podoabă şi pe deasupra că are în ea principiul răului, în mod nece¬ 
sar va trebui să spună că Dumnezeu este receptacoM celor în dezor¬ 
dine şi al relelor. Or, aceste afirmaţii, departe de a fi cele mai fericite, 
mi se par a fi şi foarte riscante. Prin urmare, dacă pe caile raţională ai 
fi ajuns ia concluzia că materia celor create este necreată, ţi-aş fi putut 
ţine un întreg discurs, ţi-aş fi demonstrat contrarul, anume că este im¬ 
posibil ca ea să fie necreată ; dar, pentru că tu spui că originea relelor 
te-a condus la o asemenea ipoteză, de aceea cred că trebuie să trecem 
la examinarea acestui aspect. Clarificînd modul în care se nasc relele, 
va trebui să respingem părerea că Dumnezeu este autorul relelor şi fap¬ 
tul că ele îşi au obîrşia în materie. 


VII 

Aşadar, tu zici că o materie fără formă a existat deodată cu Dum¬ 
nezeu şi că din ea El a plăsmuit lumea ? 

Valentinianul: Aşa cred. 

Ortodoxul: Deci, dacă materia fără formă a fost făcută lume 
-de Dumnezeu, iar în lume sînt anumite calităţi (însuşiri), înseamnă că 
Dumnezeu este creatorul calităţilor ? 

, Valentinianul: Aşa este. 

St- _ „p 

Ortodoxul: Dar pentru că te-am auzit mai înainte zi cînd că 
este imposibil ca ceva să vină din neant, răspunde-mi la întrebare : nu 
ţi se pare că însuşirile lumii nu vin din însuşirile precedente (ale ma¬ 
teriei) ? 

Valentinianul: Ba da. 

Ortodoxul: Şi că însuşirile sînt ceva definit de substanţele 
înseşi? 

Valentinianul: Exact. I 

Ortodoxul: Prin urmare, dacă Dumnezeu n-a făcut calităţile 
din calităţi precedente, dacă ele nu vin din substanţe şi ele însele nu 
sînt substanţe, trebuie să spunem că ele au fost create de Dumnezeu din 
nimic. Aşa că mi se pare că exagerezi cînd zici că nu putem crede că 
Dumnezeu a creat ceva din neant. Ascultă ce-ţi spun: Vedem şi oa¬ 
meni printre noi care fac cîte ceva din nimic, deşi se pare că lucrarea 
lor se face asupra a ceva. Să luăm de exemplu pe arhitecţi: ei constru¬ 
iesc oraşe fără a le face din alte oraşe şi temple. Dar dacă, pentru faptul 
că se servesc de materiale, tu crezi că fac aceste opere din cele ce exis¬ 
tă, greşeşti în raţionamentul tău, pentru că nu materialele fac oraşul 
sau templele, ci meşteşugul care valorifică materialele. Cît despre acest 
meşteşug, el nu vine de la un meşteşug deja existent în materiale, ci 
de la o fiinţă din afara lor. Dar poate vei zice că şi meşteşugul din 
sine-şi scoate meşteşugul pe care îi aplică materialelor. Dar, după păre¬ 
rea mea, meşteşugul unui om nu se realizează din altul preexistent. 
Căci nu este posibil să ne închipuim că meşteşugul există ca o realitate 
în sine; el este în acele însuşiri care vin să se adauge şi vin la existenţă 
cînd se aplică anumitor substanţe. Omul va exista chiar şi fără meşte¬ 
şugul de a construi, însă acela nu va exista dacă mai înainte n-a exis¬ 
tat un om. Trebuie, deci, să spunem că meşteşugurile se nasc în om din 
nimic şi dacă noi am demonstrat că aşa se întîmplă în cazul oamenilor, 
de ce isă nu se cuvină să spunem că Dumnezeu poate să creeze din 
neant nu numai însuşirile, ci şi substanţele. 

VIII 

Dar pentru că dorinţa ta este să afli care este originea relelor, voi 
veni la acest subiect şi-ţi voi pune o întrebare : după tine, relele sînt 
substanţe sau însuşiri ale substanţelor ? 

Valentinianul: Cred că este corect să spunem că sînt însu¬ 
şiri ale substanţelor. 

Ortodoxul: Şi materia era (la început) fără formă şi fără însu¬ 
şiri ? 

Va lent ini anul: Eu aşa am presupus şi aşa m-am exprimat în 
discursul meu. 

Ortodoxul: Prin urmare, dacă reilele sînt însuşiri ale substan¬ 
ţelor şi materia a fost la început fără însuşiri, iar Dumnezeu, precum tu 
ai afirmat, a făcut însuşirile, Dumnezeu este creatorul şi al relelor. Ast¬ 
fel, dacă nici aşa nu este posibil să spunem că nu este Dumnezeu cauza 
relelor, mi se pare de prisos să-i dăm ca ajutor materia. Ai ceva de spus 
în legătură cu acestea? Te rog, spune ! Dacă un duh de ceartă ar dirija 
discuţia noastră, n-aş crede necesar să reluăm problema relelor. Dar 
pentru că noi examinăm problema mai degrabă în spirit prietenesc şi 
spre folosul reciproc, sînt de acord să reluăm acest subiect. 

Valentinianul: Socotesc că demult îţi sînt cunoscute gîndu- 
rile şi zelul care animă discursurile mele. Eu nu vreau ca de dragul vic¬ 
toriei să triumfe o minciună, ci, din contră, doresc să fie arătat adevă¬ 
rul după o cercetare amănunţită.'Cît despre tine, ştiu precis că şi tu ai 
astfel de intenţie. Prin urmare, oricare ar fi mijlocul prin care socoteşti 
că poţi să descoperi adevărul, nu te teme de a-1 folosi. Arătînd ceea ce 
este bine, acest fapt îţi va folosi atît ţie, cît şi mie, în legătură cu cele 
pe care nu le ştiu. 

Ortodoxul: Eu nu cred că relele sînt substanţe, dar pentru că 
se leagă de substanţe şi pentru că tu, prietene, zici ca relele sînt sub¬ 
stanţe, se cuvine să vorbim despre problema substanţei. Crezi că sub¬ 
stanţa este ceva corporal ? 

Valentinianul: Aşa cred. 

Ortodoxul: Şi că ceea ce este corporal există prin sine însuşi, 
fără a fi nevoie de cineva de la care să-şi primească existenţa ? 

Valentinianul: Da. 

Ortodoxul: Crezi că relele sînt lucrările cuiva ? 

Valentinianul: Cred. 

Ortodoxul: Şi că lucrările prind viaţă cînd există cel care 
lucrează ? 

Valentinianul: Da. 

Ortodoxul: Iar dacă nu există fiinţe lucrătoare nu va exista 
nici lucrarea ? 

Valentinianul: Aşa, n-ar exista. 

Ortodoxul: Prin urmare, dacă substanţa este de natură corpo¬ 
rală şi natura corporală n-are nevoie a-şi primi existenţa de la cineva, 
iar relele sînt lucrările cuiva şi lucrările au nevoie de cineva pentru ca 
ele să se producă şi să vină la existenţă, relele nu sînt substanţe. Pentru 
că, dacă relele sînt substanţe, iar omorul este un rău, omorul va fi o 
substanţă; or, (dacă) omorul este lucrarea cuiva, omorul nu este o sub- 

stanţă. Probabil vei zice că cei care săvârşeşte (răul) este o substanţă. 
Sânt de acord cu tine. Ucigaşul este om şi, pentru că este om, el este o 
substanţă (şi ca atare o substanţă este principiul relelor). Dar uciderea 
pe care o săvîrşeşte nu este o substanţă, ci un fel de lucrare a substan¬ 
ţei. De aceea zicem noi că omuil poate fi rău din cauza uciderii ce a 
săvârşit, poate fi şi bun din cauza binelui pe care-1 face. Astfel, se dau 
substanţei aceste însuşiri după întâmplările ce au loc în ea şi care, to¬ 
tuşi, nu sînt ea însăşi. 

Intr-adevăr, substanţa nu este nici ucidere, nici adulter, nici unul 
dintre celelalte rele. La fel cum dascălului i se zice aşa pentru că dăs¬ 
căleşte, retorului i se zice retor pentru că practică retorica şi medicu¬ 
lui medic pentru că practică medicina, deci nici dăscălia, nici retorica, 
nici medicina nu sînt o substanţă, ci fiecare din aceste meserii îşi pri¬ 
meşte denumirea sa de la cele ce întreprinde, fără ca să fie vreuna sau 
alta dintre ele, la fel mi se pare că substanţa îşi ia numele de la aceste 
rele, cârd par să existe fără ca, totuşi, să fie vreuna sau alta dintre ele; 
Deci, dacă gîndeşti că cineva este rău din cauza relelor făcute oameni¬ 
lor sau pentru cele la care i-a îndemnat să le facă, ia aminte că ceea ce 
face cineva nu este identic cu el însuşi şi că fiecare este calificat după 
fapta sa şi este numit tău. Căci dacă vom zice că omul este ceea ce face, 
va trebui să spunem că cel ce comite ucideri, adultere, furturi şi toate 
celelalte fapte asemănătoare, el însuşi este aceste rele. Dacă aceste rele 
prind viaţă cînd sînt săvîrşite, iar cînd nu sînt săvîrşite încetează de a 
mai exista, înseamnă că ele vin de la oameni, oamenii sînt autorii aces¬ 
tora, ei sînt cauza existenţei şi dispariţiei (relelor). Zicînd că relele sînt 
creaţia oamenilor, aceştia sînt răi din ceea ce fac, iar nu prin firea lor. 

Prin urmare, spuneam că un fapt din cele săvîrşite în cadrul mate¬ 
rial poate fi rău, dar că răul nu este tot una cu substanţa, după cum 
medicul îşi ia numele de la medicină. Şi dacă este caracterizat cineva 
a fi rău din cele ce săvîrşeşte, acela are un început al răutăţii sale, iar 
relele au început pentru că au fost săvîrşite de el. 

IX 

Interlocutorul: Prietene, socotesc că raţionamentul expus 
este destul de bine (gîndit) : mi s-a părut că ai tras bine concluziile din 
premisele puse de prietenul nostru. Intr-adevăr, materia fiind fără însu¬ 
şiri, iar Dumnezeu fiind autorul însuşirilor, relele fiind şi ele însuşiri, 
înseamnă că Dumnezeu este autorul relelor. Dar, dacă faţă de cele zise 
de el raţionamentul tău este just, în ceea ce mă priveşte, mi se pare 
greşit să spunem că materia este fără însuşiri. Nu se poate spune des¬ 
pre o substanţă oarecare că este fără însuşiri. Dealtfel, a spune că ea 

este fără vreo însuşire, înseamnă a indica însăşi însuşirea ei, pentru că 
spunînd în ce fel se prezintă materia, spunem un fel de însuşire (a ei). 
Reia, deci, pentru mine, dacă consideri că este bine, discursul tău de 
la început. Eu socotesc că materia posedă însuşirile ei, fără ca ele să 
fi avut început, şi mai zic că relefle decurg din materia însăşi, pentru ca 
Dumnezeu să nu fie răspunzător de ele şi materia să fie cauza lor, a 
tuturor. 

Ortodoxul : Aprob intenţia ta, prietene, şi laud zelul pe care-i 
pui în această discuţie. Se cuvine, însă, ca fiecare din cei care doresc 
să se instruiască să nu arunce vorbele la întîmplare, ci să le facă în 
prealabil un examen minuţios, pentru ca nu cumva punînd o întrebare 
care porneşte de la o premisă greşită, să inducă în eroare pe interlocu¬ 
torul său şi să nu convingă pe ascultători atunci cînd spune ceea ce se 
pretează a fi spus. 

Cînd intervenţia se face coredt, se produce un lucru din două: fie 
că interlocutorul apucă pe drumul cel drept, fie că este convins să nu 
mai spună lucruri zadarnice. 

X 

Socotesc că n-ai avut dreptate cînd ai spus că materia posedă în¬ 
suşiri de la început. Dacă ar fi aşa, Dumnezeu al cui autor este ? Să 
vorbim de substanţe şi să zicem că ele au preexistat ; de însuşiri, afir- 
mînd de asemeni că şi ele au preexistat, socotesc că este de prisos să 
spunem că Dumnezeu este autorul lor. Dar, pentru a nu părea să-mi ţin 
mie un discurs, te voi întreba şi tu să-mi răspunzi numaidecît. In ce fel 
zici că Dumnezeu este creator ? Oare, în sensul că El a schimbat sub¬ 
stanţele în ceea ce n-au fost mai înainte sau în sensul că, păstrînd aceste 
substanţe ca mai înainte, a schimbat însuşirile lor ? 

Interlocutorul: Nu cred că a avut loc o transformare a sub¬ 
stanţelor. O astfel de afirmaţie mi se pare absurdă, dar eu zic că a exis¬ 
tat o schimbare a însuşirilor ; în felul acesta zic eu că Dumnezeu este 
creator. Aşa după cum atunci cînd zicem că o casă a fost făcută din 
pietre nu înţelegem că pietrele devenite casă nu mai sînt pietre prin 
substanţa lor, la fel cred că şi Dumnezeu eonservînd substanţa a însoţit 
un fel de schimbare a însuşirilor ei. în felul acesta, după părerea mea, 
s-a produs crearea lumii de către Dumnezeu. 

Ortodoxul: Pentru că tu afirmi că Dumnezeu a operat o oare¬ 
care schimbare în însuşiri, răspunde-mi pe scurt şi spune-mi: nu ţi se 
pare şi ţie că relele sînt însuşiri ale substanţei ? 

Interlocutorul: Mi se pare. 

Ortodoxul: însuşirile au fost totdeauna în materie sau existen¬ 
ţa lor are început ? 

Interlocutorul: Se spune că aceste însuşiri există deodată 
cu materia, fără să fi avut început. 

Ortodoxul: Spui apoi că Dumnezeu a efectuat o oarecare 
schimbare a însuşirilor ? ; 

Interlocutorul: Perfect. 

Ortodoxul: In mai bine sau în mai rău ? 

Interlocutorul: Cred că în mai bine. 

XI 

Ortodoxul: Prin urmare, dacă relele sînt însuşiri ale materie! 
şi dacă Dumnezeu a schimbat în mai bine însuşirile acesteia, este nece¬ 
sar să aflăm de unde vin relele. Noi zicem că însuşirile n-au rămas ca 
la început. Tu presupui fie că au devenit rele în urma schimbării făcute 
de Dumnezeu şi în cazul acesta Dumnezeu va fi cauza relelor, fie că 
Dumnezeu n-a schimbat în bine însuşirile rele, ci numai pe cele indife¬ 
rente, care au fost — nu-i aşa — schimbate în vederea bunei rînduiri a 
universului ? 

Interlocutorul: Aşa am gîndit. 

Ortodoxul: Dar cum poţi afirma că Dumnezeu a lăsat aşa cum 
erau însuşirile elementelor rele ? Oare, putea să le facă să dispară şi 
n-a voit sau n-a avut puterea să facă aceasta ? Dacă zici că putea şi că 
n-a voit, trebuie, în mod necesar, să spunem că El este cauza lor. 
Aceasta înseamnă că putea să facă să nu existe relele şi le-a lăsat ca 
mai înainte, mai ales atunci cînd pornise să organizeze materia. Dacă 
nu L-ar fi interesat materia, n-ar fi fost făcut responsabil că a rămas 
aşa, dar pentru că a organizat o parte a ei şi a lăsat pe alta precum era,, 
atunci cînd putea, de asemenea, s-o schimbe în mai bine, mi se pare co¬ 
rect să-L învinuim pentru că partea cea rea este o nenorocire pentru 
partea pe care a organizat-o. Pe deasupra, cred că a fost nedrept faţă de 
această a doua parte, pentru că partea din materie pe care a organizat-o- 
suferă în prezent de pe urma celei rele. Căci, dacă examinăm lucrurile 
minuţios, vom găsi că materia este astăzi într-o stare mai decăzută de- 
rît dezordinea ei primară. înainte ca elementele ei să fie separate, ea 
avea posibilitatea să fie insensibilă la rău şi iată că acum fiecare dintre 
părţile ei dobîndeşte sensibilitate faţă de rele. Să luăm ca exemplu 
omul. Înainte de a fi fost plăsmuit şi de a fi devenit o fiinţă viie prin 
arta Creatorului, nu era expus prin natura sa nici unuia dintre rele, dar, 
odată ce Dumnezeu l-a făcut să existe, omul a şi dobîndit facultatea de 
a simţi răul oare se aproprie de el. Exact ceea ce, după tine, Dumnezeu 
a făcut pentru îmbunătăţirea materiei, s-a întors în detrimentul ei. Iar 
dacă, din contră, vei zice că relele n-au încetat pentru că Dumnezeu n-a 

putut să le suprime, vei spune că Dumnezeu este neputincios. Or, a fi 
neputincios s-ar datora fie faptului că este slab din fire, fie că se teme 
de cineva precum robul de stăpîn. Dacă îndrăzneşti să afirmi că Dum¬ 
nezeu este slab din fire, cred că mîntuirea ta este în pericol; iar dacă 
zici că se teme de o fiinţă superioară, vei susţine că relele sînt superi¬ 
oare lui Dumnezeu, pentru că au biruit voinţa Sa. Dar a spune acestea 
despre Dumnezeu mi se pare nesăbuit. Atunci de ce aceste rele nu sînt 
ele însele Dumnezeu ? După tine, ele pot să învingă pe Dumnezeu, iar 
noi numim Dumnezeu pe Cel ce are putere peste tot. 

xii 

Aş vrea să ştiu pe scurt ce gîndeşti tu despre materie. Spune-mi, 
materia este simplă sau compusă ? Diversitatea lucrurilor create mă 
face să pun o astfel de întrebare în acest discurs, căci, dacă materia a 
fost simplă şi omogenă, iar lumea este compusă din substanţe diferite 
şi amestecate, este imposibil să fi, ieşit din materie, pentru că este im¬ 
posibil ca substanţele compuse să-şi aibă originea într-un unic element 
simplu; un element compus presupune un amestec de mai multe ele¬ 
mente simple. Dacă, din contră, vei spune că materia este compusă, tu 
vei zice, în tot cazul, că ea este compusă din elementele simple. Şi dacă 
ea a fost compusă din elemente simple, a fost o zi în care aceste ele¬ 
mente simple existau prin ele însele. Din combinarea lor s-a constituit 
materia. Aceasta înseamnă că materia a avut un început. Dacă materia 
este compusă şi dacă orice (corp) compus este alcătuit din elemente 
simple, a fost o zi în care materia n-a existat, adică n-a existat înainte 
ca elementele simple să se unească. Şi dacă a fost o zi în care materia 
n-a existat, dar n-a fost un timp în care ceea ce este necreat să nu exis¬ 
te, înseamnă că materia nu este necreată. Au existat mai multe ele¬ 
mente necreate. Nu ţi se pare că nici una dintre fiinţele existente nu 
este în opoziţie cu sine însăşi ? 

Interlocutorul: Ba da. 

Ortodoxul: Oare, apa este opusă focului ? 

Interlocutorul : Desigur. 

Ortodoxul: Dar întunericul faţă de lumină, căldura faţă de frig, 
umezeala faţă de uscat ? 

Interlocutorul: Aşa cred. 

Ortodoxul: Prin urmare, dacă nimic din ceea ce există nu se 
opune sieşi şi totuşi în natură se observă opoziţie, înseamnă că nu este 
vorba de o singură materie, nicii măcar de părţile unei singure materii. 
Vreau să te mai întreb ceva analog : Crezi că părţile unui element nu 
se distrug reciproc ? 

însoţitorul: Cred. 

Ortodoxul: Şi că focul şi apa sînt părţi ale materiei, ca şi ce¬ 
lelalte elemente ? 

Însoţitorul: Da. 

Ortodoxul: Atunci nu ţi se pare că apa nimiceşte focul şi întu¬ 
nericul este nimicit de lumină ? Nu se îratîmpilă la fel cu toate celelalte 
elemente care se aseamănă cu acestea ? 

însoţitorul: Ba da. 

Ortodoxul: Prin urmare, dacă (în principiu) părţile unui ele¬ 
ment nu se nimicesc între ele, faptul, însă, că aceste elemente se distrug 
între ele, ne face să credem că nu sînt părţi ale aceluiaşi element, în¬ 
seamnă că nu sînt dintr-o singură materie. Dar nici aceste elemente nu 
sînt materia pentru că nimic din ceea ce există nu se nimiceşte pe sine 
însuşi, aşa cum am văzut în cazul celor contrarii. Nimic, într-adevăr, 
nu se opune sieşi; faptul de a se opune lucruri diferite stă în natura 
contrariilor. Albul, de exemplu, nu se opune sieşi, se spune că se opune 
negrului; la fel şi lumina nu se opune sieşi, ci face aceasta faţă de în¬ 
tuneric şi toate celelalte la fel. Deci, dacă ar exista o singură materie, 
ea n-ar fi astfel în opoziţie cu ea însăşi. Această natură a contrariilor 
demonstrează că materia nu există (din veci, necreată). Dar, deoarece 
cred că şi tu eşti dispus să cercetezi originea răului, socotesc că este 
bine să încetăm a discuta această chestiune a materiei. 

XIII 

Trebuie să ajungem să examinăm originea relelor şi în mod necesar 
să cercetăm de unde vin acelea (care domnesc) printre oameni. Sînt 
forme sau părţi ale răului ? Dacă vrei să spui că sînt forme ale aceluia, 
se cuvine să cercetăm acestea prin prisma raportului dintre gen şi spe¬ 
cie. De exemplu, genul celor însufleţite este în specii, adică în oameni 
şi în cele asemenea lor. Noi zicem că genul există prin specii, că nu este 
ceva deosebit, care există în sine, alături de specii. Or, acelaşi lucru 
trebuie să afirmăm şi despre rău. Şi dacă este aşa ceva, înseamnă că 
este ceva creat, pentru că formele sale sînt create, ca de exemplu uci¬ 
derea, adulterul şi celelalte rele asemănătoare. Dacă, din contră, vrei 
ca aceste rele să fie părţi ale răului, fiindcă acelea sînt create, trebuie 
să spunem că şi acesta este creat. Căci, despre lucrurile ale căror părţi 
sînt create, trebuie să spunem în mod necesar că şi ele sînt create, pen¬ 
tru că totalitatea este compusă din părţile sale. Mai bine zis, totalitatea 
nu va exista în absenţa părţilor, în timp ce părţile vor exista, deşi tota¬ 
litatea lipseşte. Şi printre lucrurile care există nu este nici unul din ale 
cărui părţi una să fie creată şi alta, din contră, necreată, deşi aş zice că 

a fost un timp în care răul a existat fără să fie întreg, adică înainte ca 
Dumnezeu să fi organizat materia. El devine întreg în momentul creaţiei 
omului de către Dumnezeu, pentru că omul este creatorul părţilor rău¬ 
lui. Altfel spus, dacă răul ar fi fost de la început întreg, ar fi însemnat 
că Dumnezeu creatorul este cauza (răului), dar acest lucru nu mi se pare 
corect a afirma despre Dumnezeu. Deşi tu nu vrei să dai nici una dintre 
aceste două explicaţii, zicînd că răul este acţiunea cuiva rău, declari că 
răul este creat, pentru că acţiunea oricărei fiinţe are un început. Altfel 
nu există chip să explici în oe oonsită răul. Ce altă acţiune rea poţi arăta 
în afara celei a oamenilor ? Cît despre cel ce săvîrşeşte răul, acela nu 
este rău prin firea sa, ci după felul în care îşi dinţează alegerea, pentru 
că el hotărăşte să facă fapte care-i aduc calificarea de (om) rău. Eu am 
dovedit aceasta mai înainte în discursul meu. 

XIV 

Prietene, în legătură cu această problemă socotesc că am vorbit 
destul. Cred, însă, că şi tu ai remarcat faptul că fiecare om are obiceiul 
să condamne cu uşurinţă pe altul, că numai examenul minuţios al pro¬ 
blemelor duce la formarea convingerilor clare. 

Cu permisiunea ta eu am să-ţi mai fac unele întrebări : am să te 
întreb puţine lucruri, cu gîndul că adevărul se va descoperi aşa mai 
desluşit, desigur, fără ca întrebările mede să împiedice raţionamentele 
tale. Dacă fiecare dintre noi ia parte egală în discuţie adevărul trebuie 
să se descopere aşa cum este. Adesea, adevărul, în lipsa unui examen 
logic, se ascunde. Aştept să mă întrebi şi tu, să supui raţionamentul 
meu criticii, pentru ca adevărul să iasă în evidenţă şi să acceptăm ceea 
ce se cuvine. îţi spun cu toată sinceritatea: pune-mi întrebări şi te rog 
cu toată stăruinţa să le continui, căci doresc să trag din ele un mare fo¬ 
los. O critică precisă mă va face să mă ataşez adevărului nu prin presu¬ 
punere, ci printr-un studiu aprofundat. Hai, prin urmare, să începem. 

— Tu zici că Dumnezeu este bun ? 

— Da, zic că este bun. 

— A fi bun înseamnă a nu face vreun rău, iar a-1 face înseamnă a 
fi rău ? Dar răul despre care vorbeşti cum îl înţelegi ? îl identifici cu 
uciderea, adulterul şi celelalte crime asemănătoare ? Sau îl identifici 
cu necazurile pe care dreptatea divină le aplică celor care au avut cu¬ 
rajul să comită aceste crime, necazuri care seamănă cu răul pentru cei 
care ile suportă, care în realitate sînt pedepse ale răului pe care ei au 
îndrăznit să-l săvîrşească ? 

— Dacă te referi la prima variantă, află că eu nu sînt de acord că 
Dumnezeu este creatorul acestor fapte rele şi mi se pare o nesăbuinţă a 






DESPRE LIBERUL ARBITRU 


227 


le atribui lui Dumnezeu, pentru că autorii lor sînt cei care au hotărât să 
le facă. Dacă, însă, te referi la pedepsele care vin de la Dumnezeu pen¬ 
tru faptele rele, atunci nu mai zic că raţionamentul tău este rău, ci că 
este drept, pentru că cel rău făcând cele rele, trebuie să suporte pe 
drept pedeapsa. Despre ceea ce este drept nimeni nu va zice că este 
rău, afară doar de cel care suportă o pedeapsă. Eu zic că pe drept su¬ 
portă ucigaşii pedeapsa impusă de magistraţi. Desigur, ei nu vor zice 
niciodată că pedeapsa este ceva bun, ci din contră, vor zice că este 
ceva rău, pentru că este propriu răufăcătorilor a socoti dreptatea drept 
o nedreptate. Noi nu zicem că acest lucru este rău, ba din contră, eu 
zic că este un lucru drept. 

In legătură cu cele ce ai zis la început, în legătură cu originea re¬ 
lelor am răspuns, deci, că Dumnezeu nu este autorul lor. Ce ţi se pare 
acum că este răul ? Este o substanţă sau un accident al substanţei ? 
Dacă zici că este o substanţă, te înşeli, dar dacă zici că este un acci¬ 
dent, eu cred că aşa este. 

Interlocutorul: Pentru că tu vrei acum să introduci o dis¬ 
tincţie în întrebarea mea, cum zici că acest rău este un accident ? Care 
este autorul (lui) şi de unde vine ? Spune-mi acestea clar! 

Ortodoxul: Că nici una dintre formele răului nu este o sub¬ 
stanţă, am arătat mai înainte în discursul meu şi cred ,că îţi aminteşti 
ceea ce am spus cînd am legat răul de libera alegere a fiecăruia. Dar 
pentru că tu vrei acum să-ţi vorbesc despre rău, dacă te înţeleg bine, 
începînd de Ia capăt, eu am să-ţi expun, pe cît îmi este cu putinţă, re¬ 
zultatul investigaţiilor mele. 

XV 

Mai întîi zic că nu este nimic rău prin natura sa, din contră, un 
lucru este rău după modul în care este folosit... Adulterul, de exemplu, 
desemnează unele legături nepermise între un bărbat şi o femeie, însă, 
dacă cineva are legături cu femeia sa pentru a avea copii, în vederea 
perpetuării neamului, aceste relaţii sînt ceva bun. Face faptă rea acela 
care părăseşte relaţiile legitime cu soţia sa pentru a murdări un culcuş 
străin : relaţiile sînt aceleaşi, dar situaţia în care au loc nu este defel 
aceeaşi... Prin urmare, relaţiile trupeşti privite separat de situaţia în 
care au loc nu sînt ceva rău ; ele devin rele cînd situaţia ie reclamă 
ca atare. La fel este cu însuşirea bunurilor străine : aceasta devine o 
faptă bună sau rea după felul în care aceste bunuri sînt luate. Dacă 
posesorul vrea să le împartă semenilor săi, cel ce le ia nu face nimic 
rău; dar dacă le ia cineva împotriva voinţei posesorului sau pe ascuns, 
acela face o faptă rea. (Fapta de) a lua bunurile altuia poate fi, deci, 

considerată în două feluri: modul de a lua este cel care face să privim 
această faptă ca bună sau rea. Asemenea acestora, şi modul de a adora 
fiinţa supremă devine bun sau rău, după felul în care este săvîrşit. 
Dacă adoră cineva pe adevăratul Dumnezeu, face o faptă bună, dar, 
dacă, abandonîndu-L pe Dumnezeu, cineva adoră pe cel ce nu este 
(Dumnezeu) şi vrea să fie dat lemnului şi pietrei cultul datorat unei fi¬ 
inţe supreme, acela face o faptă rea. Şi unul şi celălalt vor fi numite 
totdeauna cult adus divinităţii, dar felul în care este adus va schimba 
natura lui. De asemeni, faptul de a face tablouri sau statui nu este un 
lucru rău, dar el poate deveni rău prin felul în care este folosită această 
artă. Intr-adevăr, dacă cineva face o statuie în formă de om, nu de dra¬ 
gul artei, nici pentru că în portretul altuia el vrea să vadă imaginea unui 
prieten, ci pentru că vrea să cinstească acest chip şi să-l invoce ca 
Dumnezeu, face o faptă rea. Deci, felul de a acţiona şi intenţia celui 
ce lucrează fac din această faptă o faptă rea. Voi trece la altceva. în 
privinţa fierului, acesta poate fi cînd bun, cînd rău, după modul în care 
se foloseşte. Cel care nu se serveşte bine de el, adică spre folos, de 
exemplu, nu face din el plug pentru a ara pămîntul sau oricare alt in¬ 
strument folositor care ar putea servi la plantat sau la semănatul se¬ 
minţelor, ci din contră, face săbii şi suliţe şi cîte alte arme născocite 
de oameni pentru a se bate, acela face o faptă rea. Despre acest rău 
eu zic că este săvîrşit de oameni pentru că noi cunoaştem pe înşişi au¬ 
torii armelor, pe aceia care le fac. 


XVI 


Însoţitorul: Pentru că ai vorbit despre rele şi ai voit să de¬ 
monstrezi cum se nasc relele, apoi că oamenii sînt autorii lor, aş vrea 
să-ţi pun din nou o scurtă întrebare : în sinea lor găsesc oamenii im¬ 
pulsul de a folosi rău lucrurile, l-au primit de la Dumnezeu sau este o 
altă fiinţă care-i împinge spre cele rele ? 

Ortodox ul: Nu cred că Dumnezeu a creat aşa pe oameni, din 
contră, eu zic că primul om a fost creat stăpîn pe sine, adică liber, şi, în 
virtutea succesiunii, descendenţii săi au moştenit o libertate asemănă¬ 
toare. Deci, eu afirm că omul a fost creat liber, dar că se supune cui 
îi place. După părerea mea, în aceasta constă cel mai mare dar pe care 
l-a primit de la Dumnezeu. 


) 


Toate celelalte fiinţe se supun poruncii divine ca unei necesităţi. 
Să luăm ca exemplu cerul: el respectă porunca stăpînului său şi nu se 
deplasează niciodată de la locul desemnat lui; apoi soarele : el săvîr- 
şeşte mişcarea fixată lui, nu se abate din drumul său, ci se supune stă¬ 
pînului său dintr-un fel de necesitate. Pămîntul, la fel, este supus legilor 

care i-au fost fixate. în felul acesta şi celelalte creaturi se supun în mod 
necesar creatorului lor. Nici una dintre ele nu poate face altceva decît 
lucrarea pentru care a fost creată. Din această cauză, noi nu le lăudăm 
că se supun stăpînului lor şi nici una dintre ele nu speră .într-un viitor 
mai bun, pentru că n-a observat, împotriva voinţei ei, poruncile. Omul 
însă a primit puterea de a-şi stăpîni firea şi a se supune cui îi place. 
Eu zic că acest dar i-a fost oferit omului în vederea obţinerii unor da¬ 
ruri şi mai mari, anume pentru a se face vrednic să primească din partea 
lui Dumnezeu ceva în plus faţă de ceea ce are acum. Căci omul — zic 
eu — n-a fost făcut aşa în detrimentul său, ci în vederea unor daruri 
şi mai mari. Aceasta este urmarea supunerii sale. Dacă ar fi fost creat 
asemenea elementelor sau fiinţelor care slujesc lui Dumnezeu în vir¬ 
tutea necesităţii, el n-ar fi putut primi răsplata meritată de propria sa 
alegere, ci ar fi fost ca un instrument în mîna creatorului..., ar fi primit 
pentru faptele sale reproşuri pe nedrept, pentru că în realitate altcineva 
ar fi fost autorul lor. 

Omul n-ar fi ţintit ceva mai bun pentru că n-ar fi cunoscut nimic 
altceva în afara rostului firesc al existenţei sale. Prin urmare, eu zic că 
Dumnezeu, vrînd să cinstească pe om, d-a înzestrat cu facultatea de a 
cunoaşte bunurile superioare şi de a putea face ceea ce vrea, apoi l-a 
îndemnat să săvîrşească binele fără să-l lipsească de liberul arbitru, ci 
numai indicîndu-i această cale. Deşi a primit îndemnul şi chiar porunca 
lui Dumnezeu să facă binele, el poate să facă ceea ce vrea. 

La fel cum un părinte îşi îndeamnă fiul să studieze matematica şi 
în acest scop îi arată foloasele ei, dar îl ilasă pe acesta să hotărască 
dacă o studiază sau nu, la fel cred că procedează şi Dumnezeu îndem- 
nînd pe om să se supună poruncilor Sale, dar nu-1 lipseşte de puterea 
de a hotărî singur în această privinţă. Dealtfel, însuşi faptul că Dumne¬ 
zeu îndeamnă, presupune că voinţa şi puterea omului n-au fost supri¬ 
mate. Apoi, dacă Dumnezeu dă o poruncă, face acest lucru pentru ca 
omul să se bucure de bunuri superioare; aceasta este urmarea supu¬ 
nerii sale la porunca divină. Prin urmare, Dumnezeu nu porunceşte de 
dragul de a suprima puterea pe care i-a dat-o omului, ci pentru a-1 dărui 
după aceea, pe drept, cu ceva mai bun, acest dar venind ca o recom¬ 
pensă pentru supunerea sa faţă de Dumnezeu, pentru că omul s-a su¬ 
pus atunci cînd putea să nu se supună. 

Pentru ca Dumnezeu n-a făcut darul Său — ce consta în nestrică- 
ciunea veşnică — într-un chip arbitrar. Dacă acela care primea acest 
dar nu ar fi avut atît posibilitatea de a se supune poruncii lui Dumnezeu, 
dît şi pe aceea de a nu i se supune, darul divin nu ar mai fi fost făcut 

corect, pentru că n-ar mai fi fost răsplătit un merit. Ce deosebire ar mai 
fi între fapte dacă omul n-ar avea posibilitatea să facă atît binele, cit 
şi răul ? 

XVII 

Eu zic că omul s-a născut liber, că răul n-a preexistat şi că omul 
n-a primit de la acesta puterea de a săvîrşi cele rele. Omul a avut de 
la început puterea de a se supune sau nu voii lui Dumnezeu. Această 
putere se numea liberul arbitru. Cum s-a născut răul ? Odată creat, omul 
a primit de la Dumnezeu anumite porunci, pe care neimplinindu-le, a sâ- 
vîrşit răul. Deci, râul a început odată cu nesupunerea faţă de poruncile 
divine. Nu se poate spune că el a existat dintotdeauna, pentru că acela 
care l-a săvîrşit are început. Vrei să ştii unde se vorbeşte de această 
nesupunere ? Despre ea se vorbeşte clar în Sfînta Scriptură. Apoi eu zic 
că omul n-a fost înclinat de la început spre aşa ceva; sfătuit de cineva, 
el a ajuns la această nesupunere. Altfel, nu s-ar fi arătat nesupus, pentru 
că de această înclinare era străină natura sa. Deci, omul a fost învăţat 
de cineva să nu se supună voii lui Dumnezeu şi să facă răul, pentru că 
răul echivalează cu nesupunerea faţă de voia divină. 

Cel ce l-a învăţat aceasta a fost Balaurul, pe care l-a creat tot Dum¬ 
nezeu. El l-a învăţat pe om răul pentru că a vrut să-l îndepărteze de Cel 
Prea înalt. Şi dacă vrei să ştii cauza acestei acţiuni, (aceasta) este invidia 
faţă de om. Dacă vrei să afli de unde vine această invidie, află că ea vine 
de la faptul că el nu s-a bucurat de aceeaşi cinste ca şi omul, că omul 
singur a fost făcut după chipul şi asemănarea lui Dumnezeu. Iar dacă 
zici că prin aceasta Dumnezeu s-a făcut autorul răului, nu ai deloc drep¬ 
tate, pentru că dacă ar fi luat ceva din bunurile aceluia şi ar fi dat omu¬ 
lui, atunci cu adevărat Dumnezeu ar fi fost răspunzător de rău; dar dacă 
l-a lăsat pe acela precum era şi l-a făcut pe om precum a voit, vinovat 
este pizmaşul. Dacă cineva, avînd doi sclavi, ţine pe unul în starea de 
sclavie, iar pe altul îl ridică în starea de fiu adoptiv, apoi primul dintre 
sclavi, devenind pizmaş, îl ucide pe cel care a fost astfel cinstit de stă- 
pînul său, oare, va fi stăpînul vinovat de această faptă rea, el care n-a 
luat nimic de la acela şi n-a dat nimic acestuia de la acela ? 

XVIII 

Tu mă vei întreba : de unde vine că şarpele, care se numeşte diavol, 
dacă nu era rău, cunoştea răul ? Iată la această întrebare un răspuns 
bun : diavolul a cunoscut din opreliştea formulată de Dumnezeu că este 
rea nesupunerea, de aceea a împins şi pe om la aceasta. 

Să presupunem că există un om duşmănos care-şi ascunde planu¬ 
rile, care vrea să răspîndească în ascuns răul, dar nu cunoaşte în ce 

fel îşi va realiza intenţiile sale. El va afla că un medic i-a făcut cunoscut 
prietenului său — cel căruia acest duşman voia să-i facă rău — mijlo¬ 
cul care îi va permite să se bucure de o sănătate deplină, prescriindu-i 
pentru un timp să consume anumite alimente şi să se abţină de la altele. 
Şi îndată ce acest duşman ia cunoştinţă de această recomandare, se 
apropie de el arătîndu-i-se prieten, calomniază pe medic zicîndu-i că 
acela a poruncit ceva ce vatămă şi-l sfătuieşte să facă contrariul a ceea 
ce a prescris medicul. Astfel, imprimîndu-i încredere, pregăteşte paguba 
acelui om. El nu cunoştea mai Înainte modul de a face răuil, ci l-a inspi¬ 
rat pentru aceasta porunca medicului. In aceeaşi situaţie trebuie să cre¬ 
dem că a fost şi diavolul : el a fost la început pizmaş, dar nu cunoştea 
modul de a face răul, pentru că la început nu era nici un rău de la care 
să se inspire. A aflat, însă, că Dumnezeu a dat omului o poruncă ce-i 
interzicea să mănînce roadele unui anumit pom şi că, în eventualitatea 
că acesta nu ascultă de poruncă, avea să moară. Eu cred că această po¬ 
runcă a fost dată fie pentru că pomul nu era de folos omului, fie pentru 
că această plantă era otrăvitoare şi aducătoare de moarte, aşa cum s-a 
şi întîmplat. Pornind de la această oprelişte, el a convins pe oameni să 
calce porunca lui Dumnezeu. El nu ştia încă unde era răul în această 
faptă, dar eînd a auzit pe Dumnezeu mustrînd pe om pentru că a călcat 
porunca Sa şi cînd a văzut că acesta este pedepsit, atunci el a învăţat ce 
este răul, care nu vine dintr-o substanţă anterioară, ci e o urmare a 
opreliştii divine. 

Noi nu adresăm reproşuri unui medic pentru că a spus în ce fel 
putea un om să se facă sănătos, pentru că duşmanul celui bolnav nu 
ştia mai dinainte în ce fel îi va fi posibil să vatăme pe acesta, dar a în¬ 
văţat ceea ce dorea din avertismentul medicului, căci nu se cuvenea 
ca medicul să ascundă remediul nimerit. Poate că duşmanul şi fără su¬ 
gestiile medicului ar fi făcut acest îndemn rău şi omul şi fără opreliştea 
divină ar fi fost amăgit. Noi zicem că deşi diavdlul era duşman al omu¬ 
lui, nu avea încă cunoştinţa răului ; el a deprins aceasta din porunca şi 
ameninţarea lui Dumnezeu, care a avertizat pe om că dacă va mînca 
din acest pom, împotriva voinţei Sale, el va fi pedepsit cu moartea. Dacă 
Dumnezeu n-ar fi avertizat pe om dinainte că nu vrea să mănînce din 
acest pom, poate că el ar fi mîneat numaidecât din acesta şi fără cu¬ 
noştinţă de cauză ar fi murit, fie pentru că el nu era încă în stare să 
suporte fructul acestui pom — cum un copil încă hrănit cu lapte nu 
poate mînca alimente tari — fie pentru că luînd din fructul acestui 
pom împotriva voinţei lui Dumnezeu, planurile diavolului s-ar fi realizat 
şi acesta n-ar fi putut fi condamnat pentru duşmănie. 

Prin urmare, am zis că răud îşi are originea în invidie şi că invidia 
a fost cauzată de cinstea superioară de care omul a fost învrednicit de 
Dumnezeu. Răuil consta în nesupunerea, în călcarea poruncii lui Dum¬ 
nezeu de către om. Adesea, deşi fapta făcută nu este prin natura ei rea, 
fiindcă Dumnezeu nu vrea să fie făcută, ea devine rea. Cîndva, Dum¬ 
nezeu a poruncit poporului de demult să intre în pămîntul făgăduinţei, 
iar acesta nu s-a supus poruncii divine şi n-a vrut să se bucure de pro¬ 
misiune,- mai tîrziu, cînd Dumnezeu i-a interzis intrarea în acest pă- 
mînt, intrînd acolo împotriva voinţei divine, el a suportat o pedeapsă 
dreaptă. De aceea, zicem noi, dacă acest fapt nu este rău prin natura sa, 
devine rău dacă Dumnezeu nu vrea să se întîmple şi opreşte pe oameni 
să-l facă. Apoi, trebuie spus că nesupunerea faţă de Dumnezeu este 
ceva rău, pentru că el a fost creat de Dumnezeu cu raţiune. Iată de ce 
eu zic că el a fost pedepsit pe drept, pentru că odată creat cu raţiune de 
către Dumnezeu şi cunoscînd că răuil constă în nesupunere faţă de voia 
lui Dumnezeu, el a îndrăznit să-l facă. Eu zic că nesupunerea este rău ; 
n-am zis însă că diavolul a avut în cunoaşterea sa un element deja 
existent, ci că el a voit să se întîmple ceva dintre faptele accidentale. 

Eu zic, de asemenea, că şi omul este pedepsit pe drept pentru ceea 
ce a făcut, căci din propria sa voinţă el află sau nu ceea ce vrea, căci 
el are facultatea de a voi şi de a nu voi. Urmează că el poate să facă 
ceea ce vrea. 

XIX 

Prietene, pentru că tu zici că Dumnezeu nu este creatorul răului 
şi că, din contră, răul este făcut sub influenţa diavolului, de oamenii 
care-1 urmează şi care s-au supus voinţei lui, motiv pentru care — zici 
tu — ei vor fi pedepsiţi pe drept, dat fiind că putînd să respingă voia dia¬ 
volului, ei nu voiesc aceasta, te întreb despre el, adică despre diavolul 
însuşi : aşa l-a creat Dumnezeu sau în timp ce nu era aşa la început, 
el însuşi s-a îndreptat spre rău ? Dacă a fost făcut aşa de voia lui Dum¬ 
nezeu, nu se cuvenea să fie pedepsit, pentru că se comporta după na¬ 
tura sa, aşa cum o crease Dumnezeu. Căci numai cei care lucrează 
împotriva voinţei divine — noi zicem că pe bună dreptate — numai 
aceia sînt condamnaţi pentru că ei n-au rămas aşa cum Dumnezeu voise 
ca să fie. Cînd cineva a fost creat bun de Dumnezeu şi după ce a pără¬ 
sit binele şi-a îndreptat voinţa sa către rău, el a fost atunci pedepsit pe 
drept din cauza a ceea ce a îndrăznit să facă. Despre faptul că diavolul 
n-a fost creat aşa de Dumnezeu, eu am spus acest lucru mai sus, cînd 
am zis că invidia a fost pentru el cauza unei astfel de alegeri. Fiindcă 
tu mă rogi să vorbesc, eu încep iarăşi discursul meu. Eu zic că diavolul 
n-a fost prin natura sa o fiinţă necredincioasă lui Dumnezeu, ci o putere 

oarecare în serviciul binelui. Insă cînd a început să invidieze, el a de¬ 
venit diavol, din propria sa alegere ; încetînd să ,se mai supună lui Dum¬ 
nezeu, el a început să fie nesupus şi să înveţe ceea ce este împotriva lui 
Dumnezeu. Odată ce a părăsit binele, el a devenit — să zicem aşa — un 
revoltat împotriva lui Dumnezeu. Eu găsesc un argument în favoarea 
mea, a mea — a celui ce vorbesc aşa, într-un cuvînt sfînt care îl nu¬ 
meşte dezertor şi şarpe : «La poruncă el a ucis pe şarpele revoltat» 
(Isaia 27, 1). Cu adevărat, Cuvîntul lui Dumnezeu a ucis pe diavol, prin 
faptul că a dat oamenilor, creaturilor pămînteşti, puterea de a-1 călca 
în picioare. Sfînta Scriptură nu l-ar fi numit revoltat dacă ar fi. rămas 
aşa cum fusese creat de Dumnezeu, dacă n-ar fi trecut la ceea ce nu 
era, după ce a abandonat ceea ce era. Numele de revoltat arată că el nu 
este acum acelaşi lucru cu ceea ce era mai înainte. Prin aceasta se 
vede, de asemenea, că el nu este necreat, căci, dacă ar fi fost necreat, 
n-ar fi căzut din propria sa natură. Admiţînd că acest lucru a fost po¬ 
sibil, pentru că diavolul este acum rău, trebuie totuşi să spunem că a 
fost altădată un timp în oare diavolul nu era rău şi, prin urmare, că răul 
apare ea nefiind o substanţă, căci aceeaşi natură (substanţă) avînd me¬ 
nirea să persevereze în ceva, nu este cînd bună, cînd rea. 

Dacă diavolul altfel a fost creat de Dumnezeu şi din proprie iniţia¬ 
tivă el s-a întors de la bine spre rău, adică de la supunere la nesupunere, 
spune-mi: oare, Dumnezeu a ştiut că el va deveni aşa sau nu ? Dacă a 
ştiut acest lucru dinainte, ce vină avea să aibă diavolul ? Iar dacă n-a 
ştiut că diavolul se va îndepărta de ceea ce este bine, Dumnezeu avea 
să fie socotit responsabil pentru aceasta şi, mai mult deciît atît, avea să 
fie socotit inferior ghicitorilor păgînilor. 

Cred că nu este potrivit să zicem că Dumnezeu ignoră ceva, pentru 
că acest lucru este străin naturii divine. Dar de aici şi pînă a-L face res¬ 
ponsabil de rău, pentru că, cunoscînd viitorul, a creat pe diavol, mi se 
pare un lucru imposibil. Iată raţiunea pentru care Dumnezeu, cunoscînd 
dinainte viitorul, l-a creat pe diavol. Dumnezeu, fiinţă bună, n-a voit ca 
puterea şi binefacerile Sale să rămînă ascunse. El a ştiut mai dinainte că 
diavolul va face rău, că va face pe oameni să păcătuiască şi să încalce 
poruncile Sale, pentru că aceştia fuseseră înzestraţi cu libertatea de ale¬ 
gere. De aceea, l-a creat pe diavol, pentru a face mai tîrziu cunoscută 
oamenilor mulţimea bunătăţii Sale, pentru ca ei, cei amăgiţi, să fie dă¬ 
ruiţi cu «iertarea greşelilor anterioare» (Rom. 3, 25) şi să nu stăruie în 
rău pentru totdeauna, ca pedeapsă a faptului că nu L-au ascultat şi s-au 
supus sclavului creat. 

Iată de ce, zic eu, deşi a ştiut foarte bine că va deveni aşa, Dumne¬ 
zeu a creat pe diavol pentru a arăta oamenilor bunătatea Sa. Căci dacă 

n-ar fi existat răul, nu s-ar fi apreciat valoarea binelui şi liberul arbitru 
ar fi fost luat omului, iar acesta n-ar fi ştiut decît să slujească în supu¬ 
nere. Sfîrşitul tuturor oamenilor ar fi fost acelaşi pentru toţi, pentru că 
ei n-ar mai fi deliberat în mod diferit şi cel care este astăzi rău ar fi pre¬ 
tins acelaşi dar. 

XX 

— Ei bine, dacă pentru a face cunoscută bunătatea naturii Sale şi ier¬ 
tarea păcatelor, Dumnezeu, Care ştia că diavolul va deveni rău, a făcut 
ca diavolul să vină pe lume, de ce după ce diavolul s-a arătat a fi rău 
şi bunătatea lui Dumnezeu a fost cunoscută de oameni, nu l-a ucis ime¬ 
diat, pentru ca mulţi oameni să nu moară ? 

— N-a fost ceva imposibil pentru Dumnezeu să nimicească pe dia¬ 
vol, nici nu s-a bucurat Dumnezeu de moartea oamenilor, pentru că, zio 
eu, natura Sa nu permite aşa ceva. Dar, Dumnezeu n-ar fi făcut nimio 
deosebit dacă ar fi nimicit El însuşi pe diavol, o creatură mediocră, gata 
oricînd să fie adusă la neexistenţă. Apoi, această binefacere a lui Dum¬ 
nezeu n-ar fi fost cunoscută de oameni după aceea, dacă l-ar fi ucis 
pe diavol de la început. Orice om, neavînd în sine însuşi dovada imper¬ 
fecţiunii sale, s-ar fi considerat bun şi s-ar fi crezut, într-un anume fel, 
rivali al lui Dumnezeu, egal cu El. De aceea, existenţa diavolului nu l-a 
neliniştit pentru că toţi oamenii trebuiau să cunoască Binele. Apoi, ei 
înşişi au triumfat asupra lui, ei care fuseseră altădată învinşi de el. A 
avut loc un fapt mare şi minunat, că un om credincios lui Dumnezeu, în- 
văţînd regulile luptei de la Dumnezeu Însuşi, l-a învins pe diavol. Un 
profesor, după ce observă cu toată atenţia greşelile elevilor săi şi după 
ce :i-a învăţat toate regulile luptei ce le-ar permite să se măsoare cu ri¬ 
valii lor, îi trimite în palestră pentru a se lupta cu aceştia. Le arată mo¬ 
dul de a obţine victoria şi de a lupta pentru ea, le porunceşte să nu se 
îngrijească nici de viaţa lor, pentru a nu se retrage acoperiţi de ruşine. 

Cel care păzeşte cu sfinţenie poruncile şi lecţiile profesorului, care duc 
la victorie, triumfă asupra duşmanului său. Purtînd vesel coroana, el 
vine spre profesorul său pentru a-i arăta dovada muncii sale, victoria 
repurtată asupra duşmanului. Bătut şi învins, el este pe bună drepta'te 
acoperit de ruşine, pentru că n-a suportat rigorile luptei. Astfel, cred că 
şi Dumnezeu, după ce a învăţat pe oameni prin poruncile Sale cum să 
se lupte cu duşmanul lor, laudă pe învingător pentru că n-a dat de ruşine 
învăţăturile bunului său profesor ; dar, dacă vreunul se bate cu dia¬ 
volul neluînd aminte la poruncile lui Dumnezeu, la metoda care duce la 
victorie, acela este numaidecît pus la pămînt. Un astfel de om este con¬ 
damnat pentru că n-a făcut aceleaşi eforturi ca şi semenul său. 

A _ „i 

De aceea, am zis, diavolul a fost lăsat în lume ca să se lupte cu uce¬ 
nicii lui Dumnezeu, întocmai ca într-o palestră. învins de ei, el cade pen¬ 
tru ca şi slava vechii sale victorii să fie nimicită acum de către oameni. 
Căci el este călcat acum de noi în picioare şi întins mort, învins de spe¬ 
ranţa după mai bine. Dar aici să terminăm discuţia asupra problemei 
răului. 

XXI 

— Eu vreau să revenim asupra problemei materiei şi te rog să re¬ 
luăm discuţia în legătură cu acest subiect; arată-mi de ce ea există 
acum, atunci când ea nu exista mai înainte. Căci, dacă materia n-a coexis¬ 
tat cu Dumnezeu, de ce Dumnezeu a început să aducă lumea Ia existenţă ? 

— A da seamă în legătură cu voinţa divină, ni se pare un lucru im¬ 
posibil şi de prisos pentru om, dat fiind că nu putem spune nici care 
sînt gândurile celui mai apropiat semen al nostru. Dar, pentru că Domnul 
universului a arătat atîta dragoste faţă de oameni, pe care o vedem la 
tot pasul, voi mărturisi deschis ceea ce cred că ştiu. Eu zic că Dumnezeu 
a avut motive care L-au făcut să creeze lumea mai întâi, pentru că El nu 
trebuia să lase inactivă puterea Sa; în al doilea rînd, pentru că nu se 
cuvenea ca natura Sa, bună după fire, să rămînă fără folos; şi multe alte 
motive. Astfel, dacă cineva, cunoscând tainele muzicii, ale medicinei sau 
ale arhitecturii nu le concretizează în faptă, pare că ie deţine în zadar ; 
nu se bucură nici el de ceea ce cunoaşte, nici altora nu le face cunoscute 
aptitudinile sale. Este asemenea celui ce nu ştie nici lucrurile elemen¬ 
tare, din moment ce ştiinţa lui rămîne inactivă, căci prin exerciţiu se fac 
cunoscute cunoştinţele cuiva şi vin, să zicem aşa, la existenţă. La fel se 
întîmplă şi cu cineva care este bun : neavînd cui să facă bine, în zadar 
este bun. Bunătatea naturii sale este una din calităţile care privesc pe 
semenul său ; dacă nu există nimeni pe care să-l servească această bu¬ 
nătate, aceasta nu va mai fi bunătate, ascunsă fiind în cel care o posedă, 
care o cunoaşte singur, pentru că absolut nimeni n-are nevoie de ea. 

Dar, dacă există persoane cărora să poată face un serviciu, atunci 
numaidecît cel dăruit cu o astfel de natură o poate manifesta. Acelaşi 
lucru trebuie spus şi despre Dumnezeu. Avînd toată cunoştinţa, dar ne- 
creînd nimic, ar fi părut că în zadar are această ştiinţă, dat fiind că n-ar 
fi fost nimeni căruia să arate că o are. 

Iată de ce, zic eu, a făcut lucrarea Sa : a voit să-şi manifeste ştiinţa 
Sa în lucrările Sale, căci ştiinţa singură, fără a se arăta în lucrări, ar fi 
fost de prisos pentru Dumnezeu. A rămîne astfel ar fi fost fără folos mai 
înitîi pentru El. Este nefolositoare o putere nepusă în aplicare şi o bu¬ 
nătate în lipsa unor fiinţe care să aibă nevoie de ea. De aceea, bun fiind, 

Bl a creat fiinţele care nu existau. Mai îmtîi, El a voit să-şi arate bună¬ 
tatea Sa (este propriu naturii prea bune de a da naştere la ceea ce n-a 
existat niciodată) şi apoi El a manifestat-o şi prin promisiunea bunurilor 
superioare, pe care le-a oferit celor pe care i-a creat. 

El nu le-a dat doar existenţa, ci şi bucuria bunurilor superioare, ară- 
tîndu-şi în felul acesta bunătatea care este în El. El se arată a fi bun 
tocmai pentru că există fiinţe care au nevoie de El. Dacă Dumnezeu n-ar 
fi creat lumea, Dumnezeu ar fi fost necunoscut, pentru că n-ar fi existat 
fiinţele care să-L cunoască. De aceea, voind să se facă cunoscut şi dorind 
să arate că El există, a creat lumea. Restul universului, eu zic că a fost 
creat pentru om, pentru a-i furniza ceea ce-i era necesar (şi omul pentru 
Dumnezeu însuşi, pentru a slăvi pe stăpînul său şi a răspîndi peste ce¬ 
lelalte creaturi binele primit de la Dumnezeu. Eu zic că înainte ca Dum¬ 
nezeu să creeze această lume, se delecta contemplînd lucrurile pe care 
avea să le facă, pentru că n-a fost niciodată nelucrător, ci a lucrat cu 
cugetul, reprezentîndu-şi frumuseţea lucrărilor Sale). 

Ştiinţa pe care Dumnezeu o poseda nu I-a fost niciodată inutilă, ci 
a pus-o în aplicare de la început. De asemenea, El n-a voit ca bunătatea 
să rămînă restrînsă doar la El, la stare de hotărîre, ci ca această hotă- 
rîre să treacă în faptă. 

De aceea, voind să arate şi să facă cunoscute însuşirile Sale, natura 
şi puterea Sa, El a creat pe om, care de asemenea a putut să ajungă la 
oarecare înţelegere a bunătăţii divine. 

Prin urmare, nu zice, omule, că există ceva de la sine, deodată cu 
Dumnezeu; nu căuta să-L despoi de cel mai mare atribut al puterii Sale, 
acela că El a adus lia existenţă toate fiinţele. Ele nu erau mai înainte şi 
ele n-au o existenţă fără început. De ce vrei ca Dumnezeu să fie doar un 
modelator ? De ce să contestăm darul Său şi să zicem că doar a modelat 
materia şi n-a adus-o la existenţă ? N-a fost nimic care să existe deodată 
cu Dumnezeu şi nici n-a fost un loc de unde luînd-o, a modelat-o. El nu 
este doar creatorul formelor şi El n-a amestecat deloc substanţa Sa cu 
altă substanţă, căci El însuşi este şi creatorul tuturor substanţelor. Iată 
ce trebuie să zică omul. Astfel de explicaţii trebuie să dea. Să laude pe 
Dumnezeu precum El însuşi vrea, căci eu nu vreau să aud explicaţii ne¬ 
legiuite. 


) 

DESPRE VIAŢA 
ŞI PURTAREA RAŢIONALĂ 


i 

Se întîmplă adesea ca unii oameni, trecînd de la un trai bun la altul 
rău, sa fie scandalizaţi de schimbările vieţii. Şi nu numai atît: ataşaţi 
fiind celor trecătoare şi deodată fiind lipsiţi de ele — neînvăţaţi sa se 
mulţumească cu puţin — ca nişte nemintoşi, defăimează Providenţa. 

Eu, însă, zic că noi, oamenii, care am fost învredniciţi să stăpînim 
peste creaturile (lui Dumnezeu), pentru noi făcute, să nu ne arătăm mai 
mici decît acestea. Să nu ne mîndrim (atunci cînd sîntem bogaţi) cu 
mulţimea bogăţiei, nici să nu ne pierdem răbdarea atunci cînd sîntem 
lipsiţi de ea, pentru că este absurd să devenim robi ai lucrurilor peste 
care am fost puşi să stăpînim. Intr-adevăr, pentru cei bogaţi aceste lu¬ 
cruri prea mici şi fără importanţă înseamnă totul; însă pentru cei să¬ 
raci, care, de dragul cumpătării, nu pun nici un preţ pe acestea, a avea 
aceste bunuri trecătoare înseamnă a nu avea nimic. Dar a gîndi ca 
aceştia din urmă este propriu numai celor superiori. Chiar dacă averea 
ar aduce vreun folos trecător, chiar şi atunci (ataşîndu-se ei) omul ar 
fi lipsit de scuze. Iar dacă averea nu aduce nici un folos — şi cum ar 
putea să se întîmple una ca asta împotriva cuvîntului lui Dumnezeu ? 
— atunci, cei care nu se mulţumesc cu ceea ce li s-a dat se arată fără 
de minte şi se afundă într-un mare rău. Unii ca aceştia vor primi pe¬ 
deapsa neascultării de la Dumnezeu, vor fi loviţi de acea pedeapsă ce 
aduce multă părere de rău. Nestatornicia vieţii şi schimbabilitatea stă¬ 
rii omului sînt incompatibile cu (acumularea) averilor. Pe unele din a- 
ceste schimbări le deducem, pe altele le vedem la cei ce le suportă. (In 
viaţă) are loc un imens periplu, o mare schimbare de la ceva la altceva, 
de la mai micila mai mare, de la ceva superior la ceva inferior... datorită 
unei legi implacabile căreia capul trebuie să i se plece. Ascultarea 
noastră (de această lege) este de bună voie, ştiind că în caz contrar, 
vom primi pedeapsa cea grea a neascultării. 

II 

Cel care se împotriveşte voii lui Dumnezeu se face vinovat să fie 
dat pradă morţii celei veşnice. Dacă marinarul ascultă de căpitan, oş- 

teanul de conducător, taurul se apleacă sub jug, calul se lasă strunit 
(de frîu) şi, într-un cuvînt, toate animalele au ca lege firească asculta¬ 
rea de stăpînul lor, cu atît mai mult omul, care este superior tuturor, 
care s-a învrednicit să aibă stăpîn pe Dumnezeu, cum să nu-I împli¬ 
nească voia ? Intr-adevăr, noi, deşi (chemaţi la demnitatea) de oameni, 
fiind sub influenţa lutului, sîntem încîntaţi de cele ce ne înconjoară şi 
credem despre acestea că sînt bune. Ne bucurăm de toate acestea şi 
sperăm că din ele vom avea folos. 

Dumnezeu, însă, Care ne-a făcut după cum a voit El, nu vrea ca 
omul să fie robul plăcerilor, pentru că sfîrşitul acestora este moartea. 
Şi pe bună dreptate, îmbuibarea slăbeşte pe om, hrana prea multă îl 
face neputincios şi incapabil să asculte de porunca lui Dumnezeu. 

III 

Din contră, fiind supus la eforturi, trupul devine mai tare, mai pu¬ 
ternic, iar sufletul supus încercărilor vieţii devine mai viguros. De a- 
ceea, a voit Dumnezeu ca prin astfel de încercări să pregătească spiri¬ 
tul omenesc să tindă către cele înalte şi vrednice de dorit. Pentru că, 
pe cît de bine este să se înfrupte cineva neîncetat de cele bune, după ce 
a trecut pentru scurt timp prin cele rele, pe atît de rău este să ajungă 
cineva la chinuri nesfîrşite, după ce, scurt timp, a trăit în huzur. Toată 
lumea ştie că plăcerea aduce întristare şi îmbuibarea aduce vătămare 
(şi invers). Astfel, instrucţia este o povară pentru copii, însă după tru¬ 
dă, pe parcurs, se arată roadele. La fel stau lucrurile cu cei ce suportă 
lipsuri. Neavînd aici cele necesare (vieţii) ei vor primi bunurile cele 
veşnice. La fel stau lucrurile cu cei bolnavi: ei nu-şi tratează trupurile 
în speranţa unei însănătoşiri iminente, ci a unei însănătoşiri viitoare ,• 
cu această speranţă acceptă de bună voie durerile. La fel stau lucrurile 
cu atleţii : ei îşi obişnuiesc trupul cu oboseala, suferinţa şi masa sără¬ 
căcioasă încă din tinereţe, în speranţa că eforturile lor vor fi încunu¬ 
nate cîndva de succes. Aceste lucruri mici se întîmplă pretutindeni şi 
toţi le observă; ele ţin de însăşi structura vieţii. Nu aşa stau lucrurile 
cu foloasele viitoare şi nevăzute, care vor urma încercărilor. Intrucît 
nu au loc în prezent, nu sînt acceptate prin credinţă de toţi oamenii. 
Noi, însă, care credem în (cuvîntul) Celui ce cunoaşte totul, ştim că vor 
avea loc. Ştim, de asemenea, că lucrul care îi place Lui, nouă ne este 
folositor. Că schimbările aduse de viaţă sînt spre folosul nostru, că 
viaţa noastră schimbîndu-se în bogăţie sau sărăcie va schimba şi tre¬ 
buinţele. Că dacă unii reuşesc să-şi păstreze oarecum neschimbată ago¬ 
niseala, în curînd devin ca şi ceilalţi după ce pleacă de aici. Că numai 
cei care au ascuns cele pămînteşti în cer au acolo un alt fel de viaţă. 

IV 

Să vorbim acum despre o altă lege, ca să mu se supere de schimbă¬ 
rile vieţii cei decăzuţi. Pentru că şi această lege se cuvine s-o auzim. 
Deci, ce rămîne veşnic din toate acestea ? Nu vezi cum se schimbă ano¬ 
timpurile şi cit de diferite simt zilele lor ? Unora iarna li se pare insu¬ 
portabilă, atmosfera ei mohorîtă, apăsătoare, însă ea este necesară 
(pentru perpetuarea) vieţii. Pentru că ea umezeşte şi hrăneşte pămîntul 
care, mîngîiat de zefirul (primăverii), rodeşte pentru oameni tot felul de 
fructe. Pe unii îi tulbură văpaia soarelui, care ne coace holdele; pe al¬ 
ţii îi tulbură ploaia torenţială, care adapă pământul. Dar, trecîmd vara, 
înainte ca iarna să vină, vine toamna, care este un amestec din acestea 
două. Ea este potrivită pentru culegerea fructelor. (Acum) se schimbă 
atît starea soarelui, cit şi a aerului. 

Priveşte, omule, la lună, cum descreşte din ce în ce şi cum iarăşi 
se împlineşte. Să privim la stelele cu care cerul este încununat, la miş¬ 
cările lor care au un anume rost; vom vedea că formează configuraţii 
deosebite şi că, aşa cum se zice, numai cerul pe cer nu se mişcă. Dar 
nici acela nu este nemişcat, pentru că se învîrte în jurul axului său, în 
mijlocul cercului care îil înconjoară. Despre el, însă, se spune că stă pe 
loc pentru că nu participă la mişcarea celorlalte astre. Să privim la iz¬ 
voare : ele scot multă apă, iar aceasta nu stă pe loc, ea curge şi, ames- 
tecîndu-se cu alta, dă naştere la rîuri multe şi mari. 

V 

Aceste schimbări sînt operate de natură. De aceea tu, omule, fie 
că eşti bogat sau sărac, sclav sau rege, să nu crezi că rămîi neschimbat. 
Ia aminte la toate acestea şi vei înţelege mai bine soarta multora. Prin¬ 
tre oameni vei vedea multe schimbări. Vei vedea pe unii ridicîndu-se 
din umilinţă, iar pe alţii căzînd din demnitate. Pentru că aşa este viaţa 
noastră şi pentru că aşa vrea divinitatea cu fiecare dintre noi şi se 
cade ca noi să nu i ne opunem, ci s-o urmăm şi să i ne supunem. 

Tu, omule, făptura şi chipul lui Dumnezeu, nu te supăra şi să nu 
socoteşti grea porunca, pentru ca să nu fii pedepsit pentru neascultare. 
(Intr-adevăr) Dumnezeu pedepseşte din iubire : pe unii îi pedepseşte 
pentru că deja au greşit, pe alţii ca să mu greşească. Apropiindu-te acum 
de mare, nu te teme de ameninţarea ei. Pentru că şi aici găseşti urmele 
(prezenţei) lui Dumnezeu. Pe acestea să le urmezi fără frică, (fie că 
mergi) pe apă şi (eşti împins) de vîrnt, fie prin pădure, încredinţat fiind 
că te afli pe drumul cel bun. Cei care aud şi transmit (vestea) nimicirii 
împărăţiei încearcă mare tristeţe. Pentru că, după ce au încercat plă- 

cerea bucuriei (sînt puşi în situaţia) de a încerca o mare întristare. Şi 
fiindcă nu fără voia lui Dumnezeu se întîmplă acestea, se cuvine să lă¬ 
săm la o parte părerea de rău şi să căutăm cauza celor întîmplate, pen¬ 
tru ca acest fapt care vine de la El să fie bine înţeles. Acela care vrea să 
ştie va afla că aceasta este voia lui Dumnezeu şi că acelea pe care le 
îndură credincioşii sînt îngăduite de El. 

VI 

De aceea, trebuie să recunoşti, omule, că nu lucrul cel veşnic poate 
să-ţi fie răpit, ci cel încredinţat temporar spre folosire, care nu-ţi apar¬ 
ţine. Cei care privesc lucrurile prezente ca pe unele care nu se trec, nu 
le vor moşteni nici pe acestea, nici pe cele viitoare ; că unele îi vor fi 
răpite, şi pe celelalte nu le va primi. Cele de aici se trec ca o umbră, 
pe cînd cele de dincolo rămîn în veac. Trăinicia unui lucru se recu¬ 
noaşte din cele ce se întîmplă cu el. Dacă nu piere înseamnă că este 
veşnic, iar dacă piere înseamnă că este trecător. Or, poate fi veşnic 
ceea ce apare ca un vis în ceas de noapte şi dispare la ivirea zilei ? Aşa- 
zisele bunuri de aici sînt doar imaginea celor adevărate. Ele strălucesc 
puţin, apoi se trec şi numai «Cuvîntul Domnului rămîne în veac». Pen¬ 
tru că «împărăţia nu este împărţită» şi de aceea şi în cazul acesta tre¬ 
buie să se plinească Cuvîntul lui Dumnezeu. Să lăsăm purpura (bogăţia 
trecătoare), pentru că ea nu va potoli (dincolo) setea sufletului şi să 
plecăm cu hambarul plin de fructele cele netrecătoare, care nu pără¬ 
sesc sufletul. Pentru că «nu avem nici un folos dacă am cîştigat lumea, 
iar sufletul l-am pierdut». Să fim cumpătaţi la masă şi să ne mulţumim 
cu cele necesare, ca nu cumva devenind bogaţi să uităm de Dumnezeu. 

VII 

Acestea sînt sfaturile lui Dumnezeu. Conform cu aceste sfaturi şi-a 
dus viaţa Domnul nostru Iisus Hristos. Ia aminte că El deşi era pretu¬ 
tindeni, în cer şi pe pămînt, n-a rămas în acea stare, ci, de dragul mîn- 
tuirii (oamenilor) a venit (între oameni) arătînd primul că trebuie dusă 
o viaţă demnă şi folositoare. S-a înstrăinat de Dumnezeu, a îmbrăcat 
firea oamenilor şi a trăit printre cei săraci. Pe aceştia i-a fericit şi aces¬ 
tora le-a promis împărăţia cerurilor, acea adevărată şi netrecătoare îm¬ 
părăţie. Celor bogaţi le-a spus că ataşîndu-se de aceste bunuri trecă¬ 
toare şi-au primit plata şi că vor fi lipsiţi de cele veşnice. Noi, însă, 
avem gîndul aţintit la cele viitoare, care nu se trec şi pe care nimeni nu 
ni le va lua. Pretinselor bunuri de aici să nu le dăm atenţie, aşa cum 
nici Domnul, stăpînul lor cel adevărat, nu le-a dat. Deşi El le-a creat, 

le-a lăsat în stăpînirea duhului celui rău şi a oamenilor care iubesc pe 
cele trecătoare. Să nu ţinem ila acestea. Ştim cui aparţin acum şi că 
acela le va da cui vrea. Că le dă celor ce cred că-i aparţin, care îl con¬ 
sideră stăpîn şi i se închină. 

Dacă vrem să ascultăm de Dumnezeu, se cuvine să nu apucăm pe 
«calea cea largă», pentru -că este «ca'lea morţii», ci pe «calea cea strimtă 
şi anevoioasă», pentru că este «calea vieţii». 

Ţi-a fost luată averea ? Vei avea cîştig din sărăcie. îin locul acestei 
averi vei primi (dincolo) bunuri mult mai mari. Aş zice că nici măcar 
nu ţi s-a luat averea, ci că, fiind pentru scurt timp lipsit de ea, o vei 
avea în veci. 

VIII 

Ia aminte la acel om sfînt care a vestit venirea Mântuitorului. El a 
venit în lume, dar a zăbovit puţin în ea şi abia că a luat seama la cele 
de aici. S-a hrănit cu «lăcuste şi cu miere sălbatică» şi s-a îmbrăcat în 
«haină din păr de cămilă». Dar simplitatea şi sărăcia îmbrăcămintei şi 
a mesei lui l-au arătat drept «cel mai mare dintre toţi cei născuţi (din¬ 
tre femei)». Ia aminte la acea văduvă săracă, a cărei avere erau «doi 
bani de aramă»; ea n-a ţinut la ei (şi i-a dăruit templului), iar darul ei 
a întrecut pe cel al multor bogaţi. Dacă cineva doreşte să împlinească 
întocmai poruncile cereşti şi să ducă pînă la capăt legea mîntuirii, acela 
trebuie să suporte multe încercări: să renunţe Ia căsătorie, la care na¬ 
tura îl îndeamnă şi-i dă dreptul ; avînd două haine să dea una celui să¬ 
rac şi gol; să nu treacă cu vederea pe ceil ce-i cere mîncare, să adape pe 
cel însetat, să dea adăpost celui ce nu are, să viziteze pe cel întemniţat 
şi să ajute pe cel bolnav. Un astfel (de om) va fi numărat în corul ce¬ 
lor drepţi de către Judecător la judecată, va fi cinstit de împăratul (cel 
mare) şi va fi numit fiu al lui Dumnezeu. Va trăi într-o pace de negrăit 
şi se va face părtaş al împărăţiei lui Dumnezeu, de care niciodată nu va 
fi lipsit. 

se vedea şi alte locuri: 10, 12, 23, 
48, 50, 54, 58, 62, 69, 74, 75, 108, 109, 
130, 131, 132, 135, 148, 149, 161, 177, 
188 

Septimiu Sever 10 
Set 84, 85 
Sidlia 210 

Sionul 69, 70, 90, 112 
Sistelius 121 

smochin (simbolismul său) 150 
Socrates 44, 168 
Sodoma (şi Gomora) 75 
sofişti 138 

Solomon 84, 105, 202 
Solon (legiuitor antic) 100 
Stiltineck Jean 42 
stoici 31 

suflet: este a doua componentă a firii 
omeneşti. Este de natură spirituală, este 
neschimbător, liber de a alege între 
bine şi rău şi este nemuritor: 48, 55, 
134, 144, 148, 158, 163. Este creat odată 
cu trupul, nu a fost un timp cînd el 


a fost fără trup. Sufletele au fost tot¬ 
deauna împreună cu trupurile şi au 
păcătuit împreună 163, 164. A se ve¬ 
dea şi părerea contrară a lui Origen, 

p. 161 

Susana 116 

T 

Taţian 12 

Tecla 47, 87, 97, 102, 114, 117 
Telmesos (localitate) 117 
Teoctist (al Cezareei) 9 
Teodor 9, 11 

Teofil 52, 53, 54, 57, 58, 59, 121, 122, 123, 
145, 160, 176 

Testament (Vechi şi Nou) 162 
Thalia 57, 58, 68 
Thalusia 71, 72, 78, 79 
Theopatra 46, 47, 48, 52, 57, 68, 72, 78, 
81, 108, 113, 115 
Theopomp 12 
Tiberiada (oraşul) 192 
Tigrul 161 
Tillemont 11 
Tir 41 

Tisiana 47, 102, 108 
typ (Adam, typ al lui Hristos) 62 
Toma (apostolul) 137 
tradiţie (şi importanţa ei) 133 
trup : este unul din cele două elemente 
ale firii omeneşti. Origen vedea în 
trupuri nişte lanţuri şi nişte cătuşe în 
care au fost pedepsite sufletele după 
căderea în păcat 163, 164, 165, 166, 
«hainele de piele» cu care au fost îm¬ 
brăcaţi primii oameni după călcarea 
poruncii 123, 124, 130, 134, 140, 149 ; 
trupul este ca un mormînt şi o pie¬ 
dică a sufletului 141, 144, 145, 149, 160, 
este asemenea unui rîu şi unui bur¬ 
duf 130, 134. Trupul, însă, nu este ceva 
rău în sine 175; este templul Sfîntului 
Duh 51 ; urmările păcatului strămoşesc 
asupra trupului 171, 172, 173. Urmările 
întrupării Fiului lui Dumnezeu asupra 
trupului omenesc 187; trupurile vor în¬ 
via 81 ; cum va fi trupul la înviere 
205, 206, 207; deosebirea făcută de 
Metodiu între trup şi corp 168. A se 
vedea şi alte locuri: 43, 48, 179, 180, 
181, 182, 183, 184. Rostul morţii tru¬ 
peşti: nimicirea păcatului 148, 151, 152, 
154, 174 

U 

Ullrich Fr. 44 

Ursa Mare şi Ursa Mică (constelaţii) 98 

V 

Valentin (eretic) 94 ; valentinieni (adepţii 
lui Valentin) 10, 43, 213, 216, 218, 219, 
220 

Valerian 41 

Vasile (Sf. Vasile cel Mare) 11,. 12, 13; 
Vasile de Seleucia 13 

Voss Gerhard 13 

Virtutea (nume propriu) 42, 47, 52, 57, 67, 
71, 72, 77, 78, 81, 87, 97, 108, 113, 115, 
117 j virtuţile propriu-zise, în deosebi: 
dreptatea, prudenţa, înţelepciunea 27, 


29; virtuţile sînt veşmîntul de aur al 
sufletului 86. A se vedea şi paginile 
101 şi 102 


Z 

Zaharia 113 
Zahn 44 
Zedechia 202 

Zenobia (regina Palmirului) 11 
zodii 97, 98, 99 
Zonaras 12 

Discursul Sfîntului Grigorie Taumaturgul, adresat Iui Origen in Cezareea Pales¬ 
tinei Ia slîrşitui studiilor sale în preajma acestuia, înainte de a pleca acasă 14 

Discursul VIII : Thecla.87 

Discursul XI: Virtutea.113 

Aglaolon sau Despre înviere . . 121 

Cuvîntul lui Produs.13& 

Discursul lui Metodiu.137 

Discursul al doilea al lui Metodiu.169 

Discursul lui Memianius.176 

Discursul al treilea al lui Metodiu.194 

Despre liberul arbitru . 212 

Despre viaţa şi purtarea raţională .237 

